
, Dopuštenjem Biskupskog ordinarijata u Đakovu od 8. veljače 
1967. broj 392/1967., te Franjevačkog provincijalata provincije sv. Ćirila 
i Metoda od 17. ožujka 1967. broj 12/1967. 


SVA PRAVA PRIDRŽANA 


Vanjsku opremu izradio o. Alojzije Križaj franjevac 


Izdao i odgovara: Platon Plasajec, Trg Maršala Tita 7, Karlovac 
Tisak: Plamen, grafičko poduzeće Slavonski Brod, Omladinska 26. 


sio 


Trsatskoj Gospi, 


Majci milosti od Svete nazaretske Kućice ' 
Suncu svoga života 


posvećuje 


Pisac 


TA Antun Baković, župnik 
ča 74250 MAGLAJ 
Ž au ; 

MJESTO PREDGOVORA 


Moj književni prvijenac bio je posvećen Mariji. Bili su to 
Marijini dani. Taj mi je prvijenac posebno mio, iako je izišao u 
svijet u neuglednom ruhu. A mio mi je zato jer je prvijenac, a još 
više jer je posvećen Mariji. 

S Marijom je i najdublje povezan moj život i moj ja. Rodio 
sam se u župi Maruševec koja u svom starinskom obliku imena no- 
si svoj naziv po Mariji. A bila je ona u stara vremena Marijina pro- 
štenišna župa cijeloga kraja. : 

Rodio sam se u subotu, i to uoči Svijećnice, a na samu sam 
Svijećnicu bio kršten. Od djetinjstva me je pobožnost prema Mariji 
privlačila. Novicijat sam obavio pod toplim zrakama Svetišta Trsat- 
ske Gospe. U bogosloviji mi je mariologija bila prirođena. Makar 
smo u školi jedva primirisali tu granu bogoslovske nauke, ja sam 
samostalno upravo instinktivno ušao u njezine dubine. 

Za vrijeme skotističkog kongresa u Zagrebu još kao bogo- 
slov imao sam sreću da se osobno upoznam s najvećim mariolo- 
gom današnjeg vremena, našim o. Dr. Karlom Balićem. To me je 
još više povezalo i s Marijom i mariologijom. 

Kao đakon dobio sam zadatak da održim prvi službeni nago- 
vor: egzortu klericima. Tema joj je bila: Marija kao osmi sakra- 
menat, sakramenat spasenja. 

Prvo mjesto i najdulje mjesto mog svećeničkog službovanja 
bio je Klanjec. To je župa posvećena B. D. Mariji, s crkvom u kojoj 
ima »6 Majki Božjih«. 

Ali vrhunac mog životnog puta bio je Trsat. U tri maha bio 
sam namješten za službu u trsatskom svetištu Majke milosti. 

Na Trsatu su rođene i ove duhovne vježbe, kao prve duhovne 
vježbe koje sam sastavio. One su namijenjene prvotno za franjevce 
i redovnike. Ali vječne istine vrijede više-manje za svaku dušu, pa 
će se lako primijeniti na svakoga. One nijesu samo plod mojega ra- 
da, nego pravi životni dio mojega ja. 

Upravo zato, prije nego nastavim s izdavanjem redovnih ma- 
rijanskih propovijedi — ako Bog dade imalo bi ih biti barem osam 
knjiga — odlučio sam da dadem u svijet ove marijanske duhovne 
vježbe. Makar su to razmatranja, ipak se vrlo lako dadu pretvo- 
riti u propovijedi. Mnoga su razmatranja i izrasla iz propovijedi 
Na koncu sam knjige dao i uputu za to pretvaranje u propovijedi. 

Molim samo nebesku Majku da blagoslovi ovo djelce te iz 
njega nikne u srcima mnoge njezine djece obilno sjeme ljubavi 
prema Njoj koja je meni, a znam i svakom svojem djetetu, pre- 
dobra majka! 

Pisac 


S MARIJOM 


UVODNA RIJEČ 


HORTUS CONCLUSUS, SOROR MEA, SPONSA 
VRT JE OGRAĐEN, SESTRA MOJA ZARUČNICA 


M Kad je Bog odlučio stvoriti svoje prvo djelo, svoj najodlič- 
niji stvor na zemlji, kad je Bog nakanio stvoriti čovjeka — za 
njega je najprije pripravio prekrasno mjesto boravka, pripravio je 
zemaljski raj. Bio je to vrt raskošja. Bio je to vrt koji je Bog iski- 
tio_svom ljepotom svoje božanske umjetničke ruke. Za Adama 
je Bog uredio raj zemaljski. 

Ali ne samo za staroga Adama nego i za novoga uredio je 


Bog raj. I za novoga Adama, za Isusa Krista, uredio je Bog prekra- 


sni vrt, vrt raskošja, da mu bude mjesto njegova najslađeg prebi- 
vališta. Vrt raskošja novoga Adama bila je B. D. Marija. 

Vrt je sestra zaručnica moja — tako kliče božanski zaručnik 
o Mariji već u Pjesmi nad pjesmama. U tom je vrtu našao novi 
Adam svoje prvo boravište na zemlji. Bio je to vrt pun cvijeća i 
mirisa kojima je očaravao i opajao srce Sina Božjega i njemu do- 
čaravao nebo koje je ostavio. : 


*k * * 


“i No čitamo također da je Bog raju zemaljskom, vrtu raskošja, 
ae čuvara. Adama je učinio Bog čuvarom njegova vrta. Niti 
. aa i dar dem ostavio Bog bez čuvara. Vrtu novoga Ada- 
Ma . "sa postao je čuvar sam Bog. Sam Bog je ogradio 
a ii sd piu ogradom. o tom vrtu pjeva zato sveti pjes- 
AK a obro ograđen. Vrt je sestra zaručnica moja, vrt do- 

građen, studenac zatvoren, izvor zapečaćen. To je upravo kao 


posebna odlika vrta Bož; j j j 
: jega, novoga raja skoga. 
ograđen, on je vrt dobro ograđen. 5 iči okani A 


Oh, kako je Bog dobro ogradio svoj vrt! U raj zemaljski pro- 
drla je paklena zmija da napastuje prve ljude. Ta je zmija i otela 
samim ljudima njihov vrt. Ali do vrta Božjega, do srca B. D. Ma 
rije, nikada se nije došuljala paklena zmija. Nikada u tom vrtu 
nije pustila ni kapljicu svoga otrova. 

Ali taj je vrt Božji bio zatvoren ne samo za paklenu zmiju. 
On je bio ograđen i zatvoren za svako stvorenje. 

Prorok Ezekijel u opisivanju Božjega hrama opisuje kako ga 
ruka Gospodnja odvela k vanjskim istočnim vratima tog hrama. 
Ali su ova bila zatvorena. Gospodin mu tada reče: Ova vrata neka 
ostanu zatvorena! Neka se više nikada ne otvaraju, i nitko ne smi- 
je ulaziti na njih jer je Gospodin Bog Izraelov ušao na njih. Zato 
neka ostanu zatvorena! Crkva od prvih vremena u tim vratima 
gleda sliku B.D. Marije. U tom je proročanstvu gledala prije svega 
svjedočanstvo o vječnom djevičanstvu B. D. Marije. Marijino je ti- 
jelo bilo zatvoreno za svakoga osim za Boga. Ali ta netaknutost, 
djevičanska nepovrijeđenost Marijina, bila je samo odsjev posve- 
mašnje netaknutosti srca B. D. Marije. Ne samo tijelo B. D. Marije 
nego i njezino srce, nego i čitavo njezino biće bilo je potpuno zat- 
voreno za svako stvorenje, osim za njezina Boga. Nikakvo stvore- 
nje, nikakva prašina svijeta nije se mogla uvući u njezino srce. Ni- 
kakva buka svijeta nije prodrla kroz ograđu njezine duše. 


*& * x 


Samoća, tišina, skrovitost — to su postale najznačajnije odli- 
ke Božjega vrta, B. D. Marije. Svjetlo Isusa Krista bacilo je, dodu- 
še, koji svoj tračak u tu dubinu skrovitosti Marijina bića. Po svo- 
jemu je sinu ona donekle izašla na vidjelo. Ali to su bile tek iznim- 
ke. Marijino mjesto nije bilo u javnosti. Za vrijeme javnoga života 
Isusova ona zato kao da nestaje sa svijeta. Marijino je pravo mje- 
sto u tišini Nazareta. U skrovitosti nazaretske kućice iživljava Ma- 
rija samu sebe. U tu tajnu skrovitosti, povučenosti, tišine ona je 
kroz trideset godina povukla samoga Boga. Ogradom svojega vrta 
sakrila je Boga. Samu je Božju riječ Marijina tišina utihnula. 
Samo je Božje svjetlo Marija svojom skrovitošću sakrila. Nije 
li dakle ona bila doista dobro ograđen Božji vrt na zemlji? 

No nije li to jasno samo po sebi? Ta što je Marija nego put, 
po kojem je Bog želio doći svijetu? Što je Marija nego prvo .sred- 
stvo Božjega otkrivenja svijetu? A prva je osobina i vlastitost Bo- 
žjega otkrivenja i objave svijetu tišina, samoća i skrovitost. Da se 
u to uvjerimo, dosta je baciti kratak pregled na otkrivenja Božja 
u Novome zavjetu. 

Silazak Sina Božjega s neba gdje se zbio, nego u tišini i skro- 
vitosti Marijine nazaretske kućice i u dubinama Marijina djevičan- 
skog krila. Sama ga je Marija doživjela više vjerom nego svjesnim 

doživljajem, kako joj je uskliknula Elizabeta: Blažena ti koja si 
vjerovala, jer će se'ispuniti na tebi sve što ti je rečeno! 

A dolazak Božji na svijet kod Isusova rođenja nije li se zbio, 
kako pjeva Crkva, dok je šve obuzimala duboka tišina u sredini no- 
ći izvan gradske i gostioničke vreve u zabiti štalice? 

A gdje se riječ Božja najviše približila čovjeku nego u samo- 
ći gore? Najljepši je, naime, svoj govor izrekao Isus na gori, dale- 
ko od buke svijeta? 

Isto tako, kad je htio otkriti svojim apostolima dijelak svoje 
božanske slave, kad se hto preobraziti pred svojim učenicima, ni- 
je liih poveo na samo na goru visoku, kako kaže Evanđelje? 

Promatrajući samo ove neke primjere Božjih objavljenja ne 
moramo li s pravom s Crkvom uskliknuti riječima Izaije proroka: 
Zaista si ti sakriveni Bog? U tišini, samoći, skrovitosti ti najvoliš 
pokazati svoje lice! 

Koje dakle čudo, ako je taj sakriveni Bog toliko ogradio svoj 
tajanstven vrt u kojem se htio objaviti svijetu? Koje čudo, ako je 
Mariju toliko ogradio od svakoga stvorenja? 

* * * 

U Mariji se htio Bog objaviti svijetu. U Mariji i po Mariji 
htio je ostvariti svoje otkrivenje svijetu. To je premalo rečeno. U 
Mariji i po Mariji želio je nešto daleko više. U Mariji je želio ost- 
variti i svoje najveće približenje jednome stvoru. Gospodin s to- 
bom! — tako je uskliknuo anđeo Gabrijel B. D. Mariji. Nitko na 
svijetu, međutim, nije kadar shvatiti svu puninu i dubinu ovih rije- 
či anđelovih. Koliko je Gospodin bio s Marijom možemo tek nazri- 
jeti iz blizine Božje u koju je Mariju stavilo njezino materinstvo 
Božje. Marija se, naime, po tom materinstvu upravo kao dotiče sa- 
moga Boga. Po tom materinstvu ona dolazi do same granice bo- 
žanstva. Po tom se materinstvu ona približila Bogu više od svih 
anđela i arhanđela koji stoje pred licem Gospodnjim, više od ke- 
rubina i serafina koji svojim krilima obavijaju slavu Gospodnju. 
Marija je po tom materinstvu doista postala najsavršenija škrinja 


zavjetna, kovčeg zavjetni Novoga zavjeta. 


U Starom je zavjetu bio kovčeg zavjetni u svetom šatoru ili 
hramu Božjem simbol i vidljiv znak Božjeg prisustva kod njegova 
naroda. U slici oblaka Bog se spuštao na svoj sveti kovčeg. Taj, evo 
kovčeg zavjetni, ta slika Božjeg prisustva i blizine, bio je slika B. 
D. Marije, vječnog zavjetnog kovčega Novoga zavjeta, kojega gleda 
i og apostol u knjizi svoga Otkrivenja u vječnom nebeskom hra- 

. No da li ne znate, gdje je Bog odredio da se čuva njegov za- 
vjetni kovčeg u Starom zavjetu? Bog je želio da taj sveti kovčeg 
bude spremljen u zadnjem kutu njegova svetog šatora, odnosno 
hrama. Bog je želio da taj kutić bude potpuno odijeljen od ostalog 

svetišta posebnom zavjesom. odnosno vratima. Bog je želio da u 
tu skrovitu prostoriju uniđe samo veliki svećenik, i to samo jednom 
u godini. 

Što, dakle, da kažemo za novozavjetni još svetiji kovčeg zav- 
jeta, što da kažemo za Mariju? Nije li dolikovalo da ona bude još 
skrivenija, ograđenija od svijeta i od njegove buke? Nije li doliko- 
valo, da ona bude doista dobro ograđen Božji vrt? 


* * k 


“Može li se uopće Bog približiti čovjeku u nemiru, buci i vre- 
vi svijeta? Kralj Salomon, kad je stupio na prijestolje oca svoga 
Davida, napisa pismo Hiramu, kralju Tirskom: Ti znaš da moj 
otac David nije stigao sagraditi hram imenu Gospoda, Boga svoje- 
ga, poradi ratova, koji ga zaokupiše odasvud. A jer je sad meni 
dao Gospodin, Bog moj, mir i nemam više protivnika ni opasnosti, 
zato namjeravam sagraditi hram imenu Gospodina, Boga svojega. 
Nije li tu kralj Salomon dao najbolji odgovor na naše pitanje? Niti 
pobožan David nije mogao sagraditi hram Božji na zemlji dok je 
bio uvučen u ratove. Istom kad je nastao posvemašnji mir, moglo 
se početi s gradnjom hrama. Nije li tako bilo i ostalo kroz sva 
vremena? U buci i vrevi jeruzalemskog prošteništa izgubili su sami 
Isusovi roditelji svojega Isusa. U miru je mjesto njegovo! 

čitamo kod Izaije proroka u znamenitom pozivnom viđenju 
kako prorok gleda Svemogućega gdje sjedi na prijestolju u hramu. 
No prorok vidi kako je Bog ispunio čitav hram. Skut, naime, nje- 
govih haljina, kaže prorok, ispunjavao je hram. Bog je tako velik 
da on sam želi ispuniti čovječje srce. Sve drugo treba se mak- 
nuti iz duše i iz srca kad dolazi Bog u njega. Za Boga treba nači- 
niti mjesta. Uz druge stvari bilo bi Bogu pretijesno u našoj duši. 
Bog se neće s drugim gurati. A znadete li što je ta praznina duše 
koju Bog traži za svoj ulazak u dušu? Samoća i tišina — to je 
ta praznina duše koja otvara put Bogu u njezinu nutrinu. 

Samoća i tišina udaljuju dušu od stvorova. U samoći i ti- 
šini duša se sve više uvlači u samu sebe. Sve više ponire u svoje 
dubine. A baš se u svojim dubinama duša sastaje s Bogom. -Sab 
ranost je tako izravan put do Boga. ae 

Samoćom i tišinom duša sa sebe skida teret stvorova koji 
je pritištu i vuku u svoje dubine. U samoći i tišini duša postaje 
laka da se kao golubica vine prema visinama gdje je čeka vječni 
zaručnik da je zagrli i da joj šapće slatke riječi svoje ljubavi. 

Je li dakle shvaćamo zašto je Bog učinio Mariju svojim og- 
rađenim vrtom? Je li shvaćamo zašto se čitav život B. D. Marije 
odvija u tajanstvenim tišinama skrovitosti i povučenosti od  svi- 
jeta? Gospodin s tobom! To je imao biti sadržaj Marijina života. 
Marija je imala cijelom dušom uroniti u Boga. Od prvog časa 
svog svjesnog života — a taj je prema mnogim crkvenim  učite- 

“ ljima počeo prvim časom Marijina života — za Mariju je jedini 


sadržaj srca i duše bio Bog. Marijina se duša dizala prema Bogu 
ne samo snagom i krilima milosti nego i snagom svojeg nutarnjeg 
poleta. Taj je nutarnji polet bila njezina molitva i promatranje. 
Ne čitamo bez razloga o Mariji u Evanđelju: Marija je čuvala sve 
ove riječi i razmišljala u svojemu srcu. Ne čitamo također bez 
razloga kako je Marijino srce kod Elizabete odmah svojom pjes- 
mom poletjelo prema Bogu. Marijin bi život uopće mogli nazvati 
životom trajnog ushićenja, trajne i nepomućene ekstaze. No što je 
bio psihološki uvjet tog Marijinog uronjenja u Boga, tog najdub- 
ljeg razmatranja, molitve i ekstaze, nego Marijina sabranost, tiši- 
na i samoća njezine duše? Samo u ograđenom je vrtu mogao Bog 
toliko privinuti dušu Marijinu na svoje božanske grudi. 


Vi već pomalo shvaćate zašto sam, evo, na početku naših 
duhovnih vježbi upravio vaše oko na Mariju kao na ograđen Božji 
vrt u koji ima pristup samo Gospodin Bog. — Odvest ću je u pu- 
stinju, govorit ću joj k srcu — govori Gospodin. Bog i duša — to 
je jedina stvarnost koja ima za nas postojati u duhovnim vježba- 
ma. Duhovne vježbe imaju zato i svrhu da nas učine ograđenim 
vrtom za prebivanje Bogu. 

Doduše, cijeli se kršćanski život sastoji u tome da nas učini 
ograđenim Božjim vrtom. Ta vi znate šta govori sv. apostol _Pa- 
vao, da svi mi koji smo kršteni, u smrt smo Isusovu kršteni. S 
njim smo dakle ukopani krštenjem u smrt. Na svetom krštenju 
kršćanin umire svijetu. On nije više čovjek ovoga svijeta. Makar 
on još nogama gazi ovu zemlju, on ne pripada zemlji. Njegova je 
domovina i boravište na nebu. On je s Kristom već uskrsnuo. On 
je prešao s ovoga svijeta u novi svijet. U dubini svoje duše po po- 
svetnoj milosti on već makar nesvijesno živi u nebu. Svaki kršća- 
nin po sv. krstu postaje kao nebeska oaza u pustinji svijeta, kao 
nebeski otok u oceanu svijeta. 

: Cio kršćanski moral ide za tim da kršćanina odijeli od svi- 
jeta. Kao što je nekada Bog dovikivao za Babilon svojemu naro- 
du: Dalje! Samo dalje! Izađite odatle! Izađite iz područja njiho- 
va! Tako i sv. Ivan apostol dovikuje nama kršćanima: Ne ljubite 
Svijeta ni šta je na svijetu! Ako tko ljubi svijet, nema ljubavi Oče- 
ve u njem. Jer sve što je na svijetu požuda je tijela, požuda očiju 
i oholost Života. Cijeli se kršćanski moral sastoji na neki način u 
riječima sv. Pavla: Meni je svijet razapet, a ja svijetu. 

A jednako tako i kršćanska istina ide samo za tim da dig- 
ne misli čovjekove s ovoga svijeta prema drugome svijetu, da dig- 
ne misli iz zemaljske stvarnosti prema nebeskome kraljevstvu. 

Marto, Marto, brineš se i uznemiruješ za mnoge stvari, a samo je 
jedno potrebno — dovikuje svijetu naš božanski Spasitelj. Za Kri- 
sta kao da ništa drugo ne opstoji, nego samo kraljevstvo nebesko. 
Sve zemaljske stvari, čitava priroda i cijeli zemaljski život samo 
mu je slika kraljevstva nebeskoga. Sve ide samo za tim da čovje- 
ka vodi i diže prema kraljevstvu nebeskome. Drugi dolazak, dola- 
zak u slavi sudnjega dana — to je jedini cilj čitava Kristova djela. 
K. tome cilju upravlja Isus sve misli svojih slušatelja. A misao 
križa kao puta do te slave samo potencira, samo još više ističe 
otrgnuće od zemaljske i svjetske stvarnosti i otkriva Božje kra 
ljevstvo i njegovu slavu kao jedini smisao i stvarnost za čovjeka. 


“Tako kršćanin, pravi kršćanin, nužno postaje ograđen Božji 
vrt na ovome svijetu. 


Ako to vrijedi za svakog kršćanina, što: tek vrijedi za jednog re- 
dovnika! ' 

Idi iz zemlje svoje i iz roda svojega i iz doma oca svojega u ze- 
mlju koju ću ti ja pokazati. Tako je Bog rekao u pradavno doba patri- 
jarhu našemu Abrahamu. No te je iste riječi Bog ponovio nad sva- 
kom dušom koju je pozvao svojim svetim redovničkim pozivom i zva- 
njem. Svaki redovnik može s najpotpunijim pravom uskliknuti Isusu: 
Evo mi smo ostavili sve i pošli za tobom! 

Sveti su samostanski zidovi u pravom smislu ograda Božjega 
vrta koja dijeli redovničke duše od ovoga svijeta, Ali još više nego sa- 
mostanski zidovi — to su njihovi redovnički zavjeti. Ta redovnički su 
zavjeti kao ona tri sveta čavla koja pribijaju naše srce uz križ Isusa 
Krista! S Kristom smo razapeti na križu. Po tom smo se križu uzdigli 
nad svijet. Iz visina križa redovnik promatra svijet kao nešto sebi tu- 
đe i daleko. 

Redovnik je dakle u najsavršenijem smislu Božji ograđen vrt na 
zemlji. Sama se Crkva, naša majka, pobrinula da zasadi duboku  svi- 
jest u srce redovnika da je on doista taj Božji ograđen vrt. Još prije 
nego ga ona pripusti k njegovima svetim zavjetima, zatvara ga u zidi- 
ne njegova novicijata. Ona svog budućeg redovnika potpuno udaljuje 
od svijeta. Ona ga zaključava i čuva kao zatvorenika. Čak zaključava 
njegova usta da ne smije ni riječ progovoriti sa svijetom. Visoki su 
zidovi podignuti tako oko mladog novaka i po njima je prekinut sva- 
ki njegov doticaj sa svijetom. On ima cvasti i mirisati samo svojemu 
Bogu. Sve je to služilo i kod nas, da duboko proživjesmo svijest da 
moramo biti Božji ograđeni vrt. 

No, na žalost, i mi redovnici ipak i nakon svojih novicijata, i 
nakon svojih zavjeta ostajemo zemaljska bića. Ostajemo gaziti zemlju 
i njezino blato. Makar smo otastvenim načinom svojim duhom otrg- 
nuti od zemlje i svijeta, mi ipak tijelom živimo u svijetu i okruženi svi- 
jetom. Što više cio naš rad, na neki način, približuje nas svijetu i up- 
ravo baca u svijet. A što je najstrašnije, mi svijet još nosimo i u sa- 
mima sebi. Naše tijelo još nije uskrsnulo tijelo. Naše je tijelo zemalj- 
sko blatno tijelo. To je svijet u samoj našoj naravi. To je svijet kojeg 
će nas osloboditi istom uskrsnuće od mrtvih. 

Naša majka Crkva to dobro i predobro znade. Zato za nju nije 
dosta samo sv. krst. Zato za nju nijesu dosta samo sv. zavjeti. Ona 


je za svoje izabrane duše, za redovničke duše, odredila da svake godi- 


ne uđu još i u poseban ograđen Božji vrt, da prožive barem jedan 
tjedan dana ono što bi morali biti u cijelom svome životu, da prožive 


svoje odjeljenje od svijeta i svoje sjedinjenje s Bogom, da prožive u 
samoći, tišini i sabranosti blizinu svojega Boga. Crkva želi da njezina 
najmilija djeca barem jedan tjedan zaborave na čitav svijet i misle 
samo na Boga i na vječne istine koje ih vežu s Bogom. 


To su, evo, duhovne vježbe. One su taj ograđen Božji vrt za 
svaku kršćansku, a napose redovničku dušu. U taj Božji ograđeni 
vrt ušli smo ovoga časa. ' 

L Meni je povjerena dužnost da vas vodim kroz taj Božji vrt. 
No ja smatram da za to ja nijesam sposoban. Ali znam nekoga 
drugoga koji će biti sposoban vodič i najsposobniji vodič. Taj 
najsposobniji vodič kroz Božji ograđeni vrt duhovnih vježbi jest 
ona koja je sama bila najtiši i najskrovitiji Božji vrt na zemlji 
koja je bila živ ograđen Božji vrt. Taj najbolji vodič u našim du- 
hovnim vježbama jest naša nebeska majka Marija. 

Sama će nas Marija povesti za sobom. Ona će nas provesti 
kroz svoj vrt. Dok je taj vrt bio na zemlji, bio je ograđen vrt. Ali 
sada na nebu on je širom otvoren vrt za svu njezinu djecu na 
zemlji. Kroz ove duhovne cježbe proći ćemo uzduž i poprijeko 
kroz taj Božji vrt, kroz tajne Marijinih otajstva. S pogledom na 
Mariju, s pogledom na njezinu ulogu i pojavu, s pogledom na nje- 
zine kreposti i milosti mi ćemo zagledati u najveće istine i dužno- 
sti svojega života. 

Ja, dakle, kroz ove svete: dane predajem sve nas u ruke maj- 
ke Marije. Neka nas ona svojom nježnom materinskom rukom 
uhvati za naša srca! Neka ona svojim blagim materinskim pogle- 
dom oduševi naša srca! Neka ona svojim materinskim suzama 
razmekša naša srca! Neka ona svojim milosnim materinskim bla- 
goslovom natopi i zalije naša srca da postanu pravi Božji vrt, ku- 
tić samog Marijina vrta, pun cvijeća koje će zamirisati do samog 
neba i jednoga se dana pretvoriti u pravo nebo. Amen. 

1. Razmatranje 


FIAT MIHI SECUNDUM VERBUM TUUM 
NEKA MI BUDE PO TVOJOJ RIJEČI 


Svaki životopis velikih ljudi redovno počinje njihovim 
rođenjem. Taj i taj čovjek rodio se dne toga i toga te i te godine. 
A znadete li gdje počinje životopis B. D. Marije? Crkva nam odgo- 
vara na blagdan Rođenja Marijina. U poslanici toga dana ona ot- 
vara knjigu Mudrosti i čita: Gospodin me je imao u početku svo- 
jih puteva, prije nego što je išta učinio na početku, Bila sam odre- 
đena od vijeka, i od davnina prije nego je postala zemlja. J oš nije 
bilo bezdana, a ja sam već bila začeta. Izvori voda još nisu prova- 
lili, niti su postojali golemi skupovi gora: rodila sam se prije bre- 
gova. Još nije bio učinio zemaljskih stožera. Bila sam tu kad je 
pripravljao nebo, kad je postavljao temelje zemlji. Bila sam S 
njim i upravljala sam sa svim stvarima. 


Svaki čovjek ima svoj datum rođenja, svoj dan_i godinu. 


rođenja. Marijin je datum rođenja datum vječnosti: od vijeka i 
od davnina prije nego je postojala zemlja. 

Tjelesno je rođenje Marijino također omeđeno datumom 
vremena. Njezin dolazak na svijet zbio se na pragu punine vreme- 
na, Ali Crkva gleda u Mariji jedno drugo rođenje koje je prije 
vremena, koje nema veze s vremenom. Crkva gleda Marijino rođe- 
nje u Božjem preodređenju. 

Kako vam je svima poznato, Bog je u svojoj vječnosti odlu- 
čio da nađe srce, stvoreno srce, koje će ga ljubiti ljubavlju dostoj- 
nom njegova božanstva. U tu je svrhu zamislio i odredio srce Isu- 
sa Krista, Sina Božjega. On je zamislio i odredio Utjelovljenje 
svojega Sina. Prije dakle nego što je išta zamislio i htio izvan sa- 
moga sebe, on je zamislio kao prvorođenca stvorenja svojega 
jedinorođenoga Sina kao čovjeka. U tom svojem utjelovljenom Si- 
nu imao bi Bog dostatno ljubavi da ugasi svu žeđu svoga božanst- 
va za ljubavlju. 

Ali kad je jednom Božja ljubav došla u pokret prema vani 
kao da se više nije mogla zaustaviti. Božja mudrost i dobrota već 
su izmislile i odlučile da nije dobro da je čovjek sam: Načinimo 
mu dakle pomoćnicu njemu sličnu, koja će biti kost od njegove 

kosti i meso od njegova mesa da budu dvoje u jednom tijelu. Bu- 
dući naime da je u srcu Svojega Sina gledao zapravo svoju vlas- 
titu ljubav, jer je Sin i Otac jedno, on je zamislio i odlučio da u 
neodjeljivoj zajednici sa svojim sinom stvori još jedno srce koje 
će ga doista izvana ljubiti. Tako je pala zamisao i odluka o srcu 
B. D. Marije. Božja je mudrost izmislila način da to srce bude naj 
tješnje povezano s božanstvom, a da ipak ostane izvan božanstva. 
To je bila zamisao i odluka materinstva Božjega, a u vezi s njime, 
i ljubavne veze koja će vezati Marijino srce s Božjim srcem kao 
prototip ili prauzor zaručnice Božje — sv. Crkve, 

To je bilo vječno Marijino preodređenje. To je bilo pravo 
Marijino rođenje. Marijina pojava u vremenitom ostvarenju bila 
je samo jeka vječne riječi koju je Bog o Mariji izrekao u vječno- 
sti, bila je samo vanjski znak vječne odluke koju je Božja volja 
poput filmske slike bacila na platno vremena. 

Prava Marija — to je Marija preodređenja. To je Marija, ka 
kva je izišla iz ustiju Svevišnjega, to je Marija, kakva je bila u 
zamisli i odluci Božjoj. Sva Marijina ljepota i veličina sastoji se 
upravo u tome da je ona bila ostvarenje te zamisli i odluke, izre- 
čene vječnim predodređenjem. Marijin lik u povijesti i vremenu 
zahvaljuje svu svoju ljepotu i veličinu samo tome što je bio zr- 
calo bez ljage, koje je najsavršenije odražavalo u sebi vječnu Bož- 
ju zamisao i odluku. 

Lapisano je, doduše, samo jednom u Evanđelju da je Mari 
ja izrekla riječ: Neka mi bude po riječi tvojoj. Ali to nije bila slu- 
čajna riječ koja se tek jednom pojavila na njezinim ustima. Bila 
je to riječ iz dubina Marijine duše. Bila je to riječ u koju je Ma- 
rija unijela čitavo svoje srce. Nije uzalud Krist odgovorio ženi iz 
puka, koja je hvalila njegovu majku što ga je u utrobi nosila_u 
grudima svojim dojila: Blaženiji su oni, koji slušaju Božju riječ 
i drže je. Isus je želio istaknuti blaženstvo riječi Božje u svojoj 
majci Mariji. Marija je upila u sebe i cijelu riječ Božju koju je o 
njoj. Bog izrekao u vječnosti, i Marija je tu riječ Božju izrekla 
svojim životom. To je pravo njezino blaženstvo. To je prava nje- 
zina veličina. To je Isus želio reći ženi iz puka. Time što je Marija 
svojom voljom izrekla: Neka mi bude po riječi tvojoj na cijelu 
riječ Božju, na cijelu riječ Božjeg preodređenja — time je Marija 
A. ono, što je imala biti, time je Marija postala doista Mari- 


g Ali nije samo Marija rođena od vijeka. Nije samo kod Ma- 
rije njezino pravo rođenje u vječnosti. Nije samo Marija, u svo- 
jem najozbiljskijem liku, u zamisli i odluci Božjega preodređenja. 

Svi smo mi zajedno s Marijom rođeni od vijeka. Svi smo mi, u 
pravom liku, jedino u zamisli i odluci Božjoj. Za sve nas postoji 
preodređenje. 

; Onim istim činom svojeg uma i volje kojim je Bog zamis- 
lio i odredio od vijeka lik svojega Sina u čovječjem tijelu i lik nje- 
gove majke i pomoćnice u osobi B. D. Marije, onim istim činom 
zamislio je i odredio proširenje, da tako kažem, Isusa i Marije u 
svakome od nas. U njemu nas izabra prije postanka svijeta, da 
budemo sveti i neokaljani pred njim. U ljubavi nas: je preodredio 
po Isusu Kristu za svoje sinove po slobodnoj odluci volje svoje. 
Svaki je od nas dobio tačno svoje mjesto u Isusu Kristu kao ud u 
njegovu tijelu. Svaki je od nas dobio i tačno svoje mjesto u B. 
D: Mariji, a to znači Crkvi, koju Marija predstavlja. 

No tim samim svaki je od nas postao jedna ideja, misao, 
riječ, izrečena umom Božjim i jedna odluka, želja i nakana, odre- 
đena od volje Božje. Ta misao uma: Božjega o nama i ta nakana 
i odluka volje Božje o nama — to je pravi naš bitak, to je onaj 
bitak koji imamo u Bogu. To je zato sav smisao našeg opstojanja 
bivstvovanja i života. 

: Ostvariti zamisao i nakanu Božju o nama, izreći životom 
Fiat. Neka.mi bude po riječi Božjoj — to je dakle sve, to je cijeli 
zadatak čovjekova života na zemlji. Zato smo na svijetu. Samo za- 
to smo na svijetu, da postanemo vanjski glas riječi Božje koja je 
dubini Božjeg uma i volje izrečena o nama. 


* k * 


No možda će tko od nas pomisliti: Lako je bilo Mariji os- 
tvariti ideju i nakanu Božju o sebi kad joj je tu riječ anđeo no- 
sio s neba. Po anđelu je Bog Mariji otkrivao svoju misao i volju. 
Marija nije imala drugo, nego da izreče svoji Fiat, da izreče svoj 
Neka mi bude. 

Mogao bi netko tako pomisliti. Ali zar mislite da bi imao 
pravo? Zar mislite da smo mi doista u mnogo slabijem položaju 
od Marije da spoznamo misao i volju Božju o sebi? Treba li na- 
ime nama anđela da nam otkrije riječ koju je Bog od vijeka izre- 
kao o nama? Nije li Bog poslao jednog boljeg anđela od anđela 
Gabrijela, da nama otkrije vječnu misao i volju Božju o nama? Ni- 
je li k nama Bog poslao anđela zavjeta — samoga svojega jedino- 
rođenog Sina, da nam donese tu nakanu i misao Božju o nama? 

Ta tko je taj Sin Božji koga je poslao Bog kao svog anđela 
ili poslanika k nama? Nije li on ona vječna Riječ o kojoj govori 
sv. Ivan na početku svoga Evanđelja: U početku bijaše Riječ i Ri- 
ječ bijaše kod Boga. Sve je po njoj postalo i bez nje ništa nije po- 
stalo? Taj Sin Božji - to je dakle ona riječ u kojoj je Bog izrekao 
sva stvorenja. Taj Sin Božji — to je ona riječ u kojoj je Bog za- 
mislio sva stvorenja. Sin Božji — to je dakle onaj ideal, onaj pro- 

totip, prauzor za svako stvorenje na zemlji u kojem je zapisana 
svaka misao i nakana Božja o svim stvorenjima na zemlji. 

A da ta riječ, taj ideal, taj prauzor ne bude daleko -od čov- 
jeka, da ga čovjek ne smatra nedostiživim i nepristupačnim, zato 
govori sv. Ivan dalje u istom evanđelju: I Riječ je tijelom postala 
i razapela svoj šator među nama i vidjesmo slavu njegovu. Bog je 
poslao na naš svijet svoju vječnu Riječ, kojom je izrekao sve nas, 
da se pokaže u čovječjem tijelu kao čovjek među ljudima. Čovjek 
je svojim očima gledao onu Riječ koju mora glasom svoga života 
i bitka izreći na svijetu. Pođi za mnom! Učite se od mene! Dao 
sam vam primjer! Tako govori ta Riječ koja je postala tijelom. 
U liku Isusa Krista upoznaje čovjek svoju ideju i nakanu koju 
Bog ima o njemu. Nasljedovanje Isusa Krista postalo je za čov- 
jeka ostvarivanje ideala koji je Bog od vijeka postavio čovjeku 
kad ga je vječnom riječi izrekao. Jer koje naprijed pozna, one i 
preodredi da budu jednaki slici Sina njegova. ' 

Čitamo da je Bog k Mariji samo jedanput poslao anđela Ga- 
brijela da je pouči o mislima i nakanama koje je s njome imao. 
Marija je samo jedanput pred anđelom izrekla svoj Fiat, neka mi 
bude. Ali zato je Marija od prvoga časa, kad je pod njezinim sr- 
cem počelo kucati Srce Sina Božjega, srce vječne Rječi, najbrižni- 
je prisluškivala svaki kucaj tog srca da postane najvjernija naslje- 
dovateljica njegova, da postane najvjernija sljedbenica njegove 
škole. Tako je cijeli život Marijin postao jedan Fiat, neka mi bu- 


. de po srcu Tvojem. Baš to je iznad svega učinilo Mariju najdivni- 


jim ostvarenjem vječne ideje, najsjajnijim zrcalom bez ljage vječ- 
ne Riječi. To je učinilo Mariju u pravom smislu pomoćnicom Kri- 
stovom, sličnom Isusu Kristu. 


U životu blaženog trećoreca Petra iz Sijene čitamo njegov put 
prema svetosti. Kad ga je Bog htio pozvati za višu svetost, on mu je 
sam pokazao svetost, on mu je sam pokazao put kojim će udariti. 
Pokazao mu ga je u jednom značajnom snu. 

U snu se našao u sijenskoj katedrali. No ona je bila od vratiju 
do svetišta posuta pepelom. Najednom se vrata otvore i u crkvu uđe 
sam Isus Krist te bosim nogama po posutom pepelu prođe kroz crkvu 
do svetišta te sjedne tamo na biskupski prijesto. 

.A tada gle! U crkvu uđe B. D. Marija. Čim ona stupi u crkvu, 
opazi na podu tragove od Isusovih stopala. Nije išla ni lijevo ni des- 
šet nego je najpomnije pazila da tačno staje svojim nogama u 1Isuso- 

e stope. Tako je došla i sjela do Isusa, a da se nije ni poznalo da je 
prošla crkvom. Ostale su netaknute Isusove stope. 

kh Za Marijom uđoše i sveti apostoli, a za njima i sveti mučenici. 
ia sik ne da idu Isusovim tragom, da staju u Isusove stope. No 
e dođe velika gomila novih kršćana koji su nahrupili u crkvu. Ali 
ni nijesu ni gledali na Isusove stope na podu, nego su gazili lijevo_i 

desno. Tako su razgazili i tragove Isusovih stopa koje su bile ostale 


na podu. , Mi 
Kad li nakon duga vremena ulazi u crkvu i neki siromašak. U 


njemu prepozna Petar svetoga Franju. On međutim nije slijepo pošao 
prema svetištu. Njegovo se oko zaustavilo na podu. Gleda on i proma- 
tra, te prepozna, makar razgažene Isusove stope ... I sa svom pom- 
njom on se zaputi po tim stopama prema Isusu u svetištu. 


Tada začuje Petar glas: Pođi i ti za svetim Franjom Isusovim 


stopama. U školi svetog Franje uči slijediti Isusa! Moa 
Tako je blaženi Petar iz Sijene postao trećorecom. Ali još više 


svecom. 


Ali možda će tko ipak ponovno reći: Isus Krist je povijesna 
ličnost, Isus Krist je osoba koja je živjela pred dvije tisuće godi- 
na na zemlji. Isus Krist je dakle osoba koja je samom tom davni- 
nom daleko od nas. Kad bismo mogli mi onako pratiti kucaje Isu- 
sova srca kako ih je pratila Marija, možda bi se mogli uživjeti u 
njega, možda bi se mogli uživjeti u taj vječni ideal koji je Bog po- 
stavio pred nas. Ali danas, kad nas od njega dijele tisućljeća, ka- 
ko da upijemo njegovu sliku u sebe? 

Kad bi Isus Krist bio doista samo povijesna ličnost, možda 
bi tako dugim vremenom i izblijedila slika pred očima današnjeg 
čovjeka. Ali Isus Krist to nije. Isus Krist je daleko više. Isus 
Krist je Riječ Božja, koja se samo pojavila u povijesnoj ličnosti. 
A Riječ Božja ostaje do vijeka, kako to govori Sv. Pismo. Isus 
Krist je jučer, danas i uvijeke. 

Baš zato da nam Božja riječ ostane do vijeka bliska, ona je 
odlučila ostati s nama ne samo kao utjelovljena riječ nego i kao 
pisana riječ. Isus Krist ostao je s nama u svojem Evanđelju. 

Kroz riječi Evanđelja diše živi Krist. Kroz riječi Evanđelja 
kuca živo srce Isusa Krista. Kao što vjerujemo u prisustvo Isusa 
Krista u sakramentu Tijela i Krvi Isusove u presv. oltarskom sa- 
kramentu, tako moramo vjerovati u prisustvo Isusa Krista u ota- 
jstvu riječi Božje u sv. Evanđelju. 

Time se međutim pred nama potpuno otvara vidik u naš za- 
datak ostvarenja riječi Božje, zamisli i nakane Božje koju je Bog 
u vječnosti izrekao o nama. Ostvariti taj zadatak ne znači ništa 
više ni manje nego ostvariti u svom životu sv. Evanđelje Isusa 
Krista. Ostvarivanjem Evanđelja ozvanjat će preko nas svijetom 
ona vječna riječ koju je Bog izricao kad nas je odlučivao stvoriti. 
Ostvarivanjem sv. Evanđelja progovorit će svijetu i utjelovljena 
Riječ Božja, koja u sebi nosi vječni ideal o nama. 

Nitko to bolje nije shvatio od preblažene Djevice Marije. 
Marija je čuvala u svojem srcu svaku riječ Evanđelja još prije 
nego je ona bila napisana. Marija je postala prvi evanđelista. Njoj 
dugujemo iznad svega najslađe Evanđelje o djetinjstvu Isusovu. 

Marija je postala živo Evanđelje. Nije li je to i učinilo vjernom 
slikom vječne Riječi Božje, koja živi u Evanđelju? 

O sv. Ceciliji čitamo, da je stalno nosila u svojim njedri- 
ma sveto Evanđelje. Izvana je nosila pisane riječi Evanđelja. Ali 
to je bio samo znak kako je stalno i u svoje srce pisala te riječi 
Evanđelja. Pisati Evanđelje u svoje srce! To je postao ideal sviju 
svetaca.. Čežnja je bila sviju svetaca: pretvoriti su u stvarno i živo 
evanđelje. 


: Ali ne znam da li ikojeg sveca bila je to više čežnja od svetoga 
našega Oca Franje. Za našega Oca čitamo, kad je želio pronaći svoj 
životni put, otišao je k svećeniku i zamolio ga poslije svete mise da 
mu tri puta otvara sveto Evanđelje. Riječi koje su mu se tada otvorile 
bile su za Franju putokazom života. I kad god bi došao na raskršće 
života gdje ne bi znao pravoga daljnjeg puta, uvijek se opet vraćao k 
svetom Evanđelju. Pa kad je želio svojoj braći dati njihov životni 
put, kad je odlučio napisati svoje pravilo, što je učinio? Što nego pos- 
tavio kao temelj i osnovicu tog pravila: Život manje braće jest obdr- 
žavati sveto Evanđelje Isusa Krista. 

..To je evo naš zadatak. To je naša svrha i životna zadaća. To je 
naš život. Naš je život i smisao našega života: ostvariti u sebi evanđe- 
lje Isusa Krista. To je ostvarenje riječi Božje u nama. To je naš Fiat. 
lo je naš: Neka mi bude po riječi Tvojoj. 


. Kad je Bog poslao anđela Gabrijela k Djevici Mariji, i kad 
joj je anđeo donio poruku o vječnoj Božjoj zamisli i nakani o Ut- 
jelovljenju Sina Božjega i njezinu božanskom materinstvu, tada 
je prema riječima Sv. Bernarda i za njim svih crkvenih učitelja 
stajalo čitavo nebo i klečala čitava zemlja čekajući Marijin odgo- 
vor, čekaju Marijin Fiat — Neka mi bude. O tom neka 
mi bude ovisilo je ne samo Marijino materinstvo Božje nego je i 
ovisilo i spasenje čitavoga svijeta. Taj je Fiat bio sudbina Marije 
i čitavoga svijeta. 

Ali zar je bio sudbonosan samo Marijin Fiat, samo Marijin: 
Neka mi bude? Za nas pojedinca možda je još sudbonosniji naš 
vlastiti Fiat, naša vlastita privola na Božju riječ izrečenu o nama. 
Pred nama stoji Isus Krist. Pred nama stoji vječna Božja Riječ. 
Pred nama stoji utjelovljena Božja Riječ. Pred nama stoji zapi- 
sana Božja riječ. Sve to stoji pred nama, kao što je nekada sta- 
jao pred Marijom anđeo Gabrijel s Božjom riječju i porukom u 
ustima. U Isusu Kristu, u njegovu svetom Evanđelju pred nama 
stoji izložena misao i nakana Božja o nama. Pred nama stoji zai- 
sta Božja riječ. Čeka se samo naš Fiat. Čeka se samo naš: Neka 
mi bude. No baš od tog Fiat, Neka mi bude ovisi sve. Na tom Fiat 
Visi naše nebo i pakao. 


17 


Rekli smo bili da je sva ljepota i veličina Marije u vremenu 

bila baš u tome što je ona bila zrcalo bez ljage svoje vječne zamisli 
i nakane u umu i volji Božjoj. Ali to je jednako i za nas sva naša 
ljepota, sva naša veličina i vrijednost, da i mi svojom voljom iz- 
rečemo svoj Fiat, svoj Neka mi bude po rječi tvojoj, po riječi ko- 
ju je izrekao um i volja Božja o nama. 
Jer što je ta riječ u umu Božjem o nama, nego izljev mud- 
rosti Božje? Ono što je neizmjerna mudrost Božja mogla za nas 
najmudrije izmisliti, to je izrekla tom riječju o nama. Čovjek da- 
kle ne može nešto mudrije i prema tome nešto ljepše u sebi ost- 
variti, nego ako radi po uzorku svoje zamisli koju je Bog o njemu 
zamislio. 

Ili što je ona odluka koja je sadržana u Božjoj riječi o na- 
ma, nego prodor dobrote najljubeznije volje Božje? Ono što _ je 
njegova najveća ljubav i dobrota mogla nama zaželjeti, to je Bog 
vječnom svojom odlukom o nama odlučio. Može li dakle čovjek 
nešto bolje i vrijednije u sebi stvoriti, nego da ostvari u sebi od- 
luku i nakanu koju je Bog od vjeka o njemu imao? 

Po tom ostvarenju Božje ideje-i intencije o nama, po ostva- 
renju riječi Božje o nama, .u nama se dakle očituje i objavljuje 
mudrost i dobrota Božja. Ostvarenjem zamisli Božje mi 
dajemo glas mudrosti Božjoj da progovori svijetu. Ostvarenjem 
nakane Božje mi dajemo tijelo ljubavi i dobroti Božjoj, da se po- 
kaže svijetu. Po tom ostvarenju mi se tako pretvaramo u zvje- 
zdu slave Božje na nebu Kristova kraljevstva. 

A što bi nasuprot značilo ne izreći svoj da, svoj Fiat na Bo- 
žju riječ o nama? Što bi značilo, nego ne ostvariti Božju misao i 
nakanu o nama? 

No što bi značilo ne ostvariti vječnu misao mudrosti Božje 
o nama, nego postati najveći luđak, odreći se svake pameti? Bez 
Božje mudrosti mi postajemo noć. Bez Božje mudrosti čovjek 
postaje krivac one ludosti zbog koje će se čitavu vječnost prok- 
letnici tući u glavu i vikati: O mi bezumnici! 

A što bi značilo ne ostvariti vječnu nakanu Božje ljubavi o 
nama, nego postati najveći zločinac protiv samoga sebe? Bez Bo- 
žje ljubavi u naša srca ulazi smrt. To bi značilo postati ubojica 
onoga svojega bića koje je Božja dobrota pozvala u život. To bi 
značilo postati krivac svoje vječne smrti. 

Na našem Fiat riječi Božjoj o nama, visi naša sudbina, visi 
odluka, da li će svaki od nas pojedini biti ili Pavao ili Juda? 

Na putu u Damask ukazao se Isus Savlu. Ukazao mu se_ u 
velikom sjaju koji ga zabliješti i oslijepi, pa mu usklikne s neba 
Savle, Savle, zašto me progoniš. A Savao ga upita: Tko si ti, Gos- 
podine? Isus mu odvrati: Ja sam Isus koga ti progoniš. No što 
Savao na to reče? On otvara svoje srce i svoju dušu i kliče: Gos- 

podine, što hoćeš da činim? To je bila riječ koja je iz Savla uči- 
nila Pavla, koja je iz progonitelja Crkve stvorila apostolom. To je 
bila riječ koja ga je učinila izabranom posudom da ponese ime 
Isusovo pred narode i kraljeve. 

Gospodine, što hoćeš da činim — ova riječ, koju je sv. Pa- 
vao izrekao ustima, srcem i životom, učinila ga je jednom od naj- 
sjajnijih zvijezda Božjega neba. Ali upravo tako ono što je učinilo 
drugoga Kristova apostola, apostola Judu, izdajicom i đavolom 
bilo je jedino to što on nije odgovorio Božjem pozivu kojim ga je 
Bog pozvao. On nije postao jeka Božjeg glasa. 

On je bio postao dionikom najvećeg poziva, apostol- 
skog poziva. Isus ga je ubrojio među dvanaest svojih izabranih mi- 
ljenika i prijatelja. On je, doduše, nogama pošao za Isusom. Ali 
svojim srcem on nikada nije izrekao svoj Fiat. On nikada nije 
izrekao riječi: Gospodine, što hoćeš da činim? Zato je i postao 
Juda, Isusov izdajnik. 

To je evo sudbina svakoga od nas. Odazvati se Božjemu 
glasu. Na Božju riječ reći svoj da, svoj Fiat. Od tog ovisi Pavao 
ili Juda u nama. ' 

Ii ćemo biti ostvarena riječ Božja na nebu. Ili ćemo biti 
neostvarena riječ Božja u paklu. 

Ii ćemo dakle biti Marijin Neka mi iječi joj ili 
ćemo biti Luciferov: neću služiti. Popara na e oks 
: Ti ćemo biti svjetlo mudrosti Božje, koje će sjati kroz ri: 
ječ Božju u nama i pjesma Božje ljubavi koja će kroz vječnost 
oriti po riječi Božjoj u nama. Ili ćemo biti vječni muk u tami 
beskrajnoj gdje će biti plač i škripanje zubi. 


Trećega nema. Amen. 

2. razmatranje 


GRATIA PLENA 
MILOSTI PUNA 


Pripovijeda sv. Pismo da je Bog odmah, čim je stvorio Ada- 
ma, doveo k njemu sve životinje da im Adam svakoj dade njezino 
ime. Adam je prozreo svakoj životinji njezinu narav i dao joj je 
ime koje je odgovaralo točno njezinoj naravi tako da je Adam 
svakoj životinji dao njezino pravo ime. 

No, tu je Adam radio samo kao slika Božja. Jer Stvoritelj 
sveg stvorenja, još prije nego je išto stvorio, sam je u svojoj vječ- 
noj ideji i zamisli svakoj stvari dao njezino ime, njezino pravo 
ime. Svakom neživom i živom stvorenju, svakom nerazumnom i 
razumnom stvorenju, svakom čovjeku i anđelu dao je Bog njego- 
vo točno i pravo ime. A kome da dade prije nego svojoj vlastitoj 
majci? ' 
Kakvo je to ime koje je Bog dao u vječnosti svojoj majci 
— to je kadar u svoj njegovoj dubini i širini shvatiti samo on ko- 
ji ga u sebi nosi. A mi ćemo donekle to ime doznati ako se sje- 
timo kakvim imenom imenuje Bog svoju majku kad se s njome 
izvanjski prvi put sastaje. 

Kako znamo, taj se prvi izvanjski sastanak Boga s Marijom 
zbio kad je Bog po svojem anđelu pohodio Mariju, kad je Bog po 
svojem anđelu od Marije zatražio pristanak za onu ideju i za ono 
ime kojom ju je on od vijeka imenovao. Koje je dakle bilo ono 
prvo ime koje je bilo na ustima Božjim kod tog prvog njegova 
sastanka s Marijom? Pa vi ga dobro znate. Vi znate kojom riječi 
imenuje anđeo, kao Božji poslanik, Mariju! Keharitomene! — gra- 
tia plena — milosti puna! Zdravo, milosti puna! Za Boga Marija, 
u prvom času njegova sastanka s njome, nije bila ni djevica, ni 
majka, ni Marija. Ona je bila jednostavno: Milosti puna. U tom 
imenu: milosti puna Bog je gledao čitav sadržaj Marijina bića. U 
tom: milosti puna Bog je vidio puninu Marijine ličnosti. 


* * * 


I doista. Što je bila Marija i što jest Marija drugo, nego sa- 
mo beskrajna inilost? U svim drugim ljudima postoje dva odjeli- 

ta područja: područje naravi i područje svrhunaravi ili milosti. 
Područje naravi kod njih stoji pod vodstvom obične Božje pro: 
vidnosti, dok područje svrhunaravi stoji pod vodstvom predesti- 
nacije ili preodređenja. Područje naravi kod običnih ljudi moglo 
bi se jednostavno zamisliti bez područja svrhunaravi i milosti. 
Kod Marije je posvema različito. Za Mariju postoji samo 


preodređenje. Mariju se ne može zamisliti kao naravno biće. Ma- 
rija ne bi ni opstojala kad bi imala biti samo naravno biće. čitav 


razlog opstojanja Marijina leži izvan granica naravi. Marija opsto- 


ji samo kao Božja majka. Marija opstoji samo u vidu preodređe- 
nja za Božju majku. Milost materinstva Božjega — to je jezgra 
opstanka Marijina. Sve drugo u Mariji — sve je samo rukav veli- 
ke rijeke milosti tog materinstva. Ne samo da su sve druge milo- 
sti nego i sama čovječja narav i samo Marijino tijelo samo 
posljedica koja izvire iz milosti materinstva Božjega. Marijino je 
srce kucalo radi te milosti. Marijina su pluća disala radi te milo- 
sti. Marija je jednostavno živjela radi te milosti. 


i Cjela je dakle Marija doista samo jedna milost. Ali kakva 
milost! Ta sama ona osnovna Marijina milost, milost materinstva 
Božjega, nije li dar koji graniči s božanstvom? Po toj se milosti 
Marija dotiče samoga božanstva. Po toj milosti Marija ulazi u 
krug samog presvetog Trojstva. 


: A što da kažemo za prebogatu kneževsku pratnju milosti 
koje prate tu kraljicu milosti u Mariji? Ta još prije nego je-i po- 
stala Božja majka, anđeo ju je pozdravio: Zdravo, milosti puna! 
Od prvog časa svog začeća Marija je bila milosti puna. A svaki je 
čas Marijina života bila nova milost za Mariju, bio je u duši Ma- 
rijinoj novi porast milosti u geometrijskoj progresiji. Jer svaki je 
čas Marijina života bila borba ljubavi Marijine s ljubavlju Bož- 
jom. Svaka. je milost bila u Mariji nova ljubav, bila kao izljev ulja 
na vatru Marijina srca. A svaka je nova ljubav Marijina srca u 
Božjem srcu rađala uzvratom ljubavi, a to znači novom poveća- 
nom milosti za Mariju. 


Ako se međutim ta borba dviju ljubavi, dvaju srdaca, vodi- 
la dok su te ljubavi i ta srca bila daleko, što da istom kažemo 
kakva je borba ljubavi Božje i Marijine nastala kad su njihova 
srca zakucala jednim kucajem, kad su te ljubavi na neki način 
postale samo jedna neizmjerna ljubav samoga Boga! Nije li već 
prva bujica milosti koja je tada provalila u dušu Marijinu bila 
ča silna da je. duša Marijina nije više mogla u sebi zadržati. 
aa je provalila i razlila se na dušu sv. Elizabete i njezina djete- 
ZA o prija LP ko o ispunjena milošću da je postala 

Li da je posta . dje lkn A : 
M jole na 2. ža a posrednica milosti po kojoj se mi- 

A ako još dignemo svoje oko prema nebu i ugledamo Mari- 
ju u njezinoj slavi — ako promotrimo Mariju kao ženu obučenu 
u sunce, zar bismo doista mogli ljepše izraziti ime Marijino, nego 
kako ga je Bog izrazio po svom anđelu: Zdravo, milosti puna? 
Ako je svaka slava nebeska za čovjeka samo milost, samo ono 
što ljudska narav ne može dokučiti, ni srce ljudsko poželjeti — 
što oko nije vidjelo, ni uho čulo, ni srce osjetilo, što onda da ka- 
žemo za slavu naše majke Marije, za slavu majke našega Boga? 
Pred tom slavom možemo samo pasti ničice na zemlju i duboko 
se klanjajući klicati: Zdravo milosti puna! Zdravo milosti puna! 

Milosti puna — to je dakle doista ono pravo ime, božansko 
ime, koje je Mariji dala od vijeka sama mudrost i dobrota Božja, 
me u kojem su sva druga lijepa i uzvišena Marijina imena. 


No ako sada malo svratimo pogled od Marije na same sebe, 
što mislite, kako bi Bog nama dao najbolje ime kad je nas želio 
prozvati pravim našim imenom? Zar ne bi Bog opet pred svakim 
od nas morao klicati onim istim riječima, kojima je uskliknuo u 
svom pozdravu pred Marijom: Zdravo, milosti puni? 

Ne bi li to bila drskost, da se izjednačujemo s Marijom? 
Ne bi li to bila drskost da se zvjezdice u sjaju izjednačuju sa 
suncem? ; 

Daleko od toga, da se doista izjednačimo s Marijom i s nje- 
zinom milosti! Ali ako malo bolje pogledamo svoj život i ako se 
zagledamo u sve, što nam je učinio Svesilni, zar doista ne može- 
mo ponoviti svaki sam za sebe usklik: Zdravo, milosti pun? 

Da i ne govorimo o onim bezbrojnim, da ih tako nazovem, 
naravnim milostima kojima nas je ljubav Božja obasula od časa 
našeg rođenja pa do dana današnjega. Mi bismo morali biti kriv- 
ci najcrnje nezahvalnosti prema Božjoj ljubavi kad ne bismo vi- 
djeli sve one čudesne, slatke i ljubezne poteze reke Božje kojima 
je ona vodila naš život. Svaki je naš pojedinačni život pjesma ko- 
ju je ispjevala Božja mudrost i ljubav zajedno s nama. 

Ali pustimo te naravne darove u kojima nas je već gotovo 
potopila dobrota Božja. Sjetimo se samo onih pravih, svrhunarav- 
nih milosti kojima je Bog zalijao i natopio njivu našega života. 
Ako je Mariju uhvatila milosna ruka Božja od njezina začeća, ni- 
je li nas uhvatila ta ista milosna ruka barem od našega rođenja? 
Milost sv. krsta — nije li to doista milost najsličnija milosti bez- 
grešnog začeća? S onim istim pravom s kojim tako zanosno pje- 
vamo Mariji bez grijeha začetoj: Sva si lijepa o Marijo, i ljage 
istočne nema na tebi, zar ne bismo mogli pjevati pred svakom 
dušom kad iziđe iz krsnoga zdenca: sva si lijepa, o dušo, i ljage 

istočne nema na tebi? Tada Bog može doista u dušu utisnuti ona- 
ko žarak i topao poljubac, poljubac svoje Ljubavi, svojega Duha, 
kako je utisnuo u Marijinu dušu kod njezina začeća. 

A tada je slijedila milost za milošću, slično kao i kod Ma- 
rije. Ili zar nije milost naše prve pričesti bila najvjernija slika 
Utjelovljenja Sina Božjega u krilu B. D. Marije? Nije li sreća na- 
še duše, kad je prvi put primila, a jednako kod svakog novog pri- 
manja Tijela Isusova, sreća Djevice koja je postala majkom? 


Da li je potrebno govoriti o milosti našega sv. zvanja? Pa to je 
milost koju bismo mogli nazvati milošću najsličnijom milosti djevi- 
čanstva B. D. Marije. To znači onoj milosti, koja je privukla Sina Bo- 
žjega u njezino krilo, koja je na neki način zaslužila milost Božjega 
materinstva. Jer prema pisanju sv. Otaca i crkvenih naučitelja baš je 
djevičanstvo svojim mirisom zamirisalo u nebo, svojim sjajem očaralo 
oko Božje, svojim miljem zanijelo srce Božje da je Bog odabrao Ma- 
riju za svoju majku. Toj milosti koja otvara nebesa, koja širom ras- 
tvara Srce Božje za svaku drugu milost, slična je milost našega sv. 
zvanja. Jer kao što je Marija po svom djevičanstvu postala vratima, 
pridržanim samo Kralju, tako i redovnik po svom zvanju postaje pu- 
poljak koji se otvara samo svojemu Bogu. I tom nas je milošću Gos- 
podin obdario. : 


No nas je Gospodin obasuo i milostima, kakve nije imala ni 
Marija. Nama je toliko puta udijelio svoje blago iz one svoje riz- 
nice kojom najviše svoju svemogućnost očituje — nama je udije- 
lio blago milosti iz riznice svoga milosrđa. Koliko nam je puta 
Gospodin udijelio milost svoga oproštenja! Nijednu milost nije- 
smo tako malo zaslužili kao što baš te milosti oproštenja. Ni- 
jedna nam milost nije toliko trebala, kao što te milosti oprošte- 
nja. I Gospodin nam nije ni s njima škrtario. 

A ako još pogledamo gore prema nebesima. Ako još pogle- 
damo vjerom ono svoje mjesto koje nam je Isus otišao da prip- 
ravi — recimo onda, da li još ima kakva milost, slična milosti 
Marijinoj, kojom nas ljubav Božja nije ispunila? 

i O doista zdravo vi svi, milosti puni! Zdravo milosti puni! 
Tisuću puta zdravo vi, milosti puni! Da, mi si moramo biti svje- 
od drek i svaki čas svjesni, najdublje svjesni da smo milosti 

“e * Kk 

Ali ipak ima jedna golema razlika kada pozdravljamo Ma- 
riju: Zdravo, milosti puna i kada pozdravljamo sebe kao milosti 
pune. Milosti puna, značilo je i znači za Mariju krunu na njezinoj 
glavi. Milosti puni, znači za nas samo mač u našoj ruci. Milost 

je kod Marije bio zreli plod u njezinoj ruci. Milost je za nas tek 
klica iz koje će se istom u budućnosti razviti i dozreti plod. Mi- 
lost je za Mariju značila svršetak. Za nas milost znači samo po- 
četak. 

To će biti svakome jasno tko uoči kamo je smjeralo pre- 
određenje kod Marije, a kamo smjera kod nas. Zadnji vrhunac 
prema kome je sve usmjereno za Mariju bila je milost materin- 
stva Božjega. Ta milost je ono najviše i sve drugo, sve druge mi- 
losti, pa i milost njezine blažene slave na nebu, usmjerena prema 
Božjemu materinstvu. Marija, naime, nije postala majkom Bož- 
jom da bude blažena u nebu. Ona je blažena u nebu da bude do- 
stojna majka Božja. Za Mariju se zato tražilo da dade svoj prista- 
nak toj osnovnoj milosti, milosti materinstva Božjega. Dalje je te- 
kao nužni razvoj iz punine same te milosti. Bio je to zreli plod u 
Marijinoj ruci koji je samo puštao izdanke na zemlji i na nebu. 

Naše preodređenje međutim smjera drugamo. Naše preod- 
ređenje smjera prema nebeskoj slavi. Slava nebeska — to je vr- 
hunac i cilj koji je Bog pred sobom imao kad nas je preodređi- 
vao. Sve druge milosti preodređene su i usmjerene kod nas na sla- 
vu nebesku. Sve druge milosti zato su samo sredstva i put prema 
cilju slave nebeske. Naše su dakle milosti naš zadatak. Naše su 
milosti mač s kojim moramo izvojevati nebo. Naše su milosti no- 
vac s kojim moramo iskupiti nebo. Naše su milosti sjeme koje 
mora roditi nebom. 

Što dakle za nas znači: Zdravo, milosti puni? Znači: Zdravo 
vi, na čijim leđima leži punina zadatka. Zdravo vi, na čijim leđima 
upravo leži božanski zadatak. Jer božanska stvarnost milosti nosi 
u sebi i božansku težinu zadatka. ' 

Kakav je taj zadatak koji milost stavlja na dušu? U čemu 
se konkretno sastoji taj zadatak milosti? 

Mislim da će biti svakome na prvi pogled jasno i očigledno 
da je prvi zadatak milosti taj da čovjek ne izgubi milost. Proigra- 
ti milost — to je najstrašnije u životu svakog kršćanina. Vojnik 
nik bez oružja, trgovac bez kapitala, ratar bez sjemena — to je 
kršćanin koji je izgubio svoju milost. 

Sretna Marija — ona to nije mogla! Jer milost je bila prva 
njezina narav, da tako govorimo. No, nažalost mi to možemo i 
previše lako možemo. Milost je samo nadogradnja naše naravi 
koja gotovo smeta našoj naravi, naime, pokvarenoj naravi. Milost 
je prečesto i križ na kojem biva propeta naša pokvarena narav, 
Kako dakle da čovječja narav ne bi voljela da se riješi tereta mi- 
losti? Jao, međutim, čovjeku koji siđe s križa milosti! Jao čovje- 
ku koji odbaci, makar bio i težak, teret milosti! Jao čovjeku koji 
ostane sam sa svojom naravi! Kad avijatičar leti na vrlo visokim 

visinama, on na sebi nosi različite naprave koje mu omogućuju 
disanje i život pod slabim pritiskom zraka. Te su naprave dodu- 
še, teret na tijelu avijatičara. Ali jao njemu da ih skine sa . sebe! 
Njegova bi sudbina bila zapečaćena. Nije li baš tako s čovjekom 
koji proigra i odbaci milost? 


Ali nije jedini zadatak milosti da se ne izgubi milost. Jed- 
nako tako važan zadatak milosti jest i da se ne zakopa milost. 

Opominjem vas, da ne primate Božje milosti uzalud! Ta 
tko od nas ne zna sudbinu lijenog sluge koji je zakopao talenat 
svoga gospodara? Zli i lijeni slugo! Znao si da žanjem gdje nije- 
sam sijao i kupim, gdje nisam vijao. Trebalo je, dakle, da moj 
novac dadeš mjenjačima, a ja bih došavši uzeo svoje s kamatima. 
Uzmite dakle od njega talenat. A nekorisnog slugu bacite napolje 
u tamu: ondje će biti jaukanje i škrgut zubi. Kamati to je os- 
novni zadatak milosti. Što će mač koji rđa u magazinu? što će 
novac koji leži u kasi? Što će sjeme koje trune u spremištu? Ma- 
rija nije mogla uzalud i badava primiti milost Božju jer je nje- 
zina milost bila gotov i zreo plod koji je sam od sebe pustio 
izdanke drugih milosti. Ali za nas je sav smisao naše milosti baš u 
njezinu razvoju, u njezinu napretku. Onaj čas kad milost u nama 
stane, ona je prestala biti milost. Ona je izgubila svoj smisao op- 
stanka. Milost je kao mana koja se morala potrošiti. I ako se 
nije jedan dan potrošila, ona se pokvarila, ona je izgubila svoju 
vrijednost. : 

Kod nas to vrijedi još više, jer je sva naša milost samo la- 
nac milosti. Sve je kod nas milost za milost, kako bi to rekao sv. 
Ivan. O svakoj dobro upotrebljenoj milosti visi niz drugih milo- 
sti, koje je Bog na tu milost navezao. Svaki prekid tog lanca mi- 
losti može postati sudbonosan za čitav daljnji život čovjeka. Jer 
možda baš na kariki one jedne propuštene i neupotrebljene milo- 
sti vise najsudbonosnije. milosti našega života i same vječnosti. 
Koliko je puta na jednoj Zdravomariji visjelo nebo pojedinaca, 
ali jednako tako i pakao! 

No što je najvažnije kod svega toga i u čemu je najveća ra- 
zlika između Marijina milosti puna i našega milosti puni jest to da je 
milost Marijina bila neizmjerna u svojemu redu. Zato je njezina 
punina bila također neizmjerna. A naša je milost izmjerena i za- 
to i njezina punina izmjerena, a to znači ograničena. Svakome je 
od nas dana milost po mjeri koju je Krist darovao — govori 
nam sv. Pavao. 

Kad bi bilo moguće da Marija proigrava milosti, kad bi bi- 
lo moguće da Marija da gubi milosti i ne upotrebi milosti koje su 
JOJ bile dane, ona ipak ne bi bila u stanju doći do dna njihova 
jer njezina punina milosti nije imala dna. A naše su milosti  iz- 

brojene, kao i naše vlasi na glavi. Tko nam jamči, dakle, da ona 
milost koju danas kanimo ne upotrebiti i proigrati — da baš ta 
milost nije ona zadnja milost, zadnja milost u broju milosti koje 
nam je Gospodin izbrojio? Sa strahom i trepetom gradimo svoje 
spasenje — dovikuje nam sv. Pavao — jer je Bog onaj, jer je Bo- 
žja milost ona koja to spasenje gradi u nama. Ako dođe na kraj 
ta Božja milost, došla je na kraj i nada našega spasenja. 


sko * 


Nijesu li to stvari o kojima se trebamo zamisliti u našim 
marijanskim duhovnim vježbama. Marija — to je milost. Ali mi- 
lost — to je i cijelo naše pitanje. Milost — to smo i mi. No du- 
hovne vježbe idu upravo za tim da položimo potpuni račun o sa- 
mome sebi. Kako bismo dakle mogli obaviti pravo ove duhovne 
vježbe ako ne položimo račun o milostima koje smo primili? Bi- 
lanca milosti — to mora biti jedan od glavnih zadatak naših du- 
hovnih vježbi. Kako smo odgovorili bezbrojnim milostima koji- 
ma nas je Gospodin zasuo? Kako smo iskoristili bezbrojne Božje 
darove kojima nas je Gospodin obdario i obogatio? Kakve je plo- 
dove rodilo cvijeće Božje ljubavi kojima nas je Duh sveti okitio? 
To je jedno od prvih pitanja naših duhovnih vježbi. 


No ako je važno da dademo sebi i Bogu račun o svim milosti- 
ma koje smo primili od Boga, koliko je onda važno da dademo. ra- 
čun o svojoj najkonkretnijoj milosti, a to je milost našega sv. zvanja. 
Ima li Bog kakve koristi od nas što nas je pozvao u redovnički, a još 
više u svećenički stalež? Može li naći kakvoga ploda? Ili mora tužno 
zapitati kao ono o neplodnoj smokvi: čemu samo zaprema mjesto? 
Zašto sam toga čovjeka stvorio redovnikom? Zašto sam toga čovjeka 
stvorio svećenikom? 

Nadahnuti pisac knjige o Kraljevima ističe vrlo zanimljiv i oš- 
tar kontrast u osobi Saulovoj. Najprije ga crta i predstavlja najljep- 
šim crtama kao čovjeka izabranog i dobrog od kojeg nije bilo boljeg 
među sinovima izraelskim. No malo kasnije nam saopćuje kako ga 
Bog odbacuje neopozivim  odbačenjem i govori: Žao mi je što sam 
učinio Saula kraljem. Ne nameće li nam taj slučaj samo po sebi tuž- 
ne misli: Gle čovjeka koji je promašio svoje zvanje! Bio je odličan 
Izraelac, a najslabiji kralj. Bio je najbolji kao običan čovjek, a najgo- 
ri kao glavar naroda. Bez sumnje bi bio više uspio gospodareći sa 
svojim magaricama, nego je uspio vladajući Božjim narodom. Bio je 
to čovjek koji je primio Božji dar, koji je primio čast koju mu je 
Bog udijelio ne samo bez koristi nego na svoju propast. Bio je to čo- 
vjek kojega je Božja milost povukla u propast. 


Jao dakle nama ako i nas milosti Božje povuku mjesto u nebes- 
ke visine u paklene dubine! Jedan je španjolski kralj na smrtnom 
krevetu uzdisao: O da sam bio najzadnji redovnik u. kojem samosta- 
nu. Sada bih lakše išao na Božji sud. Zar ne bi bilo žalosno kad bi- 
smo mi na svom smrtnom krevetu morali uzdisati: O da sam bio za- 

dnji kravar ili svinjar u zabačenom selu, tada bih lakše išao na Božji 
sud! Ne bi li to značilo da nam je Bog doista badava i uzalud dao mi- 
lost našega svetoga zvanja? Da, samo onda imamo pozitivnu bilancu 
milosti zvanja ako bismo ovaj čas kad bi nas Bog pozvao na svoj sud, 
mogli uskliknuti: Hvala ti, Bože, što sam bio redovnik! Hvala ti Bo- 
že, što sam bio svećenik! 


Ali ako sa žalošću i stidom ustanovimo u svojim računima 
milosti negativnu bilancu, ako ustanovimo i ogromne deficite i 
manjke, ako ustanovimo bezbrojna svoja pronevjerenja, ne kloni- 
mo duhom! Još je otvoreno srce, još su raširene ruke one koja 
je milosti puna. Svojom puninom Marija može ispuniti i bezbroj- 
ne rupe milosti našega života. Pristupimo dakle u ovim duhov- 
nim vježbama s pouzdanjem prijestolju milosti da primimo mi- 
losrđe i nađemo milost pa da opet budemo milosti puni uz onu 
koja ostaje vječno milosti puna. Amen. 

3. razmatranje 


TOTA PULCHRA 
SVA SI LIJEPA 


Koliko je puta iz naših franjevačkih ustiju zazvučala pjesma: 
'Lota pulchra es Maria — Sva si lijepa, o Marijo! To je pjesma fra- 


njevačke prošlosti, franjevačke slave i franjevačke veličine. To je pje- 
sma franjevačkog srca. Ta je pjesma simbol franjevačke borbe i po- 
bjede za Bezgrešnu. 


& 


No da li smo se mi ikada zamislili u sav smisao tih riječi: 
Sva si lijepa? Da li smo se ikada zadubili u sav doseg i domašaj 
riječi te pjesme? Što nam pripovijedaju te riječi? Što nam žele 
kazati te riječi? Što nam drugo govore te riječi, nego da je Bog 
odlučio da među svojim stvorenjima, čistim stvorenjima, odabe- 
re jedno biće koje će biti cijelo, potpuno, bez manjka i nesavrše- 
nosti — biće koje će biti savršeno. 

Bog je stvorio savršene anđele na nebu. Bog je stvorio savršene 
ljude na zemlji. Ali je ipak i na njima ostavio kao neku rupu, 
ostavio- je kao neka pokrajna vrata kroz koja se mogao grijeh do- 
šuljati do njih. Bilo je to nesavršenstvo koje je tolike anđele, a 
gotovo i prve ljude stajalo glave ili vječnoga prokletstva. No baš 
zato, kad je imao pred očima lik svoje majke, želio je da iščeznu 
sve rupice — tada je pred njim zasjao ideal cjelovitosti, potpuno- 
sti i savršenstva. 

Ta po svojem se materinstvu Božjem Marija imala približi- 
ti, da ne kažem, dotaknuti granica božanstva. A što je božanstve- 
nije nego potpunost, cjelovitost i savršenstvo? Svaki manjak do- 
lazi od nebitka. Bog kao apsolutni bitak ne može biti nijekanje 
ikakva bitka. Njemu dakle ne može manjkati ništa što jest. On 
mora biti potpun, cjelovit i savršen. Punina i savršenstvo — to 
je božanstvo. Kad se dakle Marija imala po svom božanskom ma- 
terinstvu približiti božanstvu, ona se morala i približiti savršen- 
stvu. 

Prva posljedica ovog Božjega ideala u liku Marijinu, ideala 
savršenstva bilo je bezgrešno Marijino začeće. U prvom času op- 
stanka Marijina, u času začeća, htio je Bog pokazati što je biće 

bez manjka, što je biće cjelovito i savršeno. I anđeli i Adam mog- 
li su sagriješiti, ali Marija to nije smjela i zato nije mogla. U pr- 
vom času začeća ona je imala biti milosti puna. 


Bezgrešno začeće postalo je tako putokaz da . pokazuje 
smjer kojim će krenuti Marijina pojava u čitavom njezinu ostva- 
renju. Bezgrešno je začeće vjesnik savršenstva cijeloga Marijina 
života. Što više, bezgrešno je začeće upravo temelj svega daljeg Ma- 
rijina savršenstva. 


Već time što je bezgrešno začeće izuzelo Mariju od zakona 
žude i od onog ognjišta grijeha u ljudskome srcu, gdje kao pod 
pepelom neprestano tinja žeravica čije iskre tako brzo podižu pla- 
men svagdašnjih naših grijeha — tim samim bezgrešno je začeće 
značilo za Mariju najodlučniji korak prema savršenstvu. Ta bez- 
požudnost bezgrešnog začeća zapravo znači da je Marijina duša 
bila potpuno slobodna u svom lijetu prema visinama. Ništa nije 


. zaustavljalo Marijino srce, ni Marijinu dušu da se sa svim žarom 


zaleti prema svojemu Bogu. Time se u Marijinoj duši ostvarivao 
zakon slobodnog pada. Kao što kamen u svom slobodnom padu 
sve brže juri prema svom središtu, tako je i Marijina duša u svom 
slobodnom usponu sve brže jurila prema svom središtu, prema 
središtu svoje ljubavi, prema visinama Božjim. 


Doduše činilo se da će bezgrešno začeće biti zapreka Mariji 
na putu d o skrajnjih visina savršenstva. Jer po bezgrešnom zače- 
ću Marija je bila vraćena u stanje raja zemaljskoga, u stanje pr- 
votne nedužnosti i prema tome, samo po sebi, u stanje bez boli i 
smrti. Bezgrešno začeće time bi postalo Mariji ozbiljnom zapre- 
kom da se popne do vrhunca savršenstva ljubavi koja se ostvaru- 
je u boli. Marija bi time bila spriječena u usponu savršenstva 
koje je na visinama križa. 

Svemu je tome Bog predusreo svojim čudesnim zahvatom 
u Marijino bezgrešno začeće. Bog je stvorio bolno bezgrešno za- 
čeće. Bog je naime na Mariji ponovio čudo koje je ostvario na 
Isusu. Kao što je kod Isusa stvorio čudesno poništenje  božan- 
stva tj. smrtnoga i bolnoga Boga, tako je i kod Marije stvorio 
bolno bezgrešno začeće: iz raja zemaljskog Bog je za Mariju na- 
činio dolinu suza. Tim čudesnim bolnim bezgrešnim začećem bio 
je bez grijeha začetoj otvoren put do savršenstva ljubavi pod kri- 
žem. 

Tako je doista bezgrešno začeće postavilo temelje savršen- 
stva B. D. Marije. Pa kad je Bog u prvom času Marijine duše za 
pjevao: Sva si lijepa, prijateljice moja — to je već u jezgri bila 
i ona vječna pjesma koju će Bog na nebu pjevati Mariji: Sva si 
lijepa, o Marijo! 

No jesmo li sada svjesni što znači za nas same pjesma koja je 
svaki dan na našim franjevačkim usnama? Jesmo li sada svjesni što 
znači za nas pjesma: Sva si lijepa o Marijo? Ili ako hoćete drukčije: 
Sto znači za nas sinove franjevačkoga reda, koji smo odgojeni i od- 
rasli pod zastavom Imakulate, što znači za nas bezgrešno začeće? 


Bezgrešno je začeće simbol savršenstva. Tim samim što se 
mi stavljamo pod lik Imakulate, pod lik Svelijepe — mi se odlu- 
čujemo za ideal savršenstva. 


Ka Pe 


Ideal savršenstva — da li je to uopće nešto novo za nas? 
ideal savršenstva — nije li to najozbiljnija nužnost koja leži na 
nama? Ako je ideal savršenstva bio nužna posljedica Marijina bo- 
žanskog materinstva, a to znači Božanskog u Mariji — zar nije 
barem u našim granicama ideal savršenstva također nužna  pos- 
ljedica božanskoga u nama? 

Ne nosimo li već u samoj naravi božansko koje nas sili pre- 
ma idealu savršenstva? Nijesmo li naime već po svojoj naravi sli- 
ka i prilika Božja? A nijesmo li baš po toj slici Božjoj u svojoj 
duši otvoreni za neizmjerno? Naša duša teži prema neizmjernom 
Mogli bi to nazvati iskonskim nagonom za neizmjernim koji se 
skriva u našim dubinama. Da li smo dakle uopće ljudi kada se od- 
rečemo ideala savršenosti, potpunosti, cjeline? Ne znači li gaženje 
ideala savršenosti ujedno i gaženje slike Božje u čovjeku? 

A što da istom kažemo za božansko u svrhunaravi — u 
našem djetinjstvu Božjem? Sam je Isus smatrao važnim da ista- 
kne silu tog djetinjstva Božjega u nama, da nas goni prema sa- 
vršenstvu. Budite savršeni kao što je savršen Otac vaš nebeski 
da budete djeca Oca vašega koji je na nebesima — rekao je on. 
Ta mi po tom djetinjstvu postajemo na neki način jedno s jedi- 
norođenim Sinom Božjim koji je živa slika Očeva bivstva, koji 
je primio od Oca samu njegovu narav. Ako dakle biti Sin Bažji zna- 
či biti homousios, jednobitan s Ocem — zar onda biti dijete Bo- 
žje za nas ne bi imalo značiti biti barem homoiousios, sličnobitan 
svojemu nebeskom Ocu? Zar se onda moramo čuditi da nas sila 
sjemena Božjega tj. posvetne milosti, po kojoj postajemo djeca 
Božja, sili kao neki svrhunaravni nagon prema savršenstvu? . 


“No još i više! Ne postoji li u nama nešto posebno božansko? 
Ne postoji li u nama posebna sila Duha Svetoga po našem . redovni- 
štvu? Biti redovnik — to znači prihvatiti one savjete Kristove koji se 
više od svega protive ljudskoj naravi, koji su ljudskoj naravi ludost. 
Yo razumiju samo oni kojima je dano — govori Isus. Za to se traži 

da se čovjek opije novim nadzemaljskim moštom, da postane za lju- 
de pijan nerazumljivom i nedokučivom mudrošću Duha Svetoga. No 
kamo nas tjera po našem redovništvu vjetar Svetoga Duha, nego pre- 
ma ispunjenju Isusove riječi: Ako hoćeš savršen da budeš? Sav smi- 
sao redovništva stoji upravo u savršenstvu. Odreći se ideala savršen- 


stva znači u pravom smislu veslati protiv sile vjetra Duha Svetoga 
koji je našu lađicu ponio prema beskrajnim obalama savršenstva. 


A na koncu, ako smo još i svećenici ili želimo postati svećenici, 
ne nosimo li u sebi vrhunac božanstvenosti koja nas sili prema savr- 
šenstvu? Ne ponavlja li se u svakom svećeniku materinstvo Božje? 
Ne samo da svaki dan po sili svećeništva silazi Bog s neba na zemlju 
i nastavlja djelo Utjelovljenja u našim hostijama nego i po toj sili 
majka Crkva svaki dan rađa bezbrojnu Božju djecu na zemlji. Ali još 
i više! Svećenik na svijetu predstavlja ne samo majku Božju nego i 
samoga Sina Božjega. Svećenik je živi Krist među ljudima. Svećenik 
je usta Kristova, po kojima Krist govori svijetu. Svećenik je ruka 
Kristova, po kojoj Krist dijeli blago svoje milosti svijetu. Svećenik je 
srce Kristovo, po kojom žrtvom ljubavi Krist u svojoj Crkvi nastavlja 
davati dar ljubavi svojemu božanskom Ocu. Ne bi li dakle dolikovalo 
to jest ne bi li se tražilo — da govorimo s poslanicom Hebrejima — 
ne bi li bila najozbiljnija dužnost i nužnost da svećenik bude poput 
Prvosvećenika i Velikog svećenika: svet, nevin, neokaljan, odijeljen od 
grešnika i viši od nebesa? Da, viši od nebesa! — to je najbolji izraz 
koji označuje sve savršenstvo, kakvo zahtijeva katoličko svećeništvo. 
Odreći se dakle ideala savršenstva, zaboraviti ideal savršenstva, zapus- 
titi ideal savršenstva — ne znači li to zanemariti milost, koja nam je 
dana polaganjem ruku svećeničkih, ne znači li to upravo pogaziti maj- 
ku Mariju i Isusa Krista, koje predstavljamo po svojem svećeništvu? 


Ideal savršenstva nije dakle za nas nešto novo. Ideal savr- 
šenstva — to je jezgra sveg našeg bića, sveg našeg čovještva, 
sveg našeg kršćanstva, sveg našeg redovništva, sveg našeg svećeni- 
štva, Pred Marijom je Bog u prvi čas njezina opstanka, u času 
njezina začeća ukliknuo: Sva si lijepa! Ali jednako tako i u prvim 
časovima našeg naravnog, svrhunaravnog, redovničkog i svećenič- 
kog začeća uvijek je Gospodin ponovno klicao, ako ne: Sav si li- 
jep, a ono barem: Sav imaš biti lijep, moj čovječe, moj sine, moj 
redovniče, moj svećeniče! 


* *k * 


: Pitajmo dakle danas sami sebe: Da li je doista u mojoj du- 
ši do ovoga časa ostao živ taj ideal savršenstva? Da li sveta vatra 
tog ideala barem još tinja na oltaru mojega srca? Da nije klonu- 
lo naše srce? Da se nije naše srce mjesto živog ognja mladosti 
napunilo dimom staračke iznemoglosti? Da nije ideal savršenstva 
dao u nama mjesto životnom načelu polovičnosti i osrednjosti? 


i + Polovičnost i osrednjost — to su naime dva najveća nepri- 
Jatelja idealu savršenosti pod čijim se hladnim mlazevima gasi 
Plamen srca koji je sukljao u Božje visine. 

Jao čovjeku s dvostrukim srcem! Jao čovjeku koji bi htio 
služiti dva gospodara! Neću ni govoriti o onima koji bi htjeli za- 
jedno služiti Bogu i đavlu. Neću ni govoriti o onima koji svaki 
čas skaču sad u tabor sotonin, a sad se vraćaju u tabor Božji. 
Drugim riječima, neću ni govoriti o onima koji neprestano upada- 
ju u smrtne grijehe. Nadam se naime, da takve polovičnosti ne- 
ma među nama ili bolje ne bi je smjelo biti među nama. 


I redovnik je doduše čovjek. I redovnik zato može slučajno pas- 
tii u smrtni grijeh. Zato je Isus i za redovnike ustanovio sakramenat 
svoga milosrđa, svoga oproštenja: sv. ispovijedi. Ali to mora biti za 
redovnika samo nešto slučajno, nešto izvanredno. u: 

Trajno očijukanje s davolom, svagdanje upadanje u istinske i 
stvarne smrtne grijehe — to je posvema nespojivo s redovničkim sta- 
ležom. 
Redovničke su duše zaručnice Isusove. Iznevjeriti se Isusu, izne- 
vjeriti se svom zaručniku jedanput u životu — to je već dostatno da 
se zaručnice imaju za što kajati kroz čitav život. Iznevjeravati se traj- 
no — to je nepodnosiva misao za srce zaručnice Isusa Krista. 

Redovničke su duše posvećene hostije u Božjoj Crkvi. Kod sve- 
tih su zavjeta one pretvorene, preobražene u Isusa. Crkva ih čuva 
kao svete hostije u svetohraništu samostana. Ako slučajno padne sve- 
ta hostija, s kolikom je brigom Crkva diže. Pravi su kršćani davali 
svoje živote, da ne padnu svete hostije u ruke oskvrnitelja. Možemo 
li dakle trajno i običajno sebe, tu svetu Božju hostiju, izručivati i da- 
vati đavlu? 

Redovničke su duše anđeli na zemlji. Anđeli su jednom pali i bili 
su strovaljeni u pakao. I za redovničku je dušu jedanput pasti već 
opasnost vječne propasti. A padati trajno gotovo i ne znači drugo, ne- 
go propadati vječno. 

Nije li dakle nespojivo s redovništvom redovno padanje u smrt- 
ne grijehe? Takva se polovičnost ne može zamisliti kod redovničke 
osobe. 


Ali je zato to više opasnost da se uvuče i među redovnike druga 
polovičnost, polovičnost po kojoj redovnik počne očijukati sa  svije- 
tom. Redovnik bi htio služiti Bogu i ovome svijetu. Redovnik misli 
da može svoje sree opteretiti sa svim stvarima ovoga svijeta, a da 
ipak može svojom ljubavlju letjeti prema visinama Božjim. 

Današnje je upravo doba kad se uvlači u samostane ta žalosna 
polovičnost: dijeljenje srca između Boga i svijeta. 

Što da govorimo o onim redovničkim osobama koje jednom no- 
gom stoje u samostanu, a drugom u svijetu, koje zapravo i ne znaju 
kamo pripadaju? 

Ne govorim dakako o onim vjernim redovnicama koje moraju u 
današnjim prilikama čak u civilnom odijelu zasluživati svoj kruh, a da 
ipak ostaju vjerne u srcu svojem svetom zvanju. Takve redovnice mo- 
gu biti često manje u svijetu, nego one koje žive po samostanima. 

Ovdje govorim o onim redovničkim osobama koje u svojim srci- 
ma maštaju i sanjaju o svijetu i o njegovim zamama. Govorim o oni- 
ma koje možda samo zato još ostaju u samostanima jer od toga imaju 
ovozemne koristi, a u svijetu za sebe ne vide budućnosti. Takvima srce 

pripada svijetu, a Bogu da u samo tijel € j i iž 
M olovišnost. J ijelo bez srca. To je doista najžalos- 


Ali nije to jedina takva polovičnost, Čak i ife 
K*2 I ikva g S : one redovničke osobe 
koje žive u samostanima i kojima nije ni na kraj pameti da bi ikada 
ostavile samostan, ipak prečesto u svom srcu preveliku polovinu osta- 
vljaju svijetu. Ako naime one ne: misle otići u svijet, ali je svijet ušao 
u njih. 
Uzmite samo one redovničke osobe koj j 
j 1 C )S je kao da nemaju drugo 
pm asia nego što mj dna u svijetu. One moraju znati svak a 
vost. oraju znati za svaki grijeh, za svaku sablaz. 
i3 da onu i što gore. mo Po 
e su redovničke osobe po svojim zavjetima umrle svijetu. O 
s za ijetu. One 
nijesu od ovoga: svijeta. One su pokopane u grobu gothDdraća. One su 
već s Bogom u samome nebu. A gle, one bi htjele opet sve vidjeti i 
čuti što se zbiva po ovome svijetu. 

Ali to je još najmanje. A što, ako se u srcu koje redovničke oso- 
gre p Dosve svjetovas oo Dire svjetovni osjećaji i želje! Nije 
i i vijet ušao u redovničko srce da ga j ični 
de Bos? ga barem djelomično 

o što se događa s tim polovičnim redovnicima? Što 
i KS 1 I se događa 
nego ono što se mora dogoditi? Redovničke su duše određene da dao 
orlovi lete u Božje visine. Ali dok oni krila svoje duše opterećuju svi- 
jetom i stvarima svijeta, njihova krila počinju da zahiruju. Te se re- 
dovničke duše pretvaraju iz orla u kokoš. Oni postaju kokoš koja nije 
kadra letjeti u visine, nego ostaje čeprkati po đubrištu ovoga svijeta. 
.. Kad je netko u staro vrijeme želio biti primljen među oce pus- 
tinje, postavili su mu pitanje: Je li ti nosiš prazno srce da ga Duh 
Sveti može ispuniti. Samo je prazno srce sposobno primiti puninu Du- 
ha Svetoga, puninu savršenstva. Tko ide na izvor s posudom punom 
e. Bee zagrabii vode dok pijesak ne istrese iz posude. Tako 
čovjek sposoban ispuniti svoju dušu Bogom i nj : mi- 
nom dok nosi puninu ovoga sije. š spina a 


Ali ima još jedna polovičnost ič ju j jtež i 
a a r vičnost, polovičnost koju je najteže pobi- 
jod, oja prima često i u tako stani dobro aki 
: polovičnost kojom čovj ijeli j i i 
samoga RA j ovjek dijeli svoje srce između Boga i 
edan pobožan kršćanin pripovijeda o toj ič i j 
h : ; K j polovičnosti u svojem 
o srcu. Kaže: Najednom sam osjetio kao da Bog traži od o. 
Pi jučeve svih pretinaca mojega srca. Ja sam bio spreman mu 
ad 2. samo jedan mali ključić za sebe pridržati, No tada kao da 
ja ia glas: Zašto mi ne daješ sve ključeve? — Gospodine, ovaj ma- 
pridrž Jučić pripada k jednom pretincu koji bih htio ja sam za sebe 
[o Hora — Onda zadrži sve svoje ključeve, ja ih onda ne trebam. 
PE s boj u meni bio. Bio je dug i težak. Osjećao sam da Bog 
a, is o svoga. Konačno sam mu izručio i onaj maleni ključić koji 
la tja . gorio. Bio je to ključić moje pogreške koja mi je 
E. srcu. Istom sam onda došao do mira. Ušao sam u Bo 
koji mfliko dina redovničkih duša, koje bi željele za sebe zadržati 
i ah u KOJI pretinac srca, koje se ne mogu cijele izručiti Bogu? 
ko Š Sd eno ajete aj pov se ne odreče svega, pa i sa- 
d ooo, ni moj učenik. Bog hoće sve ili ništa. Polovi 
uše nikada ne dolaze do svetosti ni savašenstva, annika 


Sjetite i ipovij 
svojem životu što u tom smislu pripovijeda mala sveta Terezija u 

Jednoga dana dođe Leonija (starija sestra) k nama dvjema (tj. 
k Tereziji i Celini). Ona donese košaricu s odijelcima za lutke, s kras- 


nim ostacima sukna i sličnim stvarčicama, a na sve to još stavi svoju 


lutku.... — Ovdje, sestrice, birajte što. hoćete. Celina pogleda pa 
uzme jedan svežanj. Nakon časka promišljanja pružih i ja ruku i za 
viknem: — Ja izabirem sve! I odnesem košaricu i lutku bez daljnjega. 


Ovaj potez mog djetinjstva — kaže Terezija — ujedno je i sa- 
držaj čitava mog života. Kad mi se kasnije ukazalo savršenstvo, bilo 
mi je jasno — ako želim postati svetom, moram mnogo trpjeti, nepre- 
stano težiti za najsavršenijim i uvijek sebe zatajivati. Vidjela sam da 
ima mnogo stupnjeva svetosti i da je svaka duša slobodna odazvati 


se Gospodnjem pozivu ili se ne odazvati, da je slobodna činiti. mnogo 


ili manje — njemu za ljubav, jednom riječju, da može birati među. 


žrtvama koje on traži. Tada sam ja uskliknula kao jednom u danima 
svoga djetinjstva: — Moj Bože, ja izabirem sve! Ja želim biti sveta 
ne samo napola. Ne bojim se za tebe trpjeti. Samo se jednog bojim: 
svoje volje! Uzmi je! Ja izabirem sve što ti hoćeš. 

Mala svetica dakle nije znala za polovičnost. Ona je znala za 
potpunost i odabrala potpunost. Zato je i postala sveticom. 


O ta naša polovičnost! O ta naša razdijeljenost! Koliko je 
ona svetaca oduzela Bogu, Crkvi i našemu redu! 

Ali možda još više od polovičnosti naša sudbonosna osred- 
njost! Mi smatramo da nijesmo stvoreni za svece. Mi smo uvjere- 
ni da nijesmo pozvani za svece. U sredini bezlične mase — tamo 
je, po našem mišljenju, naše mjesto. Mi se moramo izgubiti u ma- 
si da nas nitko i ne primijeti i da nikome ne upadnemo u oči. 

O da! Ne trebamo si utvarati da ćemo postati sveci — rav. 
ni sjajem onim najsjajnijim zvijezdama svetačkog neba. Ne tre- 
bamo si utvarati, da ćemo postati Petar ili Pavao, Franjo ili Antun. 

“Ali ako ne budemo imali ni želje da postanemo sveci, mi se ba- 
camo u pogibelj ne samo da ne dostignemo te najveće svece ne- 
go da uopće ispadnemo iz društva svetaca. Odrediti svoje mjesto 
na nebu — to nije naše. Odrediti čovjeku mjesto na nebu — to 
je Božja stvar. Onaj Bog koji je postavio zadnju zvijezdicu na 
kraju nebeskog svoda i odredio joj njezino mjesto, taj je Bog ta- 
kođer odredio i nama točno naše mjesto među zvijezdama svoje- 
ga neba. Sam Isus kao čovjek odbija da dade mjesto Ivanu i Ja- 
kobu u svojem kraljevstvu: jer nijesam vlastan dati ja, nego pri- 
pada onima kojima je pripravio Otac moj — govori on. A mi da 
se usudimo postaviti se sami na neko određeno mjesto, bilo to 
najviše ili najniže, na nebu? Nije li to drskost kojoj nema ravne? 
li ćemo dakle postići ono mjesto koje nam je odredio naš Otac 
nebeski, ili ne ćemo postići nikoje. 

Pita sv. Toma zašto se tako malo ljudi spasava, zašto tako 
malo ljudi dolazi u nebo. I na to odgovara da je to razumljivo 
jer spasiti se, postići nebo, znači nešto tako veliko, tako uzvišeno 

da se traži genijalnost za takav posao. Pa kao što među ljudima 
ima malo genija, tako i malo ljudi ima koji su sposobni izvršiti 
genijalni zadatak: osvojiti nebo. 

Što dakle znači kad netko sebe upravo gura među osred- 
nju masu, kad netko silom sebe hoće isključiti iz.redova genija? 
Nije li to stvarno isto kao da sebe želi silom isključiti iz samoga 
neba? : 
A to je jasno i iz riječi sv. Pavla. Sv. Pavao predočuje nam 
nebo ne kao mjesto koje nas sigurno čeka, pa da se do njega mo- 
žemo mirno odšetati i kad stignemo da stignemo, dobro stigne- 
mo. Ne, sv. Pavao nebo nam opisuje kao našu metu, naš cilj, pre- 
ma kojemu se vodi utrka. Kršćanski je život utrka. Ili ćemo da- 
kle trčati ili ispadamo iz trke. Trećega nema. 


No što onda znači osrednjost nego duhovnu lijenost, kojoj 
nije do trke, nego misli, da se može pomalo vući i stići do cilja? 
O varke, o obmane, koja je već tolike stajala njihova mjesta na 
nebesima! 


Sv. Ivan Bosko volio je pričati ovu legendu. Jednog dana 
pozove Isus k sebi sv. Petra i Ivana pa se zaputi s njima na jed- 
no brdo. Putujući reče svojim pratiocima: Uzmite svaki jedan ka- 
men i ponesite sa sobom. Petar lukaviji izabere maleni kamenčić, 
a Ivan, koji nije mnogo mislio, zgrabi prvi, a bio je vrlo velik. 
1 Uspon je bio dug i naporan pa se Ivan počeo dobrano zno- 
jiti. Petar mu tada porugljivo počne govoriti: Ubogi Ivane, alaj 
si slabe pameti! Zašto si si natovario taj veliki kamen? Čemu taj 
napor i taj znoj? Isus nam je zapovijedio da uzmemo kamen, a 
ne da uzmemo velik kamen. Gledaj kako ja idem lako i bez zno- 
ja sa svojim malim kamenčićem. 

Isus je slušao, gladio si bradu i smiješio se na taj Petrov 
govor, Na jednom mjestu Isus zaustavi svoju četicu, pozove ih da 
sjednu u sjenu nekog drveta. A videći da su gladni i umorni, bla- 
goslovi one kamene koje su sa sobom ponijeli i od kamena posta 
nu hljebovi. Ali Petrov kruh bio je maljušan i tvrd, a Ivanov je 
bio velik i najfinijeg ukusa. 

Isus se nasmiješi. 

Ivan se začudi. 


e. EZ "on se zastidi jer je taj dan morao svoje zube objesiti 
.Pouka, koju je Don Bosko iz te priče i či ila je o 
, ko : priče izvlačio, bila je ova: 
Bičimo škrti s Gospodinom pa će i on biti velikddušan s na 
ajući nam ne samo kruh nego i prismok. 
Ne bi li ta legenda pristajala i u ži i ji 
\ L pristajala i u život mnogih današnjih 
BE ika? Koliko puta mislimo, ako smo učinili ono so ndnije, 
smo ispunili strogu dužnost, da smo dali Bogu dosta! O koli- 

ko puta smo škrti prema svojemu Bogu! Da li je Bog ikada bio 
škrt prema nama? što bi bilo, da je Bog bio ili da bude škrt pre- 
ma nama? što bi bilo od nas, kad bi nam Bog davao samo dostat- 
nu milost? 


Bog je za nas na križu dao cijeloga sebe: zadnju kap svoje 
krvi i zadnji dah svojega života. Bog nam u euharistiji daje cije- 
loga sebe: Svoje tijelo i krv, svoje čovječanstvo i božanstvo. Bog 
nam na nebu pripravlja cijeloga sebe: svoj život i svoje blažen- 
stvo. Da li onda ima pravo tražiti i očekivati od nas ne našu polo- 
vičnost, nego cjelinu? Bog ima pravo na našu savršenost. 


Sva si lijepa o Marijo! O sav budi lijep, i ti moj franjevče, koji 
pjevaš pjesmu sveljepote, savršenosti svoje nebeske majke! A ako još 
nijesi sav lijep, a ono barem ne zaboravi, da ti bude i ostane trajno 
svjež u duši ideal sveljepote, ideal savršenosti. Blago onima koji gla- 
duju i žeđaju pravde — savršenstva — jer će se oni nasititi! Bogataše 
otpušta prazne, a gladne napunja dobara. Amen. 

4. razmatranje 


PAR TURTUR UM 
DVIJE GRLICE 


Naša majka Crkva s nekim posebnim užitkom pjeva ili či- 
ta na blagdan Svijećnice riječi: Par turturum aut duos pullos 'co- 
lumbarum: dvije grlice ili dva golubića. Te se riječi upravo razli- 
jevaju kao med u ustima djece majke Crkve. Bez tih dviju grlica 
ili golubića blagdan Svijećnice kao da ne bi imao svoga čara. 

No te dvije grlice ili ta dva golubića nijesu samo čar blag- 
dana Svijećnice. Te dvije grlice ili ta dva golubića čar su čitave 
Marijine pojave. Te dvije grlice ili ta dva golubića prenose nas 
naime u daleke riječi knjige Levitske koja piše: Kad se navrše da- 
ni ženina očišćenja, neka donese jednogodišnje janje kao žrtvu 
paljenicu za sina ili kćer, a jednog golubića ili grlicu kao žrtvu 
za grijeh ,do vratiju hrama i neka preda svećeniku koji će to pri- 
nijeti Gospodinu i molit će za nju: to će biti njezino očišćenje. 
To je zakon za rodilju bilo muškog bilo ženskog djeteta. No ako 
ne nađe njezina ruka da bi mogla prinijeti janje, neka uzme dvi- 
grlice ili dva golubića, jedno za žrtvu paljenicu, a drugo za žrtvu 
za grijeh i molit će za nju svećenik i očistit će se. 

Što dakle propovijedaju te dvije grlice ili ta dva golu- 


- bića? Što te dvije grlice ili ta dva golubića znače za Mariju? Što 


znače. drugo, nego njezino siromaštvo? Te dvije grlice ili ta dva 
golubića simbol su Manijina siromaštva. Marijina ruka nije našla 
da bi mogla prinijeti Bogu janje za žrtvu paljenicu? Ona je imala 
samo svoje nedužno Janje, svoga siromašnog sina. Drugo janje 
nije imala da ga prinese Bogu. Druga grlica ili drugi golubić gu- 
kao je pjesmu siromaštva B. D. Marije. 


* * * 


a Dokazivati siromaštvo Marijino bilo bi suvišna stvar. Ta da 

sai. sv. Pavao mogao reći za Isusa da je on, koji je bogat, radi 

dass siromašan kad Marija, Isusova majka, ne bi bila siro- 

m e dje je ta bogata majka koja bi dopustila da joj dijete 

oma lromašno uz njezino bogatstvo? Samo uz svoju siromašnu 
Jku Isus je mogao postati siromašno dijete. 

Ili da li bi bogatoj majci kod poroda trebalo tražiti siro- 
mašnu štalu da rodi svoje dijete? Novac otvara i kraljevske dvo- 
re, a kako ne bi koju betlehemsku odaju. Ali za siromaha nema 
mjesta ni u gostionicama. Za njega je i štala dobra. A zar može- 
mo i pomisliti da je Marija u egipatskom progonstvu, u tuđoj ze- 
mlji, uživala bogatstvo? Ili možda mislimo da možemo ubrojiti 
među bogataše one koji radom i žuljevima svojih rurku zaslužu- 
ju svoj svagdašnji kruh, kako je zasluživala Marija koja je po 
riječima sv. Justina, svjedoka apostolskih vremena, bila švelja? 


U privatnim objavama svete trećoredice Brigite govori nam 
sama B. D. Marija: Sve što sam mogla imati dala sam siromasi- 
ma. Ništa si drugo nisam ostavila nego najnužnije odijelo i hra- 
nu. Ništa me nije veselilo, niti mi se sviđalo, osim Boga. Ja sam 
svagda u svojem srcu željela da živim onako kako sam živjela za 
vrijeme Isusova rođenja, ako bi to zaslužila nedostojna  službe- 
nica. Zavjetovala sam također u srcu, ako bi bilo Bogu prijatno, 
djevičanstvo i da nikada ništa ne posjedujem na svijetu. 

Bilo međutim kako bilo, nama će naše dvije grlice ili dva 
golubića ostati da pjevaju dostatnu pjesmu siromaštva B. D. Ma- 
rije. 


No tko je pozvaniji prisluhnuti toj pjesmi dviju grlica ili dva 
golubića nego sin Siromaška iz Asiza? Tko je pozvaniji da ga zanese 
* njihovo grgutanje u ekstazu siromaštva nego sin siromašnog Oca i još 
siromašnije njegove zaručnice Siromaštva? 

Ima li uopće ideal, koji bi bio više franjevački od ideala siro- 
maštva? Franjevac je čak u opasnosti, da opojen opojnim mirisom tog 


cvijeta, koji je njegov najveći ljubitelj zasadio u vrt svojega reda, 


precijeni njegovu ulogu u zgradi savršenstva. Franjevac je u opasno- 
sti da u siromaštvu vidi samu bit savršenstva. 


Daleko ,međutim, od toga, da bi siromaštvo bilo samo savr- 
šenstvo. Savršenstvo je ispunjenje čovjekovo, a ne ispražnjenje. 
Savršenstvo je u punini, a ne u praznini. Samo budizam sa svo- 

.jom nirvanom — s ništavilom kao zadnjim ciljem i idealom mo- 

gao bi s nekim pravom gledati u siromaštvu čovjekovo savršen- 
stvo. Ali nama je cilj i savršenstvo Božja punina. Bog je bogat 
i ispuniti se Bogom, ispuniti se Božjim bogatstvom — to je naše 
savršenstvo. : 


A kako se ispunjujemo Bogom? Po čemu postajemo puni 
Boga? Tko ostaje u ljubavi, ostaje u Bogu i Bog u njemu. To je 
savršenstvo. U ljubavi je savršenstvo. Ljubav je vez savršenstva. 


38 


U ljubavi je dakle savršenstvo, a ne u siromaštvu. Jer kad 
bih razdijelio sva svoja dobra siromasima, a ljubavi ne bih imao 
pe bi mi koristilo ništa. A ljubav je sama po sebi dostatna jer na 
ljubavi počivaju sav zakon i poroci. Ljubav je ispunjenje zakona. 


Nije dakle siromaštvo savršenstvo. Ali time ne gube ništa 
na vrijednosti Kristove riječi: Ako hoćeš savršen biti, idi, prodaj 
sve što imaš i podaj siromasima. Drugim riječima, time ne uma- 
njujemo značenje i ulogu koje ima siromaštvo obzirom na savr- 
šenstvo. Ako i nije siromaštvo kršćanska savršenost, a ono je si- 
romaštvo prva službenica kršćanske savršenosti. Siromaštvo je 
prva dvorjanka nebeskog kralja sa zlatnim ključevima u ruci ko- 
ji otvaraju dvore savršenstva, 

. Jednoga su dana razgovarala dva sveta muža: P. Ljudevit iz 
Granade i P. Ivan iz Avile o sv. Ocu našemu Franji. Razgovarali 
su upravo o tome što je bio razlog da je sv. Franjo toliko volio 
sv. siromaštvo. P. Ljudevit je izrazio mišljenje da je sv. Franjo 
zato toliko uzljubio siromaštvo jer se želio odlijepiti od svega na 
zemlji da se uzmogne savršenim vezom ljubavi sjediniti s Bogom. 
Nasuprot tome P. Ivan iz Avile postavio je kao svoje mišljenje 
da je sv. Franjo toliko ljubio Isusa Krista te je iz te ljubavi pre- 
zreo sve zemaljsko, i zato toliko uzljubio siromaštvo. 

Baš ova dva mišljenja o ljubavi prema siromaštvu kod na- 
šeg oca Franje otvaraju nam pravi pogled da shvatimo ulogu si- 
romaštva obzirom na savršenstvo ili, što znači isto, obzirom na 
ljubav. Prije svega siromaštvo otvara ljubavi slobodan put u po- 
letu prema Bogu. To je osnovna vrednota siromaštva obzirom na 
savršenstvo. Siromaštvo je oslobođenje ljubavi. 

Prokleta bila zemlja radi djela tvojega — uskliknuo je Bog 
Adamu poslije njegova grijeha. Bog je prokleo zemlju. Time ju 
je na neki način stavio pod vlast i gospodstvo poglavice ovoga 
svijeta, kako sam Isus naziva sotonu. Gdje se god zemlja objesi 
na ljudsku dušu, kao da se objesi sam đavao — tako postane te- 
ška zemlja ljudskoj duši. i 

To najbolje čovjek osjeća u svojem tijelu kao onaj drugi 
zakon, zakon grijeha, koji se protivi zakonu duha, zakonu Bož- 
Jem u čovjeku. Ali to čovjek osjeća preko tog zakona grijeha i ob- 
zirom na sva zemaljska dobra. Kolike su već zemlja, zlato, svo- 
jom težinom povukli u dubine pakla! Zemaljska su dobra baš 
zato prema Isusovim riječima trnje koje zagušuje život duše, lju- 
bav Božju u čovjeku. Dok se duša ne oslobodi pritiska tog trnja, 
dok se ne riješi tog paklenog balasta koji je skriven u zemlji, ni 
e neće slobodnom ljubavlju poletjeti prema svojemu Bogu. 

sloboditi se zemlje znači dakle osloboditi krila ljubavi za  lijet 

prema Bogu. To je ono oslobođenje ljubavi, koje ostvaruje sv. 
siromaštvo. 

Naš je serafski sv. Otac ležao na krevetu boli u Asizu i pri- 
pravljao se da ostavi ovu suznu dolinu. Brat Leon bdio je kod 
uzglavlja svog oca i mnogo je molio. Jednoga dana, dok je molio, 
bi uznesen u duhu i.prenesen na rub silne i duboke bujice. Neka 
braća spremala su se da je prijeđu. Ali jao! Neki se odmah uto- 
piše. Drugi su se svom snagom borili, ali spriječeni u svojim po- 
kretima od teških tereta koje su nosili stignuvši do trećine ili po- 
lovine rijeke, također su nestali u valovima. Gledajući taj bolni 
prizor, slatki brat Leon zaplaka. On bi htio pružiti ruku bijednim 
utopljenicima, ali ga neka neodoljiva sila sprječila tako da je bio 
prisiljen sav žalostan i zamišljen stajati na miru. No gle najed- 
nom pred njegovim očima pukne sasvim drugi prizor. Vidje mno- 
štvo braće koji su obučeni u siromašnu vrečevinu upravo trčali 
bez svakog tereta pa su se jednostavno bacali u rijeku i bez po- 
teškoće probijali kroz valove i u tren oka bili već na drugoj oba- 
li. Iza toga nestade prikaze. 

Franjo je bio nutarnjim prosvjetljenjem opomenut o viđe- 
nju i o njegovu značenju. Pozove dakle svog miljenika i zamoli ga 
da mu ispriča čitavo viđenje. Brat Leon, koji nikada nije ništa 
skrivao pred svojim blaženim ocem, svojom uobičajenom prosto- 
dušnošću ispripovijedi ga sa svim njegovim potankostima. Ali pri- 
zna da ne razumije što znači to viđenje. Čim je svršio svoju pri- 
povijest, bolesnik se uspravi na svom krevetu i reče: Evo, o lju- 
bezna ovčice Božja, značenja viđenja koje si imao. Rijeka je slika 
ovoga svijeta. Oni koji postaju utopljenici, to su redovnici koji, 
nakon što su se potpuno predali Bogu, okreću svoj pogled una- 
trag i krše svoje svete dužnosti vraćajući se k taštinama svijeta. 
Oni koji prelaze sretno rijeku, to su braća, koja ostaju vjerna 
svojem svetom zvanju, koji se, naime, zadovoljavaju s onim što 
je strogo nužno u jelu i odijelu, koji slijede gologa Krista na go- 
lome križu i nose na svojim ramenima veselo lagani i slatki Kris- 
tov jaram. Evo zašto ovi ako prelaze preko burnih valova svije- 
ta i stižu u vječnu domovinu na nebu. 

Sveti naš Antun to je malo drukčije izrazio ovom prispo- 
dobom: Nemoj da biraš preći preko rijeke obilja zemaljskih do- 
bara jer su se u njoj mnogi našli u pogibelji i utopili se, nego 
radije izaberi da pređeš preko plitkog i uskog potočića siromaš- 
tva jer se potočić prelazi sa sigurnošću. |' 

A svima je dao zajedničku osnovu sam naš Gospodin, koji 
je žalosno morao uskliknuti: Kako će teško bogataši ući u kraljev 
stvo nebesko! Blaženi nasuprot siromašni duhom jer je njihovo 
kraljevstvo nebesko! Ta što je kraljevstvo nebesko, nego ljubav? 
Ljubav je dakle nagrada siromaštva. Ili bolje siromaštvo je sigu- 

rni put do ljubavi. Siromaštvo trga lance koji sapinju ljudsko sr- 
ce i drže prikovanim uz zemlju. Siromaštvo oslobađa ljudsko srce 
da slobodnim padom poleti prema svom božanskom središtu, pre- 
ma svojemu Bogu. 

No siromaštvo je ne samo pomoćnik ljubavi i savršenstva, 
ne samo sredstvo za ljubav i savršenstvo. Siromaštvo je i nešto 
više. Siromaštvo je iživljavanje i usavršenje ljubavi i savršenst- 
va. Ljubav u siromaštvu nalazi svoj život, svoj zamah i vrhunac 
svoga razvoja. Siromaštvo je ne samo put do savršenstva nego i 
put do savršenstva savršenstva. 

Ta gdje se ljubav pokazala u svom podnevnom sjaju? Gdje 
je požar ljubavi dosegao svoj vrhunac? Nije li to bilo na Kristo- 
vu križu? Vihor boli rasplamsao je vatru ljubavi do zadnje nje- 
zine granice. Niti sam Bog nije dakle našao sigurnijeg puta do 
vrhunca ljubavi, nego je bio put njegova križa. Kad je zaželio da 
njegova ljubav iživi čitavu sebe, kad je zaželio da njegova ljubav 
bude potpuna i savršena — tada je tu ljubav raspeo, tada je tu 
ljubav pribio na križ. | 

No što je siromaštvo, nego križ koji je Bog čovječanstvu 
natovario na leđa za kaznu za njegove gnijehe? Nema možda uo, 
pće težega križa za čovjeka od siromaštva. U tome su križu sadr- 
žani svi križevi zemnoga života. Kud će suza neg' na oko, a kud 
će nevolja nego na siromaha! 

Poznata je činjenica iz povijesti katoličke crkve u  Engle- 
skoj: Za vrijeme progona Elizabete I najprije se osuđivalo vjerne 
katolike na smrt i pogubljivalo. Nijedan se nije ustručavao dati 
glavu za vjeru. No tada je kraljica promijenila taktiku. Nije se 
više osuđivalo na smrt. Osudilo ih se na velike globe. Morali su 
plaćati takove globe koje su ih tjerale na prosjački štap. I što se 
dogodilo? Ono što nije bila kadra učiniti smrt, to je postiglo siro- 
maštvo ili strah od siromaštva. Katolici su se gomilice odricali 
svoje vjere. Elizabeta je uspjela. Siromaštvo je bilo jače i stra- 
šnije od smrti. 

Da li dakle ima ljubav bolje prilike da se popne na križ, 
nego ako se popne na križ siromaštva? Na tom će križu imati 
dosta prilike da se rascvate do potpuna cvata. Na tom će križu 
Imati i previše prilike klicati: Bog moj i sve moje! 

U Serafskoj aureoli čitamo i ovu pobožnu priču iz trinae- 
Stoga vijeka. Neki se subrat iz saksonske provincije vratio sa du- 
ie Putovanja. Za vrijeme njegove odsutnosti umrli su u samo- 
ž anu otac gvardijan i otac vikar. Prvu noć iza-svog dolaska vidje 
aSNl otac kako u njegovu sobicu ulaze ona dva pokojna oca obu- 


ka U pluvijale neopisive ljepote i neviđena sjaja. Lica, ruke i 
ge sjale su im se u svjetlu. — Kako ste? — upita ih zanešen 

redovnik. — Spašeni smo po Božjem milosrđu odgovore oni — 
i uživamo blaženo viđenje. — Što, zar ste već u nebu? Nijeste 
li prošli čistilišni oganj? — Mi smo svoje čistilište imali na zemlji 
u ognju siromaštva. Jer Bog smatra sv. siromaštvo kao čistilište 
u kojem se ispaštaju grijesi. Znajte dakle da nijedan od naše bra- 
će ne će ići u čistilište ako vjerno izvršava Pravilo sv. Franje i sv. 
siromaštvo jer peć siromaštva sve čisti. 

Nije važno, koliko ima povijesne istine u toj priči. Ali sva- 
kako ona skriva u sebi istinu o siromaštvu kao savršenoj ljubavi 
koja sve čisti i ravno diže u nebo. 

Je li se onda još trebamo čuditi što svaka prava ljubav si- 
li na križ siromaštva? O našemu bl. Ivanu Duns Skotu, o kojem 
čitamo da je uvijek bio posebni sljedbenik sv. siromaštva, čitamo 
ipak da ga je prava ludost siromaštva obuzela onda kad je dobio 
sreću da mu se ukaže dijete Isus i da to dijete Isusa primi u svo- 
je ruke. Od tog časa, kad je zahvatio cijelu njegovu dušu plamen 
ljubavi prema Isusu, sve mu je na ovome svijetu postalo bez vri- 
jednosti i bez privlačnosti. I od tog časa odluči da više neće jesti 
mesa, da će uvijek ići u istrošenom i pokrpanom habitu i da uop- 
će ne će nositi ni sandale. Ljubav ga je potpunoma prikovala na 
križ siromaštva. : 

Imao je dakle doista pravo o. Ivan Avilski u onoj svojoj ras- 
pravi s Ljudevitom granadskim kad je utvrdio i za sv. Oca Fra- 
nju'da je iz velike ljubavi uzljubio siromaštvo. Tko ljubi, taj mora 
ljubiti siromaštvo. Jer tko ljubi, taj će željeti ljubiti više. Ljubiti 
više znači popeti se na križ. A najviši križ među križevima križ je 
siromaštva. ; 

kw * * 

Ne bi li dakle bilo poželjno, da nam Marija pošalje svoje 
dvije grlice ili svoja dva golubića, da nam zapjevaju pjesmu siro- 
maštva? Ali ako ikada, a ono u današnje doba. Ako je ta pjesma 
uvijek bila pjesma jednog franjevca, a ono je ta pjesma postala 
temeljna pjesma današnjeg franjevca. 


Današnji je franjevac htio ili ne htio današnji čovjek. Današ- 
nji franjevac htio ili ne htio nije više sredovječni čovjek. 

Sredovječnom čovjeku ideal siromaštva nije bio tako dalek ni 
tako tuđ. Jer se standard života sredovječnog čovjeka, pa i onoga 
koji je živio u gradovima i palačama, nije previše razlikovao od stan- 
darda života običnog čovjeka. A svima njima nije bio poznat mo- 
derni komfor ni moderni luksuz. 

No čovjek modernog doba, pa i onaj najprostiji, toliko se već 
priučio i uživio u komfor modernog doba da si gotovo više ne može 
ni zamisliti život bez njega. Dok je život sredovječnog čovjeka bio narav- 
ni život koji zato nije ni zahtijevao umjetnih sredstava civilizacije 

kao što je novac, taj je život u moderno doba postao toliko profinjen 
da se ne može više ni zamisliti bez novaca. Odreći-se rekvizita moder 
nog doba značilo bi ne samo se vratiti u srednji vijek nego u život 
spiljskog čovjeka. Barem tako izgleda modernom čovjeku. Današnji 
čovjek zato ne može zamisliti život u naravnom siromaštvu kakav je 
život bio zapravo ideal sv. Franje. Moderni je franjevac već s te stra- 
ne prisiljen na bezbrojne kompromise obzirom na svoje siromaštvo. 


: Međutim, činjenica da je današnji redovnik današnji čovjek 
znači još mnogo više. To znači da on i nesvjesno nosi u sebi klicu 
zaraze duha današnjeg vremena. A taj je duh, duh materijalizma. 
Danas se na svijetu bore dva sistema; ali je jednome i drugome os- 
novica zajednička, a ta je obožavanje materije: ili novca ili proizvod- 
nje. Obim sistema ništa nije zamamnije od bogatstva. Obima ništa 
nije odvratnije od siromaštva. Uzdignuče životnog standarda — to je 
postao jedini cilj i ideal za koji se natječu oba sistema. 

Živjeti u današnje doba i ne biti zahvaćen strujom tog duha 
— to pomalo postaje pravo čudo. Taj duh prodire upravo u pore čov- 
ječje duše, koja je i onako posljedicom istočnog grijeha toliko podvr- 
gnuta materiji. Baš zato nije ni čudo, da je kod mnogih kršćana pa 
i svećenika, bilo prevladalo uvjerenje da kršćanstvo ne bi imalo biti 
drugo, nego rješavanje socijalnog pitanja, a rješavanje socijalnog pi- 
tanja da je u stvari rješenje materijalne baze tog pitanja. Mi dakle 
moramo biti svjesni da barem u podsvjesti današnjeg redovnika tinja 
taj duh modernog materijalizma, a time i nutarnja odbojnost i nepri- 
jateljstvo protiv idealu siromaštva. 


K Osim toga imamo pomalo i nasljedstva iz prošlosti. Bilo je na- 
ime vremena, kad je redovništvo predstavljalo uhlebljenje. Bilo je čak 
vremena kad su svjetovnjaci zavidjeli redovnicima na njihovu, kako 
su govorili, gospodskom životu. Jedan mi je redovnik onako  prosto- 
dušno rekao: A što bi išao netko u samostan kad ne bi u njemu bolje 
živio, nego u svijetu. Baš tim je riječima izrazio strahovitu istinu da 
premnoge samostance nije stvorio ideal siromaštva, nego ideal bogat- 
stva tj. ideal boljega života. 

' Pred svim tim činjenicama mi ne smijemo zatvoriti oči. Ideal 
siromaštva nije tako jednostavan ideal, a napose ne za današnjeg čov- 
jeka. On je zapravo sušta protivnost, baš kao svaki križ, svakome 
čovjeku, a posebnim načinom današnjem čovjeku. 

. Koliko je dakle potrebe, da današnjem redovniku, koji nosi u 
sebi današnjeg čovjeka, zapjevaju Marijine dvije grlice ili dva golubi- 
ća pjesmu siromaštva! Na Marijinu siromaštvu, a to znači na siroma- 
štvu samoga Isusa Krista — jer je Marija učinila siromašnim i svoje- 
ga sina, moramo pročistiti svoju modernu dušu od modernog duha 
od s materijalizma, j 

.. Baš o tom pročišćenju od tog modernog duha, od modernog ma- 
terijalizma idealom siromaštva ovisi sve. O tom pročišćenju ovi i 
sam opstanak redovništva u današnje doba. Ta za čim ide sve nasto- 
a neprijatelja redovništva, nego baš za tim da im se otme mate- 
a na baza? Ne navaljuje se izravno, nego se potkopavaju materijal- 
BE Ki Njihova opstanka. Samostani dakle prije ili kasnije moraju 
s 3 iti mjesta uhljebljenja, a još manje mjesta gospodskog ži- 
mre rostani će silom prilika postati najsiromašniji zakutci naše 

.. omovine. Međutim, kad. zadune silan vihor, ne treba 
dh id Boon vrata i prozore i sva će prašina biti pometena. 
Polati < o i kad zadune vihor prisilnog siromaštva neće trebati po- 

amostane, sva će njihova prašina sama po sebi iz njih izlet- 


E i 43 


jeti. U samostanima će ostati samo oni koji budu znali od srca pjevati 
s dvije grlice ili dva golubića pjesmu Marijina siromaštva. 

Ako je siromaštvo u mirna vremena, u Božja vremena, bilo put 
do ljubavi i put do savršene ljubavi — u teška vremena, siromaštvo, 
ljubav do siromaštva, uvjet je samog opstanka ljubavi. Samo se gol 
može boriti i pobijediti gologa đavla. Samo onaj na kome đavao neće 
naći ništa svoga, atoznačiništa materije za koju bi se mogao uhvatiti 
— samo taj može biti siguran da ga đavao neće zarobiti.Materija jest 
i ostaje prva đavolska mreža — i tko se u nju zaplete, neka mu se 
Bog smiluje! 


O Marijo! ti koja si satrla glavu zmiji, satri i u nama tu glavu, 
koja proviruje kroz materiju u našim srcima! Satri u nama ma- 
terijalističko vrednovanje života: satri iu nama pogled na svijeti 
život kroz naočale jela, pila i odijela! Satri u nama nezasitnost u 
našim potrebama! Satri u nama nezadovoljstvo s našim  materi- 
jalnim stanjem! Satri u nama prigovaranja i mrmljanja na po- 
manjkanja! A daj nam ipak poglavare koji će svojom razboritom 
brigom i razumijevanjem za naše potrebe spriječiti naša zastra- 
njenja na putu siromaštva! Daj nam srca koja će reći: hvala Bo- 
gu kad osjetimo da nismo prebogati! Daj nam srca koja će i za- 
željeti koji puta osjetiti sveto siromaštvo! Učini nas sposobnima 
da sjednemo i za siromašnim stolom tvoje siromašne nazaretske 
Kućice! 

A zato, Marijo, pošalji nam svoje dvije grlice ili svoja dva 
golubića da 'nam guču tvoju pjesmu, pjesmu tvoga siromaštva ko- 
jom si i samoga bogatoga Boga učinila siromašnim! Amen. 

5, razmatranje 


AD VIRGINEM 
K DJEVICI 


Posla Bog anđela Gabrijela u grad  galilejski po imenu 
Nazaret k djevici. Tako započinje prvi izvještaj o djelu spasenja 
svijeta. K djevici! U toj jednoj jedinoj riječi sakrivena je tajna 
našega spasenja. Kad je Bog već u davnini želio po Izaiji proroku 
dati znak spasenja židovskom narodu i njegovom kralju Ahazu, 
već tada kao da nije našao boljeg znaka, nego djevicu: Evo dje- 
vica će začeti i roditi sina! Djevica je postala simbol, znak spase- 
nja svijeta. 


To međutim neće biti začudno nikome tko samo malo dub- 
lje zaroni u tajnu Marijina djevičanstva. 


* * * 


Gdje je bio prvi izvor Marijina djevičanstva? Nije li to bilo 
njezino bezgrešno začeće? Danas je općenita nauka da istočni gri- 
jeh bitno sastoji u manjku iskonske pravednosti. A budući da se 
ta iskonska pravednost sastojala prvotno u posvetnoj milosti, a 
drugotno u daru integriteta ili bezpožudnosti, znači: da se i istoč- 
ni grijeh sastoji prvotno, ili formalo u pomanjkanju posvetne mi- 
losti, a drugotno, ili materijalno, u požudi. Požuda je dakle je- 
dan od bitnih čimbenika u istočnom grijehu. 


No _B. D. Marija bila je po svom bezgrešnom začeću saču- 
Vana od istočnog grijeha. Ona je bila prema tome jednostavno pre- 
nesena u stanje iskonske pravednosti. Prema tome bezgrešno je 
začeće Mariji osiguralo kao bitan dar: dar integriteta ili bezpožud- 
nosti. Marijina je narav bila u svemu, osim u mogućnosti trplje- 
bja 1 smrtnosti, jednaka naravi Adama i Eve prije nego su sagri- 
Ješili. Marija je dakle po svom bezgrešnom začeću jednaka Ada- 
mL) Evi, dok u raju još nijesu bili otvorili oči da vide da su go- 
li Njezina je duša bila potpun gospodar svoga tijela. Njezino je 
tijelo bilo bez svakog protivljenja podložno duši. Za Mariju radi 
njezina bezgrešnog začeća uopće nije ni opstojalo ono što mi zo- 
Yemo nižim svijetom: svijet tjelesnih užitaka i niskih maštanja. 

To je bio i razlog što Marija nije ni mogla pomisliti na že- 
nidbu, u koliko je ne bi svojom dušom i razumom našla kao 
nešto vrijedno. Njezino je tijelo nije moglo na to sjetiti. 

Tu je izvor: Marijina smisla za djevičanstvo. Iz dubokih iz- 
vora njezina bezgrešnog začeća provrela je ideja koja inače ne bi 
mogla izići iz srca židovske djevojke — ideja djevičanstva . 

No zato je upravo bilo djevičanstvo najbolji znak i simbol 
spasenja. Djevičanstvo je Marijino naime bilo vjesnik da se na 
zemlji pojavilo čovječje biće koje se vratilo u raj zemaljski, biće 
koje se vratilo u prvotnu nevinost. Onako kako je golotinja bila 
ljudima vjesnik grijeha, tako je djevičanstvo bilo vjesnik spase- 
nja. 

*k * * 

No to bismo nazvali još samo izvanjskom vezom  djevičan- 
stva i spasenja. A ta je veza dublja i nutarnja. Ne govore naime 
bez razloga sv. Oci da je baš djevičanstvo svojim mirisom prima- 
milo na zemlju Sina Božjega. A to daju naslutiti i same riječi: Po- 
slan bi od Boga anđeo Gabrijel k djevici. Djevičanstvo je naime 
na posebni način Mariju osposobilo za njezinu ulogu u djelu spa- 
senja. 

Ta što je imalo biti čitavo djelo spasenja, nego vječne za- 
ruke i svadba između Boga i čovječanstva? Božanski Adam imao 
je naći svoju Evu da se s njome u vječnoj ljubavi združi. 

Ljudska su se srca, međutim, tako jadno iznevjerila Bogu. 
Kad je ipak Bog bio odlučio da, uza svu nevjeru, čovječanstvo pri- 
veže uza se svojom ljubavlju, tada je odlučio da kao srce koje će 
predstavljati sva srca svijeta bude ono srce koje će ga ljubiti za- 
dnjim mogućnostima ljubavi. Gledajući nevjernost prvog čovjeka, 
Bog je zamrzio polovičnost. On si je zaželio cjeline: Bog je zaže- 
lio srce koje će biti do zadnjih granica njegovo. On je odlučio da 
se preda svojoj zaručnici zadnjom kapljicom krvi svojega srca, 
zato je i želio da si i nađe zaručnicu koja će pripadati i njemu 
zadnjim uzdahom srca. 

Takvu zaručnicu, takvu Evu stvorilo je djevičanstvo. Dje- 
vičanstvo je cijelo Marijino srce usmjerilo prema jednoj jedinoj 
ljubavi, prema jedinome Bogu. Koji je oženjen — piše sv. Pavao 
— brine se za svjetsko, kako će ugoditi ženi, pa je razdijeljen. A 
tko je neoženjen, brine se za Gospodnje kako će ugoditi Gospo- 
dinu. 

Duboka je psihologija u tim riječima sv. Pavla. Osnovna je 
naime činjenica ljudskoga bića, da u sebi krije dva bića: duhovno 
i tjelesno biće. Dva su zato središta i dva težišta, a prema tome i 
dvije sile teže koje pokreću čovjeku. Bog je središte ljudske du- 
še. Prema Bogu smjera i teži da se smiri u njegovoj ljubavi i nje- 
govu zagrljaju. Ali ljudsko tijelo, kao i sva živa priroda, ima svoje 

središte težište u seksusu. Cvijet —to je smisao i svrha tijela kao 
i svega živoga. I čovječje tijelo teži prema tom svom središtu stra- 
hovitom silom teže. 

Čovjek je dakle u svom biću kao raspet između dvije sile 
teže, između dvije ljubavi koja ga svaka vuče prema svom razli- 
čitom središtu. U kršćanskoj ženidbi Bog je ostvario ravnotežu 
tim silama teže čovječjeg bića. U ženidbi dobiva svaka sila teže 
u čovjeku svoje pravo i svoje ostvarenje u pravome redu. 

No djevičanstvu to nije dosta. Djevičanstvo želi dalje. Dje- 
vičanstvo želi u čovjeku ostvariti samo jedno središte. Pretvoriti 
tjelesno središte u jedno jedino duhovno središte — to je ideal 
djevičanstva. To je zapravo u biti onaj isti ideal produhovljenja 
koji će stvoriti uskrsnuće od mrtvih kad bude duhovno proguta- 
lo tjelesno u čovjeku. , 

Na taj način djevičanstvo želi pretvoriti cijelog čovjeka u 
jednu težnju. I tijelo i duša imaju samo jedan cilj, jedan ideal i 
jednu ljubav. Sva ona niža tjelesna ljubav sublimira se, uzvisuje, 
pretvara se u ljubav same duše. Čovjek i tijelom i dušom ljubi 
samoga Boga: da bude svet i tijelom i duhom, kako bi to rekao 
sv. Pavao. Dva fokusa, dva žarišta čovjekova bića sastaju se u jed- 
noj tački. Žar tijela i duše pada na jednoga Boga. i 

Baš takvo savršeno djevičanstvo ostvario je Bog u B. D. 
Mariji. Njezino je djevičanstvo bilo vrhunac djevičanstva. Zato i 
vrhunac jedinstvenog žara tijela i duše u jednome Bogu. Zadnji 
uzdah ne samo Marijine duše nego i Marijina tjelesnog srca bio 
je za njezinog Boga. Tako je djevičanstvo stvorilo pravu Evu no- 
vom Adamu, prvu zaručnicu Isusu Kristu. 

Djevičanstvo je učinilo još i više. Ono je učinilo Mariju ja- 
kom ženom, sposobnom za tešku borbu koju je djelo spasenja od 
nje tražilo. Jer djelo je spasenja imalo biti djelo borbe sa  soto- 
nom. Samo preko satrte zmijine .glave Bog je želio doći od ljud- 
skih duša. 

Baš tu jakost i odvažnost za borbu Mariji je na neki način 

ulilo njezino djevičanstvo. Marija je imala borbom osvojiti 
svoje djevičanstvo. Ona je imala postati prije svega prava Izrael- 
ka, a to znači borilica Božja. U borbi sa samim Bogom imala je 
izvojevati djevičanstvo. 

Kad joj Bog stavlja po svojem anđelu prijedlog Božjeg ma- 
terinstva, Marija odmah započinje borbu, ona odmah zauzima stav 
Obrane i borbe. Kako će to biti kad ja ne poznam muža? Marija 
se sa samim Bogom upušta u borbu za svoje djevičanstvo. Bori 
*e 1 pobjeđuje. Ona prisiljava Boga na dva njegova velika čuda: 
na čudo djevičanskog začeća i čudo djevičanskog poroda. 

Kakav je međutim smisao imala ta Marijina borba i ta Ma- 


' rijina pobjeda? Bog je želio da se Marija s njime bori i da njega 

pobijedi, da se time nauči boriti pa da tako postane sposobna bo- 
riti se sa đavlom i pobijediti đavla. Znao je naime Bog, ako je on 
morao na neki način uzmaknuti pred jakom dušom  Marijinom, 
da će još davno prije morati uzmaknuti sotona. Takvu je pomoć- 
nicu u borbi spasenja trebao. 


No djevičanstvo je imalo još jednu možda najglavniju zada- 
ću u djelu spasenja. Djevičanstvo je Mariju osposobilo za majku, 

Kad je naime Bog želio spasiti svijet, više od svega pred 
njegovim je očima lebdjela slika majke. Majka Boga i ljudi — to 
je bila ideja o novoj Evi. Materinstvo je uopće najviše odgovara- 
lo da bude simbolom milosrdne ljubavi spasenja. 

To materinstvo spasenja nije imalo biti tjelesno  materin- 
stvo. Ta, tjelesno je materinstvo prve majke bilo baš uzrokom 
propasti i smrti. Materinstvo spasenja imalo je dobiti duhovni 
značaj. Marija je imala postati duhovna majka. Čak materinstvo 
Sina Božjega, kojega je imala roditi svojim tijelom, u planu je 
Božjem određeno da postane na najuzvišeniji način duhovnim 
mateninstvom. Ne samo da je Marija imala začeti Sina Božjega, 
prema riječima sv. Otaca, najprije duhom, a onda istom tijelom, 
nego ga je i tijelom imala začeti na najduhovniji način, a to zna- 
.či po samom Duhu Svetom. A o materinstvu druge djece Božje 
nije ni potrebno govoriti. Ta to je materinstvo u svojoj cjelini 
materinstvo duše i Duha Svetoga! 

No što je osposobilo Mariju za to duhovno  materinstvo? 
Sto ju je osposobilo da može biti i tijelom najduhovnija majka? 
Nije li to bilo njezino djevičanstvo? Ta sam Bog kao odgovor 
na djevičanstvo obećaje materinstvo po Duhu Svetome! Djevičanst- 
vo naime znači produhovljenje tijela o kojem govori Isus: da ćemo 
biti kao anđeli Božji. I tjelesne se funkcije pretvaraju u duhovne, 
tjelesna ljubav u duhovnu, zato se i tjelesno materinstvo može 
pretvoriti u materinstvo Duha Svetoga, tj. po Duhu Svetom. 

Marijino je djevičanstvo tako pripravilo put njezinu mate- 
rinstvu. Djevičanstvo je postalo plodno djevičanstvo, djevičanstvo 
koje rađa, djevičanstvo o kojem već govori Izaija prorok: Kliči, 
neplodnice, koja ne rađaš: pjevaj pjesmu koja si bila bez djece: 
jer će imati više djece osamljena nego ona koja ima muža: govo- 
ri Gospodin. 


Možda će tko pomisliti i upitati: ne zaustavljamo li se ipak pre- 
više na promatranju i produbljivanju Marijina djevičanstva. Ne bi li 
nas u našim duhovnim vježbama moralo više zanimati ono što je na- 
domjestak i slika tog djevičanstva? Ne bi li nas više morao zanimati 
naš zavjet čistoće? 


48 


Ja međutim mislim da ređovnicima nikada nije dosta promatra- 
ti djevičanstvo B. D. Marije. Ta to je djevičanstvo prvi korijen i te- 
melj sve redovničke čistoće: Marija je učiteljica čistoće — kako je zo- 
ve sv. Ambrozije. Ona je prva koraknula za božanskim janjetom na 
staze koje su neprohodne za druge. A za dahom njezina miomirisa 
povučena je divna povorka djevica koje slijede svog božanskog zaruč- 
nika za Marijom. 

No što je najvažnije, baš u Marijinu djevičanstvu nalazimo i 
sav smisao svog zavjeta čistoće. 

Prije svega i iznad svega, kao što je Bog Marijino djevičanstvo 
bio od davnine odredio kao znak i simbol spasenja, tako možemo s 
punim pravom reći da je i za redovnika njegov zavjet čistoće tako- 
đer simbol i sigurni znak spasenja. Ako naime može sv. Alfons reći 
da je većina prokletnika u paklu radi grijeha nečistoće, tada jedna- 
kim pravom možemo reći i kao sigurno ustvrditi da će većina blaže- 
nika biti na nebu radi sv. čistoće. Biti čist i ne spasiti se — to je 
možda teže nego biti plamen i ne dizati se u visine. A to je jasno ako 
se i promoire učinci sv. čistoće na ljudsku dušu. 


Rekli smo da je Marijino djevičanstvo imalo svoj izvor u bez- 
grešnom začeću, ili bolje, da je bilo posljedica bezpožudnosti Marijine 
duše. Marija je bila u stanju raja zemaljskoga i njegove pravednosti. 
Djevičanstvo je bilo odatle nužna posljedica. 

. Sv. krst koji bi kod nas imao nadomjestiti Marijino bezgrešno 
začeće, nije nas vratio u raj zemaljski niti u njegovu pravednost. Sv. 
krst skinuo je s nas samo prvotni ili formalni dio istočnog grijeha, a 
to znači manjak posvetne milosti. Požuda je međutim u našoj duši 
ostala. Mi osjećamo da smo goli. Djevičanstvo, a ni čistoća za nas za- 
to nije posljedica i dar sv. krsta. Ali zato je za nas čistoća, a napose 
vječna čistoća, najbolja nadopuna sv. krsta. Kod nas zavjet sv. čistoće 
ima zadaću da nas, poput bezgrešnog začeća, doista vrati u raj zemalj- 
ski, a to znači, da potpuno pobijedi požudu koju je istočni grijeh unio 
u naše srce. S te strane kod nas zavjet čistoće ima na neki način za- 
mašniju ulogu u djelu našega spasenja, nego samo Marijino djevičan- 
stvo u djelu spasenja svijeta. 


Čuli smo, nadalje da je djevičanstvo osposobilo Mariju za dje 
lo spasenja svijeta učinivši je vrijednom Božjom zaručnicom, zaruč- 
nicom jedinstvene i cjelovite ljubavi prema jedinom zaručniku. Nije 
li baš to zadaća i našega zavjeta čistoće? 

Što želi zavjet čistoće? Da nam uzme srce? Da nam otme lju 
bav? O to je najbjedniji i najniži stepen čistoće! Tko u čistoći gleda 
samo tužno srce bez ljubavi, smanjenje životnog elana i radosti — taj 
1 ne zna što je čistoća, Čistoća je nasuprot povećanje energije srca i 
ljubavi: čistoća je sjedinjenje svih sila ljubavi u jednu ljubav: u lju- 
bav prema onom koji je jedini vrijedan ljubavi, u ljubav prema vječ- 
nom zaručniku duša, Sv. čistoća ima zadaću da samo tijelo pretvori 
e ZI da pretvori tjelesnu ljubav u duhovnu ljubav, da tako čovjeka 
E 1 jedinstvenim bićem u sferama anđela, ali koji će u ljubavi biti 
. : | ban od anđela jer će ljubiti ne samo duhom poput anđela nego i 

Jeom, kojeg anđeli nemaju. Čovjek često ne bi mogao shvatiti oda- 
B S ind neizrecivi žar, ona nepojmljiva revnost svecima u radu za 
a ad ne bi znao da iza sve te revnosti i žara stoji njihovo čisto 
am A ne daje li čistoća duši i onu jakost za borbu koju je Mariji 
bi njezino djevičanstvo? Ta tko ima jakosti da svladava svoje tije- 

njegovu silu, taj će biti sigurno dosta jak da svlada i sotonu. Po- 


du je ostavio Bog iza sv. krsta u ljudskom tijelu baš zato da bude 

vježbaonica za borbu spasenja. Učiniti zavjet čistoće zato ne znači 
drugo, nego stati u prve redove Božje vojske, postati u najmanju ru- 
ku podoficir Božje armije. To je vojska sv. križa u kojoj se raspinje 
tijelo s njegovim požudama. . e 

Kršćani bez čistoće nijesu li ruglo Božjim neprijateljima, ruglo 
nečistim duhovima? A da ne govorimo o redovnicima i svećenicima 
koji se dadu zarobiti od nečistih grijeha, a to znači od nečistih duho- 
va. Što je sudbina turskog cara Bajazita u sužanjstvu Timur Tamer- 
lena prema sudbini redovnika i svećenika koga nečisti duh drži u svo- 
joj vlasti. Nasuprot tome, nikoga se đavao ne boji toliko koliko čistih 
duša. U njima kao da osjeća miris samog Marijinog  djevičanstva. 
Pred njima zato i bježi kao pred Marijom. 

Ali što je najvažnije, u djelu našega spasenja zavjet nas čisto- 
će čini u najvećem stupnju prikladnima za onu milost koja je najslič- 
nija milosti materinstva majke Božje — za milost presv. euharistije. 
Djevičanstvo je Mariju učinilo majkom Božjom. Sv. čistoća čini nas 
dionicima euharistije. i 

Ili zar ne znamo što znači čistoća za sv. euharistiju? što znači 
čistoća za euharistiju, to najbolje govore riječi Isusove sv. Petru kad 
se ovaj otimao, da mu Isus opere noge prije sv. pričesti: Ako te ne 
operem, nećeš imati dijela sa mnom. Ima neka tajanstvena veza izme- 
du čistoće i euharistije, baš kao i između djevičanstva i materinstva 
Marijina. Ta veza vrijedi općenito, a kod redovnika i svećenika napo- 
se. Redovnik i svećenik svjesno griješeći protiv svog zavjeta čistoće 
postat će prije ili kasnije krivac protiv tijela i krvi eje: Ta ti- 
jelo je Isusovo djevičansko tijelo, tijelo uzeto od Djevice!: Ono zato 
mora naći ili stvoriti čisto srce. Ako to ne može, ono se nužno pretva- 
ra u otrov, i to najljući otrov za čovječju dušu. 

Je li dakle razumijemo što znači naš zavjet čistoće za naše 
spasenje? Ta sve naše spasenje, sve naše posvećenje izvire iz tog jed- 
nog jedinog izvora — iz izvora presv. euharistije. Što je značilo za 
Mariju njezino materinstvo Božje, baš to znači na nas, sv. euharisti- 
ja. Bez tog materinstva Marije ne bi bilo; bez euharistije i nas ne bi 
bilo ili ako bi nas bilo, bolje bi bilo da nas ne bi bilo. 

Druge dakle zavjete mogli bismo nazvati samo pomagalima spa- 
senja, ali zavjet sv. čistoće postao je za nas bezuvjetnim uvjetom 
spasa. 
A što da istom kažemo, ako smo kao svećenici pozvani da do- 
nesemo i drugim spasenje! Što ako smo pozvani da sudjelujemo u 
materinstvu majke Crkve koja rađa djecu za nebo, a to zapravo znači 
u nastavku plodnog Marijina materinstva! Možemo li si i zamisliti da 
ćemo imati pravo roditi djecu za nebo bez one plodnosti koja je Ma- 
riju učinila plodnom majkom djece Božje, a to je plodnost djevičan- 
stva ili čistoće? 

Nečist svećenik može se bojati da će ubiti mnogo djece Božje, 
da će svojim sablaznima biti kriv za mnogu smrt ljudskih duša. Tre- 
ba se samo sjetiti, koliko je već duša propalo rađi priča o pokvarenim 
papama koji su živjeli davno u srednjem vijeku. A što onda mogu na- 
činiti svećenici pred očima duša? Ništa nema toliko djelovanje na 
čovječju dušu kao sila čistoće. To je sila pred kojom uzmiče pakao, 
a kako da onda ne uzmakne ljudska zloba! O sveto plodno djevičan- 
stvo, koliko si potrebno i za naša vremena! 


* *k * 
Sinko, evo ti majke! Vi znadete, na koga su bile izravno ove 


Isusove riječi. Virgo virgini Virginem commendavit. Čisti Isus preda- 
vao je čistu svoju majku čistom učeniku Ivanu. 

Kad smo mi polagali svoj zavjet čistoće, sigurno se bio ponovio 
prizor s križa. Tada je Isus uskliknuo i nama: Sinko, evo ti majke! 
Ako ikada, tada je Marija postala doista nama majka. 

Od časa našeg zavjeta čistoće Marija je kod nas, Marija je s na- 
ma. Ili ako želimo bolje, od tog časa Marija bi morala biti kod nas, 
Marija bi morala biti s nama. Od tog časa mi kao Marijina djeca mo- 

i bismo biti učenici Marijine škole, škole čistoće i djevičanstva. 

Ili vam možda nijesu poznata predavanja te visoke Marijine 
škole? Možda nijeste čuli divne lekcije koje je Duh Sveti po Mariji- 
nim ustima zapisao perom evanđeliste Luke u prvoj glavi njegova 
evanđelja? U izvještaju Marijina navještenja nalaze se skupljena sva 
uzvišena Marijina predavanja iz škole ili sveučilišta čistoće. 


Kad anđeo dolazi k Mariji, nalazi je samu i kod kuće. U tišini 
kućice pozdravlja je anđeo. To je prvo predavanje Marijine škole čis- 
toće. Bježimo nepotrebno općenje sa svijetom — dovikuje nam Mari- 
ja. Samostanski su zidovi bedemi čistoće. Koliki bi redovnici ostali 
nevini i čisti da ih nije đavao odvukao van na otvoreno polje svijeta 
da se s njima poigrava kao mačka s mišem. Previše ima nužnog pos- | 
la sa svijetom, čemu da još imamo i nepotrebnog. 


Mariju nalazi anđeo u molitvi. To je drugo predavanje Mariji 
škole čistoće. Koliki bi redovnici ostali čisti da a ii je predana 
nje. Koliki bi redovnici ostali vjerni svome zavjetu čistoće da su zna- 
li moliti! jer da budemo čisti, potrebno je moliti i opet moliti i nika- 
da ne prestati moliti. Molitva je priznanje svoje slabosti. Molitva je 
pobjeda nad svojom slabosti, Molitva je izvor Božje jakosti. A gdje 
je potrebnije uvidjeti svoju slabost, i gdje je potrebnija Božja jakost 
nego na terenu čistoće? & 


Marija se boji anđela. To je treće predavanje Marijine škole. 
U stvari čistoće nijedan oprez ni strogost nije previše — piše sv. naš 
Leonardo. Bježimo i bojmo se, braćo, jer nema stvari za koju bi se 
više morali bojati od čistoće, Đavao ne spava i ne prašta ni mladima 
ni starima, ni svjetovnjacima ni redovnicima — kliče isti svetac. U 
bijegu je spas. U strahu je pobjeda! : 


... Kako će to biti — pita Marija. To je daljnje predavanje te 
rijine škole. Marija je mudra djevica. dica zna Misliti trash 
prosuđivati. A što je početak svakoga pada u čistoći, nego luda maš- 
tanja u ludoj glavi? Demon nečistoće je ludi demon .i on ima pristu- 
ia Ero do ludih pameti. Nažalost luđaka je bezbrojan broj! Kad bi 
mae prici znali g ma mo i razmatrati, nego svoju maštu 

anima i i ij ivati, bi i si 
Pa o animna rugim ludorijama zaluđivati, bilo bi sigur- 


Kad ja ne poznam muža — nastavlj ij jii 

: ia ne am muž astavlja Marija sa svojim preda- 

po 2 E eci. Marija je vjerna djevica. Ona je Pr sirondia 

So IA u. Ona je jednom stvorila svoj zavjet. Iza nje su tim svi 

Podi porušeni. Povratka nema! Ona ostaje čvrsta i odlučna na svo- 
1 putu. Za Mariju ne postoji više muškarac. O kad i za redovnike 


ne bi vi Di ž : e. 
Dlitali nakeesrole žene! O kad se ne bi redovnici poput Lotove žene 


Evo službenice Gos je! je š i i 
u C sspodnje! To je škola poniznosti. Ali to je 
S sa škola ispunjavanja volje Božje, škola savjesnog i a 
Da Movojih dužnosti. Redovnik koji ispunjuje svoje redovničke 
1 &oji u tom ispunjavanju svojih dužnosti nađe svoju sreću 


1 za 2 : i 
dovoljstvo, neće trebati druge sreće i veselja. Tko nađe svoju sre- 

ću u volji Božjoj, neće je tražiti u volji tjelesnoj. Tko nađe svoju 
sreću u službi svojega Oca, tog neće sotona odmamiti-u zemlju gladi 
da ga hrani svinjskim roščićima. Nezadovoljni redovnici, redovnici ko- 
jima je njihov habit i samostan težak — to su redovnici koji će prvi 
posegnuti za svinjskom hranom. 

No na koncu, ako želimo biti doista učenici svoje majke Mari- 


je, što je potrebno, nego da budemo blizu njezinu krilu? Tko želi biti 
učenik Marijine škole čistoće, taj mora gojiti posebnu pobožnost pre- 


ma Mariji. Pobožnost prema Mariji ostaje jedno od najsilnijih sred- ' 


stava i puteva do svete čistoće. 


Čitamo o našem sv. Jakobu Markijskom da je imao trideset go- 
dina silan boj sa svojim tijelom. Bilo je to za njega pravo mučeniš- 
tvo. Na koncu ode on u loretsko svetište, tamo odsluži svetu misu na 
Marijinu oltaru i zamoli je da ga oslobodi od te muke. I doista, uka- 
že mu se Marija i reče mu: Osokoli se, sine moj, bit ćeš slobodan! 
Od tog časa svetac više nije znao za nečiste strasti. 


Što dakle drugo možemo i mi nego da padnemo na koljena pred 
svojom majkom i da zavapimo: O Marijo, prečista Marijo, prečista 
djevice svih djevica, budi nam majka i ostani nam majka, djevičan- 
ska majka čiste svoje djece! Amen! 

6. razmatranje 


ECCE ANCILLA DOMINI 
EVO SLUŽBENICE GOSPODNJE 


Ecce ancilla Domini — Evo ropkinje Božje! Tu su riječ iz- 
rekla usta Marijina pred vjesnikom neba. 


Kad Marija ne bi bila izrekla nijednu drugu riječ u svom 
životu, sama bi ta riječ bila dosta da nam otkrije svu veličinu 
njezine duše. Kao što je naime u riječima »milosti puna« izraže- 
na sva milosna ili svrhunaravna Marijina veličina, tako je u rije- 
či »ropkinja Božja« izražena sva moralna Marijina veličina. 


Naime predobro znamo da ovaj usklik Marijina srca »Evo 
ropkinja Božja« nije bio prazni zvuk. Bila je to duboka stvarnost 
Marijine duše. Ropkinja Božja — to je bio zadnji kutić Marijine 
volje, cjelina Marijinih djela i sadržaj Marijina života. 

Ne samo u Nazaretu, dok prima uzvišenu vijest o materin- 
stvu Božjem, nego i u Betlehemu, u Egiptu, u Jeruzalemu i na 
Kalvariji — svagdje je Marija ancilla Domini, ropkinja Božja. 

* * * 


Kako je dražesna već ona legenda, koja pripovijeda o Ma- 
nijinu prikazanju u hramu. Marijini roditelji su bili zavjetovali 
da će prikazati svoje dijete za Božju službu u hramu. Kad je Ma- 
rija imala dvije godine, Joakim je već želio izvršiti svoj zavjet. 
No Ana se bojala, da si Marija, kao malo dijete, ne bi zaželjela 
kuće, da Marija ne bi plakala za domom. Tako su počekali, kaže 
legenda, još jednu godinu. Nijesu oni bili kadri prodrijeti u srce 
Svoga djeteta. Kad su, naime, ipak nakon treće godine odveli svo- 
je dijete u hram i doveli do stuba hrama, mala im se Marija istr- 
Ene Iz ruku i poleti sama prema hramu. Toliko je čeznula njezi- 
na duša za Božjom službom. 

M šTo je pobožna legenda, ali koja sadržaje u sebi svu istinu 
arijina srca. To je upravo ono što je Marijino srce izreklo rije- 


čima: Evo službenice Gospodnje, evo ropkinje Gospodnje. 


Međutim nije nam se potrebno upuštati u legende makar i 


kršćanske starine koje redovno sadržavaju u sebi zrnca kršćanske 

predaje. Samo nam evanđelje dovoljno otkriva tu Božju ropki. 
nju u ono malo riječi koje govori o Mariji. 

Tko je samo savjesniji, potpuniji, pa_i preobilniji  ispunitelj 
Božjega zakona od Marije? Dosta je pročitati evanđelje o Isuso- 
vu prikazanju u hramu da nam se osvijetli čitav smisao Božje 
ropkinje. Pošto se izvršiše dani čišćenja Marijina po zakonu Moj- 
sijevu, doniješe Isusa u Jeruzalem da ga prikažu Gospodinu kako 
je napisano u zakonu Gospodnjem, i da prinesu žrtvu kako je 
propisano u zakonu Gospodnjem. I bio je u Jeruzalemu čovjek 
po imenu Simeon. I kad doniješe roditelji dijete Isusa da učine 
za njega po običaju zakona, uze ga on na svoje ruke. I kad sve 
svršiše po zakonu Gospodnjem, vratiše se u Galileju. — Čovjek 
bi rekao da sv. Luka postaje dosadan s ponavljanjem o zakonu 
Gospodnjem. U jednom malom odlomku pet puta ponavlja o tom 
zakonu Gospodnjem. I na koncu još ističe kako su sve izvršili po 
zakonu Gospodnjem. 

Odakle, međutim, sv. Luki povijest ovoga događaja? Odakle 
nego iz ustiju same B. D. Marije? Blažena Djevica koja je čuvala 
sve riječi, sve događaje Isusova djetinjstva u svojem srcu bila je 
prvi evanđelista, pa prva Crkva, a po tome i sv. Luka zahvaljuje 
njezinu pripovijedanju vijest o prikazanju u hramu. Sama je da- 
kle Marija u svom pripovijedanju toliko isticala zakon Gospodnji 
i pomno, savjesno i najpotpunije njegovo ispunjavanje sa strane 
sv. Josipa i nje same. Marija je tu sama otkrila svu svoju dušu 
kao ropkinje Gospodnje. 

No još više! Baš kod tog događaja odsijeva ne samo apso- 
lutna Marijina poslušnost zakonu nego i preobilna poslušnost. Ta 
Marija je predobro znala da ona ne treba očišćenja, budući da je 
bila djevičanska majka, ali se ona ipak podvrgla zakonu da izvrši 
i samu sjenu zakona, da izvrši doista ne samo po strogom slovu 
zakona nego i.po običaju zakona, kako govori evanđelje. 

To je, međutim, samo jedan detalj, jedna pojedinost iz ži- 
vota Marijina. A od takvih pojedinosti bio je satkan čitav Marijin 
život. To je bio jedan neprekinuti život poslušnosti Božje ropki- 
nje. 

A da ne bismo možda mislili da je Marijina poslušnost bila 
samo poslušnost Bogu, a da Marija nije znala za onu našu zemalj- 
sku, i zato najtežu poslušnost, za poslušnost čovjeku kao Božjem 
namjesniku — da i ne spominjemo njenu poslušnost zemaljskom 
caru, koja ju je dovela u Betlehem na popis — dosta je da se sje- 
timo kako je Marija primila od Boga nametnutu glavu, svog mu- 
ža sv. Josipa. 

Tko bi imao veće pravo na slobodu, nego ona koja je zavje- 
tovala Bogu svoje djevičanstvo? Pa ipak Marija prihvaća muža i 
njegovu vlast koju je Bog nametnuo Evi kao kaznu za njezin 

teh: Bit ćeš pod vlašću muževljom. Pristanak djevice na brač- 
Le okove, na jaram muževlje vlasti — možemo mirno reći — to 
je bio vrhovni čin ropkinje Božje. 


O kako je korisno današnjem čovjeku, a napose današnjem 
redovniku imati neprestano pred očima taj uzvišeni lik Božje rop- 
kinje! Ta mi se nalazimo u vijekovima slobode! Ideja je slobode 
tako obuzela današnje čovječanstvo da se ni današnji redovnici 
ne mogu oteti strahovitoj sili te ideje. Današnji čovjek uopće više 
nema smisla za auktoritet ili za vlast nad sobom. Svaka je vlast 
za njega nepodnosivi teret koji on mrzi i koji bi želio na svaki 
način zbaciti sa svojih leđa. 

Ideja slobode, želja za slobodom, ludovanje za slobodom 
— to je dakle osnovna značajka našega vremena. Govoriti_zato 
današnjem čovjeku o poslušnosti znači boriti se s osnovnim ras- 
položenjem, koje je stvorilo u njemu suvremeno doba. Pa ipak 
poslušnost je vrijedna i važna i za današnjeg čovjeka. Poslušnost 
ostaje i za današnjeg čovjeka najsigurniji put do spasa. 

Sloboda je doduše nešto božansko, ako hoćemo točnije re- 
ći, sloboda je nešto od najbožanstvenijeg u čovjeku. U stvorenji- 
ma možemo mjeriti njihovo približavanje Bogu približavanjem k 
slobodi. Što je biće višega reda, što više nosi na sebi trag ili sli- 
ku Božju — to je i više slobodno. ' 

Danas već fizičari nalaze i u mrtvoj prirodi, gdje se najviše 
osjeća tzv. prirodna nužnost, i tu nalaze tragove slobode. A živa 
se priroda upravo po tome najviše razlikuje od mrtve što se giba 
od sebe, što dakle nije u gibanju podvrgnuta zakonima nužnog 
gibanja. Tako i čovjek, taj vrhunac stvorenja na zemlji, svoju vi- 
sinu nad svim bićima osjeća baš po svojoj slobodi jer po slobo- 
di postaje kralj cijele prirode iznad svih njezinih zakona, pa i za- 
kona svoga vlastitog tijela. Slobodom se čovjek osjeća slikom 
vječnog gospodara svijeta. 

Koliko je sloboda doista nešto božanstveno u čovjeku, naj- 
bolje se vidi po tome koliko je Bog sam držao do slobode u čo- 
vjeku, koliko je sam Bog cijenio tu slobodu. Bog nije htio dirati 
slobodu čak pod cijenu da će bezbrojni radi zloporabe slobode 
morati biti zauvijek nesretni u paklu. Bog je toliko poštovao čo- 
vjekovu slobodu da nije htio čovjeka silom niti dovesti u nebo. 

No makar da je sloboda čovjekova doista nešto božanstve- 
no, ipak ona nije Bog, nego je tek slika Božja. Zato ona ima sa- 
mo dotle svoju vrednotu dokle ostaje slika Božja. Samo dotle dok 
stoji u ovisnosti od Boga, samo dotle ima ona svoje ispunjenje 
1 vrijednost. 

Bog je sloboda; ali Bog je u sebi i punina. Čovjek je među- 
tim slobodan, ali je njegova sloboda prazna kao što je čovjek 
uopće u sebi praznina. Čovjekova sloboda dakle traži svoju puni- 
.nu iz punine Božje. Samo punina volje Božje može vrijednošću 
ispuniti slobodnu volju čovjekovu. 


To je evo osnovni zadatak čovječje slobode, slobodne volje 
čovječje da se slobodno stavi u ovisnost od volje svoga prauzora, 
da slobodno upije iz te volje njezinu puninu i tako da bude ne 
samo slobodna nego i puna vrednote, ili ako hoćemo govoriti 
običnim jezikom, da bude ne samo slobodna nego i dobra. 


Kao što naime Bog daje svojemu 'Sinu cijelu svoju na- 
rav, ali u isto vrijeme traži od njega da mu tu cijelu narav vrati 
da tako bude u vječnom zagrljaju Duha Svetoga, tako slično Bog 
je čovjeku dao svoj božanski bar slobode, ali je u isto vrijeme i 
tražio da mu taj dar vrati i da se tako čovjek po svojoj slobodi 
nađe u Božjem zagrljaju. To je smisao zapovijedi, koju. je Bog 
čovjeku dao. 


Međutim prvi je čovjek kao i nekada sotona uskliknuo Bo- 
gu: Ne ću služiti. Ja hoću biti slobodan neovisno od svog prauzo- 
ra, neovisno o volji Božjoj. Što se dogodilo, nego što se moralo 
dogoditi? Sloboda je njegova ostala prazna, bez vrijednosti i do- 
bra. Praznina vječne noći zijevnula je u čovjekovoj duši. Tada je 
čovjek prvi put spoznao prokletstvo svoje slobode, prazne slobo- 
de. 

Ali kod toga nije ostalo. Prazna sloboda, budući da nije vi- 
še slika prauzora slobode, gubi svoj smisao. Prazna sloboda zato 
i nužno prestaje biti sloboda. Makar da grijeh nije potpuno uni- 
štio čovjekovu slobodnu volju, jer nije uništio čovjekovu narav, 
ipak je grijeh tolikim lancima svezao tu slobodu da je čovjek 
gotovo već na zemlji počeo na sebi osjećati one lance za koje će 
reći Gospodin na koncu: Svežite mu ruke i noge i bacite ga u ta- 
mu najskrajnu gdje će biti plač i škripanje zubi. 


Ali i neovisno o ovom nutarnjem ropstvu, koje je grijeh 
više ili manje nametnuo čovjeku i njegovoj slobodnoj volji, Bog 
je nametnuo, prema mišljenju sv. Augustina, čovjeku za kaznu 
njegovoj buntovničkoj slobodi i izvanjsko ropstvo. Bog je namet- 
nuo čovjeku vlast čovjekovu. Prema sv. Augustinu, da čovjek nije 
sagriješio, bio bi slobodan da ne bi drugi čovjek vladao nad nji- 
me. Samo bi Bog bio njegov gospodar, a ne čovjek. Čovjek bi bio, 
naime, toliko mudar i dobar da ne bi trebalo čovječje vlasti da ga 
vodi ili sili na dobro. U tom smislu govori Gospodin Evi poslije 
grijeha kao njezinu kaznu za grijeh: Bit ćeš pod vlašću mužev- 
ljom. Dakle da čovjek mora slušati drugoga čovjeka — to ja kaz- 
na istočnoga grijeha. To je kazna slobode koja se nije htjela po- 

koriti Bogu. Jer se nije htio pokoriti Bogu zato se mora pokora- 
vati čovjeku. ' . ' 

No time nije povijest slobode svršena. Kad je čovjek pri- 
mjo ropstvo čovjekovo ili vlast čovjekovu nad sobom kao kaznu 
svoje buntovničke slobode — to nije bila za čovjeka samo kazna, 
to je bio ujedno i njegov lijek. Jer sve kazne Adamova grijeha bi- 


le su ujedno i pokora i lijek njegova grijeha. Kao što je za Ada- 


ma njegov rad u znoju lica, kao što je za Evu, njezino u bolima 
rađanje djece značilo put k njihovu spasu, tako je i pokornost i 
poslušnost imala biti za svakoga čovjeka put do njegova spase« 
nja. Odricanjem i žrtvom svoje slobode čovjek ima plaćati cijenu 
prevelike slobode i tako skinuti sa sebe prokletstvo slobode. 


To je evo prva spasiteljska uloga zavjeta poslušnosti ili bolje 
same poslušnosti u redovničkom životu. Poslušnost je naša pokora. 

Šv. Leonardo Portumauricijski, veliki franjevački svetac, piše: 
Sveci uspoređuju poslušnost s mučeništvom. Ako naime mučeništvo 
odsijeca s tijela glavu, to poslušnost odsijeca glavu s naše vlastite vo- 
lje. A to je bolnije nego ono prvo. Ne samo bolnije nego i dugotrajni- 
je. Poslušnošću kao da svaki dan ubijamo u sebi samoga sebe, svaki 
dan ubijamo svoj ja. Tako je poslušnost trajno mučeništvo. 

Čitamo o sv. Tereziji, a i o drugim sveticama, kako su mnogo 
čeznule, koji put već u djetinjstvu, za mučeništvom. Nama nije potre- 
bno ići tražiti mučeništvo. Ako samo izvršujemo svoj zavjet poslušno- 
sti, mi smo pravi Božji mučenici. Ako to nije. krvno mučeništvo, ali je 
zato dulje i trajnije. Kao što ni sveta misa nije krvna žrtva, ali je 
zato u mogućnosti da se obnavlja do svršetka svijeta. 

Evi je Bog rekao: U bolovima rađat ćeš svoju djecu. Djeća će 
biti tvoja pokora za grijehe. I doista ženama u svijetu njihova su dje- 
ca pokora i zato njihov put u nebo. Žena se spašava rađanjem djece 
— piše sv. Pavao. No Bogu posvećenim osobama tu pokoru i mučeni- 
štvo, koje svjetske žene imaju u svojoj djeci, savršeno zamjenjuje nji 
hov zavjet poslušnosti. To je zato njihov spas, njihov put u nebo. 


Ali još više! Da Bog učini pokornost ili poslušnost ljudskoj 
Vlasti doista pravim lijekom spasenja za čovjeka, on je tu vlast 
1 posvetio. Posvetio ju je gotovo tako kako je kasnije posvetio 
kruh koji je pretvorio u svoje vlastito tijelo. Bog je na neki način 
sam ušao pod prilike te vlasti. Bog se na neki način sam utjelo- 
Vio u toj zemaljskoj, ljudskoj vlasti. Kako se čovjek nije htio po- 
koriti Bogu u njemu samome, zato ga je prisilio da mu se pokori 
utjelovljenom u čovjeku. 

To je jedna od najsigurnijih istina naše sv. vjere, da su po- 
glavari utjelovljenje Božje. To vrijedi i za najobičnije zemaljske 
Poglavare. Kršćanima je po nauci sv. Pavla uopće ispod časti biti 
Tob i sluga ljudima. Ne budite robovi ljudima — piše sv. Pavao. 
Kad kršćanin sluša koju zemaljsku vlast, on u njoj mora gledati 

jedinog svog gospodara, Isusa Krista. Sluge pokoravajte se svo- 
jim zemaljskim poglavarima kao Kristu! Ne služite na oko kao 
ljudima da ugađate, nego kao sluge Kristove čineći volju Božju 
od srca. Dragovoljno služite kao Gospodinu, a ne ljudima. U lju- 
dima dakle očima vjere gledajte Boga! 

A koliko to više vrijedi za crkvene poglavare za koje je 
isus izričito rekao: Tko vas sluša, mene sluša. U poglavarima se 
dakle u pravom smislu skriva sam Bog. Da o tome potpuno uvje- 
ri ljude, sam je Bog postao čovjekom kao maleno dijete, kao 
sin svojih roditelja, da bude za njega pisano: I bio je podložan 
njima. Sam je Bog htio biti poslušan da nauči ljude u pretpostav- 
ljenima gledati Boga. Ta da li bi dolikovalo i da li bi uopće bilo 
moguće da Bog bude nekome podložan i da Bog sluša nekoga 
drugoga osim jedinoga Boga? Isus, Sin Božji, ne bi mogao sluša- 
ti Mariju i sv. Josipa, kad on u njima ne bi vidio svoga nebesko- 
ga Oca. 


Bog je dakle u našim poglavarima. Nitko to bolje nije vidio, 
nitko nije zato imao bolje oči nego naši sveci. Spomenuti sveti franje- 
vac, sv. Leonardo Portumauricijski, napisao je u odlukama svojih du- 
hovnih vježbi: Štovat ću svoga poglavara kao Boga na zemlji. I on je 
tu svoju odluku doslovce provodio u svom redovničkom životu. Kad 
ga je jednom neki kardinal u prisustvu njegova gvardijana nešto za- 
tražio, svetac je ponizno odvratio: Eminencijo, evo moga Boga na 
zemlji. Ja ne mogu odgovoriti ni da ni ne. Od kada sam položio svo- 
je redovničke zavjete, meni nije ostala druga volja osim volje mojih 
poglavara koji sa mnom upravljaju mjesto Boga. Pripovijeda se o nje- 
mu, kad bi prolazio pokraj sobice svoga poglavara, otkrio bi glavu i 
učinio bi duboki poklon. Pa kad su ga pitali zašto to čini, on reče: 
Ovo je sveto mjesto. Tu stanuje moj poglavar. Zato je to mjesto vri- 
jedno svakog štovanja jer je to mjesto gdje prebiva onaj koji zamje- 
njuje Boga. A i naš veliki svetac, sveti Antun Padovanski, svetac čita- 
voga svijeta i crkveni naučitelj, već je davno u tom smislu napisao 
svoju divnu misao: Poglavari su lice Isusa Krista i po njima na neki 
način spoznajemo Boga, gledamo Boga licem u lice. 

No odatle još bolje shvaćamo što znači poslušnost u djelu na- 
šega spasenja. Kao što je utjelovljenjem Sina Božjega došlo spase- 
nje za čitav svijet, i kao što se nastavkom tog utjelovljenja u sv. pri- 
česti dijeli to spasenje Utjelovljenja, tako na neki način i utjelovlje- 
njem Božjim u našim poglavarima i po poslušnosti k nama dolazi si- 
la Utjelovljenja Božjega. Svaki je čin poslušnosti neka vrst pričesti 
za čovjeka. 

Svakim činom poslušnosti sastajemo se s Bogom, približujemo 
se Bogu kroz zastor svojih poglavara. Svakim činom poslušnosti iz 
Boga zato i crpimo milost koja iz njega neprestano teče. I to još ve- 
ću milost, nego kad bismo se tjelesno sastali s Bogom i kad bismo 
izravno od njega primali naloge. Smatram za veću stvar slušati pogla- 
vara za ljubav Božju, nego bi bila slušati samoga Stvoritelja, kad bi 
nam izravno zapovijedao. To je napisao blaženi drug i učenik sv. Fra- 
nje, bl. Egidije. Kao što je veći dar kad mi danas primamo Isusa u 
sv. pričesti u svoje srce, nego je bio dar kad je Marta i Marija primi- 

la Isusa u svoju kuću, tako je i spasonosniji dar kad možemo Boga 
slušati gledajući očima vjere u svojim poglavarima, nego kad bismo 
ga slušali gledajući ga očima svojega tijela. To je bliži sastanak s Bo- 
gom i zato puniji milosti i spasenja. 


Ni to nije bilo dosta Bogu. On je odlučio zemaljskoj posluš- 
nosti dati i konačno posvećenje. On je poslušnosti dao i posveće- 
nje križa jedinorođenog svojega Sina. Kao što je prvi grijeh bio 
prije svega grijeh neposlušnosti, grijeh buntovničke slobode, ta- 
ko je i djelo spasenja svijeta prije svega imalo biti djelo posluš- 
nosti, djelo žrtvovanja slobode. 

Na Maslinskoj se gori, u vrtu novoga Adama, odigravao 
boj našega spasenja: borio se čovjek s Bogom, borila se čovječ- 
ja volja s Božjom voljom, borila se ljudska sloboda s vječnom 
odlukom vrhovne volje. O tom je boju upravo ovisjelo konačno 
naše spasenje. 

Kako je svršio taj boj? Ne moja, nego tvoja volja neka bu- 
de, Oče! To je bila posljednja riječ te borbe. I tada se počelo izvr- 
šavati djelo o kojem govori sv. Pavao: postao je poslušan do 
smrti. Sin se Božji pretvorio u ovcu koja se bez glasa vodi na 
zaklanje. To više nije bila poslušnost samo svom nebeskom Ocu. 
To je postala poslušnost samom ološu svijeta. To je postala po- 
slušnost samom đavlu, samoj tamnoj vlasti, kako ju je Isus na- 
zvao, koja je preko ljudske zlobe izvršavala nad njime svoje pa- 
klene osnove. A da ta poslušnost dobije svoj zadnji vrhunac, po- 
stao je poslušan ne samo do smrti nego do smrti na križu. Kris- 
tova je poslušnost svršila na križu, na najropskijem drvetu svije- 
ta. Čavlima prikovan prikovao je Krist ljudsku. slobodu. Raspeti 
Krist — to je raspeta sloboda. 

Ima li dakle obraza kršćanin — da i ne govorimo redovnik, 
pred raspetim Kristom govoriti o slobodi? O slobodi neka priča 
Adam u raju zemaljskom, ali učenik raspetog Krista neka govo- 
ri o poslušnosti. Pa ako ga poslušnost preda u ruke poglavarima 
gorim nego su bili Ana i Kajfa, Pilat i Herod, sva rimska kohorta 
1 sva služinska ološ, pa ako ga poslušnost pribije na križ još 
Oštrijim čavlima, nego je Krist bio prikovan na križu — tada ne- 
ka tek s pravim veseljem kliče: Evo roba Božjega! 


Neka dakle svijet priča o slobodi! Mi 


a ; i ; l ostajemo ponosni. što 
Smo raspeti s Kristom, prikovani na križ svoje poslušnosti. 


Nigdje 


kršćaninu nije ugodnije i slađe i radosnije i sretnije nego na drvetu 


križa kraj njegova raspetoga Boga. Nigdje zato ni redovniku ugodnije 

1 slađe radosnije i sretnije nego _u sv. poslušnosti, dok može zajedno 

a mE om od sveg srca klicati: Evo službenice, evo ropkinje Gospod- 
en. 

7. razmatranje 


MATER TUA OQOVAERIT TE 
MAJKA TE TVOJA TRAŽI 


Kad se Isus dizao na nebo na Maslinskoj gori, govori Pis- 
mo: svi su učenici gledali za njim, pa kad je on već davno zašao 
za oblak i sakrio se ispred očiju njihovih, ipak su im oči ostale 
kao prikovane i još su neprestano gladali gore: u visine kamo je 
isus otišao. Tek su ih anđeli probudili kao od sna i vratili životu, 
radu i djelovanju. Apostoli tada ostaviše Maslinsku goru, oči im 
se obratiše k« svagdanjem poslu. Ali njihovo srce nije nikada za- 
boravilo onaj predivni pnizor. kad su gledali za Isusom, kako se 
diže u nebo. Srce im je ostalo uvijek usmjereno za Isusom, srce 
im je ostalo gledajući za Isusom. Želja za Isusom ispunila je nji- 
hova srca. želja za Isusom postala je prvotni osjećaj njihova 
srca. 

O toj je želji Isus govorio svojim učenicima već na posljed- 
njoj večeri. Tada im je rekao: Draga djeco! Tražit ćete me. Dola- 
zi vrijeme, kad budete željeli jedan dan vidjeti Sina čovječjega, a 
nećete ga vidjeti. I doista Kako se žarko moljahu prvi kršćani na 
svojim sastancima: Maranatha — Gospodine dođi! Kako žarki uz- 
dah šalje sv. Ivan na kraju svoga Otkrivenja prema nebu: Dođi, 
Gospodine Isuse! U dušama su Isusovih učenika neprestano bile 
žive riječi kojima Isus govori o svom dolasku i o tome kako će 
oni biti uvijek s njime. I u tom da budu s Isusom apostoli su gle- 
dali cijelo svoje nebo. Kad sv. Pavao želi utješiti prve kršćane ra- 
di njihovih mrtvih, govori im kako će biti uzneseni u oblake usu- 
sret Kristu i tada će uvijek biti s Gospodinom. Uvijek će biti s 
lsusom — to je najveća utjeha za srca prvih kršćana. To je za 
njih čitavo nebo. Kada dakle sv. Pavao kliče: Želim umrijeti i 
biti s Kristom — on izriče riječima samo ono što su osjećala srca 
svih prvih kršćana. s 

*k k X 

No ako je želja za Kristom bio osnovni osjećaj svih srdaca 
prvih kršćana, što da onda kažemo za srce B. D. Marije? Želja 
za Isusom u srcu B. D, Marije bio je osjećaj kojega nije probu- 


dio tek pogled za Isusom koji odlazi na nebo. Želja za Isusom — - 

bio je osjećaj koji je Marija nosila u srcu od svog najranijeg dje- 
tinjstva. Kad anđeo navješta Mariji da će postati majkom Isuso- 
vom, zar joj ne govori: Našla si milost u Boga? Sv. Bernardo na 
te riječi nadovezuje: Našla si milost, dakle si tražila, našla si mi- 
lost koju si tražila. Bilo je naime na svijetu mnogo duša koje su 


očekivale, željele i žudjele Spasitelja, koje su svojim željama ju- 


rišale na nebo: Rosite nebesa odozgo i oblaci neka kao kišu spu- 
ste Spasitelja, neka se otvori zemlja i neka pronikne Otkupitelja. 
Bilo je na svijetu pravednika poput pobožnog Simeona koji su 
molili Boga da ne umru prije nego vide Spasitelja. Ali nikoga ni- 
je bilo koji bi osjetio toliku potrebu za Spasiteljem kao ona koja 
je bila Neokaljana i svom dušom i srcem mrzila i sjenku grijeha. 
Nitko nije bio na svijetu koji bi toliko osjetio potrebu za Bogom 
kao ona koja je bila milosti puna i imala cijelo svoje srce otvore- 
no za Boga. Baš zato sv. Oci pripisuju Marijinoj želji za Spasite- 
ljem, želji koja se prelila u jednu žarku molitvu, glavnu zaslugu, 
da je Spasitelj došao na svijet. Želja ga je Marijina privukla na, 
zemlju. 


A tko bi mogao više žudjeti za Isusom poslije njegova uza- 
šašća od srca B. D. Marije? Ta tko je ikada osjetio toliku slast 
blizine Isusove? Tko je ikada osjetio blaženstvo i sreću koju du- 
ša ćuti dok je s Isusom kako je to osjetila B. D. Marija? 

Ako je mali Ivan zaigrao u utrobi svoje majke na sam _iz- 


vanjski susret s Isusom koji se još skrivao pod srcem svoje maj- 


ke, kakvu je onda morala sreću ćutjeti Marija dok je devet mjese- 
ci bila kao jedno tijelo i jedno srce s malim Isusom? Kako je mo- 
ralo igrati srce Majke Božje, dok je pod srcem ćutjela kucaje sr- 
ca Isusova? Bila je to sreća da je nije mogla ni zadržati unutar 
samoga srca. Makar je ona bila inače šutljiva i povučena, to _ se 
njeno blaženstvo samo od sebe prelilo iz njena srca kad je bilo 


. kod Elizabete prešlo svaku mjeru, te Marija izvan sebe kliče: Ve- 


liča duša moja Gospodina i raduje se duh moj u Bogu spasu mo- 
jemu jer gle odsad će me blaženom zvati svi naraštaji. 

A zar je potrebno da još idemo u Betlehem i Nazaret, da 
gledamo sreću majke koja u rukama drži dijete Isusa, koja ga 
doji, koja s njime boravi trideset godina najsretnijeg neba na ze- 
mlji. Da, za Mariju je biti s Isusom postalo takvo nebo da joj jei 
onda kad je pod križem tonula u bolima, sama činjenica što stoji 
Pokraj Isusa značila dostatnu plaću i nagradu. 

Možemo li si odatle barem donekle predstaviti želju kojom 
je Marijina duša tražila i žudjela da se opet sastane s Isusom ida 
Opet bude s Isusom? Nijedna duša u samim čistilišnim mukama 
toliko ne žudi za nebom kao što je Marijina duša žudjela za Isu- 
som, Jer ni jedna duša nije nikada osjetila sreću neba, a Marija 
Jeite kako osjetila što znači biti.s Isusom. Tko dakle da opiše žar 

kojim je Marija poslije Isusova uzašašća gledala prema nebu gdje 
je bio njezin Isus? 


Ili zar je uopće potrebno dokazivati želju Marijina srca za 
isusom? Što je želja nego rastavljeno jedinstvo? Što je želja ne- 
go ljubav koja je daleko? No gdje je na svijetu postojalo toliko 
jedinstvo, gdje je postojala tolika zajednica srdaca, gdje 
je postojala tolika ljubav kao između Isusa i Marije? 

Ako sveti Pavao govori već o jedinstvu između svakog krš- 
ćanina i Isusa Krista, ako sv. Pavao naziva kršćane udovima ko- 
jima je Krist glava, kakvo je onda moralo postojati jedinstvo iz- 
među Marije i Isusa? Čitamo u Sv. Pismu da je Bog prvu ženu 
načinio iz Adamove kosti i kad je Adam ugledao svoju ženu pro- 
ročki je uskliknuo: Ovo je sada kost od moje kosti i meso od 
mojega mesa i zato će biti dvoje u jednome tijelu. Kod novoga 
Adama i nove Eve, kod Isusa i Marije, Bog je na neki način pre- 
okrenuo uloge. Tijelo je novoga Adama načinio od nove Eve, Isus 
je došao od Marije. Sada je Marija mogla uskliknuti što je neka- 
da uskliknuo Adam: Ovo je kost od moje kosti i meso od mojega 
mesa. Zato i na posebni način vrijede o Isusu i Mariji daljnje 
riječi Adamove: I bit će dvoje u jednom tijelu. Od onoga časa 
kad je Marija začela svoga sina Isusa ona je prestala živjeti za 
sebe i u sebi, ona se sva predala i pretvorila u Isusa. Marija je s 
isusom doista postala jedno. I doista, kakvo sve jedinstvo. nije 
postojalo između Marije i Isusa? Jedinstvo krvi, jedinstvo sudbi- 
ne, jedinstvo života, jedinstvo trpljenja, jedinstvo slave, jedinstvo 
misli, jedinstvo osjećaja, ali iznad svega jedinstvo duša i srdaca. 


Kako je majci pri srcu kad joj se tnga iz naručja dijete? 
Zar ne kao da joj se iz grudi trga srce? Jer majka osjeća da je 
sa svojim djetetom jedno. Ali što je jedinstvo zemaljske majke s 
njezinim djetetom prema jedinstvu Marije s njezinim Isusom? 
Kako je dakle morala Marija osjećati daljinu svoga Isusa? 
Nikad čovjek ne osjeća koliko ljubi kao onda kad je dale- 
ko od onoga koga ljubi. To je iskusilo srce Majke Marije. Kad je 
lsus otišao na nebo, tada je Marija osjetila u punini svoju ljubav 
koja ju je vezala uz njezino blago. Gdje je blago tvoje, tamo je i 
srce tvoje. I Marijino je srce bilo kod njezina blaga, Marijino je 
srce bilo kod Isusa. Svi njezini osjećaja vukli su samo gore k Isu- 
su. K Isusu — to je postao jedini klik i krik Marijine duše. 


Sv. Bernardin Sijenski pripovijeda o nekom pobožnom ho- 
dočasniku, koji je pošao u sv. Zemlju daobiđe sv. mjesta Isusova 
života i smrti. Pohodio je Nazaret gdje je Riječ postala tijelom i 
gdje je Isus proboravio najsretnije dane djetinjstva i mladosti uz 
svoju milu majku. Pohodio je Betlehem, mjesto Isusova rođenja. 
Pošao je na Jordan gdje se Isus krstio. Prošao je sva mjesta koja 

e Isus posvetio za vrijeme svoga javnog života. Prošao je svim 
utevima kojima su koracale Isusove noge. Došao je i u Jeruza- 
lem gdje je Isus ustanovio presv. euharistiju i uspeo se na Kal- 
variju gdje je Isus ispustio svoju svetu dušu. Na koncu svega po- 
eo se na Maslinsku goru odakle je Isus uzašao na nebo. Kad je 
tako prošao sva mjesta Isusova života i smrti, pade na koljena na 
sv. gori Maslinskoj, usklikne pun žara i ljubavi prema Isusu Kri- 
stu: O Isuse, moj ljubljeni Spasitelju! Evo ne mogu dalje hodati 
i slijediti tvoje sv. stope na zemlji. Uzmi me dakle sebi gore na 
nebo da te gledam licem u lice i da te tamo ljubim cijelim svo- 
jim srcem. Njegova je molitva bila na mjestu uslišana. Jedva je 
izrekao riječi, već je pao mrtav na zemlju. Od silne želje i lju- 
bavi srce mu je puklo i on je izdahnuo. 

Možda je sve to samo pobožna priča. Ali kod B. D. Marije 
ta je priča postala prava stvarnost, Marija, ta vjerna pratilica Isu- 
sova života i smrti, ta vjerna družica koju je sam Bog dao novo- 
me Adamu, kad je došla do Maslinske gore i promatrala Isusov 
uzlazak na nebo, toliko se željom  uspalila u srcu za Isusom 
da joj je srce od onoga časa gorjelo i izgaralo dok smrću nije ko- 
načno izgorjelo. Kažu naime crkveni učitelji da Marija nije umr- 
la naravnom smrću, od starosti, a još manje od kakve bolesti, ne- 
go da je Marija umrla od ljubavi. Ljubav koja se pretvorila u že- 
lju za Isusom uništila je zemaljski Marijin život. Ljubav je i že- 
lja za Isusom Mariju iz ove zemlje poput plamena izdigla u visine 
ususret Kristu u oblake. 


No zašto smo se toliko zadržali na toj Marijinoj želji za 
Kristom? Zašto? Pa vi znadete običaj kod svakih duhovnih vježbi 
da se sjetimo smrti. Kako bismo mogli i mi mimoići kod naših 
duhovnih vježbi tako značajnu činjenicu našeg života i naše vječ- 
nosti? Kod običnih duhovnih vježbi može se prikazati smrt ma 
različite načine. Može se prikazati smrt kao strašilo, kao sablast, 
pred kojom se čovjeku koža ježi. Ali kako sam odlučio da ove du- 
hovne vježbe budu marijanske duhovne vježbe. ne mogu drukčije 
Pred vas dovesti smrt, nego kako je bila i za Mariju. Smrt je za 
Mariju bila želja njezina života. Smrt je bila za Mariju uzdisaj 
njezine duše. Smrt je bila za Mariju sastanak, konačni i vječni 
sastanak s njezinim sinom i njezinim Bogom. To je međutim 
smrt i za svako pravo Marijino dijete. To je smrt za svakog pra- 
Vog kršćanina, a još više za svakog pravog redovnika. 

Ta recite sami, ima li veće sreće od smrti, imali veće sreće 
Od tog konačnog sastanka duše s njezinim Bogom? Tko je taj da 
Opiše sreću tog sastanka? Tko je da opiše sreću djeteta koje je iz- 

gubilo majku, pa je nakon dugog traženja nađe i ugleda? A nije 
li naša duša i više nego dijete svoga Boga? Ne viče li naša duša 
više za Bogom, ne traži li više Boga, nego što dijete traži svoju 
majku? A Bog nije samo otac i majka duše naše, Bog je i naj- 
ljepši i najmiliji zaručnik duše naše. A na smrtnom će času zao- 
riti u ušima duše glas: Evo zaručnik ide, izlazi ususret njemu, po- 
đi na svadbu sa zaručnikom svojim. I tada će duša prvi put ugle- 
dati onoga kojega je cijelim srcem ljubila, a da ga nikada nije vi- 
djela. Duša će ugledati onoga koga su već u zemaljskom liku toliki 
tražili i žudjeli vidjeti, koga su došli već kao maleno dijete da 
vide ne samo pastiri nego i kraljevi iz dalekih strana, radi koje- 
ga se popeo bogati carinik na drvo samo da ga vidi kada onuda 
prođe, kojega je sv. Petar vidjevši breobraženog uskliknuo: Gos- 
podine, Dobro nam je ovdje biti i na njegov pogled zaboravio na 
čitav svijet. Ugledat će duša svoga Boga kojega je nekada želio 
vidjeti Mojsije, a Gospodin mu reče: Pokazat ću ti sve dobro. 
Ugledat će onoga Boga u čije lice žele i anđeli gledati, čije lice 
siti i zaslađuje vječnost samim anđelima. O da, kad bi čovjek. že- 
lio skvatiti svu sreću tog sastanka s Bogom, on bi morao sići do 
neizmjernih dubina težnje ljudskog srca za Bogom i popeti se do 
neizmjernih visina ljepote i slasti Božjega bića. Tko je dakle taj 
da shvati svu sreću doživljaja sastanka duše sa svojim Bogom, do- 
življaja kršćanske smrti? 

Neki lovac — tako pripovijeda sredovječni pisac — u lovu 
je zalutao duboko u šumi. Iz daljine dopre do njega veseli glas 
pjesme. Pođe prema tom glasu, ali kad se približi, imao je što 
vidjeti. Opazi čovjeka gubavca kome je već meso bilo istrunulo 
da su mu se kosti vidjele. Taj je gubavac pjevao. Sav užasnut pri- 
zorom raspadanja živoga čovjeka upita lovac: Čovječje Božji, 
zar ne vidiš, kako si već više mrtav nego živ, a ti još veselo pje- 
vaš kao ptica na grani? — Kako da ne pjevam — odgovori gu- 
bavac — kad me evo još samo tanki zid dijeli od Boga, a taj se 
zid ruši i raspada i ja ću za kratko vrijeme ugledati svoga Boga! 

Nije li na usta tog gubavca progovorila kršćanska duša? 
Nije li na usta tog gubavca progovorila duša sv. Pavla koji je uz- 
disao: Želim umrijeti i biti s Kristom? Umrijeti i biti s Kristom 
— to je uzdisaj svetaca. Sveta bi Terezija svaki put kad bi čula 
udaranje sata na tornju od veselja klicala: Opet sam jedan sat 
bliže k Bogu. A kad je jednog dana čula kako jedna sestra pjeva 
pobožnu pjesmu u kojoj se ponavljale riječi: O da te vidim, moj 
dragi i slatki Isuse, zašto odmah ne umrem? Terezija je na te ri- 
ječi pala u takvo ushićenje da je pala na zemlju kao mrtva i još 
drugi dan nije mogla pravo doći k sebi te su se na njoj doslov- 
no ispunile njezine vlastite riječi: umirem od toga jer ne umirem. 


ka *& K.O 

A recite zašto redovnicima ne bi smrt bila uzdisaj i želja njiho- 
ve duše? Recite, zašto ne bi smrt bila čežnja i ideal njihova srca? 
Zar možda zato što smrt znači rastanak s ovim svijetom? 


Ali što ima taj jadni, kukavni svijet da redovnika priveže uza 

se? što ima redovnik od ovoga svijeta? Zar ono malo graha i krum- 
ira, ričeta i zelja? Ili možda onaj komadić mesa i onu čašu vina? 

No gdje je taj redovnik koji si ne bi zaželio prije Božjega stola gdje 
će ga sam Bog dvoriti, nego sve stolove ovoga svijeta, a kamo li 
stolove reda Manje braće? Ili koji redovnik neće rado zamijeniti vino 
za koje je rekao Isus da će ga piti u svom kraljevstvu ne samo sa 
različtim bevandama, petiotima, cvičkima nego i sa svim rizlingima 
sovinjonima i tramincima svojih samostana? ' 


A što drugo .ima ovaj svijet da pruži redovniku? Što ima nego 
napast i muku? Nije li ovaj svijet najgori varalica koji vječno čov- 
jeka vuče u grijeh i pakao? Nije li ovaj svijet još i neprijatelj sva- 
koga, a najviše pravoga redovnika? Još malo da je neprijatelj: ta on 
jei krvnik i mučitelj. Na svijetu ćete imati tjeskobu. Nije li doista 
redovnik osobito danas na ovome svijetu kao ubogi zečić pod hajkom 
pasa i lovaca: svi bi izderali kožu s njega. I još onda da si želi ovo- 
ga svijeta! I još onda da se boji otići s ovoga svijeta! 


.Ne, s te strane si ne mogu zamisliti redovnika da bi se bojao 
smrti, da bi 'mu smrt bila teška. On je ne samo po sv. krstu mego 
još i po svojim zavjetima već umro svijetu. Rastanak s ovim svije- 
iom za njega je više nužna posljedica, a ne neka teškoća ili bojazan. 


Ali znam i razumijem, da i za redovnika smrt može postati 
strašilo i sablast. Znam i razumijem, da i za redovnika može sasta- 
nak s Bogom biti strah i trepet. Jer znam i razumijem, da za ženu 
preljubnicu ništa nije strašnije od sastanka s njezinim mužem. Pre- 
ljubna se duša boji oka svojega Boga. Grijeh čini smrt strašnom. 
žŽalac smrti je grijeh. 


Oh, koliko smo grijeha u svome životu počinili! iki ij 

h, koliko: ' ' počinili! Koliko grijeha 
možda još i činimo! A koliko ćemo još učiniti ili još zeššannši učini 
ti! Sve te grijehe šaljemo pred sobom da nas čekaju na smrti. Iz 
svakog tog grijeha kao da viri jedan đavao koji nas čeka kod smrti. 


To je naš strah i trepet pred smrću. 


; .No da li je i taj strah pred smrću za redovnika nešto nužno i 
neizbježno? Ta recite gdje to stoji da redovnik mora griješiti? Gdje 
to stoji da se redovnik baš mora iznevjeriti svojemu Bogu? Redovnik 
ima tolike milosti, tolika pomagala da se sačuva od grijeha — kao 
da je sve oko njega samo jedan anđeo čuvar, ili bolje, tisuću anđela - 
čuvara koji ga čuvaju od pada i grijeha. 

E. A ako već i do toga dođe da redovnik ipak padne, gdje to sto- 
Ji da bi redovnik morao u grijehu ostati? Gdje to stoji da bi redov- 
nik morao u grijehu živjeti? A još više, gdje to stoji da bi redovnik 
morao u grijehu umrijeti? Zašto bi dakle smrt morala za redovnika 
2načiti strah i trepet! 


* 


A Konačno, zar nijesmo djeca Marijina? U Slavama Marijinim 
Me rovijeda sv. Alfons Liguori pobožnu legendu o Adolfu alzaš- 
Om, koji je bio ostavio svijet i postao franjevac, a bio je veliki 

štovatelj Majke Božje. Kad je taj pobožni franjevac došao do kon- 
ca svojih dana, došli su mu pred oči grijesi prijašnjih dana u svi- 
jetu zajedno sa strašnim Božjim sudom. I on se počne bojati smr- 
tii sumnjati o svom vječnom spasu. No evo Marije, koja ne spava 
u tjeskobama svoje djece, u pratnji svetaca ona se pokaže umiru- 
ćemu i hrabreći ga reče mu: Adolfe, moj premili, zašto se bojiš 
umrijeti kad si moj? 

Što da idemo dalje? Nije li na temelju jedne starokršćan- 
ske legende rašireno mišljenje i velikih crkvenih učitelja da je 
baš molitva B. D. Marije desnom razbojniku na križu pribavila 
najdivnije Isusove riječi: Još danas ćeš biti sa mnom u raju? Zar 
možda Marija nema snage da i tebi i meni izmoli jednake riječi 
od svog božanskog Sina? 


Sv. Ivan od Boga bio je na smrtnom krevetu. Kako je bio 
vrlo veliki štovatelj Marijin, čekao je da mu se ona vidljivo poka- 
že prije smrti. Kad je dugo nije bilo, postao je pomalo žalostan. 
No na koncu, gle, ipak Marije! S malim ukorom za njegovo ne- 
pouzdanje reče mu: Ivane, nije moj običaj da ostavim one koji 
mene štuju. 

O Marijo, isprosi nam, dakle, ako već ne umremo iz ljubavi 
kako si ti umrla, da barem umremo u ljubavi: moli dakle za nas 
sada i na čas smrti naše. Amen. , 

8. razmatranje 


BENEDICTA TU 
BLAGOSLOVLJENA TI 


Ako se nađemo u velikoj dvorani gdje se počinje razlikovati 
glas jeke, znade se dogoditi da nam zidovi u daljini ponavljaju 
zadnju niječ, kao da tu riječ žele posebno naglasiti i istaknuti. Sli- 
čno je učinio sam Bog kad je poslao svoj glas, glas svoga pozdra- 
va B. D. Mariji. Učinio je da zadnja riječ tog pozdrava nađe svo- 
ju jeku, pa da ponavljanjem tog pozdrava na poseban način is- 
takne njegovu važnost. Zadnja je naime niječ u anđeoskom poz- 
dravu bila: Blagoslovljena ti među ženama! A kad Marija dolazi 
iza toga k svojoj rođakinji Elizabeti, Duh Sveti kroz usta Eliza- 
bete kao jeka ponavlja opet tu istu riječ: Blagoslovljena ti! 

Blagoslovljena ti! To je dakle riječ koju je želio Bog pot- 
crtati, naglasiti i istaknuti u svom pozdravu Mariji! No tim na- 
glašavanjem Bog je želio svakako istaknuti da taj pozdrav nije 
samo jedan pjesnički usklik kakav je bio, recimo, nekada za Ja- 
helu ili Juditu sa strane izraelskog naroda. Blagoslovljena ti! To 
je u Mariji stvarnost priznata od samoga Boga. 

e A što znači ta stvarnost? što to znači blagoslovljena? Što 
je to blagoslov od strane Božje? 


* * * 


: Blagoslov je sa strane Božje izražaj ili izljev Božje ljubavi. 
Blagoslov je kao poljubac koji utiskuje Bog svojemu stvorenju. 
Blagoslov je izraz Božje ljubavi koja se prelije na stvorenje. Ali 
ne Obične ljubavi, nego možemo reći proplamsale ljubavi. 
Blagoslov je naime plamsaj Božje ljubavi kad u nju zadune po- 
 Vjetarac Duha Svetoga u smjeru jednog stvorenja. Zato i blago- 
slov stvara požare. Gdje god, naime, čitamo da je Bog nešto bla- 
. Boslovio, tamo kao da je zapalio oganj koji se nezaustavljivo ši- 
tio. Tako čitamo da je Bog blagoslovio ribe i ptice. Tom blagoslo- 
ša zahvaljuju one svoju množinu. Čitamo da je Bog blagoslovio 
Čovjeka kad mu je rekao: Rastite i množite se. Čitamo da je Bog 
agoslovio Abrahama i rekao mu: Blagosloviti ću te i umnožit ću 
leme tvoje kao zvijezde nebeske i kao pijesak na obali morskoj. 

Svagdje je dakle blagoslov sa strane Božje značio pivobilje kao 
razliveno more ljubavi. Blagoslov je zato postao i sinonim punine 
i obilja. 

Što dakle znači blagoslovljena nego ljubljena i preljubljena 
od Boga, a to znači puna i prepuna dobara Božje ljubavi? Jer 
Božja je ljubav takova. Ona nije kao ljudska ljubav koja pretpo- 
stavlja dobro da ga ljubi. Čovjek, naime, najprije vidi ljepotu 
ili dobrotu, ona mu se svidi, pa je uzljubi. Božja je ljubav, me- 
đutim, drukčija. Bog na svom stvoru ne vidi ništa vrijedna lju 
bavi jer svako je stvorenje ništa prije Božje ljubavi. Bog tek 
ljubeći svoje stvorenje stvara dobro koje će ga učiniti vrijednim 
Božje ljubavi. Pa kad blagoslovljena znači ljubljena i preljublje- 
na od Boga, onda to i znači: Otvorena zrakama Božjega srca, ot- 
vorena mlazovima Božje darežljivosti, zasipana darovima Božje 
dobrohotnosti. To znači blagoslovljena. 


Ali time nije još ni izdaleka iscrpen sav smisao blagoslov- 
ljenosti, sav smisao pozdrava Marijina: Blagoslovljena ti. Najdu- 
blji i najsavršeniji smisao tog pozdrava ili blagoslovljenosti skri- 
va se zapravo u tajni božanstva. 

Kad sv. Pavao u svojoj poslanici najjasnije govori o božan- 
stvu Kristovu i kaže: Isus je Bog, odmah dodaje popratnu izreku 
koja je bila svakom Židovu na usnama čim je izrekao riječ Bog: 
Blagoslovljen do vijeka! Na slični se način u Starom zavjetu bez- 
brojno puta ponavlja izreka: Blagoslovljeno ime Gospodnje. S 
imenom se Božjim dakle na posebni način povezuje blagoslovlje- 
nost. No ime Božje označuje bit Božju, najdublju tajnu  božan- 
stva. Drugim riječima: biti blagoslovljen — to je značajka same 
biti Božje. To je nešto što izriče kao srž i jezgru božanstva. 

Ako se dakle u pravom smislu prenosi riječ blagoslovljen 
na stvorenje — a to je svakako onda kad to Bog prenosi — to_ u 
stvari znači da se na to stvorenje prenosi nešto božansko, da to 
stvorenje postaje dionikom božanske stvarnosti. Biti blagoslovljen 
— to je nutarnje svjetlo kojim svijetli sunce božanstva. Kad ne- 
ki stvor ima sreću da i on bude stvarno blagoslovljen, to znači 
da na njega padnu zrake tog Božjeg sunca. Svjetlost božanstva 
prelije stvorenje. j 

Što dakle drugo znači pozdrav: Blagoslovljena ti, nego ono 
što sv. Ivan gleda u Otkrivenju kao veliki znak na nebu: Žena 
obučena u sunce? Marija je blagoslovljena jer je ona žena obuče- 
na u sunce, a to znači u samoga Boga. Božje svjetlo i sjaj prožeo 
je njezinu narav i uzdigao je do granice samoga božanstva. To je 
pravi i posljednji smisao pozdrava: Blagoslovljena ti, za Mariju. 


* KJ ko 

No pitat ćete možda: Zašto smo danas upravili svoje oko 
na Mariju kao blagoslovljenu među ženama? Kamo nas taj lik 
blagoslovljene vodi u našim duhovnim vježbama? 

Kamo da nas odvede, nego na mjesto blagoslova? Kamo da 
nas odvede, nego gdje će se govoriti o blagoslovljenima? A zar je 
to teško pogoditi? Ta Isus je samo jednom u životu govorio o bla- 
goslovljenima. Samo onda, kad je govorio o. posljednjem sudu. 
Samo je tada rekao: Dođite blagoslovljeni Oca mojega. Posljednji 
sud — to je dakle mjesto blagoslova, to je mjesto gdje se može- 
mo nadati da budemo nazvani blagoslovljeni. 

Kamo dakle da nas odvede lik blagoslovljene među žena- 
ma, nego na taj konačni sud? Na pogled blagoslovljene među že- 
nama kao da nam same od sebe rezoniraju riječi Isusove: Dođite 
Blagoslovljeni. : 

Ja ne znam, da li je bila ljepša glazba riječ anđelova i riječ 
Elizabetina: Blagoslovljena ti u ušima Marijinim ili će biti u uši- 
ma pravednika na sudu Božjemu riječ Isusova: Dođite blagoslov- 
ljeni. Ali znadem sigurno da će riječ: Dođite blagoslovljeni biti 
glazba koja će opojiti one koji je budu čuli. Jer o čemu će svirati 
ta glazba, nego o onoj Božjoj ljubavi, onoj preobilnoj ljubavi ko- 
ja će svojim valovima preliti dušu i utopiti je u dubinama svoga 
božanstva. Ta će riječ svirati o onim puninama i bogatstvima bo- 
žanstva koje će ispuniti i posljednji kutić čovjekova srca, čovje- 
kove duše blaženstvom i srećom samog neizmjernog Boga. 

Kad biste i pitali što će biti uzbudljivije: ili samo nebo ili 
onaj čas kad budu blaženici čuli riječ: Dođite blagoslovljeni, ja 
vam također ne bih znao reći. Jer same te riječi bit će zapravo 
prvi čas neba, bit će zapravo prvi čas vječnosti u kojem će bla- 
ženici srknuti u blagoslovu u jedan tren svu slast čitave vječno- 
sti. U samoj toj riječi »blagoslovljeni« srca će njihova osjetiti svu 
onu ljubav kojom će ih Bog ljubiti kroz čitavu vječnost. U samoj 
toj riječi »blagoslovljeni« osjetit će njihova srca blago i bogatstvo 
koje im pripravlja ta ljubav kroz čitavu vječnost. U samoj toj 
riječi: blagoslovljeni osjetit će njihova srca da tonu u  beskraj- 
nom moru veselja gospodara svojega. 

*" O ta presretna riječ: Blagoslovljeni! Ta sama riječ bit će 
dosta, Ta sama riječ bit će doživljaj vječnosti, doživljaj sretne 
Vječnosti. Ta će sama riječ ispuniti čitavu vječnost. Jer ta riječ 
neće biti prazna ljudska riječ. To će biti riječ Boga kojom će on 
BEE lovljeni prelijevati svoj blagoslov na one koje će blagosliv- 

i. 


Kad bi samo to bila jedina riječ koju će redovnici čuti na Bo- 


Ku sudu! O kad bi riječ: blagoslovljeni bila za nas jedina riječ na 
sudu Božjemu kao što je to bila jedina riječ za našu majku Mariju! 

Ali nažalost nije tako! Nažalost i za redovnika vrijedi ono, što Isus 
govori o svojemu sudu: Sabrat će se pred njim svi narodi, Sabrat će 
se pred njim svi redovnici. I razlučit će jedne od drugih kao pastir 
što razlučuje ovce od jaraca. I postavit će ovce s desne strane sebi, 
a jarce s lijeve. Pa onda kad bude rekao onima što će mu biti s desne 
strane: Dođite blagoslovljeni, okrenut će se i k onima što će mubiti 
s lijeve. Za njih, međutim, neće imati riječi blagoslova. — Otiđite 
prokleti od mene u oganj vječni! Tako će zagrmjeti u njihovim uši- 
ma. Mjesto riječi blagoslova oni će čuti riječi prokletstva. 


Prokletstvo! A što to znači prokletstvo? 


Shvatiti prokletstvo u svoj svojoj punini kao i blagoslov 
nije kadar čovjek na ovoj zemlji. Jer čovjek nije kadar potpuno 
shvatiti ništa što je božansko, bilo to ljubav Božja bilo to mrž- 
nja Božja. A prokletsvo je upravo izljev srdžbe Božje, izljev mrž- 
nje Božje. 

Doduše, osjećamo barem sjenu prokletstva, sjenu mržnje 
Božje u prokletstvu kojim je Bog prokleo zemlju. Trnje i drač, 
boli i smrt — to je sjeme prokletstva kojim tako obilno rodi na- 
ša zemlja. To nam sjeme daje donekle zagledati u strahovite du- 
bine mržnje Božje koja leži na našoj zemlji zbog Adamova grije- 
ha. A tko se imao još i prilike sastati s rasrđenom, pobješnjelom 
prirodom, mogao je izbliže nazrijeti lice srditoga Boga koji prok- 
linje zemlju. 

No to je sve samo sjena prokletstva. Pravo prokletstvo, pra- 
vi izljev mržnje Božje, počinje čovjek prozrijevati u svojoj nut- 
rini. Tko se ikada u životu osjetio krivcem makar samo jednoga 
smrtnoga grijeha, taj već pomalo može govoriti o tome što znači 
prokletstvo, što je srdžba Božja, što je mržnja Božja kad se svali 
na čovjeka. Ta što je prokletstvo nego ona težina krivice koja ta- 
ko teško pritište dušu te čovjek osjeća da će ga sama ta težina 
strovaliti u beskrajne dubine? što je prokletstvo, nego onaj strah 
i nemir koji goni dušu kao vječnog Kaina da bježi pred onim koji 
je u njemu samome? što je prokletstvo, nego onaj crv koji grize 
i ona vatra koja pali u središtu, u jezgri čovjekova vlastitoga srca? 
U tom prokletstvu grešne savjesti čovjek doista već i previše pro- 
zrijeva što to znači kad Bog mrzi i kad Bog u svojoj mržnji diže 
ruku da bije. Tu već dobrano osjećamo, kako su istinite riječi 
lsusove za svakoga prokletnika: Bolje bi bilo da se nije rodio čo- 
vjek onaj! 

Odatle pa do prokletstva koje bude izrekao vječni sudac 
treba samo jedan korak. Treba jednostavno da čovječja duša do- 
đe do svijesti svoga prokletstva. Treba da se duša probudi iz sna 
života u budnost vječnosti. Treba samo da smrt pretvori to pro- 
kletstvo u vječno prokletstvo. 

Ali jao čovjeku koji dođe do te svijesti prokletstva! Jao 
redovniku koga Božji glas posljednjem sudu probudi iz sna pro- 
kletstva u njegovu zbilju, u vječnu zbilju prokletstva! 


* * * 


No kamo nas je odveo Božji sud? Ta mi smo tako lijepo 
počeli s blagoslovom, a svršili smo tako strašno s prokletstvom. 

Ali što ćemo? Nas Gospodin nije pozdravio na početku živo- 
ta: Blagoslovljen ti. Pred nama tek stoji.sud Božji, a na tom su- 
du postoje dvije riječi: blagoslovljeni i prokleti. 

što će dakle biti s nama? Da li ćemo stati s majkom Mari- 
jom, S blagoslovljenom među ženama, ili ćemo morati stati na 
lijevo s prokletima gdje Marije neće biti? Da li će konačna naša 
sudbina biti blagoslov ili prokletstvo? Da li ćemo biti zauvijek 
blagoslovljeni ili zauvijek prokleti? 

Možda ćete pomisliti i reći: To će odlučiti sud Božji. Zato 
baš i drhćemo pred tim sudom Božjim. No ako tako mislite i ako 
tako rečete, onda ste na krivom putu, onda se strahovito varate. 

Evo stavljam pred tebe blagoslov i prokletstvo. Odaberi da- 
kle blagoslov. Tako je govorio Bog već davno izraelskom narodu. 
Kako da ne govori i nama? Bog nije sebi pridržao odluku o na- 
šem blagoslovu ili prokletstvu bez nas. Bog nije ostavio tek svo- 
jem sudu odluku o našem blagoslovu ili prokletstvu. Taj izbor i 
odluku stavio je Bog na neki način i u naše vlastite ruke. 

Sv. Terezija bi se sabrala kod svakog kucanja sata i govo- 
rila: Teresia, elige, aut in aeternum benedicta aut in aeternum 
maledicta! Terezijo, odaberi ili vječni blagoslov ili vječno prok- 
letstvo! Mi odlučujemo o svom blagoslovu ili prokletstvu. Mi od- 
lučujemo, i to u svom životu na ovoj zemlji. A to odlučujemo os- 
tvarivanjem blagoslova ili prokletstva u svojem životu. Blagoslov 
ili prokletstvo vječnosti ovisi o blagoslovu ili prokletstvu života. 


* * * 


Što je prokletstvo ostvareno u životu — to smo već rekli. 
To je svaki smrtni grijeh ili bolje život u smritnome grijehu. Sva- 
ki čas proveden u smrtnome grijehu — to je čas prokletstva. Kad 
ne bi duša u ovom životu bila u stanju nesvijesti obzirom na svoj 
duboki nutarnji život, kao što je maleno dijete obzirom na svoj 
izvanjski život, — kad bi dakle ljudska duša mogla biti potpuno 
Svjesna svoga stanja smrtnoga grijeha, grešnik ne bi mogao izdr- 
žati strašan pogled sndita Boga na sobom. Ili bi poludio ili bi na 
mjestu umro. Život se u smrtnom grijehu stvarno u sebi ništa ne 
razlikuje od samoga pakla. Jer ono što pakao čini paklom nije 


njegova vječnost, nego u biti srdžba Božja i mržnja Božja koja 


leži nad čovjekom. 

Kao što je, međutim, stanje smrtnoga grijeha prokletsvo 
ostvareno već u ovome životu, tako je i stanje u milosti Božjoj 
blagoslov ostvaren u duši već u ovom životu. Stanje milosti — to 
je stanje ljubavi, preobilne Božje ljubavi, po kojem se duša ob- 
lači u samo sunce božanske naravi. Duša je u milosti dijete Božje 
nad kojim neprestano zvuče riječi nebeskog Oca: ovo je moj lju- 
bljeni sin. Duša je u milosti zaručnica Božja, ukrašena za svog 
nebeskog zaručnika nakitom samog božanstva, zaručnica koja je 
već stvarno u zagrljaju Božjem. Nad svakom zato dušom u milo- 
sti Božjoj pjevaju anđeli svoj pozdrav: Blagoslovljena ti među 
dušama! Nad svakom dušom u milosti Božjoj Isus već izgovara 
svoje riječi: Dođi blagoslovljeni! 


Pitanje blagoslova ili prokletstva nije dakle pitanje suda 
Božjega, nego pitanje našega života. To je pitanje života u smrt- 
nome grijehu ili života u milosti Božjoj. Kamo drvo naginje, ta- 
mo će i pasti. Sud će Božji samo potpisati i ovjekovječiti odluku 
našega života. i 


Jesmo li dakle svjesni važnosti i značenja prokletstva ili 
blagoslova koje ostvarujemo u svojem životu? Jesmo li svjesni 
što za nas znači živjeti bilo u smrtnome grijehu bilo u Božjoj 
milosti? 


Sveti je Toma Akvinski bio veliki um, bio je jedan od naj- 
većih umova koji je sve razumio, koji je mogao iskreno izjaviti 
da nije pročitao ni jedno djelo, ma kako inače bilo teško, a da 
ga ne bi na prvi pogled shvatio. Pa ipak i taj najveći um nije mo- 
gao shvatiti jednu stvar. Nije mogao shvatiti kako može čovjek 
leći sa smrtnim grijehom na duši. Da li shvaćate to vi? Ako shva- 
ćate, onda doista ne shvaćate ništa. Onda ne shvaćate ni najma- 
nje što je to vječno prokletstvo. Ta svaki čovjek u smrtnom gri- 
jehu visi nad vječnim prokletstvom. A visi samo na niti paučine, 
visi na niti svojega života. 


Što kažem da visi. Ta grešnik pleše na toj tankoj niti. On 
kao da grijesima vječno nateže tu nit jer upravo sili Boga da mu 
je u svojoj srdžbi prekine. Razumijem akrobate u cirkusu kad se 
igraju sa svojim životom. Ta oni se pouzdavaju u svoju vještinu 
da izbjegnu katastrofi. A zar se grešnik koji stalno živi u smrt- 
nom grijehu može pouzdavati u svoju vještinu da izbjegne prok- 
letstvu? Ta on je vješt u griješenju, ali ne u kajanju i popravlja- 
nju. Ili se može grešnik nadati da će ga sam Bog 
u zadnji čas pridržati, da će ga sam Bog u zadnji čas svojom mi- 
lošću spasiti? Zar ne bi to značilo htjeti se u grijehu osloniti na 
samoga Boga? Zar ne bi to značilo pozvati Boga da nam drži 
ljestve u našem grijehu? 

* * k 

O da, život u grijehu — to je za svakoga čovjeka ples na niti 
nad samim paklom. Ali za redovnika je to još i više. Za redovnika 
život u grijehu — to je već ples u samome paklu. 


Svog je izdajicu Judu Isus već za života nazvao đavlom: jedan 
između vas je đavao — rekao je on. Već se za života na neki način 
on nalazio u vječnom prokletstvu. A baš Judin kompleks stvara život 
redovnika u smrtnome grijehu. 


Što je to Judin kompleks? To je prije svega biti s Isusom, a 
postajati đavao. Ili ako hoćete drukčije: biti na izvoru, a ostati žedan, 
živjeti uz sunce i ostati hladan, biti uz početnika milosti, a ostati bez 
milosti. Kako je to moguće? Kako se to može dogoditi? To je moguće 
samo na taj način da čovjek silom od sebe odbija milost, da čovjek 
gazi milost, da se čovjek upravo bori s milošću. Protiviti se Duhu Sve- 
tome — to je dakle prvi korak u tom Judinom kompleksu. A baš taj 
korak mora učiniti redovnik koji želi živjeti u smrtnome grijehu. Ta 
on se nalazi u kući uz Isusa! Ta on se nalazi na izvoru milosti! Nje- 
gov život u grijehu mora dakle biti izravno protivljenje Duhu Sveto. 
me. . .. pa .. a. * . 

Kao druga posljedica redovničkom grijehu nužno slijedi i drugi 
korak u Judinu kompleksu, a to je pretvaranje i farizejština: Judin 
poljubac! Živjeti naime u staležu savršenstva i živjeti u grijehu — to 
je u sebi protivuriječnost. Ta protivuriječnost kao nutarnja laž prela- 
zi na čitav život i osobu redovnika-grešnika. On se nužno pretvara u 
lašca ispočetka, lukavu staru zmiju, a to znači đavla. 


Kao treća posljedica redovničkog grijeha jesu sve daljnji i dublji 
grijesi. Ponor izaziva ponor. Svaki grijeh vuče za sobom drugi grijeh 
već po samoj naravi grijeha. Kod redovnika je to još povećano jer 
njegov redovnički život traži nužno i neprestano čine koji se ne mo- 
gu u grijehu činiti bez grijeha. 

Ali iznad svega život ga u grijehu vuče prema euharistiji kamo 
nikako ne može bez svetogrđa. Tako redovnik — grešnik svršava ko- 
načno s trećim korakom u Judinu kompleksu: svršava sa svetogrdnim 
pričestima. 


To je međutim ono najpaklenije u stanju redovnika — grešnika. 
Ako je naime kod jedne sv. pričesti koju je Juda svetogrdno primio 
već toliko đavao ušao u Judu da mu ni sam ljubezan Isusov poljubac 
na gori Maslinskoj nije više mogao pomoći, što da onda kažemo za 
svetogrđa koja se počinju gomilati kao bregovi? Živi li onda takav 
redovnik samo nad paklom? Nije li on gotovo toliko siguran za pa- 
kao koliko i đavao koji je već u njemu? 


O ne! Mi nećemo ni čuti o tom prokletstvu! O ne! Mi nećemo 
da se i spominje među nama takvo prokletstvo! Mi želimo blagoslov. 
Mi dakle hoćemo i želimo s najčvršćom odlukom živjeti u milosti Bo- 
žjoj, u stanju blagoslova, da jednoga dana mognemo čuti najdivniju 
Tiječ: Dođite blagoslovljeni Oca mojega, budite vječno djeca: Blago- 
Slovljene među ženama. Amen. : 

9. razmatranje 


STABAT IUXTA CRUCEM JESU MATER EIUS 
STAJALA JE KRAJ ISUSOVA KRIŽA NJEGOVA MAJKA 


Stajala je pod križem Isusova majka. Tako pripovijeda sv. 
Evanđelje. Veliku je zadaću izvršavala Marija kad je stajala pod 
lsusovim križem. Izvršavala je zadaću suspasiteljice svijeta. 

Ali to je stajanje Marijino pod križem imalo još jedno po- 
sebno značenje. Marija je pod križem imala zadaću da bude pris- 
jednica Božjega suda. Jer se na križu nije odigravalo samo djelo 
spasenja svijeta. Na križu je i počeo sud svijeta, Sad je sud svi- 
jetu — uskliknuo je Isus kad se zaputio prema Maslinskoj gori 
na put svoje pregorke muke i smrti. Križ je Kristov bio dakle 
ne samo oltar žrtve za spasenje svijeta nego i sudačko prijestolje 


odakle je kralj i sudac svijeta počeo izvršavati svoj sud nad svi- | 


jetom. 
Ili zar se na Kalvariji nije započela ona dioba o kojoj go- 


vori Krist kad govori o posljednjem sudu? Kada Sin čovječji do- | 


đe u slavi svojoj i svi anđeli s njime, onda će sjesti na prijesto- 
lje slave svoje. I sabrat će se pred njem svi narodi i razlučit će 
jedne od drugih kao što pastir razlučuje ovce od jaraca. I posta- 
vit će ovce s desne strane sebi, a jarce s lijeve. Na Kalvariji, do- 
duše, nije Krist došao u punini slave svoje. Ali je ipak i tu sjeo 
na prijestolje slave svoje. Križ je kraljevsko prijestolje Isusa Kri- 
sta, o kojem pjeva Crkva: Vlada Gospodin s drveta. Oko tog su 
se prijestolja skupili predstavnici ovaca i jaraca. — Vodili su s 
njim i druga dva zločinca da ih pogube. I kad dođoše na mjesto 
koje se zove Kalvarija ili Lubanja, ondje razapeše njega i zločin- 
ce, jednoga s desne strane a drugoga s lijeve. I lijevi je razboj- 
nik počeo psovati govoreći: Zar nisi ti Krist? Pomozi sebi i nama! 
A desni ga korio govoreći: Zar se ni ti ne bojiš Boga kad i sam 
trpiš jednaku kaznu? I mi pravedno jer primamo što smo zaslu- 
žili po svojim djelima. Ali ovaj nije nikakva zla učinio. i reče: 
isuse, sjeti se mene kad dođeš u svoje kraljevstvo! I reče _ mu: 
Zaista ti kažem: danas. ćeš biti sa mnom u raju. Nije li ovaj do- 
gađaj s Kalvarije pravi odbljesak posljednjega suda? Nijesu li 
riječi Kristove: Još danas ćeš biti sa mnom u raju prava jeka ve- 

_ likih riječi posljednjega suda: Dođite blagoslovljeni, primite kra- 


ljevstvo? A što su riječi koje je desni razbojnik upravio  tvrdo- 
kornom svojemu drugu: Zar se ti ne bojiš Boga? što su te riječi, 
nego jeka vječne osude i vječnog odbačenja: Odlazite od mene, 

rokleti! Za vas nema spasenja ni nade. Ovdje dakle na Kalvariji 
odigravao se sud, pravi sud, slika vječnoga suda. 


kh * #* 


Blažena je Djevica Marija prisustvovala, dakle, tome ozbilj- 
nome sudu. Ona je stajala pod križem kao prava prisjednica tog 
suda. Ona je morala čuti i vidjeti taj sud. Ona je imala dati i svoj 
pristanak na taj sud. 

A tko je bio pozvaniji da prisjeda na tom sudu, nego upra- 
vo B. D. Marija? Nije li rekao Isus svojim apostolima: Zaista vam 
kažem da ćete vi koji pođoste za mnom kod obnove, kad Sin 
čovječji sjedne na prijestolje slave svoje, sjediti na dvanaest prije- 
stolja i suditi dvanaest plemena izraelskih? No tko je više pošao 
za Isusom od njegove majke? Apostoli su pošli za njim po pute- 
vima njegove slave dok je činio čudesa i narod gmmuo za njim. 
Ali kad ga uhvatiše, tada se ispuniše Isusove riječi: Zaista vam ka- 
žem svi ćete se vi sablazniti nada mnom i svi ćete me ostaviti. 
Cak i onaj apostol koji je stajao zajedno s. Marijom (pod križom, 
sv. Ivan apostol, dušom ga je svojom ostavio. Makar je tijelom 
i srcem ostao uz njega, umom ga je svojim po nevjeri ili sumnji 
ostavio. Tko je tada ostao uz Isusa i tijelom i dušom, i srcem i 
umom? Tko nego jedina njegova majka kojoj ni ljubav ni vjera 
nije potamnila. Zato je ona doista i zaslužila da sjedne s Isusom 
na sudačko prijestolje, da započne s Isusom njegov vječni sud. 

Ili možda mislimo da Marija nije pozvana da prisjeda Bo- 
žjemu sudu zato što je ona majka, što je ona _ majka milosrđa? 

Nama je ljudima doista teško spojiti milosrđe i pravdu. Mi 
ne možemo nikada potpuno shvatiti kako može milosrdan Bog 
biti i tako strašno pravedan Bog. Pa ipak nas vjera, a i pamet 
uči da je Bog odista i neizmjerno milosrdan i neizmjerno prave- 
dan. 

A da nam Bog ipak omogući da donekle spojimo ta dva za 
nas nespojiva pojma, on je dodijelio dva različita vremena, jedno 
Svojemu milosrđu, a jedno svojoj pravednosti. Vrijeme je zemalj- 
Skog života vrijeme milosrđa. A čas je vječnosti vrijeme njegove 
pravednosti. 

Marija je dakle majka. Marija je majka milosrđa. Ali ta 
ista majka milosrđa izrekla je i svoje riječi: Evo službenice Gos- 
pPodnje! Ona je majka milosrđa, ali tek ponizna službenica Božje- 
ga milosrđa. Ona je zato majka milosrđa dok traje vrijeme Bož- 
Jega milosrđa: vrijeme čovječjeg života. Onaj čas kad za čovjeka 


nastupi čas Božje pravde, Marija postaje službenica Božje pravde. 

Ne zaziva Crkva uzalud Mariju: Ogledalo pravde, moli za 
nas! Makar Bog i sama Marija žele da ona prvotno predstavlja 
svijetu Božje milosrđe, ipak ona ima i preosjetljivo srce za Božju 
pravdu. Sama je to pokazala u svojoj velepjesmi, u svom Magni- 
fikatu: Veliča duša moja Gospodina. U toj pjesmi ona pjeva pri- 
je svega hvalospjev Božjemu milosrđu: Milosrđe je njegovo od 
koljena do koljena onima koji ga se boje: Zauze se za Izraela, slu- 
gu svoga, sjećajući se milosrđa svoga. Ali ipak Marija baš u toj 
pjesmi pjeva i slavu Božje pravde i suda: Učini silu rukom  svo- 
jom, rasprši ohole u mislima srca njihova. Zbaci vladare s prije- 
stolja, a podiže neznatne. Gladne napuni dobara, a bogate otpu- 
sti prazne. U Marijinoj se duši tako kao u Bogu pravda poljubila 
s milosrđem. Koje dakle čudo, ako je mogla biti pod križem ne 
samo suspasiteljica nego i prisjednica suda Isusa Krista nad svi- 
jetom? 

Da, stajala je Marija pod križem. Stajala je kod suda ras- 
kajanog razbojnika. Stajala je kod suda i tvrdokornog razbojnika. 
Kad je na križu vječna pravda izricala svoj neopozivi sud i su- 
dačku odluku: još danas ćeš biti sa mnom u raju, Marijino je srce 
kao ogledalo Božje pravde od veselja klicalo svoj pristanak. Ali 
jednako tako, kad je ta vječna pravda sa svojega križa  izricala 
svoj strašni sud i osudu tvrdokornosti čovjeku koji se n i na 
smrtnom času nije bojao Boga, Marijina je duša u dubokoj  po- 
niznosti sagnula svoju glavu i izrekla ponovno svoj Fiat, svoj 
Neka bude, kako ga je izrekla za spasenje svijeta u Nazaretu. 


Stajala je pod križem Isusova majka. To su dakle riječi, 
koje su za nas ne samo najutješnije, nego u isto vrjeme i najoz- 
biljnije. Te nas riječi sjećaju ne samo neizrecivog Marijina milo- 
srđa kojim je sudjelovala u našem spasenju pod križem nego 
nas i sjećaju najodlučnije Marijine pravednosti kojom će stajati 
kod našeg suda. Stajala je pod križem dok se vršio sud nad des- 
nim i lijevim razbojnikom. Ali stajat će i kod sudišta Kristova 
kad se sud bude vršio nad nama, bilo naše mjesto tada na desnoj 
ili lijevoj strani vječnoga suca. I Marija će svojom pravdom pot- 
vrditi Božji sud. Ona će biti pravo ogledalo Božje pravde. Ona će 
potpisati jednako našu sudbenu odluku za nebo kao i našu osu- 
du za pakao. ' 

To je misao na koju nas sjećaju ozbiljne riječi evanđelja: 
Stajala je pod križem Isusovim njegova majka. Te nas riječi sje- 
ćaju na naš sud. 

Određeno je čovjeku jednom umrijeti, a poslije smrti dolazi 
. Ove su riječi sv. Pisma tako sigurne kako je sigurno kršćan- 
stvo, kako je sigurna Božja istina, kako je siguran sam Bog. Onaj 
čas kad se naša duša odijeli od tijela, onoga se časa nađe pred 
svojim Bogom. Onoga će časa biti suđena od svojega Boga. Ono- 
časa biti osuđena od svojega Boga. ' 
Svakome čovjeku dolazi smrću čas kad Bog bude zagrmio 
pred njegovom dušom: Daj račun kako si upravljao svojim tije- 
lom. Daj račun kako si upravljao svojim vremenom. Daj račun 
kako si upravljao svojim životom. Daj račun kako si upravljao 
svim dobrima i milostima koje su ti bile dane. 

Svima se nama pojaviti pred sudištem Božjim. Ali ipak 
ako hoćemo tačnije govoriti, neće za sve taj sud biti doista su- 
dom. Sud za pravednika zapravo i nije sud. Za pravednika će to 
više biti isplata njegove plaće..Pravi i istinski će sud poslije smrti 
biti samo za grešnika. Tako naime govori i Isus, kad govori _ o 
uskrsnuću od mrtvih. On kaže da će pravednici uskrsnuti na 
uskrsnuće života, a samo će grešnici uskrsnuti na uskrsnuće su- 
da. 


ga će 


Ako se dakle želimo malo zamisliti u sud poslije smrti, tad 
se moramo zamisliti samo u sud grešnika poslije smrti. 

No tko je da si zamisli i predstavi taj sud koji čeka greš- 
nika poslije smrti? Pravu si sliku tog suda čovjek doista nije ka- 
dar stvoriti. Taj će sud biti previše božanski da bi ga se_ dalo 
staviti u čovječje okvire. 

Ali ako si već želimo stvoriti o tom sudu neku slabu čov- 
ječansku sliku i predstavu, učimo u koju zemaljsku sudnicu u 
kojoj se vrši krivični proces najvišeg stupnja. Uđimo u zemalj- 
sku sudnicu gdje se sudi zločincu najgore vrste. U takvom krivič- 
nom postupku sastat ćemo se barem sa sjenom grešnikova suda 
poslije smrti. 


* * * 


Što će nam prvo upasti u oči kod jednog krivičnog postup- 
ka? Koji se lik tamo posebno ističe? Da li ćemo taj najupadljiviji 
lik trebati tražiti po sudskoj dvorani? Pa koji je lik glasniji na 
jednoj krivičnoj parnici od osobe tužitelja? Tužitelj ne bi bio 
tužitelj kad ne bi želio najviše doći do glasa na takvoj parnici. 
Ina Božjem krivičnom postupku grešnika optužba će ima- 
ti istaknuti položaj. To više, kad tu optužbu neće zastupati samo 
koja pojedinačna osoba. Kako naime piše knjiga Mudrosti: čitav 
Će svijet ustati protiv grešnika. Čitav će svijet iznijeti optužbu 
Protiv grešnika. 

Sam će Bog biti prvi tužitelj protiv čovjeka grešnika jer je 
Srešnik prije svega krivac protiv Boga. Tužitelj će biti Isus Krist 
koga je grešnik ponovno razapinjao, čiju je nedužnu krv prolije- 

vao. Tužiteljica će biti i Blažena Djevica Marija čije je materin- 
sko srce svojim grijesima probadao. Tužitelji će biti i sveci i an- 
đeli čije je društvo sramotio. Tužitelj će biti zemlja i čitava pri 
roda koju je zlorabio, svojim grijesima kaljao i prokletstvo joj 
povećavao. Tužitelj će biti grešnik sam protiv sebe, jer je grešnik 
najveći krivac i neprijatelj samoga sebe. 

Ali ipak prvi koji će uhvatiti tužbu u ruke protiv grešnika 
bit će onaj koji mu se na svijetu najviše umiljavao i laskao. Prvi 
će tužitelj nad svim tužiteljima biti sotona. Sotona je u neku 
ruku javni tužilac Božji u krivičnim Božjim sudovima. Njega sa- 
mo Sveto Pismo naziva tužiteljem braće. To mu govori i samo 
ime đavao ili sotona, što znači opadač ili tužitelj. To je njegov 
pakleni zanat da tuži grešne duše pred Bogom. 

Đavla bismo mogli najbolje usporediti kakvom  agent-pro- 
vokatoru. On na zemlji čovjeka vuče da učini nešto protiv Božje 
vlasti i gospodstva. On izaziva čovjeka na bunu protiv Boga. Ali 
sve to čini samo zato da ga može prijaviti i tužiti Bogu. 

Jao dakle čovjeku koji je nasjeo tom zlobnom provokatoru 
na zemlji! On će morati zanijemiti kad u tom istom provokatoru 
prepozna svog najljućeg neprijatelja i tužitelja pred Bogom. 

Čita se o kralju Rikardu I engleskom da je zarobio nekog 
biskupa koji je bio navalio na čelu vojske na kralja. Kralj ga 
dakako baci u tamnicu. No glas o tome dopre do pape Celestina. 
Papa odmah pošalje poslanike kralju s porukom: Vrati mojega 
sina kojega si protiv crkvenih zakona zatvorio. No kralj vrati 
poslanika s oklopom, kacigom i mačem, s kojima je biskup bio 
navalio na kralja, i sa svojom porukom: Sam sudi, sveti Oče, da 
li je to odijelo tvojega sina. Papa nije mogao drugo, nego da od- 
govori: Samo ga zadrži. Nije to odijelo mojega sina. 

Neće li se nešto slično dogoditi na Božjemu sudu. Sam će 
đavao dovesti grešnika na sud okovana svojim lancima. Pa ako 
ga Bog upita zašto je tako okovao njegova sina i njegovog stvo- 
ra, neće li đavao pobjedonosno pred Bogom pokazati sve ono 
oružje, s kojim je grešnik kao saveznik sotone vojevao protiv Bo- 
ga i njegova zakona? Neće li đavao moći s pravom reći Bogu: 
Sudi, vječni suče, da li je to oružje tvoga sina ili mojega roba! 
Ta đavao će se moći pred Bogom pozvati na njegovu vječnu 
pravdu! Ti Bože, koji si sama pravednost, možeš li dopustiti da 
ja budem kažnjen vječnim mukama u paklu, a taj da čovjek ko- 
ji je sa mnom zajedno vukao jaram grijeha i pobune protiv tebe 
da dođe u nebo? 

Da li će grešnik koji je uvijek u životu povlađivao đavlu, 
koji je uvijek držao njegovu stranu, naći još jednu riječ na sudu 
Božjem da mu se opre? 

= Na krivičnim procesima osim tužitelja igraju i gotovo jed- 
ako važnu ulogu i svjedoci. Svjedoci daju zločinu značajku jav- 

nosti. Svjedoci su kao sunce koje svjetli nad zločinom da ga ot- , 
krije svijetu. 

. Ni Božji sud nad grešnikom neće biti bez svojih svjedoka. 

Svjedok će biti prije svega prodorno oko Božje koje prodire 

sve zastore i zidove svijeta, koje prodire do zadnjeg kutića 
misli i srdaca ljudskih, koje ispituje srca i bubrege čovječje. Ka- 
ko bih mogao načiniti ovakovo nedjelo pred svojim Bogom — 
kliče užasnut patrijarha Josip ženi Putifarovoj kad ga napastuje 
na grijeh. Da, svaki je grijeh pred Bogom učinjen. Svakome je 
zato grijehu Bog i svjedok. 

No svaki je grijeh učinjen i pred našim anđelom čuvarom. 
Bog nam je baš zato dao anđela čuvara da nikad ne budemo sa- 
mi i da se nikad ne osjećamo sami. Anđeo je čuvar stalan čovje- 
kov pratilac na zemlji. On će ga zato dopratiti i do Božjega suda 
u vječnosti. On će ga dopratiti da bude svjedok za njega ili pro-. 
tiv njega. , 

Međutim sve te, makar neoborive svjedoke, đavao se ne bi 
usudio zvati u svoju pomoć. On će zato protiv nas uzeti jednog 
drugog svjedoka koji će biti bliži njemu. On će pozvati na sud 
protiv grešnika kao svjedoka samog grešnika. 

Da, najstrašnijeg svjedoka donijet će grešnik na Božji sud 
u samome sebi. Da nas naime nije niti Bog niti anđeo čuvar vi- 
dio kod naših grijeha, đavao bi našao dostatan corpus  delicti, 
svjedočanstvo i svjedoka u grešnikovoj savjesti. 

Sv. Pismo govori o knjigama iz kojih će biti suđeni mrtvi. I 
knjige se otvoriše. I druga se knjiga otvori koja je života. I su- 
đeni biše mrtvaci po onome što je napisano u knjigama, po nji- 
hovim djelima. Nijesu međutim te knjige sakrivene negdje u ne- 
beskim arhivima. Te knjige će donijeti svaki čovjek sam sa so- 
bom, na sud. Svaki će donijeti svoju vlastitu knjigu suda. Jer 
knjiga našega života u našem je vlastitom srcu. Mi smo neizbri- 
sivom tintom zapisali u svojoj savjesti svaku svoju misao, svaku 
Svoju riječ i svako svoje djelo. 

Zar samo zapisali? U knjizi naše savjesti mi smo pohranili 
Upravo slike i fotografije cijeloga svojega života. Jer što je to sa- 
Vjest? Nije. li to filmska kamera koju je Bog usadio u sredinu na- 
še duše da na vrpci same naše pameti filmuje film našega života i 
Tada? Pa kad se čovjek probudi na Božjem sudu, pred njegovim 
če Očima zaigrati taj zvučni slikokaz. Ili još bolje cijeli će se čo- 
Vjek pretvoriti u filmsku aparaturu koja će pred samim Bogom 
Prikazati film našega života. 

ka Nakon tog svjedočanstva, da li će čovjek još naći riječ da 
se brani. I on zanijemi. Tako pripovijeda Evanđelje o čovjeku 

kojeg je vječni sudac upitao: Prijatelju, kako si ovamo ušao bez 
svadbenog ruha. Doista čovjek će zanijemiti. Ali zato će progovo- 
riti sudac. 

iki Ka K 

Da li čovjek uopće može zamisliti tog suca koji će suditi 
grešniku na vječnome sudu? Tko će biti taj sudac za grešnika? 
Neće li to biti najstrašniji neprijatelj grešnika? 

Čitao sam o nekome kralju, koji je za vrijeme lova sam 
zalutao u šumi. Lutajući po šumi pred večer gladan i umoran na- 
mjeri se na kuću nekog ugljenara. Zamoli za malo okrepe i za 
konak. Kako je bio obučen u obično lovačko odijelo, ugljenar ni- 
je ni pomislio da je to kralj. A bio je taj ugljenar inače gruba i 
tvrda srca, pa tako kralja grubo istjera u štalu da prespava. Je- 
dva mu dobaci komad pljesniva kruha kao psu. Drugo se jutro 
kralj digne i potraži put iz šume do svoga dvorca. Odmah pošalje 
dvorjanike po tog negostoljubivog ugljenara i oni ga dovedu u 
prijestolnu dvoranu gdje je kralj sjedio na svom svečanom prije- 
stolju i čekao ugljenara. Kad dakle tog ugljenara uvedu pred kra- 
lja i kad on ugleda onoga kojeg je tako grubo primio u svojoj 
kući, od straha je zanijemio. 

No kako će se onda osjetiti grešnik kad se poslije smrti 
nađe pred sudištem Boga s kojim je čitav svoj život vodio rat? 
Kako će se osjetiti grešnik kad ugleda kao svojeg suca onoga ko- 
jega je tako grubo prezirao, čije je zapovijedi gazio, koga je čak 
raspeo na križ jer je grijesima postao krivac smrti Isusove na 
križu? . : 

Vidjet će koga su proboli. Tako je dao napisati Bog po svo- 
jem proroku već u Starom zavjetu. To će biti jedan od najstraš- 
nijih doživljaja grešnika kad ugleda Isusa Krista koga je svojim 
grijesima ubio kao vječnog suca u vječnosti. Na sudu će se pos- 
lije smrti grešnik prvi put oči u oči sastati s Kristom kao straš- 
nim sucem kojeg nije htio na zemlji imati kao blagog spasitelja. 


Ali sastat će se s Kristom ne samo kao sucem nego i kao 


sucem pravde, kao s pravednim sucem. 

Čovjek na ovoj zemlji znade vikati za pravdom, tražiti pra- 
vdu i pred samim Bogom. Ali kad bi znao što je to pravda, tad 
se ne bi usudio ni izreći riječ pravda pred Gospodinom, praved- 
nim Bogom. Jao čovjeku na kojemu se nađe sama pravda, na ko- 
jega padne pravednost Božja! Što je pravednost Božja, to bi nam 
mogao pripovijedati Adam i Eva koje je pravednost Božja prok- 
lela i istjerala iz raja zemaljskoga. Što je stroga pravednost Bož- 
ja, to nam može pripovijedati Krist, raspet na drvetu križa dok 
u krvi i ranama izdiše pod teškom rukom pravednosti Božje. Ili 
ako hoćete još bolje znati što je stroga pravednost Božja, pitajte 

od 


. će Gospodin doći da sudi svijetu? Oganj koji će spaliti 


sotonu koga je ta pravednost za jedan jedini njegov grijeh stro- 
valila u vječni oganj i vječnu muku. 

Što je dakle pravednost Božja? Što je nego oganj s kojim 
nebo i 
zemlju na koncu svijeta, bit će vjesnik pravednosti Božjega suda. 
Oganj sudnjega dana bit će za grešnike vjesnik ognja vječne pra- 
vde koja gori u dubinama pakla. Jao dakle čovjeku koga bude Bog 
sudio samo po toj svojoj neumoljivoj pravdi! Jao čovjeku koga 
bude palio oganj Božje pravde! A taj čovjek koga bude: sudio 
pravedni sudac — bit će čovjek grešnik, čovjek s velikim grije- 
hom na Božjemu sudu. : 


Ali ni neprijateljstvo ni pravednost, koje će grešnik gledati 
u licu svojega suca neće biti ono najstrašnije za njega. Najstraš- 
nije će biti za grešnika što će u tom licu ugledati i vječnost. Su- 
dac koji će suditi grešnika bit će vječni sudac. U rukama vječ- 
nog suca čovjek će ugledati ključeve vječnosti. Jer taj će sudac 
suditi za vječnost. Njegova će osuda otvoriti vrata koja vode _u 
vrtoglave dubine i širine vječnih daljina. Njegova će osuda odlu- 
čiti vječnošću, nepromjenljivom beskonačnom vječnošću, 

Vječnost, beskonačna i beskrajna vječnost! To je na zem- 
lji samo riječ. Mi smo previše uronjeni u prolaznost vremena da 
bismo bili kadri makar izdaleka naslutiti pojam te riječi vječ- 
nost. Ali kad u licu vječnog suca čovjek prozre sve značenje te 
riječi vječnost, kada vječnost doista za čovjeka postane stvarnost 
ta će sama riječ vječnost postati za grešnika teška kao pakao 
jer za grešnika će sav smisao vječnosti biti upravo pakao. 

* * * 


Kad se dakle grešnik nađe okružen s tako strašnim tužite- 
ljima, tako strašnim svjedocima, tako strašnim sucem, neće li 
mu oko samo po sebi posegnuti za braniteljem» neće .li mu srce 
samo po sebi zavapiti: A gdje je moj branitelj? Gdje je brani- 
telj, gdje je advokat grešnika na Božjemu sudu? 

Ali gdje. da se na zemljiili na nebu nađe taj branitelj? Tko bi 
mogao biti branitelj i advokat grešnika, nego tek Božje milosrđe? 
A vrijeme je milosrđa prošlo. Vrijeme je života svršeno. Nastu- 
Pila je vječnost, a s vječnošću i vrijeme Božje pravde. Dok je bi- 
lo vrijeme života, dok je bilo vrijeme milosrđa, čovjek grešnik 
imao je svoga branitelja kod Boga. Ili zar ne piše sv. Ivan u svo- 
Joj poslanici: Djeco moja, ovo vam pišem da ne griješite. Ali ako 
Iko sagriješi, imamo branitelja kod Oca — Isusa Krista, Praved- 
Nika, I on je pomirbena žrtva za grijehe naše. Što više, Isus je 
Obećao svojim učenicima da će im poslati i drugoga branitelja. 
Tako on zove Duha Svetoga. Ali nada sve na zemlji imamo i pre- 
Jaku svoju odvjetnicu, braniteljicu, zaštitnicu i zagovornicu, svoju 

Majku nebesku. Tako je bilo na zemlji. Tako je bilo dok je nad 
grešnikom lebdilo Božje milosrđe. No sada kad je nastupila vječ- 
nost milosrđe je odstupilo, nastupila je pravda. Sada više niti sa- 
mo milosrđe, sada više niti sama majka milosrđa, sada više niti 
sama majka naša Marija nema drugo, nego da sagne glavu i pri- 
mi osudu vječne pravde koju je primila pod križem gledajući 
vječnu propast tvrdokornog razbojnika na lijevoj strani. Na vje- 


čnome sudu ima svega, samo nema branitelja. Jao dakle grešniku “ 


kad mu niti majka Marija više neće moći pomoći! 
* * * 


što ću učiniti? Što ću učiniti? Tako je pitao nepravedni 
upravitelj u Isusovoj priči kad ga je gospodar pozvao na račun 
njegova nepravednog upravljanja. ' 

Što ću učiniti? Što ću učiniti? Ne bi li tako morao pitati 
i svaki grešnik kad se samo sjeti Božjega suda? Jer jao nama, 
ako budemo tako počeli pitati tek onda kad nas bude vječni gos- 
podar pozvao da dademo konačan obračun svog nepravednog up- 
ravljanja! Jao nama grešnicima ako budemo počeli misliti o svo- 
jemu spasu tek onda kad nam bude ići na Božji sud gdje nam 
više ni Marija ne bude mogla pomoći! Sada, dakle, dok je još vre- 
imena, sada dok je još vrijeme Božjeg milosrča, dok je još vrije- 
me odvjetništva naše nebeske braniteljice i majke, sada možemo 
i moramo misliti kako da izbjegnemo tom sudu. 

Što ćemo dakle mi grešnici učiniti da izbjegnemo tom su- 
du poslije smrti? Što drugo, nego začepiti već sada gubicu pak- 
lenom tužitelju koji nas želi tužiti na Božjemu sudu? Što drugo, 
nego već sada izbrisati crne stranice knjige naše savjesti koje bi 
mogle protiv nas svjedočiti na Božjemu sudu? Što drugo, nego 
već sada iz strašnoga suca stvoriti svog milosrdnog spasitelja? 
Sto dakle drugo nego kleknuti u ispovijedaonicu i već prije Bož- 
jega suda urediti račune Božjega suda? 

Tada ćemo biti sigurni da će naša majka Marija kao pri- 
sjednica Božjega suda slušati i za nas, kako je to čula za raska- 
janog razbojnika, lijepu riječ posljednjega suda: Još danas ćeš 
biti sa mnom u raju. Amen. 

10. razmatranje 


DOLENTES QUAEREBAMUS TE 
ŽALOSNI SMO TE TRAŽILI 


Naš je božanski Spasitelj trpio prevelike boli koje su mu 
zadavali ljudi, koje su mu zadavali njegovi najljući i najokrutniji 
neprijatelji. Ali nigdje ne čitamo da se potužio. Nigdje ne čitamo 
da je uzdahnuo. Nigdje ne čitamo da je dao glasa u tim svojim 
bolima. 

No bila je ipak jedna muka, bila je jedna bol koju ni sam 
Bog nije mogao tiho i strpljivo podnijeti. Bila je jedna muka i 
bol gdje je i sam Bog morao uzdahnuti. Bila je jedna muka i bol 
gdje je sam Bog morao glasno zavikati. Bila je to muka i bol kad 
se Isusovo čovještvo osjetilo ostavljeno od Boga. Tada je sam 
lsus glasno na križu zavapio: Bože moj, zašto si me ostavio? Mu- 
ka rastanka s Bogom, muka gubitka Boga bila je tako velika mu- 
ka da je ni sam Bog nije mogao podnijeti. 

* * * 


Naša je majka Marija imala poći stopama svojega sina. 


Ona je imala biti najsličnija Isusu Kristu. Koje dakle čudo da je 


iona imala proživjeti u svom životu časove kakve je Isus doživio 
Na križu kad se osjetio ostavljen od svojega Oca? Koje čudo ako 
jei Marija morala osjetiti bol i žalost gubitka Boga? 

Trebamo li zato ići daleko i istraživati neke zakutke Mari- 
Jina života? Ne čitamo li na prvim stranicama evanđelja o žalos- 
nom gubitku koji je Marija doživjela u Jerusalemu? Sinko, što 
Učini nama tako? Evo otac tvoj i ja žalosni smo te tražili. Ne 


 Probijaju li kroz ove Marijine riječi iste boli kakve su probile iz 


ustiju i srca Isusova na križu kad je zavapio: »Bože moj, Bože 
Moj zašto si me ostavio?« Marija je pod križem stajala. Ali ne 
Čitamo ni da je uzdahnula, a kamoli se potužila. No ovdje u 
hramu u Jeruzalemu nije mogla izdržati da ne prodre bol i žalost 
Njezina srca. Bila je bol i žalost nad gubitkom njezina sina, nad 
gubitkom njezina Boga. 

Što znači izgubiti dijete, to je kadro shvatiti samo majčin- 


“Sko srce. Ali što znači izgubiti božansko dijete, to znade samo bo- 

žanska majka. Kad nestane sunca, tada je noć. Kad nestane duše | 


tada je smrt. A kad majka izgubi dijete, tada je za njui noć i 
smrt. U njenoj duši tamnije od noći. Njezin je život žalosniji od | 
smrti. Što je dakle za Mariju značio gubitak njezina djeteta, nje- 


zina Isusa, njezina Boga? Nije li Isus bio nebo u životu majke 


Božje? Gubitak je zato Isusa predstavljao za Marijino srce, boli 
žalost kakvu može predstavljati samo gubitak neba. 


No Isusov je gubitak u hramu bio samo prvi Isusov gubi- 
tak koji je Marija proživjela u svojem životu. Nije li ona u još 
većoj mjeri izgubila Isusa kad joj je umro na križu? Kad je Isus 
sklopio svoje umorne oči i predao svoj duh Ocu, to je bio za Ma- 
riju drugi još bolniji gubitak, nego je bio njegov gubitak u jeru- 
zalemskom hramu. Kad je Marija pokapala Isusa, tad je doista 
pokapala svoju sreću i nebo. 

A nije li odlazak Manije s Maslinske gore nakon Isusova 
odlaska u nebo bio njoj tako sličan s odlaskom s Kalvarije na- 
kon ukopa mrtvog Isusa u grob? Za Mariju je značio Isusov od- 
lazak na nebo treći gubitak njezina djeteta, njezina Boga. Prva 
su dva gubitka trajala samo po tri dana. A taj je treći gubitak 
trajao mjesecima i godinama. No svaki je čas tog gubitka bio 
Mariji sličan onom koji je njezino srce izrazilo riječima u hramu: 
Sinko, što učini meni tako? Evo godine i godine traži te žalosna 
duša moja. f ' 

Marija je tako doista obilno i preobilno proživjela bol koja 
je i samomu Bogu bila prebolna. Marija je preobilno osjetila bol 
gubitka Boga. 


No što ja to govorim? Da li je Marija uopće mogla pravo 
osjetiti što znači izgubiti Boga? Gospodin s tobom! Tako je njoj 
anđeo veselo uskliknuo u svom pozdravu. Cijeli je život bio Bog 
s Marijom i Marija s Bogom. Marija je mogla tek slikovito, tek u 
slici izgubiti Boga kao što je i njezin božanski sin mogao biti 
tek slikovito ostavljen od svoga Oca. 


Pa ipak i taj slikoviti gubitak Boga bio je za Mariju kao i 
za njezina sina toliko bolan i nepodnošljiv. No što da onda kaže- 
mo za pravi i potpun gubitak Boga? Da li se možemo onda čuditi 
ako je taj gubitak nazvao sam Bog, sama vječna istina, mjestom 
muka, mjestom gdje će biti plač i škripanje zubi? Da, gubitak 
Boga, pravi i potpun gubitak Boga — to je pakao. 

Pakao u svojoj biti i nije drugo nego gubitak, potpun i ko- 
načan gubitak Boga. Odlazite od mene, prokleti! Odlazi od mene 
— to su one najstrašnije riječi koje otkrivaju svu dubinu i stra- 

hotu pakla, koje stvaraju ponor i bezdan pakleni. Otići od Boga, 
biti odbačen od Boga, izgubiti Boga — to je pakao pakla. 

U tu tragediju, u tu najžalosniju tragediju ljudske duše, 
šovjek se nije kadar na ovome svijetu ni uživjeti. Čovjek odmah 

omisli: toliki ljudi na ovome svijetu žive bez Boga pa su ipak 
sretni i zadovoljni. 

No pustimo po strani pitanje te i takve sreće bez Boga. Ali 
zar je takav čovjek doista sretan, koliko i jest sretan, baš bez Bo- 
ga? Ako i čovjek ne mari za Boga, i ako čovjek neće ništa čuti 
Za Boga, zar se takav čovjek ipak ne hvata za ono što je Božje, 
za stvorove Božje, za stvorove koji su slika Božja ili koji nose 
tragove Božje na sebi? Sve što čovjek susretne na ovome svijetu, 
sve bliješti od slave i sjaja Božjega, sve odrazuje kao u zrcalu 
svjetlo Božjega sunca. U ljudskoj duši, u ljudskom tijelu, u cije- 
loj Božjoj prirodi, svuda se čovjek susreće s Bogom, svuda se čo- 
vjek napaja Božjom ljepotom, svuda se hrani njegovom  slašću. 
Makar je sve to samo slika Božja, ipak i ta je slika toliko lijepa 
da je kadra barem za neko vrijeme očarati čovjekovu dušu i po- 
stati nadomjestak samoga izvora i originala ljepote i sreće. Kao 
što djevojka grli sliku svoga zaručnika i u tom zaboravi na nje- 
govu daljinu, tako ljudska duša u stvorovima koji su slika Božja 
grli svoga Boga i zaboravlja da je daleko od njega. 

No doći će jedan dan i proći će zemaljski san, i naša će se 
duša probuditi u vječnosti. I tada će se kao dim rasplinuti čov. 
jekov san o zemaljskoj sreći-i raju. Kao u kakvoj začaranoj zem- 
lji sve dvorane, igračnice, zabavišta, stolovi — sve u jedan tren 


propalo je kao u zemlju. Nema više novaca, prijatelja, prijatelji 


ca, mora, izleta, sporta, kina ni vina. U pustinji i praznini svemi- 
Ta čovjek će se naći sam samcat, on i ništa više na svijetu. Ni 
njegovo tijelo s kojim se na svijetu igrao i zabavljao i krativ si 
vrijeme, ni to tijelo neće više imati na sebi. Bit će on sam, samo 
njegova duša, njegov ja i ništa više. 

Duša će se tada osjetiti kao gladan prosjak koji se probu- 
dio od sna u kojem je sanjao da sjedi kod bogatog stola. I tada 
će ona osjetiti svu svoju prazninu, svu svoju bijedu i golotinju, 
Svu svoju žeđ i glad. Tada će čovjek shvatiti da je on glad i žeđ, 
a Bog pilo i kruh, da je on tama, a Bog svjetlo, da je on bijeda, 
a Bog bogatstvo, da je on praznina, a Bog punina da je on ništa, 
a Bog je sve. 

Tada će istom čovjek shvatiti srce svoje i silu pokretnicu 
duše svoje. Tada će razumjeti zašto ga ništa na svijetu nije mo- 
8lo smiriti i usrećiti. Tada će razumjeti zašto je svaka zabava 
Svršavala s dosadom, zašto je svaki užitak nosio gorčinu, zašto 
Se svaka nada svršavala razočaranjem, zašto se svaki ideal pre- 
tvarao u grubu stvarnost. 

Ali zemaljski čovjek toga ne razumije. Dok je na ovom svi- 
on to ne shvaća. Zato je morao Krist drugom slikom upot- 


 Poiti prikaz paklenih muka. Odlazite od mene — reći će Krist — 


O da! Tada će duša razumjeti da je ona veća i šira i viša, 
a da bi je cijeli svijet mogao ispuniti. Tada će čovjek razumjeti 
da je nosio neizmjernu dušu koju je kadar zadovoljiti i ispuniti 


=. 


samo neizmjerni Bog. Tada će čovjek prvi puta u potpunom smi- ali u oganj vječni. Kalman okove čika ud 
slu shvatiti neumrle riječi velikog Augustina: Bože, za sebe si | jicama 1 bludnicima 1 vračarima i idolopoklonici am 
nas stvorio i nemirno je srce naše dok ne počine u tebi. Tada će ma, njima je dio u jezeru što gori ognjem i sump : 

iz duše cijelom svojom silom i žestinom provaliti taj vječni glad druga smrt — piše knjiga s apinenje, Ka g 
za Bogom i duša će iskonskom snagom zavapiti: Gdje je Bog : Isus dakle uzima sliku ognja da predoči paklene muke. . 
moj? . tu sliku uzima jer je može razumjeti i najtjelesniji, radje 

No prije nego se vine taj krik iz dubina duše: Gdje je Bog čovjek koji nije kadar ništa shvatiti što ,“ tjelesno. md 

moj, već će Bog biti pred dušom. Duša će se stvoriti na dohvat stavlja već na zemlji najstrašnije mučilo. sanj je .. doms;: 
Bogu svome. Nikada se nije na svijetu jedna zaručnica tolikim razorna sila koja prodire u srž i jezgru a. ga s. : : s... 
ushitom, žarom i ljubavlju bacila oko vrata svojem zaručniku ka- razori i uništi. Sama je riječ oganj dostatna da ulije s 

kvim će se žarom i ljubavlju duša uzvinuti da se baci oko vrata svemu živome na zemlji. a I 
Bogu svome. Samo jedan poljubac Božji — i ona će biti sretna, Znatiželjni se ljudi zanimaju kakva je to vatra koja pali 


neizmjerno sretna i za uvijek sretna. u paklu, kakav je to oganj koji gori u paklu, O popi om 

No što, ako tada iz Božjih ustiju zagrme one strašne rije- da je to oganj o kojem je sv. Franjo tako ge ab maii jo 
či, užasne riječi: Odlazi od mene, prokletnice! Ne poznajem te. Ni- budi, Gospodine moj, po bratu našemu soi ki Mija sc oeski 
kada te nijesam poznavao. Odlazi od mene, koja činiš bezakonje. rasvjetljuje noć. On je lijep i roda ? e: a: ak A sje eis 

U ludnici u Hallu u Tirolu pred kojih nekoliko desetaka Mar u i I aa. dao Saičku kod sluga HŠE 
godina nalazila se jedna umobolna djevojka. Što ju je dovelo u u tehnici. je to oganj ora Je . * o. J atujorika Božja siše 
to mjesto? što joj je pomelo pamet? Bila je zaručena za jednog jatelja. Pakleni oganj — to je . šin nI denika. i neprijaikije 
gospodina iz Bozena. I kratko vrijeme prije vjenčanja pohodi ba kao jee : e lani pi aa modni Miss nije 
ona tog svog zaručnika. On je stajao upravo na prvoj stubi prvog srrnam je potrebno n 2 ; grdžbe Božije koli ie 
kata i čim je opazi, zavikne prema njoj: — Odlazi od mene! Ja A KD i a oo 

pi .x .v v . * .._ ves . melš Z y hi i i : Z 

pera bira tjee ena rk O a užase voriti posebno o paklenoj vatri i njezinim mukama kad već sva- 


To se dogodilo djevojci koja je tijelom ljubila svoga zaru- ki grijeh u sebi nosi svoju vatru koja pali jače i strašnije od sva- 
čnika. A što će se onda dogoditi duši koja svojom neizmjernom | koga ognja? U grijesima svojim ponijet će čovjek sam sa sobom 
silom ljubi svojega Boga kad začuje slične riječi: Odlazi od me- | svoj oganj u kojem će gorjeti u paklu. 


ne, odlazi prokletnice! Ne, to mi nijesmo kadri ni zamisliti. Mi | 
si nijesmo kadri predstaviti neopisivo grozan osjećaj kako od- | 
bačena od Boga tone i ruši se u ponor svoje praznine i tamu svo- 
je noći. Što je osjećaj seljaka nad uništenom ljetinom koju je 
potukao led? što je osjećaj čovjeka nad praznim zgarištem kuće 
i imovine koju je spalila vatra? Što je osjećaj majke udovice nad 
odrom njezina jedinca? Što je osjećaj žene nad lijesom poginu- 
la muža? što su svi ti osjećaji prema osjećaju duše koja je izgu- 
bila, zauvijek izgubila svojega Boga! Izgubiti što mu drago na 
ovome svijetu, znači izgubiti nešto. Ali izgubiti Boga, znači izgu- 
biti sve. — Bacite ga u tamu najskrajnu gdje će biti plač i škri- 
panje zubi. Znadete li što je ova tama, tama najskrajna?. Što je 
drugo ova tama, ova skrajna noć, nego praznina duše koja je iz- 
gubila svoje vječno sunce koja je izgubila Boga? To je pakao. To 


Pitajmo samo Kaina što ga je tjeralo po svijetu da je. bje- 
žao pred samom svojom sjenom i nigdje nije našao mira ni po- 
činka! Nije li to bila vatra njegova zločina koja je gorjela u nje 
govoj duši i tjerala ga kao luđaka po svijetu? Ili pitajmo Juđu 
zašto on baca trideset  srebrenika, cijenu cijenjenoga: cijenu 
nedužne krvi prodane Židovima i bježi te se vješa? Zašto, Judo, 

bacaš taj sjajan novac za kojim si toliko čeznuo? =: Pa to nije 
Novac, to je oganj, oganj koji mi izjeda dušu! Savjest peče. Sav- 
jest pali! Grijeh je doista vatra koja izjeda dušu. Nema te vatre 
na svijetu koja bi prodrla tako duboko u nutrinu čovjekove duše 
kako to dopire vatra grijeha. 

Collot d'Herbois bio je čovjek koji je za vrijeme francuske 
revolucije okrvavio svoje ruke s tisućama nedužnih žrtava u Lio- 


je pakao pakla. i nu. Zvali su ga krvnikom vjere. No na koncu stigne i njega kaz- 
Li. na. Bio je prognan kao zatočenik na jedan otok francuskih  ko- 
* 

lonija. No ni kazna Božja nije izostala. Neka čudnovata vatra kao 
da ga je palila u cijelom tijelu, u utrobi i u svim udovima. Imao 
je užasne boli i neprestano je vikao: Ja sam u paklu, ja sam _u 
paklu. Toliko je vikao da su ga spremili u najdaljnju sobicu bol- 
nice da ne moraju slušati strašan njegov krik i jauk. A da ublaže 
tajanstven oganj u njegovu tijelu, zakapali bi ga do vrata u hlad- 
nu zemlju. Jednoga dana ga ovako ukopana nađoše mrtva. 

Taj je čovjek već na zemlji kušao pakao. A zar ga ne kuša 
kako kažem, na svoj način svaki grešnik? Moderni pjesnik Wilde 
još kao grešnik i bezbožnik napisao je jednu viziju u kojoj opi- 
suje Božji sud. Duša se pojavljuje pred sudačkim Božjim prije- 
stoljem. — Ja te moram osuditi — govori Gospodin — ti si druge 
izrabljivala i pljačkala, subraću ljude prezirala i gazila, roditelje 
vrijeđala i žalostila, tuđe dobro prisvajala ... — Da, Gospodine, 
sve sam to učinila. — Ti si svojim sjetilima i nagonima pustila 
uzde, slijepo si išla za svojim strastima, svaku si sebi nasladu i 
užitak priuštila ... Da, Gospodine, sve sam to učinila. — Ja te da- 
kle moram osuditi. — Da, Gospodine, ti to moraš. — Ja te_mo- 
ram odbaciti u pakao. — Čekaj, Gospodine, to ti ne možeš! Ne, 
Gospodine, to ti ne možeš — to ti ne možeš više! Ja sam bila u 
paklu neprestano! 

Zar doista ne mora iste riječi ponoviti Gospodinu Bogu sva- 
ka duša koja u sebi, u svojoj savjesti nosi krivicu teškoga grije- 
ha? Ja sam u paklu bila neprestano! Oganj je gorio u meni, 
oganj moje grešne savjesti. Ja sam svoj pakao nosila u sebi. Ja 
sam u paklu bila neprestano! ' 

I baš zato može na svijetu biti ljudi koji ne vjeruju u Bo- 
ga, ali na svijetu nema čovjeka koji ne bi vjerovao u pakao. Jer 
ili čovjek u pakao vjeruje ili ga sam u svojoj duši kuša i doživ- 
ljuje. : ' 

* * * 

No grešnik je tvrde kože. On bi podnio i pakleni oganj, kao 
što bi podnio gubitak Boga. Sve bi to opak čovjek  prezreo. Ali 
tko od nas može opstati kod vječne žege, kod vječnog požara, 
kod vječnog ognja? — pita prorok Izaija. Ne, »odlazite od mene 
u oganj« nego — »odlazite od mene u oganj vječni«. I dim muka 
njihovih diže se u vijeke vjekova. I mučit će se dan i noć u vi- 
jeke vjekova — piše knjiga Otkrivenja. Jer crv njihov ne umire i 
vatra se njihova ne gasi — govori Gospodin. 

Vječnost! Vječnost! To je ona riječ koja trese nebesima i 
zemljom. Kako da ne potrese srcima ljudskim? 

Sv. Pavao govori: — Strašno je pasti u ruke Boga živoga. 
Zašto baš kaže Boga živoga? Zašto ne kaže: Strašno je pasti u 
ruke Boga pravednoga? Zašto baš živoga? Zašto ako ne zato jer 
ništa nema strašnije nego pasti u ruke Boga koji živi u vijeke 

vjekova, u ruke Boga vječnoga. Muke prokletnika mjerit će se 
naime samom Božjom vječnošću. 

Izgubiti Boga znači izgubiti neizmjerno dobro. Oganj pak- 
lenih muka priredila je za grešnika neizmjerna pravednost Božja. 


“Ali čovjek na svijetu nije kadar shvatiti niti neizmjerno dobro što 


će izgubiti, niti neizmjernu pravednost koja će ga kazniti. Ali 
kad čovjek čuje o mukama vječnosti, tada se pomalo otvaraju oči 
i najvećem slijepcu — tad pomalo počinje shvaćati neizmjernost 
muka i prokletstvo pakla. 


Doduše čovjek na ovome svijetu nije sposoban ni izdaleka 
shvatiti svu neizmjernost vječnosti. Što to znači uvijek? Kad je 
umro kralj sunca Ljudevit XIV u svojoj sjajnoj bogatoj palači u 
Versaillesu, lakaj je tiho pristupio k uri koja je visjela na zidu 
pa da ne smeta tišinu odra, zaustavi uru. Bilo je to tačno u 4 sa- 
ta i 31 minutu. Ta ura stoji još i danas i ona neprestano pokazu- 
je 4 sata i 31 minutu. To je slika uvijek. To je slika vječnosti. 
Vječnost znači mirnu nepomičnu sadašnjost. Sam je Isus to div- 
no izrazio u svojim riječima: Tko u meni ne ostane, izbacit će se 
napolje kao loza i osušit će se i skupit će je i u oganj baciti — i 
gori. Ne kaže Isus prema izvorniku: i gorjet će, nego jednostav- 
no: i gori. 

I anđeo kojega sam vidio, piše sv. Ivan, podiže svoju desnu 
ruku prema nebu i zakle se onim, koji živi u vijeke vjekova, koji 
je stvorio nebo i što je na njemu i zemlju i što je na njoj i mo- 
re i što je u njemu, — da vremena neće više biti. Vremena više 
neće biti! Više neće biti niti sati, niti dana, niti mjeseci, niti godi- 
na, niti stoljeća, niti tisućljeća. Vremena više neće biti! Dolazi 
vječnost, neumoljiva, nepomična, stalna i nepokolebiva vječnost! 


Želite li još bolje shvatiti što je vječnost? Ono, što je naj- 
strašnije kod vječnosti, nije njezin uvijek, nego to da ne svršava 
Nikada. Grozota paklene vječnosti nije za čovjeka toliko u tome 
što se muke pretvaraju u nepomičnu sadašnjost, koliko u tome 
što te muke nemaju više budućnosti. — Nema budućnosti, nema 
nade, nema spasa — to je taj strašni nikada paklene vječnosti. 

Poganski su Rimljani častili božicu Vestu. U njezinu je 
hramu služilo šest izabranih djevojaka zvanih vestalinkama. Kod 
Svoga su stupanja u službu morale obećati da će ostati netaknute 
djevice. Ali ako se koja iznevjerila svojemu obećanju, čekala ju 
Je strašna kazna. Na brežuljku prokletstva, kako su u Rimu zvali 
kolinski brežuljak, bila je iskopana grobnica, opremljena kreve- 
tom, s nešto kruha, vode, mlijeka i ulja i s užeženom svjetiljkom. 
Tada donesoše na mrtvačkim nosilima okrivljenu vestalinku, po- 
kritu crnim pokrivalom, i sama je morala živa sići u grobnicu. 
Vrata se zatvoriše. Na njih nabacaše zemlju i svaka veza sa svije- 

tom ostade zauvijek prekinuta. Ulje u uljanici brzo ponestade. i 
nastade tamna noć. Kruh, voda i mlijeko brzo se potroše — i nas- 
tade glad i žeđ. I pomalo, pomalo šuljala se smrt da s a svojim 
hladnim rukama privije jadnu osuđenicu te joj skrati njezine 
patnje i muke. 

Zamislite se malo u stanje čovjeka živa zakopana. Zamislite 
samo da, recimo, vi zamrete i da vas zabiju u lijes, obave vam 
svečani sprovod, pokopaju, zasipaju zemljom i ostave na groblju. 
1 tada, recimo negdje u gluhoj noći, da se vi probudite iz svog 
sna i mrtvila. Kušate se dignuti, a to je nešto tvrdo oko vas. Po- 
čnete zvati i vikati. A to osjetite da vam se glas odbija od dasa. 
ka lijesa. Pokušate maknuti lijes do dadete znak, života, a to 0os- 
jetite da tvrdo stoji u zemlji. Tada -istom shvatite svu ozbiljnost 
i težinu svog položaja. — Ja sam živ zakopan u zemlji! Nitko me 
ne vidi, nitko me ne čuje, nitko mi više ne može pomoći. Nema 
izlaza, nema nade, — nema spasa! Svršeno je! Pripovijeda se da 
su si mnogi u takvom položaju grizli ruke, čupali kose, prevrtali 
se kao zmije u lijesu. Ali spasa im nije bilo niti im ga moglo 
biti. 

No što je sve to? Što je stanje živa zakopanog u zemlji 
prema stanju živa zakopanog u paklu? Živa zakopanog smrt će 
spasiti iz njegovih muka i očaja. A tko će spasiti čovjeka iz nje- 
gove vječnosti? Nema izlaza, nema nade, nema spasenja — urli- 
kat će prokletnici i tražit će ljudi smrt i neće je naći i željet će 
umrijeti, a smrt će bježati od njih. 

Oče Abrahame, smiluj se meni i pošalji Lazara da umoči 
vršak prsta te mi rashladi jezik jer se silno mučim u ovom pla- 
menu! Oče Abrahame, jednu kap vode, samo jednu kap vode! Ne 
niti kap vode! Jer je među nama i vama velika i vječna propast 
i ponor — odgovara Abraham. Nema pomoći, nema milosrđa, ne- 
ma olakšanja, nema nade. Sve je svršeno! 

Ali gdje je taj dobri Bog, zar on ne čuje naš plač i jauk? 
O čovječe, pa ti si ga već davno od sebe otjerao, već davno zga- 
zio njegovu dobrotu? : 

Ali gdje je Isus, raspeti radi nas grešnika, gdje je njegova 
krv prolivena za grijehe svijeta, gdje je njegovo srce koje je to- 
liko ljubilo ljude? Zar je njegova ljubav postala gluha za suze i 
krik nesretnika? O čovječe, zar ga nijesi ti sam raspeo, zar_ ga 
nijesi ti sam svojim grijesima ubio? Ne, za tebe nema  Spasite- 
lja! P 
Ali gdje je ona koju smo zvali utočištem grešnika, ona ko- 
ju smo zvali majkom milosrđa i utjehom žalosnih, gdje je majka 
naša Marija? Zar se barem njezino materinsko srce neće ganuti 
na jauk trpećih i vapaje osuđenih? O čovječe, zar si se ti istom 
u paklu sjetio da je Marija bila tvoja majka? O ne, ti nijesi pri- 

nao Krista svojim bratom! Kojim dakle uopće pravom tražiš 
tebe Marija prizna svojim sinom? Ti nijesi sin Marijin, ti si 
sin đavla kojemu si sličio u životu, s kojim si zato s pravom iz- 
jednačen i u vječnosti. ć 
* Jer sam vas zvao, a vi ste se nećkali, jer sam namigivao, a 
nitko nije mario. Jer ste u vjetar bacali svaki moj savjet, nijeste 
ništa htjeli znati za opomenu moju. Zato ću se i ja smijati nesre- 
ći vašoj, rugat ću se, kad vas napadne tjeskoba. Kad kao zlo vri- 
jeme navali na vas strah, i pogibao vaša kao oluja kad dođe, kad 
 nasme na vas nevolja i muka. Tada će me zvati, ali ja se neću 
odazvati. Tražit će me, ali me neće naći — govori Gospodin Bog, 
svemogući i strašni. 
O doista, strašno je pasti u ruke Boga živoga! Doista, stra- 
šno je pasti u ruke Boga vječnoga! 


* * *k 


No čemu da i dalje govorim o toj strašnoj istini naše svete 
vjere? Znadem, da će se među vama naći mnoga duša, koja će 
pomisliti: Zar je potrebno strahom napunjati svoju dušu i srce? 
Valjda nas neće sve Bog baciti u pakao? Valjda nas neće sve Bog 
prokleti u vječni oganj? 
O bez sumnje i posve sigurno neće Bog sve nas baciti u 
pakao. Ali jao, nitko od nas nije dobio od Boga jamstvo i osigu- 
ranje, da neće on biti bačen u pakao. Sv. Terezija Avilska pripo- 
- vijeda o sebi, kako je bila duhom uznesena i povedena ravno u 
pakao. Tamo je u slici vidjela usijani stolac, sav obavijen zmija- 
oma i okružen đavlima koji su bili spremni da se bace na onoga 
koji sjedne na stolac. Svetica se sva strese na pogled tog prizora 
1 začuje Božji glas: — Znaš li, Terezijo, za koga je pripravljen 
Ovaj stolac? Za tebe, Terezijo, bio je pripravljen i da nijesi na- 
. pustila ono prijateljevanje s onim mladićem, to bi bio ponor u 
koji bi te ono odvelo: to bi bila kazna koja te u paklu čekala. 
a Za svetu Tereziju, za sveticu Božju, bilo je već u paklu pri- 
. Pravljeno mjesto — a mi mislimo da za nas nema u paklu mjes- 
ta? — Ako ne budete činili pokore, svi ćete propasti — nijesu li 
oto riječi vječne Istine? Znadete li što se traži da čovjek dođe u 


Pakao? Traži se samo jedan jedini smrtni grijeh. Tko umre s jed- 


jedinim smrtnim grijehom na duši, ide ravno u pakao, rav- 
No u vječni oganj. Tome nema spasa, on je zauvijek izgubljen, on 
Je zauvijek proklet. Da, samo jedan jedini, jedincati smrtni gri- 
oJehi mi možemo biti prokleti, mi se možemo naći u paklu! 

: Pa vi nas žbilja želite strovaliti u pakao! Zar neće opet koji 
Od vas tako uzdahnuti? Nipošto! Ako je u pakao tako lako doći, 
JOš je lakše paklu izbjeći. Onaj koji se pakla bude bojao, taj sigu- 
Ino u njega neće doći. Ako se naime traži samo jedan smrtni gri- 


aj 


"= 


= jeh da čovjek u pakao dođe, traži se također samo jedna iskrena 

skrušena pokajnička suza i mi smo ugasili za sebe vječan  pak- 
len oganj. Da, dok je čovjek u životu, samo jedna jedina suza po- 
kajnica može ugasiti svu vatru koju je pakao zapalio, Ali ako je- 


dnom čovjek stavi svoju nogu u pakao, tada niti cijelo more su- | 


za neće biti kadro ugasiti jednu iskru tog paklenog ognja. 

Molimo se dakle Mariji, majci suza, majci koja je isplakala 
bezbrojne suze nad gubitkom svojega sina, svojega Boga, da nam 
izmoli od Boga makar jednu jedinu suzu pokajnicu ako bismo 
ikada bili nesretni da u svom životu izgubimo Boga. Neka nam 
Marija, za ljubav svojih suza, istisne suzu pokajnicu barem na 
času naše smrti da u vječnosti ne izgubimo Boga. Amen. 

Aniun Baković, župnik 
74250 MAGLAJ 
UL. Smajlagićeva_38 


11. razmatranje 


MULIER AMICTA SOLE 
ŽENA OBUČENA U SUNCE 


Tko ne zna za divno viđenje sv. Ivana apostola i evanđeli- 


ste, koje je zapisao u knjizi svoga Otkrivenja: Veliki se znak po- 


kaza na nebu: Žena obučena u sunce, i mjesec pod nogama nje- 
zinim, a na glavi joj kruna od dvanaest zvijezda. 

Sv. Augustin, dok govori novokrštenima, predmijeva da ne- 
ma ni najmanje poučenog kršćanina koji ne bi znao tko je taže- 
na. Svi kršćani u toj ženi gledaju B. D. Mariju. Marija je Žena 
obučena u sunce. 

Ili zar Marija nije doista Žena obučena u sunce? Ne oblači 
li je samo njezino Božje materinstvo u sjaj Božjega sunca? Ono, 
naime, što je sunce materijalnom svijetu, to je Bog svijetu duša. 
Bog je sunce iz kojega prosijava svjetlo na ljudske duše. I ovo 
je navještenje koje smo čuli od njega i javljamo vama — piše sv. 
Ivan apostol — da je Bog svjetlo. I kad se Marija svojim mate- 
rinstvom približila toliko Bogu da ga se u pravom smislu dotiče, 


nije li se obukla u čitav njegov sjaj kao u svoje presjajno odije- 


Blo? 


Nije li također Marijin sin ono svjetlo istinito koje pros- 
vjetljava svakoga čovjeka? Nije li Marijin sin ono svjetlo koje 


Ima rasvijetliti sve narode? Nije li Marijin sin sam uskliknuo: Ja 


sam svjetlo svijeta! Da li je Marija dok je svojim materinstvom 
bila izravno izložena zrakama tog vječnog svjetla, mogla ostati 


neobasjana božanskom svjetlošću? 


a 


Već sama ljubav kojom je Bog zasipao svoju majku što je 


. drugo nego sjaj njegova božanstva koji se prelio na Mariju? Mo- 
žemo li uopće shvatiti kolika je ljubav kojom Bogu ljubi Mariju? 


Kolika je ljubav kojom Bog ljubi, vidi se po dobru koje izlazi iz 


te ljubavi. No to je dobro kod Marije neizmjerno jer je to dobro 


Upravo materinstvo Božje koje je po svojoj časti neizmjerno. 
Još više! Dobro, koje je niklo iz Božje ljubavi prema Mariji, bio 
Je sam jedinorođeni Sin Božji. Od prevelike ljubavi prema Mariji 
= Bog stavlja svog Sina koji mu je omilio u njezine ruke da bude 


Njezina svojina i vlasništvo. Mariji predaje svog sina kao zalog 

i dar svoje ljubavi. Da, toliki je sjaj ljubavi kojom Bog obasjava 
Mariju koliko je materinstvo Božje i koliki je Sin Božji koji je 
postao darom te ljubavi. Nije zato bez razloga sam Duh Sveti 
imao sići na Mariju. Tolika je bila Božja ljubav da ju je morala 
ostvariti sama nestvorena Ljubav. Nestvoreni dar ljubavi, dar Si- 
na Božjega, mogla je donijeti Mariji samo  nestvorena Ljubav, 
Duh Sveti. 

Ali kao posljedica tog svjetla ljubavi kojim je Bog preko 
svojega Duha obasjao Mariju nužno je u duši Marijinoj zasjalo 
i ono stvoreno Božje svjetlo koje zovemo svjetlom milosti Bož- 
je. 

Ljubav Božja kojom Bog ljubi čovjeka i milost kao dar te 
ljubavi ili plod te ljubavi tako su među sobom povezani da ih je 
teško i razlikovati. Tako npr. onaj pozdrav anđeoski: Zdravo, mi- 
losti puna u izvornom evanđeoskom jeziku tj. u grčkom jeziku 
glasi: keharitomene. A taj se izraz može jednako prevesti: ljub- 
ljena od Boga, milo gledana od Boga kao i, kako to obično pre- 
vodimo, Božjim darovima ili milostima obasuta. Zato Sv. Pismo 
naziva milosti svjetlom koje se širi od Božjega sunca na čovje- 
ka. Tako govori o milosti opravdanja: Ustani, ti koji spavaš i us- 
krsni od mrtvih i obasjat će te Krist. Zato i govori o kršćanima: 
Bijaste nekada tama, a sada ste svjetlo u Gospodinu. Dotle dok 
je kršćanin u milosti Božjoj on je Božje svjetlo, on svijetli sja- 
jem kojim prosijava Bog u njemu. 

Što dakle da kažemo za to svjetlo, za svjetlo milosti, kod 
naše Majke Marije koju jesam Bog nazvao milosti punom? Kad 
je bila stvorena njezina duša, sunce je već visoko stajalo na nje- 
zinu obzorju. Marijina je duša već bila puna njegova svjetla. A 
kroz čitav svoj život Marija nije znala što je zapad tog sunca. 
Svaki je čas njezina života bio za nju samo uspon tog. sunca 
prema njegovu zenitu. Svaka je milost samo izazivala novu mi- 
lost da se okupa Marija u njezinu sjaju. 


Ali svjetlo Marijine duše nije ni tu stalo. Svjetlo je Božjih 
milosti rađalo kao svojim nužnim odsjevom i odbljeskom svjet- 
lo koje je provrelo iz duše Marijine. To je bilo ono svjetlo o ko- 
jem govori Isus: Neka svijetli svjetlo vaše pred ljudima da vide 
vaša dobra djela i slave Ova vašega koji je na nebesima. Svjetlo 
dobrih djela, svjetlo kreposti — to je bio odsjev svjetla milosti 
kod Marije. Manija je živjela, kako to kaže Sv. Pavao, kao dijete 
svjetla. Ona je bogato rodila rodom svjetla: svakom dobrotom i 
pravdom i istinom. Ili kojom krepošću nije sjalo presv. srce na- 
še nebeske majke? Od prebijele čistoće do prežarke ljubavi čita- 
vim spektrom božanskih se boja prelijeva duša Marijina u svo- 
jim predivnim krepostima. Nije li tim svojim krepostima očara- 
vala duše i srca vjernika kroz čitavu povijest kršćanstva? Nije 

ijetli lik Marijine svetosti zanosio duše prema krepostima i 
šenstvu? 

Sve to je eto svjetlo Božjega sunca kojim je bila ogrnuta 
Marija. Sve je to razlog da je Marija doista žena obučena u sunce. 


* * * 


No, zar mislimo da je samo Marija bila određena da bude 
obučena u sunce? Nijesmo li i mi svi pozvani da budemo 
ina djeca, da budemo djeca Žene obučene u sunce? Nijesmo 
| i svi mi pozvani da budemo svjetlo u Gospodinu? Jer vi ste 
| ovi svjetla i sinovi dana — kliče sv. Pavao. Nijesmo noći niti 
me. 
| i Ali nažalost, koliko ipak ima kršćana koji to: zaboravljaju! 
Na žalost, nađe se i koja Bogu posvećena duša koja to smetne s 
uma! Na žalost ima takvih duša o kojima bi sa suzama morali 
reći da nijesu djeca Žene obučene u sunce, nego djeca tame, dje- 
| ca noći, djeca kneza tame, djeca crnoga i tamnoga duha pakle- 
sa 


rn ponora. 

Kad Isus govori o paklu, voli govoriti o skrajnoj tami: 
cite ga van u tamu gdje će biti plač i škripanje zubi! Nebo je 
esto svjetlosti. Nebo je mjesto svijetlih duša. Pakao je nasu- 
prot vječna tama i noć. Pakao je mjesto tamnih duhova i duša. 
j Ali vječna svjetlost nebeskih dvorana započinje već na 
mlji svjetlošću Božje milosti i svjetlošću dobroga srca. Isto 
o i tama pakla započinje već na zemlji tamom odvraćanja od 
oga i Božjega odbačenja po nemilosti kao i tamom zlih djela 
koja se boje svjetlosti. Stanje nemilosti, stanje smrtnoga grije- 
la — to je stanje tame i noći pakla na zemlji. 

š Dijete se boji izaći u noć. Dijete strepi pred tamom. Da 
li smo mi uvijek djeca? Da li se uvijek kršćanska duša, da li se 


Božje? Da li se uvijek boji živjeti u smrtnome grijehu? 

Strašno je to pitanje. Bolje bi bilo, da ga nikada ne tre- 
o ni spomenuti. Napose među Bogom posvećenim osobama. 
bilo bi još strašnije kad bi ga ipak morao spomenuti Bog na 
ojem sudu. Zato ćemo se malo i kod tog pitanja zadržati. 
Kako je uopće moguće da jedan kršćanin ili još više da 
redovnik može živjeti i dulje vremena živjeti u smrtnome 
jehu? Kako je moguće da postoji ovakova lakoumnost? Kako 
e moguće da postoji ovakova ludost? Čovječe Božji, zar ti ne 
idiš da pod tobom zijeva crni bezdan vječne tame i noći? Čov- 
Ječje Božji, zar ne vidiš da lebdiš nad tamnim ponorom beznađa 
1 očaja? U što se ti pouzdaješ? Gdje je tvoj oslonac i nada? Što 
Ce tebe spasiti od sigurne propasti u koju tako ludo srljaš? 

Pa vi to još pitate? Pa što vi mislite da ću ja odmah sutra 
umrijeti? Ja sam još mlad, ja sam jak i zdrav? Ja ću proživjeti 
još lijepe godinice. Imam ja još vremena i spasiti dušu svoju. 
imam ja vremena urediti svoje račune s Bogom. Moj je život 
moja nada i oslonac. Dok moje srce još junački kuca, neću ja 
još u pakao. 

Dakle ti se oslanjaš na život! Ti se pouzdaješ u vrijeme 
budućnosti koje još stoji pred tobom! I ti misliš da je to dosta 
jaki štap da se njega upreš? O grešniče, ne upireš li se ti u štap 
od paučine? 

Što je to život? Što je vrijeme ljudskoga života? — Deder 
vi sada, koji govonite: Danas ili sutra poći ćemo u ovaj ili onaj 
grad i provest ćemo ondje jednu godinu i trgovat ćemo ili teći 
ćemo. Vi, koji ne znate što će biti sutra. Jer što je vaš život? 
Jer ste dim koji se malo pokaže, a zatim ga nestane. — Tako 
piše sv. Jakob. — Kao san odnosiš ljude. Oni su trava: nikne, 
ujutro procvate i uzraste, uveče se pokosi i osuši. Tako hite svi 
dani naši: godine naše iščeznu kao misao — pjeva Mojsije. — 
Covjek je kao dah. Dani su njegovi kao sjena što prolazi — pje- 
va psalmist Staroga zavjeta. I na tom dimu, na toj sjeni, na tom 
snu čovjek želi graditi nadu svoje vječne sudbine! 

Ne hvali se sutrašnjim danom, jer ne znaš, što dan može 
donijeti! opominje mudrac Staroga zavjeta. U nekoga bogataša 
urodi njiva veoma — tako počinje ona znamenita Isusova priča. 
— I razmišljao je u sebi: Što da učinim kad nemam u što da 
saberem svoje ljetine? I reče: Ovo ću učiniti: Srušit ću svoje Žžit- 
nice i sagradit ću veće, i ondje ću sabrati svu ljetinu i sva dob- 
ra svoja i kazat ću duši svojoj: Dušo moja, imaš mnogo imanje 
za mnogo godina: Počivaj, jedi, pij i veseli se! Ali — kaže Krist 
— Bog mu reče: Luđače, još ovu noć ću tražiti dušu tvoju od 
tebe! 

Koliko takvih luđaka počiva na našim grobljima, luđaka 
koji su računali s mladošću svojom, koji su gradili na danima 
svoje budućnosti, a Bog im je također doviknuo: Luđače, još da- 
nas u cvijetu tvoje mladosti tražit ću dušu tvoju od tebe. Ili mi- 
slite da smrt pita za krsni list? 

Čovjek se pouzdaje u život, a smrt mu stoji za vratom — 
iz svakog zakutka smrt vreba na čovjeka. — Samo je jedan ko- 
rak između mene i smrti — govoraše s pravom kralj David. Jer 
čovjek ne zna vremena svojega ni svršetka svojega. Kao što se 
ribe hvataju mrežom i ptice padaju u zamku, isto se tako ljudi 
zapletu u vrijeme nesreće što na njih navali iznenada — kaže 
istinito propovjednik Staroga zavjeta. : 

Pa o čemu Krist toliko govori i što toliko naglašuje kao 
vječnu budnost i pripravnost jer ne znamo ni dana niti časa! — 

Neka budu bokovi vaši opasani i svjetiljke zapaljene u vašim ru- 
kama i vi kao sluge koji čekaju gospodara svoga da mu odmah 
otvore kad dođe i pokuca. Blago onim slugama koje gospodar 
nađe budne! Ali ovo znajte kad bi znao domaćin u koju će uru 
doći tat, bdio bi i ne bi dopustio potkopati kuće svoje. I vi bu- 
dite spremni jer u koji čas ne mislite, doći će Sin čovječji! Ako 
pak zli sluga reče u svom srcu: Neće moj gospodar još za dugo 
doći i počne tući svoje drugove i jesti i piti s pijancima, doći će 
gospodar sluge onoga u dan kad se ne nada i u čas kojega ne 
zna. I sasjeći će ga i dat će mu mjesto s nevjernicima. Ondje će 
biti jaukanje i škrgut zubima. Isto tako piše sv. Pavao Solunja- 
nima o danu Gospodnjem: — A za vremena i čase, braćo, nije 
vam potrebno pisati. Jer sami točno znate da će dan Gospodnji 
doći kao tat u noći. Kad govore: mir i sigurnost, tad će na njih 
iznenada napasti propast kao bol na trudnu ženu i neće uteći. A 
ono, što je sudnji dan za cijelo čovječanstvo, to je smrt za sva- 
koga pojedinoga čovjeka: ne znamo dakle dana ni časa. 
Može li dakle čovjek staviti nadu svoga spasa na sutrašnji 
dan? Može, ali samo luđak. Čovjek se doduše poziva na račun 
vjerojatnosti. Rijetki su ljudi koji umiru iznenada. Ne znam da 
li od tisuće jedan. No dopustimo da je po računu vjerojatnosti 
devetstodevedesetdevet od tisuću vjerojatno da će čovjek dočeka- 
ti sutrašnji dan, zar ipak nije luđak koji cijelu svoju vječnost 
stavlja na kocku prema računu vjerojatnosti? Kraj igračnice u 
Monte Carlu postoji jedan park, jedan perivoj u kojem su već 
stotine ludih igrača koji su na ruletu stavili svoje blago i svoj 
imetak, oduzeli sebi život, ustrijelili se, počinili samoubojstvo. 
Zar to isto ne čine i toliki grešnici i grešnice koji stavljaju na 
Tuletu svoga života, na ruletu vremena cijelu svoju vječnost, svo- 
ju dušu i njezin spas? To je hazardiranje koje nužno vodi k vječ- 
nome samoubojstvu. 


* * * 


No dopustimo da će se taj račun vjerojatnosti obistiniti, i 
da ćemo imati vremena urediti još svoje račune s Bogom i da 
ćemo imati vremena vratiti se iz grijeha Gospodinu Bogu. No zar 
mislimo da ćemo zato jer budemo imali vremena sve to učiniti, 
doista to i učiniti? Zar mislite da svaki koji ima vremena urediti 
Svoje račune s Bogom doista te račune i uredi? Da čovjek može 
urediti svoje račune s Bogom, traži se zato dobra volja čovjeko- 
Ya. A zar mislite da ćete imati dobru volju sutra, prekosutra ili 
fecimo na smrtnome krevetu? 

Ž Pa zar čovjek nema slobodne volje da učini što ga je vo- 
olja? Zar ja ne mogu po svojoj volji učiniti što hoću? Zar ja nije- 
sam gospodar svoje volje? Tako će reći i govoriti grešnik. Dois- 
ta, to je drugi oslonac, na koji se oslanja grešnik: njegova slo- 

bodna volja. Grešnik misli da on može uvijek kad samo izvoli 
obratiti se k Bogu, i tako dobiti oproštenje grijeha. 

No ako je pouzdavanje grešnikovo u život štap od paučine, 
onda to pouzdanje u svoju slobodnu volju nije drugo, nego štap 
od dima. 

Već samo to mišljenje da je jedno te isto imati slobodnu 
volju i imati dobru volju iz temelja je krivo i pogrešno mišlje- 
nje. Ti ćeš sutra imati slobodnu volju da se odlučiš za Boga ili 
đavla, ti ćeš tu slobodnu volju imati i prekosutra, ti ćeš što više 


tu slobodnu volju imati i na smrtnom krevetu, dok god budeš pri | 


svijesti. Ali da li ćeš zato imati i dobru volju da to doista i uči- 
niš? Da se doista obratiš k Bogu? I prvi su ljudi imali slobodnu 
volju, ali baš radi te slobodne volje oni su sagriješili. I ti sada 
imaš slobodnu volju da se obratiš k Bogu, pa ipak ne ćeš da se 
obratiš. I onda misliš da će slobodna volja sutra nešto pomoći 
te se obratiš k Bogu? Upravo će ti tvoja slobodna volja pomoći 
da ostaneš uza sve Božje opomene i pozive, tvrdokoran u grijehu. 
Svojom ćeš se slobodnom voljom boriti protiv Boga. Pred svo- 
jom zato slobodnom voljom čovjek mora upravo strepiti i drhta- 
ti, a ne u nju se pouzdavati, 

Dobra volja koja se traži da se čovjek iz grijeha vrati k Bo 
gu nije čovjekova slobodna volja, nego volja koja mrzi na grijeh, 
a ljubi svojega Boga. No može li onaj grešnik koji tvrdokorno 
ustraje u grijehu i neprestano odgađa svoje obraćanje, te uvijek 
govori: sutra ću se popraviti ili na smrtnom ću se krevetu obra- 
titi, može li dakle takav grešnik imati kakvu nadu da će doista 
sutra ili na smrtnom krevetu imati takvu dobru volju koja mrzi 
na grijeh, a ljubi Boga? Svakim se danom grijeh sve više utvrđu- 
je u duši, sve više postaje običajem, a to znači drugom naravi 
čovjekovom. Može li čovjek mrziti svoju vlastitu narav? Tko je 
ikada mrzio svoje tijelo? — pita s pravom sv. Pavao. Zato i greš- 
nik koji je otvrdnuo u grijehu, kad bi i htio, ne može više za- 
mrziti na grijeh. A jednako može li najednom netko uzljubiti Bo- 
ga koga je cio život mrzio? Svaki dan koji čovjek provede u gri- 
jehu podgriza i ono malo dobre volje što je još ostalo u čovjeku. 
Svaki dan čovjek time postaje sve nesposobniji da mrzi na grijeh 
i ljubi Boga. Kamen koji pada nizbrdo pada sve brže i čovjek 
koji ustraje u padu pada sve većom silom i zamahom. Pa iko je 
taj da ga zaustavi? Zato nije ni čudo ako kaže sv. Jeronim: Među 
tisućama onih koji su cijeli svoj život bili zli i opaki zaslužuje 
jedva jedan da dođe do milosrđa. : 

Ljudi se tješe ispovijeđu na smrtnom krevetu. No slušajte 
riječi sv. Leonarda Portumauricijskog, franjevca, jednog od naj- 
većih propovjednika svijeta. — Većina se odraslih katolika ispo- 
vijeda zlo i nevaljano za svoga života, a toliko se više ispovijeda- 

su nevaljano na času smrti. Jer kako bi se netko mogao dobro 
spovijediti, pita isti svetac, kao umirući kad bi bilo jedva mogu- 
dobro se ispovijediti zdravome — kako bi mogao sada kad je 
smrtnom krevetu sa slomljenim srcem, sa smetenom glavom, 
nejasnim mislima, dok ga napadaju sa svih strana i živi pred- 
neti i nedavne prigode za grijeh i stare zle navade, a i sam đa- 
a0 koji ga ne kani sada tako olako ispustiti iz svojih pandža? 
ašna je to misao: Većina ispovijedi okorjelih grešnika koji se 
ovijedaju na smrtnom krevetu ne vrijedi ništa. I još se čovjek 
ješi: ja ću se dobro ispovijediti na smrtnom krevetu! 


No još više? Ono što najviše zaboravlja čovjek koji se osla- 
nja na svoju slobodnu volju kod obraćenja negdje u budućnosti 
t to da naša dobra volja od koje ovisi naše obraćanje nije to- 
iko plod našega srca koliko je plod Božjega srca: plod 
Božjega dara i milosti. Bez mene ne može ništa učiniti 
govori Krist na posljednjoj večeri. Niti pomisliti nešto 
ibro čovjek nije sposoban sam od sebe, nego mu je ta sposob- 
st od Boga — govori sv. Pavao. Ali iznad svega je srce čovječ- 
> u Božjim rukama i ne stoji do onoga koji hoće niti do onoga 
soji trči, nego do Boga koji se smiluje. Baš zato opominje isti 
ostol: — Gradite svoje spasenje sa strahom i drhtajem. Jer 
og je koji čini u vama da hoćete i izvršite po svojoj dobroj vo- 
= po svojoj dobroj volji stvara spasenje i dobru volju čo- 
ovu. 
I još onda ima ljudi koji se oslanjaju na sutrašnji dan da 
će onda imati dobru volju i da će se obratiti k Bogu! Koliko je 
ta već Bog takvome čovjeku možda ponudio svoju milost, 
ižio svoju ruku da ga digne iz njegova grijeha. Čovjek je tu 
Božju ruku pomoćnicu drsko odgurnuo, pljunuo na Božju milost 
1 prezreo. Kojim dakle pravom može računati da će mu Bog i 
tra pružiti ruku? Opominjemo vas kao suradnici Božji — kliče 
Pavao — da ne primite uzalud Božje milosti. Jer govori: U 
jeme milosno usliših te i u dan spasenja pomogoh ti. 

P. Abel, znameniti austrijski pučki misionar, pred nekih 
trdesetak godina kod jedne svoje misijske propovijedi, koju je 
držao u Koflachu, pripovijedao je događaj koji mu se desio pred 
rnmaest dana. — Još nije ni četrnaest dana što je došao k meni 
an moj znanac iz Štajerske i zapitao me: Smijem li, velečasni, 

večer k vama dovesti na ispovijed jednog svog zemljaka koji 
je Veliki grešnik protiv Boga i protiv ljudi? 
— o bit će mi vrlo drago — odgovorim ja. I bilo je točno 
*edam sati na večer kad opazim pred svojom ispovijedaonicom 
anca s pratiocem i još sam im dao znak da dođu bliže. Među- 
Ja sam imao ispovijediti još jednu osobu. Kad sam svršio, 
lođe k meni moj znanac i žalosno mi kaže: Pobjegao je! To je 

bilo na večer oko pol osam sati. No što se dogodilo? Taj je ne. 
sretnik najprije otišao u gostionicu, popio uzrujano par čaša, pa 
se požuri prema kolodvoru. No u brzini zamijeni mjesto za svoj 
vlak, a kako je htio skočiti preko tračnica do svoga vlaka, doju. 
rio je drugi vlak i zahvatila ga je lokomotiva. Oko pol osam sati 
bio je pred ispovijedaonicom, a oko pola deset sati bio je lješina, 
No što su nam potrebni primjeri iz života? Sjetimo se sa. 
mo vječnog primjera koji navodi Isus u priči o deset djevica. Sje- 
timo se onih pet ludih djevica koje su počele misliti na ulje istom 
onda kad je već zaručnik bio na vratima. Kaže Evanđelje da su 
otišle k trgovcima, ne bi li kupile ulja da mogu ući na svadbu. 
No što se dogodilo? Dok su one otišle, dođe zaručnik i koje su 
bile spremne, uđoše s njime na svadbu i zatvoriše se vrata. A 
poslije dođu i druge djevice govoreći: Gospodine, Gospodine, otvo- 
ri nam! No on im odgovori: Zaista vam kažem, ne poznam vas! 
Zar neće tako i oni nebrojeni grešnici na smrtnom času vikati k 
Bogu: Gospodine, Gospodine, daj mi svoju milost da se pokajem 
za grijehe! Otvori, Gospodine, srce, pruži mi ruku! Ali čut će sa- 
mo tvrde riječi Gospodnje: Ne poznam vas! Kad mi zaviču u sav 
glas, neću ih slušati — govori Gospodin. 


*% * * 


Ali ako je tako, gdje je onda ono neizmjerno Božje milosr- 
đe? Gdje je ono milosrđe koje obećava preko proroka da neće 
bezbožnika upropastiti u koji god se dan vrati s bezbožnosti svo- 
je? Gdje je ono Božje milosrđe koje svaki dan izgleda kao otac 
izgubljenog sina da mu već izdaleka potrči ususret i baci mu se 
oko vrata? — Tako pita bezbožnost okorjelih grešnika i odgađa 
svoje spasenje na sutra, prekosutra ili na smrtni svoj krevet. To 
je zadnje utočište, zadnja nada, zadnji oslonac tvrdokornih greš- 
nika. Oni se oslanjaju na Božje milosrđe. 

Ali što to znači oslanjati se na Božje milosrđe? Bog je do- 
bar, Bog je milosrdan — dakle ja mogu mirno nastaviti griješiti, 
ja mogu mirno i bez straha živjeti u grijesima. — O nečuvene 
bezbožnosti — kliče opet sv. Leonardo. — Bog je dobar, to je po- 
svema istinito i ništa nije sigurnije od toga. Ali zaključak: dakle 
se ja mogu prepustiti svojim grijesima — to je najstrašniji za 
ključak koji se odatle može izvesti. Tko tako govori, preokreće 
cijeli red razuma, vrijeđa početnika milosti i čini se nedostojnim 
milosrđa. Dakle i bi htio da ti Bog pusti slobodne uzde i da ti ka- 
že: Čini što te je volja, griješi do mile volje, ja ću te strpljivo 
gledati i čekati. 


Božje je milosrđe neizmjerno. Istina je, neizmjerno je utje- 
šna istina, ali samo za raskajana i skrušena grešnika. Da nije to 
milosrđe doista neizmjerno, svi bismo mi već davno ležali u du- 

nama pakla. Svaki je naime smrtni grijeh neizmjerno zlo i za 
Južuje neizmjernu kaznu, pa samo neizmjerno Božje milosrđe 
može taj grijeh izbrisati i kaznu oprostiti. Ali pokrivati neizmjer- 
nim Božjim milosrđem svoju tvrdokornost i nepopravljivost — 
to je grijeh, koji nije kadro, da tako kažem, nadvisiti ni samo 
Božje milosrđe. To je upravo grijeh protiv Duha svetoga koji se 
neće oprostiti ni na ovom ni na drugome svijetu. Ili prezireš li ti 
— piše sv. Pavao — bogatstvo njegove dobrote, strpljivosti i du- 

otrpnosti? Ne znaš li da te dobrota Božja vodi na pokajanje? 
Nego svojom okorjelošću i nepokajanim srcem skupljaš sebi 
gnjev za dan gnjeva kad se pojavi pravedan sud Božji. 


Božje je milosrđe neizmjerno. Ali ne samo Božje milosrđe 
nego i Božja svemogućnost. I Božja je moć neizmjerna. Pa 
ipak nije Bog stvorio neizmjerno svjetova, niti neizmjerno ljudi 
na zemlji. Bog nije stvorio sve što je mogao stvoriti. Zašto nije 
Bog stvorio sve što je mogao stvoriti? Zato jer je Bog, kako kli- 
če psalmista, učinio sve u svojoj mudrosti. — Sve si uredio po 
mjeri, broju i težini — govori Gospodinu knjiga Mudrosti. Sve 
svijetu od velikoga svemira do zadnjega atoma i elektrona, sve 
je izbrojeno, sve je izmjereno, sve je izvagano mudrošću Božjom. 
Mudrost Božja ravna svim djelima Božjim i daje im njihovu mje- 
ru, njihov broj i njihovu težinu. — Sve su vam vlasi na glavi iz- 
brojene — govori Krist. Božja je dakle mudrost odredila koliko 
će vlasi pokrivati glavu čovjekovu, koliko će trava pokrivati zele- 
nu livadu, koliko će zrna pijeska pokrivati obalu morsku. Bog je 
u svojoj mudrosti predvidio i odredio koliko će u šumi biti drve- 
ća, koliko će na drveću biti grana, koliko će na granama biti lis- 
tova. Bog je odredio koliko će čovjek izreći riječi, koliko će mrav 
učiniti koraka, koliko će mušica učiniti udaraca krilima. Da, sva 
su djela Božja uređena po mjeri, broju i težini. 

No, ako su sva djela Božja tako izmjerena, izbrojena i iz- 
Vagana, zar mislimo da ćemo među djelima Božjega milosrđa na- 
ći jednu posebnu iznimku? Mudrost Božja, koja je izbrojila sve 
Vlasi na glavi, točno je izbrojila i milosti koje će udijeliti njegovo 
milosrđe. I kao što je točno izbrojen, izmjeren, izvagan svaki list 
na drvetu, svaki klas u polju, svaki prašak na zemlji, svaka kap 
du moru, svaka zvijezda na nebu, tako su jednako dubokim zna- 
Njem i mudrošću Božjom izbrojeni i svi grijesi koje je Bog odre- 
dio da oprosti svakome pojedinome čovjeku. 

. Promotrite samo nevjerni židovski narod koga je Bog ču- 
desno izbavio iz egipatskog ropstva. Taj je narod na svojim puto- 
vanjima u obećanu zemlju griješio na sve načine. Sada je mrm- 
K Jao protiv Boga, sada je očajavao, sada zapadao u idolopoklon- 
stvo i sama Božja dobročinsva izrabljivao na pogrdu Božju. Bog 
Svu tu opaku drskost strpljivo podnosio sve dok im nije došla 

. obećana zemlja na dogled. No kad su tada počeli ponovno mrm. 
ljati i buniti se, pozove Bog Mojsija i reče mu: — Dokle ću još 
podnositi uvrede tog  tvrdokornog naroda? Udarit ću ih ku. 
gom i istrijebit ću ih. Na molitvu se žarku Mojsijevu ipak Bog 
toliko udobrovoljio da je obećao da će oprostiti svima koji nije. 
su krenuli u odrasloj dobi iz Egipta, ali za one koji su odrasli 
krenuli niti sve molitve i suze Mojsijeve nijesu ništa pomogle, 
Odakle ta nejednakost? Zašto je jednima oprošteno, a drugima 
nije? Bog sam daje razlog govoreći: — Oni me kušaju već deseti 
puta! Gledajte dakle kako je Bog točno brojio grijehe svoga na. 
roda i kako je točno naveo broj do kojega je kanio oprostiti. 


Neizmjerno je Božje milosrđe, ali vidimo na neki je način 
još neizmjernija Božja mudrost. O dubino bogatstva i mudrosti 
i znanja Božjega — kliče sv. Pavao. Kako su nedokučivi sudovi 
njegovi i neistraživi putovi njegovi! I ta Božja mudrost, neizmjer. 
nija od milosrđa Božjeg, kao da stavlja granice samom neizmjer. 
nom milosrđu Božjem. Uzalud se grešnik tješi: Božjom je milo- 
srđu jednako lako oprostiti stotinu i jedan grijeh kao i stotinu gri- 
jeha. Božje milosrđe ne broji grijehe koje će oprostiti. Sve je to 
istina, ali je i istina da ima netko tko ih broji: broji ih, mjeri 
ih, važe ih Božja mudrost. Ti si sagriješio recimo pet puta i Bog 
ti je oprostio pet puta. Ali je Božja mudrost točno zapisala da si 
sagriješio pet puta i da ti je njegovo milosrđe oprostilo pet pu 
ta. Zar misliš da će ti oprostiti i šesti puta? 

Sv. Leonardo pripovijeda ovaj događaj. Neki je mladić bio 
kod propovijedi silno potresen i odluči popraviti svoj grešni život 
i urediti svoju savjest jednom temeljitom ispovijeđu. U tu je svrhu 
čak napisao sve svoje grijehe na jednu cedulju i s tom ceduljom 
u džepu pošao na ispovijed. No nesreća ga zanijela upravo kraj 
kuće njegove ljubavnice. Tu ga napadne silna napast, pa počne 
ovako u sebi misliti: Imam ispovijediti sigurno stotinu grijeha. 
Da li ću ispovijediti jednoga više ili manje, neće ništa značiti, pa 
mogu posljednji puta učiniti još jedan grijeh. Smišljeno učinje- 
no. No što se dogodi? Kad je izlazio iz kuće, njegov ga suparnik 
dočeka na pragu i zarine mu bodež u srce. On padne na mjestu 
mrtav sa svojom ceduljom u džepu i s grijesima na duši. 


Postoji dan plaće, dan osvete Gospodnje, kako govori Mu- 
drac Staroga zavjeta. Postoji i točno određeni čas kad Gospodin 
više ne zna za milosrđe, nego samo za gnjev i srdžbu. Ne govori 
dakle — kaže taj mudrac — griješio sam, pa što mi se dogodilo? 
Gospodin je strpljiv. Ne govori: Milosrđe je njegovo veliko: On 
će mi već oprostiti sve grijehe moje. Jer iznenada provali gnjev 
Gospodnji i ti ćeš biti ugrabljen u dan plaće. 

* 


* * 

Možda ste već čuli znameniti Abejarov san koji je obratio 
velikog krivovjerca i grešnika Srednjega vijeka. Bio je tosan 
ništa više, pa ipak je imao toliku silu na njegovu dušu. Jedno- 
dana usni Abejar kako leži na krevetu teško bolestan. Sve više 
labi i sve više mu sile ponestaju. Liječnik gubi svaku nadu. Već 
vo drži smrtnu svijeću u rukama. S potresenom dušom sluša ri- 
i svećenika koji moli nad njim molitve za umiruće. Hladni mu 
znoj izbija na čelo. Gleda svoj vlasiti smrtni hropac. Pred njego- 
vom dušom izronjavaju svi grijesi, ali isto toliki i đavli koji 
plešu oko njegova kreveta. Još jedan dah i on je mrtav. 

Sam đavolski poglavica Lucifer zgrabi mu dušu. On se bra- 
ni, ali uzalud. Već jure i dolaze do strašna otvorena ždrijela. 
Opet Abejar napne sve sile da se otme oštrim pandžama paklena 
duha. Ali zao ga duh drži neodoljivom silom. Već padaju u du- 
bine, sve brže, sve bjesnije jure nekamo u ponor. Tjeskoba se 
bijednog Abejara sve više pretvara u očaj. Tad se najednom za- 
ustave. Vrata se otvore i oni se zajure unutra. Vrata se za njima 
zatvore i Abejar se nađe u paklu. 

Jedno vatreno more provali prema njemu. Jedan užasan 
rik i jauk hoće mu zaglušiti uši. On se ogleda. A to vidi u pla- 
menu kao neke kuće i njihove stanovnike u gorkom jadu kako 
plaču, nariču, urliču i zubima škripe. Tko stanuje ovamo desno 
— zapita tiho Abejar u znatiželjnoj tjeskobi. Tvoj znanac X. Što 
zar je on u paklu? Na zemlji su ga držali plemenitim čovjekom. 
Kako strogo sudi vječni sudac! — To ja sam po sebi najbolje 
znam — odgovori mu sotona glasom koji je prodirao do jezgre 
nozga. — A tko stanuje ovdje lijevo? — Licemjerka Y. Poznaješ 
je valjda? — Pa zar je i ona ovdje? U životu su je svi častili i 
poštovali kao sveticu, kao svetu djevicu. — Da, vanjski izgled 
često vara. Odvrati crni pratilac s porugljivim smijehom. Jedan 
tužan dječji glas začuje se iz neke vatrene kuće. Pun straha upita 
Abejar: A tko je to? Pa to je Malevix iz tvoga susjedstva. Poznaš 
ga sigurno. — Svakako,.ali on ne može biti ovdje. Njegovi su ga 
roditelji, učitelji i kolege uvijek samo hvalili i samo lijepo o nje- 


i, 


mučiti. Je li čuješ? Vječno! I kroz čitav pakao zaori strašna jeka 
Čavolskog glasa: Vječno! < ' 

: Tako oni koracahu dalje paklenom plamenom stazom i vi- 
dješe još mnoge znance kako se muče u plamenu. No, tada se na- 
jednom zaustave kod jedne kuće koja je bila još prazna, ali na 
Njezinu je krovu manjkao još jedan crijep. A što to znači? Tko 
ima tu stanovati? — Pa iko drugi nego ti! To je tvoja kuća! — 
Moja kuća! — poviče s užasom Abejar. A zašto manjka gore još 

jedari crijep? — Još manjka samo jedan smrtni grijeh na zgradi 
tvojega života. Još jedan smrini grijeh — i ti si moj! — Još je- 
dan smrtni grijeh! — ponovi Abejar drhćući od straha i probudi 
se. Je li to istina? Je li on doista živi? Zar je to bio samo san? 
Opipa svoj krevet. Znoj mu je curio sa čela, ali još je zaista bio 
na životu. — Još jedan smrtni grijeh i ja dolazim u pakao — vje- 
čno! Ne to ne smije biti! To neće biti! I Abejar je od grešnika 
postao pokornikom. z : 

Abejar se obratio. Abejar je od grešnika postao pokorni- 
kom. Hoćemo li se popraviti i mi? Nijesmo li možda i mi već 
svojim grijesima sagradili svoju paklenu kuću i samo manjka 
još koji crijep na njezinu krovu? Možda i nama danas. govori 
Gospodin: Još ova milost, koju ti danas dajem, i ako je propus- 
tiš, ti si izgubljen: još samo jedan dan u grijehu i za tebe neće 
biti više spasa ni milosrđa: još samo jedan grijeh i ti ćeš biti 
zauvijek proklet! 

Danas ako čujete glas Gospodnji, neka ne otvrdnu srca va- 
ša, govori Gospodin. Danas ili možda nikada. Amen. 

VOCABIS NOMEN EIUS JESUM 
DAT ĆEŠ MU IME ISUS 


Nadjenut ćeš mu ime Isus: nadjenut ćeš mu ime Spasitelj. 
Tako je rekao anđeo Gabrijel Mariji u svom svečanom navješte- 
nju. Te riječi nijesu za Mariju bile prazne i bez značenja. One su 
jo jj bile otkrivenje velike tajne. U njima je Marija prozrela taj- 
nu svoje povezanosti s djelom spasenja svijeta. 

Š Ta je tajna Marijine uloge u djelu spasenja toliko poznata 
da bi bilo gotovo nepotrebno o njoj posebno govoriti. Ali budu- 
da je baš ta tajna toliko važna za naše spasenje — a to je je- 
n od glavnih ciljeva svakih duhovnih vježbi — smatram da je 
ne smijem mimoići. Moram je barem ukratko spomenuti: 


; Bi 


; Čim je sv. Pavao povukao paralelu između Krista i Adama 
e Krista iznio kao novog Adama koji djelom svoga spasenja 
postavlja što je stari Adam upropastio, već je tim samim bio 
tavljen temelj čitave Marijine uloge u djelu spasenja. Tim je 
nim bila Marija predstavljena kršćanstvu kao nova Eva. Ta se 
arijina uloga, uloga nove Eve, tolikom silom nametnula kršćan- 
oj misli da je nalazimo gotovo kao prvu misao o Mariji u bo- 
lovskim pogledima prve kršćanske starine. Ta se misao o Ma- 
ka onovoj Evi davno prije osvjestila u kršćanskoj nauci nego 
fecimo misao o Mariji kao Majci Božjoj. 

Marija je nova Eva. Marija dakle ima zadatak da popravi 
ono, što je stara Eva pokvarila. Marija ima istu ulogu u spa- 
u koju je imala Eva u grijehu. Ta nam temeljna misao mari- 
&nske soteriologije otvara široke i daleke vidike u pojavi B. D. 
arije. 

Što je samo prva Eva značila za propast roda ljudskoga! 
Makar nam je poznato da nije Evin grijeh, nego Adamov grijeh 
zapečatio tu propast — jer je Adam bio moralna glava, a ne Eva, 


no u napast da svu propast i grijeh pripišemo ne Adamu, nego 
Evi. U cijelom opisu prvog grijeha samo zadnja riječ govori 

o Adamu: sve je drugo samo povijest Eve. Od Eve je svakako 
počeo grijeh. Eva je bila zavedena, a ne Adam — piše čak sv. Pi. 
smo. Eva je navela i samog Adama da njoj za volju sagriješi, 
Glavni dakle dio grijeha snosi svakako Eva. Ako je Adam i dao 
krunu ili krov propasti i grijehu, Eva je svakako izgradila njego- 
vu zgradu. 

Kad je dakle Bog odlučio u Mariji naći novu Evu koja će 
dostojno nadoknaditi staru Evu, tada je svakako morao dati Ma- 
riji jednako odlučnu ulogu u djelu spasenja kakvu je Eva ima- 
la u djelu upropaštavanja. Na prvi bi pogled odatle slijedilo da 
bi i Marija morala u djelu spasenja imati neku nadmoćnu: ulogu 
od samoga novoga Adama, od samoga Isusa Krista kao što je 
Eva u prvom grijehu nadmoćnu ulogu u griješenju. Izravno to, 
međutim, nije bilo moguće. Jer djelo je spasenja imalo biti toli- 
ko savršeno, da ga je mogao samo Bog izvesti. Pa ipak, barem u 
nekom smislu, Bog je uspio dati Mariji njezin pravi položaj no- 
ve Eve, Bog je uspio dati Mariji u djelu spasenja u neku ruku 
nadmoćni položaj i ulogu. 

Zar možda ne znamo da je Bog čitavo djelo spasenja po- 
stavio u Marijine ruke? Bog je čitavo djelo spasenja učinio ovis- 
nim od Marijine odluke. Kad je anđeo došao k Mariji da traži 
njezin pristanak, da traži njezin Fiat, tada je prema poznatim 
riječima sv. Bernarda klečalo čitavo nebo i zemlja i visjelo na 
njezinoj riječi. Bez Marijina Fiat spasenja ne bi bilo. 

Ali još više! Ne samo da je Bog navezao čitavo djelo spasa 
na riječ Marijinu nego je isam svoj dolazak na svijet učinio 
ovisnim o Mariji. Prva je žena bila stvorena od Adama. Sav je nje- 
zin opstanak visio dakle o Adamu. Nasuprot tome drugi je Adam 
stvoren od žene. U svom opstanku drugi je Adam imao ovisjeti 
o ženi. Bog je naime odlučio da druga Eva ne bude samo družica 
i pomoćnica novoga Adama nego da mu bude i majka. 

Materinstvo je Majke Božje dalo odlučan prilog u djelu 
spasenja svijeta. To je materinstvo dalo ono tijelo i krv koje je 
postalo spasonosna žrtva svijeta. Bez tijela i krvi Isusove ne bi 


bilo spasenja. Bez materinstva Marijina ne bi bilo tijela i krvi“ 


ilsusove. O tom je dakle materinstvu visjelo naše spasenje. 
Time je sačuvana Marijina prvotnost u djelu spasenja. I 
mi možemo doista reći: kao što Evi prvoj zahvaljujemo svoju 
propast, tako i Mariji kao prvoj zahvaljujemo svoj spas. Marijin 
pristanak i Marijino materinstvo bila su ona prva dva kamena 
temeljca, na kojima je sagrađena čitava zgrada našega spasa. 


* * Kk 


. No i unutar samoga djela spasenja, makar Marija nije mo- 
gla igrati prvotnu ulogu, nego tek podređenu, ona je ipak odigra- 
la dostojnu ulogu nove Eve, družice i pomoćnice novoga Adama. 


106 


larija je na najsavršeniji način sudjelovala u žrtvi spasenja svi- 
ieta. Da ovdje i ne govorimo o izravnom njezinu sudjelovanju 
kod te žrtve jer ćemo o tome drugdje govoriti, sjetimo se samo na 
njezino sudjelovanje boli po kojima je ona sama postala sa svo- 
jim sinom jedna žrtva za spasenje svijeta. 

Sv. Pavao govori u poslanici Kološanima kako svojim pat- 
njama dopunjuje nedostatak nevolja Kristovih za tijelo njegovo 
tj. za Crkvu. Iz toga se jasno može zaključiti da Bog nije namet- 
nuo Kristu toliko boli koliko bi mu bio nametnuo da je morao 
sam trpjeti. Jer mu je odlučio dati družicu ili pomoćnicu u trplje- 
nju, zato je toliko skinuo teret boli s Kristovih ramena koliko je 
imao biti težak teret na ramenima njegove družice. Boli su dakle 
Crkve pomoć i upotpunjenje Kristovih boli. Boli Kristove i boli 
jegove Crkve združene su u jednu bol, kao što Kristova žrtva i 
žrtva Crkve u jednu žrtvu za spasenje svijeta. 

: No B. D. Marija je prema shvaćanju Otaca prauzor Crkve 
i predstavnica Crkve. Cijela Crkva zapravo nije drugo nego proši- 
enje Marije. Tako je i na gori Kalvariji Marija predstavljala ci- 
jelu Crkvu u svojoj boli, kojom je pomagala Kristu u njegovoj 
žrtvi. Njezina je bol ušla u najtjesniju zajednicu s Kristovom bo- 
li i tako je postala spasonosna bol koja je izvršila spasenje svi- 
jeta. Ako već sv. Pavao može reći da svojim patnjama trpi za 
Crkvu, koliko to više vrijedi za Mariju koju je Bog postavio kao 
izravnu predstavnicu Crkve! 


ei: O S 


A da Marija bude do kraja dosljedna u svojoj ulozi nove 
Eve, ona je bila ne samo pomoćnica spasenja nego je i postala 
djeliteljica spasenja. Jer Eva nije bila samo uzrokom propasti ne- 
go i prva prenositeljica propasti. Rađanjem prelazi Adamova 
propast na njegovu djecu. Preko Eve raširio se grijeh. Eva je 
postala širiteljicom zaraze kojom je sama bolovala. I tu dakle 
Evinu ulogu u suprotnom smjeru preuzima Marija. 

Ili tko danas više ne bi znao da Mariju zovemo i častimo 
kao djeliteljicu i posrednicu svih milosti? Spasenje je na križu 
prošlost, ali plod tog spasenja — a to su milosti — neprestana . 
je sadašnjost. Iz probodena je Srca potekla krv i voda, potekla 
su vrela spasenja, potekli su potoci milosti koji nose spasenje 
svijetu. No ta vrela milosti stavio je Bog u Marijine ruke. Pre- 
ko njezinih ruku daje Bog svaku milost koju daje, i bez nje ne 
daje nijednu milost koju daje. Te su milosti upravo ono mlijeko 
kojim hrani i doji nova Eva, nova majka svih živih, svoju djecu 
na zemlji. 

Tako Marija doista ostaje vječna Eva, vječna nova Eva: 


vječno spasenje svijeta. 
, * * * 

To je evo velika tajna Marijina preko koje nijesmo mogli 
nikako preći u ovim duhovnim vježbama. Ili zar mogu proći du- 
hovne vježbe, a da se ne sjetimo da smo grešnici i da trebamo 
spasenja? ' 


Ako kažemo, da nemamo grijeha, varamo se i istine nema u 
nama. To svakako vrijedi za lake i svagdanje grijehe za koje svaki 
dan molimo: Otpusti nam duge naše. Ali na žalost moramo računati, 
makar ne kao sa svagdašnjom činjenicom, s činjenicom da je i re- 
dovnik čovjek, a čovjek može pasti i duboko pasti. Moramo računati 
s činjenicom da i redovnik može podleći đavlu i smrtno sagriješiti. 
Ta s tom činjenicom računa naš sv. Otac i u svom pravilu! 

I za redovnika dakle postoji pitanje spasenja. I redovnik može 
postati utopljenik koji traži dasku spasa da ispliva iz dubina. Što 
više nitko toliko ne treba spasenja koliko redovnik. Za nikoga nije 
tako opasan i pogibeljan grijeh kao za redovnika. Nitko se tako brzo 
ne pretvori u okorjela đavla kao redovnik. Nitko zato toliko ne viče 
za spasenjem kao duša redovnika — grešnika. : 

No zar redovnika treba još poučavati gdje je ta daska spasa, 
druga daska spasa iza sv. krsta? Ta sama ga majka Crkva po njego- 
vim poglavarima tjera svaki tjedan na tu dasku spasa. Sama majka 
Crkva nalaže redovničkim poglavarima da paze da im se podložnici 
tjedno ispovijedaju. 

Redovnika tjerati na ispovijed! Nije li sablazno o tom i govo- 

.riti? Ali redovnika poticati na sv. ispovijed i to na dobru i savršenu 
ispovijed — to je svakako jedan od prvih zadataka duhovnih vježba. 


Nikada nije uopće dosta govoriti o uzvišenoj vrijednosti i 
blagodatima tog prvog djela spasenja, u kojem je Krist ostavio 
kao sok svoje krvi i suza svoje majke. Uživimo se dakle malo u 
divnu blagodat sv. ispovijedi! 

*% * % 


Što čini i stvara jedna dobra ispovijed kod jednog velikog 
grešnika? Prije svega sv. ispovijed vraća čovjeka iz sotonskog rop- 
stva na slobodu sinova Božjih. 

Povijest je izabranog naroda povijest najstrašnijeg ropstva 
egipatskog i još strašnijeg ropstva asirsko-babilonskog. To su naj- 
tužnije stranice povijesti toga naroda. Sam je Bog rekao Mojsi- 
ju, kad ga je slao da izbavi narod iz egipatskog ropstva: Vika na- 
roda doprla je k meni na nebesa, vika i vapaj, dok ga tlače nje- 
govi tlačitelji. :' 

No što je svako ropstvo ovoga svijeta? što je najokrutnija 
tiranija i najdivljijih istočnih tirana prema ropstvu grijeha i ti- 
raniji paklenog tirana kojom  pritište  grešnikovu dušu? Svaki 
smrtni grijeh kao da okuje dušu samim paklenim lancima. Takav 

srešnik nije prije svega, sposoban učiniti ma i jedno dobro dje- 
koje bi vrijedilo za nebo. Što više, grijeh tako zarobi čovjeko- 
vu dušu, da nekom neodoljivom silom srlja sve dublje i dublje 
1 njegove ponore. Kao što se ne može zaustaviti kamen koji leti 
iz strminu gore, tako ni grešnik, kad jednom počne griješiti. 
Covjek postane rob svoga grijeha. Grijeh zarobi čovjekovo srce. 
Grijeh zarobi čak i um. Kao što prema franjevačkoj školi pakle- 
na vatra zarobi sve misli čovjekove da čovjek ne može ni na što 
drugo misliti, tako grijeh već na zemlji okuje čovjekove misli. 
Grijeh ne da čovjeku ni misliti. 

To stanje ropstva čini grešnikovo stanje na posebni način 
bijednim i žalosnim. Ništa izvana za čovjeka nije bjednije i sra- 
motnije od ljudskoga ropstva. Ništa bjednije i sramotnije iznutra 
od ropstva grijeha i sotone. 

No u toj bijedi nad skrušenim grešnikom svećenik digne 
ruku i progovori svoje i Božje riječi: Ja te odrešujem. Znadete 
li što se dogodi na te riječi? Dogodi se ono, što se zbilo kad je 
anđeo u tamnici kucnuo Petra u rebra i rekao mu: Ustani brzo! 
Tada spadoše verige s ruku njegovih. I prođoše četiri straže i 
željezna im se vrata sama otvoriše. Tako da Petar nije vjerovao 
da se to događa u zbilji, nego da je sve to samo san. Sve se to 
događa i sa svakim, pa i najvećim grešnikom, kod dobre sv. ispo- 
vijedi. Paklene verige padaju s njegove duše. Iz sotonskog se rop- 
stva vraća u slobodu djece Božje. On opet može slobodno stvara- 
ti djela za nebo. Dobiva i milost Božju kojom može svladavati ti- 
ransku silu grijeha. Njegove su oči opet slobodne da vide Božje 
istine i Božje putove u životu. 


* % kJ 


Ili želite ili još više čuti o tom čudu spasenja koje se kri- 
je u sv. ispovijedi? Znadete li što čini sv. ispovijed? Ona stvara 
iz krivca pred Bogom pravednika. 

Zašto se teški grijeh naziva teškm grijehom? Ako zbog 
ičega, a ono zbog toga jer čovjek u teškom grijehu osjeća nad so- 
bom tešku ruku Božju. Isus govori da će ljudi u teškim danima 
suda Božjega govoriti gorama: Padnite na nas i bregovima: po- 
ijte nas. Grešniku bi bili bregovi i gore lakše od one teške ruke 
Božje koja ga pritište. To je osjećaj krivnje, to je osjećaj krivi- 


A taj osjećaj krivnje rađa osjećaj straha. Čovjek sa smrt- 
nim grijehom ne gleda pred sobom blago lice dobroga Boga, ne- 
gO strašno lice srditoga Suca. U duši grešnikovoj kao da vječno 
Brme gromovi Božjega suda i sijevaju munje Božjega gnjeva. 
Grešnik bi najvolio nekuda pobjeći pred svojim Bogom. Ili zašto 
Adam bježi i skriva se kad je poslije grijeha začuo korake Božje? 

Ta ti su koraci bili za Adama kao koraci Božjega dolaska kad 
bude dolazio suditi svijetu ognjem! 

Osjećaji krivnje i straha — osnovni su osjećaji grešnikove 
duše. A to nijesu prazni osjećaji. To nijesu prazne utvare koje 
u snu progone čovjeka. Na vagi je Božje pravde grešnik krivac 
pred Bogom, grešnik je krivac vječnoga prokletstva, grešnik je 
krivac vječnoga ognja. Kad ne bi grijeh bio uistinu tolika kriv- 
nja pred Bogom, da li bi ga dobar Bog mogao tako strašno kaž- 
njavati? 

No gle ,tada dolazi svećenik i nad skrušenim grešnikom 
izgovori riječi Božje: Ja te odrešujem od svih grijeha tvojih. I 
što se dogodi? U isti se čas bregovi odvale sa čovječjeg srca i 
stropoštaju u dubine mora Božjega milosrđa. S duše grešnikove 
kao da padne teret čitava pakla. Pred dušom grešnikovom nesta- 
ne strašna lica srdita Boga. Sve ze prošlo kao san. Duša se pro- 
budi iz tog sna kao nevino djete nad čijom se kolijevkom poput 
milog lica dobre majke nadvija ljubezno lice nebeskoga Oca. 

Čovjek više nije krivac pred Bogom. Krv je Kristova pla- 
tila pravdi Božjoj i isplatila posljednju paru duga čovjekove 
krivnje. Čovjek je primio u svoju dušu milost po kojoj ne samo 
da nema više nikakva prokletstva na. njemu nego po toj milosti 
“i dobiva pred Bogom kao svoje najdublje pravo samu baštinu 
neba. Mjesto krivnje duša je dakle dobila svoja vječna prava. 
Covjek je iz krivca postao pravednikom. 

* * * 


Ali postoji još jedno čudo, najveće čudo, koje stvara sveta 
ispovijed. Ona iz Božjeg neprijatelja stvara dijete nebeskog Oca. 

Stanje je smrtnog grijeha stanje rata i neprijateljstva s 
Bogom. Smrtni je grijeh prestupak Božjega zakona. Čovjek dovi- 
kuje u lice.Bogu: Neću da ti služim. Ja se ne pokoravam tvojoj 
volji. Čovječja se dakle volja pobunjuje protiv svog vrhovnog 
gospodara. Čovjek zajedno s đavlom navješta rat velikom Bogu. 
Pa dok čovjek ostaje u smrtnome grijehu, on je u ratnom stanju 
s Bogom. On znade da ga Bog mrzi i da on mrzi Boga. 

Što, međutim, znači za ljudsku dušu ovo stanje neprijatelj- 
stva s Bogom? Što znači za ljudsku dušu kad osjeća da mrzi Bo- 
ga kojega je stvorena da ljubi? A što istom znači kad duša osje- 
ća da je Bog mrzi, onaj Bog da je mrzi za čijom ljubavlju više 
žudi nego što žudi za svojim vlastitim opstankom? Duša osjeća 
da se bori sa samom sobom, da se bori s najdubljim zahtjevima 
i željama svojega bića. Dok je čovjek u ratu s Bogom, on je, da- 
kle, i u najbjesnijem ratu sa samim sobom. To je onaj nemir 
koji nosi svaki grijeh u ljudsku dušu. To je onaj nemir o kojem 
govori Sv. Pismo: srce je grešnikovo kao uzburkano more — ne- 
ma mira grešnicima. 

= Nijedan rat ne nosi sreću, nego samo rasulo i pustoš. Nije- 
u li vječni pratioci svakog rata: glad, bijeda i smrt? No svi su 
5 ratovi samo izvanjski ratovi. A kako je istom strašan rat kad 
ni sićušni nevidljivi neprijatelji čovječjeg života — oni mikrobi 
“bacili navale na čovječje tijelo da ga iznutra ruše i uništavaju! 
No što onda da kažemo za rat čovjeka i Boga koji se vodi u naj-. 
qubljim dubinama duše? Drugome ratu može čovjek nekamo po- 
kieći. No u tom smo ratu u sredini bojnoga polja. Strijele srdžbe 
Božje, strašnije od atomskih bombi, padaju i točno i sigurno ga- 
ju svoj cilj u središtu naše duše. To je doista najstrašniji rat 
ošenja, propasti i smrti. 

No tada dolazi Isus i svojim uskrsnim pozdravom: Mir va- 
a, kojima oprostite grijehe, bit će im oprošteni, navješta: ratu 
kraj. Na koncu svakoga rata bio je običaj da zazvone sva zvo- 
. Kad bismo imali uši da slušamo anđeoske zvukove, nakon 
e ispovijedi, sigurno bismo čuli anđeoska zvona mira, čuli 
o božićnu anđeosku pjesmu nad dušom kao nad betlehem- 


Jer što se događa kad svećenik nad skrušenim grešnikom 
izgovori riječi samoga Boga: Ja te odrešujem? Što se događa? 
se Kristova izlije nad grešnikovu dušu, krv, koja je na kri- 
vikala za pomirenjem. Ta krv pomiriteljica zapečati u duši 
igovor mira između neba i zemlje. Po krvi Kristovoj milost pre- 
plavi dušu, ona milost koja čovjeka čini djetetom Božjim. Bog 
u tom čovjeku više ne vidi svoga neprijatelja nego svoje dijete, 
koje ljubi kao što ljubi svoga Jedinorođenca koji mu je omilio. 
Nije zato čudo da je redovno plod dobro izvršene -sv. ispo- 
vijedi, po riječima tridentinskog sabora, a i iskustva samoga  ži- 
vota: mir duše. Tko je makar jednom u životu osjetio što znači 
iz uzburkanog mora grijeha preći u luku mira po sv. ispovijedi, 


taj je doista kadar shvatiti kakvo je čudo spasenja taj sv. sakra- 


O kako su velika čudesa spasenja dana grešnicima u sakramen- 
tu sv. ispovijedi! A kako da i ne budu kad iz svake ispovijedaonice 
Proviruje uz spasiteljsku Isusovu ruku i spasiteljska ruka majke Ma- 
| Kad bi samo i redovnici-grešnici bili uvijek svjesni kako se blizu 
nalaze izvorima spasa! Kad bi se samo i redovnici-grešnici znali i htje- 
li odmah i brzo poslužiti tim izvorima spasa! Kad bi samo redovnici 
grešnici znali brzo i čvrsto prihvatiti milosrdnu ruku spasa, ruku 
sa i majke Marije! 

Ili možda mislimo da sakrament sv. ispovijedi nema značenja 
nas ako nemamo smrtnih grijeha? Crkvena nam povijest protivno 
azuje. Ona nam dokazuje, da je taj sakrament došao u češću po- 
u ne po velikim grešnicima, nego po pobožnim i kreposnim mona- 

sima i samostancima. Što su imali manje grijeha i što su imali ma. 
nje grijehe, to su više osjećali potrebu tog sakramenta spasa. 

A to. se razumije samo po sebi. Ta spasenje se ne sastoji samo 
u tome da Bog izvadi čovjeka iz dubina grijeha u koje je pao. Spase. 
nje se sastoji još više u tome da Bog sačuva čovjeka te ne padne u 
dubine i ponore grijeha. Pa to mi najbolje znamo baš iz Marijine 
tajne, iz tajne Marijina spasenja. Time je naš bl. Ivan Duns Skot ri. 
ješio zagonetku spoja bezgrešnog začeća s potrebom spasenja sa stra. 
ne Marijine. Veće je naime spasenje pridržati, nego pridignuti. | 

A takvo je spasenje potrebno i najsvetijem redovniku. 1 najsve. 
tijem je redovniku potrebita jakost Božja koja će ga sačuvati od 
grijeha. A jakost koja predspašava čovjeka — to je također milost 
sakramenta spasenja, sakramenta sv. ispovijedi. Jer tim se skramen- 
tom ne uništavaju samo grijesi nego se i daje snaga da ne griješimo. 

Što više, ne rasklimaju li laki grijesi šarafe naše duše te često 
treba samo malo jači pritisak i duša popušta pred nasrtajem đavla? 
Kako je dakle važno da se po sv. ispovijedi ti šarafi učvrste i stegnu, 
pa da bez straha avion naše duše leti u Božje visine? 

Dao dakle Gospodin da nam ove duhovne vježbe s pogledom 
na Mariju kao novu Evu, kao majku Spasitelja i spasenja, dadu još 
više volje i želje da svoje ijedne ispovijedi — te divne izvore spase- 
nja, još savjesnije i savršenije obavljamo, pa da po njima Marija i 
na nama vrši i izvrši svoju ulogu suradnice spasenja i tako da spoz- 
namo u dubine svoje duše da je dijete koje je Marija rodila doista 
isus, Spasitelj i za nas. Amen. 


ila. 


13. razmatranje 


INIMICITIAS PONAM INTER TE ET 
: MULIEREM 


NEPRIJATELJSTVO STAVLJAM IZMEĐU TEBE I ŽENE 


Na vratima je raja zemaljskoga Bog, dok tjera ljude radi 
grijeha iz raja, uskliknuo zmiji, paklenoj zmiji koja je zavela lju- 
u grijeh i propast: Postavljam neprijateljstvo između tebe i 
me! Bog je tim riječima proglasio nepomirljivo neprijateljstvo 
i vječni rat između paklene zmije i Marije. 


1 Bile su to nove riječi, a stara istina. Te su riječi bile, na- 


Kad je naime Bog stvorio anđele na nebu, on je odmah pred 
njih iznio svoj vječni plan Božjega kraljevstva na svijetu. On im 
je otkrio svoju vječnu odluku da postavi kraljem svega stvore- 


se, kao Danica među ostalim zvijezdama, isticao jedan anđeo 
koji je radi toga dobio i ime Danica ili latinski Lucifer. Sjaj ga 
je njegove naravi toliko zaslijepio da se počeo smatrati jednakim 
Bogu. Ohološću se toliko zanio da je držao sebi ispod časti kla- 
Njati se Bogu u čovječjoj naravi, a još manje priznati vlast i gos- 
Podstvo jedne žene nad sobom. Tako Lucifer u svojoj oholosti 
digne glavu nad samoga Boga i usklikne drski svoj izazov Bogu: 
Neću služiti! Neću se klanjati Kristu ni Mariji! Što više našavši 
se povrijeđen u svojoj oholosti uskipje mržnjom na svoje supar- 
e, na Krista Kralja i na Mariju kraljicu, te podigne ratnu zas- 
lavu protiv Krista i Marije. A nije ostao osamljen. Svojim je re- 
Pom povukao trećinu nebeskih zvijezda. Lucifer je za sobom po- 
Yukao trećinu nebeskih anđela koji su zajedno s njime jurnuli u 
boj protiv Krista i Marije. - 

No tada ustade drugi veliki anđeo: ustade Mihael arkan- 
đeo. On je već bio u svojoj poniznosti kleknuo pred likom Isusa 
i Marije. On je već u njima gledao svoga kralja i kraljicu kojima 
će služiti. On je već cijeli svoj duh, svoj um, svoju snagu 1 volju 
poklonio njima. Lik Krista i Marije lebdio je pred njime kao ide- 
al njegove duše. Oduševljen tim idealom, idealom Krista kralja 
i Marije kraljice, on je u isti tren podigao i svoj ratni stijeg, te 
uz poklik: Tko je kao Bog i tko je kao Božja majka s vjernim 
anđelima Božjim nasrnuo na odmetne anđele. 


To je bio rat na nebu. I taj se rat vodio u vidu Isusa i Ma. 
rije. I pobjeda koju je Mihael zvojevao nad Luciferom bila je u 
vidu Isusa i Marije. Iz same vječne ideje o Isusu i Mariji kao 
da je žarilo svjetlo i toplina u duhove anđela koje im je dalo sna- 
ge da s Mihaelom arkanđelom stanu na branik slave i časti svo- 
ga kralja i kraljice i da obrane njihovo kraljevsko dostojanstvo 1 
vlast nad nebeskim duhovima. 


ka * * 


Tako je dakle započeo rat između Lucifera i Marije. Na ne- 
bu je taj rat počeo. Na zemlji se taj rat samo nastavio. Kad je 
naime Lucifer ugledao prvi ljudski par na zemlji, kad je ugledao 
Adama i Evu, pred njegovim se očima obnovila davna slika Isusa 
i Marije. A ta stara slika obnovila je u njemu i staru mržnju. Iz 
mržnje na Isusa i Mariju on je navalio na prve ljude. Tako je po- 
javom prvih ljudi započeo na zemlji sotonin rat protiv Isusa i 
Marije. 


No sotona se ubrzo uvjerio da u Adamu i Evi nije našao 
onu pravu ženu ni pravoga čovjeka koji će biti njegov kralj i 
kraljica. Zato je stao u zasjedu da vječno vreba kad se bude po- 
javila Marija s Isusom. A kad je spoznao da ta žena ima izići iz 
kuće i roda Davidova, tada je zavirivao u svaki kutić gdje se na- 
lazio koji potomak Davidov. Svaka je djevica iz te kuće bila so- 
toni prijetnja propasti njegove vlasti na zemlji. 


Jao Mariji i malome Isusu da ih nije Bog sakrio svojim ta- 
janstvenim velom pred pogledom Luciferovim! Baš zato je Bog 
dao Mariji zaručnika i muža, kako to piše već apostolski Otac, 
sv. Ignacije antiohijski, da se sotona prevari, da ne spozna djevi- 
čansko začeće Marijino, pa da ne sazna kao sigurno da se u na 
zaretskoj kućici skriva njegov prvi neprijatelj: da se skriva Isus 
i Marija. Kako je bio sotona navalio po kralju Herodu na dijete 
Isusa već iz same sumnje da bi to mogao biti nebeski kralj! A što 
bi tek bio učinio da je to za njega bila sigurna činjenica. Bog bi 
bio morao neprestano čudesima bdjeti nad životom Isusa i Mari- 
je da je Lucifer znao tko se skriva u njima. 

Mariji je, međutim, bilo brzo otkriveno kakav je boj i bor- 
a čeka s duhom tmina, s paklenim neprijateljem. Po starcu 
neonu u jeruzalemskom hramu nakon četrdeset dana od Isu- 


nak kojem će se protiviti, protiv kojega će se boriti. Ona je spo- 
ala kako će sotona napeti sve svoje sile da preko ljudi uništi 


avu borbu i rat. Jer i tebi će samoj probosti mač dušu! — re- 
joj starac Šimun. Marija je tako bila duboko upućena u tajnu 
a između tamnih sila i Božjega kraljevstva koje je predstav- 
o njezin sin s njome samom. Od časa Šimunova proroštva Ma- 


vi. 

A kad je taj neprijatelj doista izišao, kad je mogao Krist 
uskliknuti: Evo dolazi sotona, sad je vrijeme tamne vlasti, tko 
tada prvi uz Krista staje i tko stalnije ostaje na bojnom polju 
nego njegova majka, B. D. Marija? Dok je Krist brao cvijeće svo- 
|! uspjeha, dok ga je narod na rukama nosio i dizao na prijes- 
je slave i časti, Mariji kao da nije bilo ni traga. Ali kad se imao 
vesti krvavi boj za Božje kraljevstvo, kad je Krist imao biti 
mjen trnovim vijencem i posađen na prijestolje križa, kad je 
ist oružjem križa imao povesti konačnu i odlučnu bitku protiv 
a oholosti, tada čitamo: Stajala je pod križem Isusova majka. 
a je bila suradnica Kristova u njegovu boju. Mač koji je pro- 
dao njezinu dušu, bio je mač koji je zajedno s Kristovim kri- 
m uništavao sotoninu vlast na zemlji. Ta recite sami što je uz 
probodeno Isusovo srce toliko duša otelo sotoni kao žalosno ma- 
erinsko Marijino srce! 


Nijedan se sigurno doživljaj nije toliko usjekao u Marijinu 
dušu kao doživljaj Kalvarije. Taj je doživljaj ostao uklesan neiz- 
isivim slovima ljubavi u Marijino srce. Marija zato taj doživljaj 
može zaboraviti čitavu vječnost. Onaj stav žrtvene ljubavi pre- 


iju je ona proživjela pod križem postao je njezina druga narav. 
oga s pravom možemo reći da Marija ostaje kroz svu vječnost 
nebu u stavu ne samo vječne svećenice koja u beskrajnoj lju- 
Vi žrtvuje svojega sina, nego i u stavu junačke ratnice koja se 
ori za Božje kraljevstvo u svijetu. Dok. dakle bude imao sotona 
1 zadnji kutić vlasti nad jednom dušom koju bi Bog mogao još 
OSvojiti za svoje kraljevstvo, Marijino srce neće prestati jurišati 
Protiv njega. 


Zar je onda čudo što Crkva može s najvećim pravom klica- 
u Mariji: Raduj se, Bogorodice Djevo, jer si sama uništila sva 

ivovjerj čitavom svijetu? Ta krivovjerja su bila jedno od 
ori odišu, kojim je Bih laži jurišao na Božju Crkvu, > .kra- 
ljevstvo Božje na zemlji. Tko dakle da stane sa strane > u 
prve redove tog rata nego ona koja je pod križem postala prva 
ratnica Božjega kraljevstva? 


Ili zašto je Marija dala sv. Dominiku ono najsjajnije oruž- 
je Božjega kraljevstva, oružje sv. krunice, nego zato da tuče i 
pobijedi paklenog duha koji se skrivao iza albigenškog krivovjer- 
ja? A zašto Marija napose u današnje doba izlazi gotovo otvore- 
no i javno u borbu protiv sotone u svijetu — kao što je to slučaj 
u Lurdu i Fatimi — nego baš zato jer je danas vrijeme kad soto- 
na počinje sve javnije i otvorenije nastupati u boju al Boga 
i Božjega kraljevstva? Što se naime više približuju poslje ji “X 
sovi svijeta, to se više i sotona podiže u svojim jurišima na Bo- 
ga. Ali to se više i Marija pokazuje kao Božja ratnica koja ima 
voditi rat i konačno satrti glavu paklenoj zmiji. 


Na taj način k svim lijepim i svetim odlikama B. D. Mari- 
je moramo evo dodati i odliku ratnice Božje, ratnice i borilice 
protiv sotone. Kao i sve druge odlike Marijine: tako je i ta njena 
odlika neprestano na srcu i u ustima naše majke Crkve dok slavi 
svoju nebesku majku i kraljicu. To je i razlog da Crkva pozdrav- 
lja Mariju kao junačku Juditu koja je odrubila glavu paklenog 
Holoferna. Crkva pozdravlja Mariju kao i Juditu: Ti si junački 
radila, i srce je tvoje bilo jako jer si ljubila čistoću. Stoga te je 
ruka Gospodnja jačala i stoga ćeš biti blagoslovljena do vijeka. 
Crkva pjeva zato o Mariji: Lijepa si i krasna, kćeri jeruzalemska, 
strašna kao dobro uređena vojska u bojnom sastavu. Ili . opet: 
Jaka Djevo kao Davidova kula: tisuću štitova vise sa nje, sve 
oružje junaka. ' 

* * * 


Možemo li i mi u ovim duhovnim vježbama mimoići ovu 
divnu odliku naše majke Marije? Možemo li ovdje zaboraviti na 
Mariju kao ratnicu protiv sotone? Pa duhovne bi vježbe morale 
biti naše vojničke vježbe za boj protiv sotone. Jedna od glavnih 
svrha duhovnih vježbi stoji baš u tome da nas stave ili vrate u 
kondiciju za duhovni boj koji nam je biti na svijetu. A taj je 
boj prije svega protiv đavla. 


Ili zar ne znate što piše sv. Pavao: Naša borba nije protiv 
krvi i tijela, nego protiv poglavarstva, protiv vlasti, protiv ovih 
tamnih svjetskih ravnatelja, protiv opakih duhova u uzdušnim 
visinama. Naša dakle borba nije u prvom redu protiv ljudi, pa 
niti krvi i tijela u nama samima — makar bi se tako na oko čr 
nilo — naša je borba prije svega protiv sotone 1 njegovih anđela. 

Ako to vrijedi za sve kršćane, koliko to više vrijedi za Isusove 
zaručnice, koliko to više vrijedi za Bogu posvećene duše? 
Nijeste li već toliko puta čuli onu legendu o pustinjaku koga 
anđeo vodio da mu pokaže borbu sotone protiv ljudi. Odveo ga u 
ad. Na gradskim vratima naiđu na tri đavola kako ljenčare i dosa- 
Guju se. No tada ga odvede u neki samostan. Već iz daleka opaze na 
tisuće đavola. Kroz svaki prozor, kroz svaki dimnjak i kroz svaku 
rupicu provaljivao je po koji pakleni duh i svim silama nastojao da 
prodre unutra. Začuđen pustinjak upita anđela; što sve to znači. Za- 
što u gradu nije vidjeti nikakve đavole da bi navaljivali, a ovdje u 
mostanu ima ih na tisuće? — Pa to je vrlo jednostavno. U gradu 
vi opet i bez sotonske navale služe đavlu i njemu se preda- 
. A u samostanu se svi svim silama bore protiv sotone i neće da se 
podvrgnu njihovoj vlasti. Zato su za cijeli grad dosta i tri đavola da 
drže stražu i ti si još dosađuju od besposlice. A u samostanu imaju 
eviše posla tisuće đavola jer je tu pravi rat između mjih i redovni- 


Da, pravi su redovnici i redovnice najvjerniji sljedbenici B. D. 
Marije ne samo u siromaštvu, čistoći i poslušnosti nego su i njezini 
sljedbenici u borbi protiv sotone. i njegove vlasti i kraljevstva na 
lji. Kako duhovne vježbe imaju zadaću da u nama obnove pravi 
ovnički duh, one imaju i svrhu obnoviti i duh borbe i borbenosti 
protiv sotone. : 


Ili zar možda ne znamo, u čemu se sastoji ta borba i rat 
protiv sotone? Borba protiv sotone — to je borba protiv grijeha. 
otona je početnik grijeha. Sotona je učitelj grijeha. Sotonina je 
vlast, vlast grijeha. Grešnik po grijehu ostavlja Boga i kao zalu- 
tala ovca nužno postaje plijen paklena vuka. Po grijehu sotona 
vlada svijetom. 

Boriti se dakle protiv grijeha znači boriti se protiv đavla 
i njegova kraljevstva. : 

O toj smo borbi već dostatno govorili. Govorili smo i o 
om oružju u toj borbi, oružju koje nam je sam Isus stavio u 
e. Mi smo govorili o sv. ispovijedi. Tko se znade dobro služiti 
lim oružjem, taj mora sotonu pobijediti. Tko se dobro ispovije- 
da, taj se mora spasiti. 

Ali baš zato i sotona ne traži ništa toliko, nego da čovjeku 


Nastoji odvratiti da se dobro ne ispovijede. 
Prije svega sotona želi da naše ispovijedi postanu samo 


“Pravo se tako i sotona uvlači u naše ispovijedi da ih učini neis- 
Pravnim oružjem protiv grijeha, a to znači protiv samoga sebe. 

Takve će ispovijedi biti više na štetu nego na korist duši koja će 
ih obavljati. k 

Ali iznad svega sotona želi da naše ispovijedi postanu bom. 
bom koja će eksplodirati u našim vlastitim rukama, da naše ispo- 
vijedi postanu oružjem naše vlastite propasti. A to čini na taj na. 
čin da u našu dušu stavlja stid i strah te na ispovijedi zatajimo 
grijehe, velike i teške grijehe da ne priznamo iskreno pred sve- 
ćenikom. 

Poznata vam je ona legenda, koja priča o nekom svecu ka- 
ko je vidio đavla gdje za jedne velike ispovijedi dok su se mno- 
gi ljudi ispovijedali u crkvi hoda od ispovijedaonice od druge i 
šapće nešto u uho onima koji su se ispovijedali. Upita ga svetac 
što to čini. A đavao odgovori da ljudima vraća ono što im je 
oteo. A što je to? — upita ga svetac. — Vraćam im stid i strah. 
Kad sam ih nagovarao na grijeh, tad sam im uzeo stid i strah 
pred grijehom. A sada im ga natrag vraćam kad idu na ispovijed, 

Ima li nešto strašnije za vojnika, nego kad mu neprijatelj 
iz ruku otme oružje? Ima li dakle nešto strašnije za Božjega voj- 
nika, nego kad mu sotona otme iz ustiju sveto ispovijedno priz- 
nanje grijeha kojim bi jedino mogao zadati smrtan udarac svoje- 
mu paklenom neprijatelju? 

Kad je Isus u Evanđelju liječio gluhonijeme, čitamo da je 
duboko uzdahnuo. Kao da je neki teški kamen bio na Isusovu 
srcu dok je gledao stanje onoga gluhonijemoga. Kako bi onda 
morao uzdisati Isus dok promatra tolike gluhonijeme đavle u 
ustima svojih kršćana, dok im đavao veže jezik te ne mogu priz 
nati svojih grijeha pred Bogom da ih se oslobode? 

Ili želimo da izbliza promotrimo strahotu i veličinu grije- 
ha svetogrđa koji počini svaki kršćanin kad na ispovijedi zataji 
teški grijeh? U tom bi nam mogao pomoći život jednog sveca, 
život svetog Konrada, trećoreca iz Piačence. 


* * * 


Sveti je Konrad bio plemić i strastven lovac. Jednoga dana, 
da u lovu istjera divljač iz guštika, zapali trnje. No vjetar zane- 
se oganj u obližnju gradsku šumu i nastade silan požar. šuma iz 
gori i ostade silna šteta. Konrad potajno pobjegne u grad, a da 
ga nitko nije primijetio. Kad su gradski stražari doletjeli na mje 
sto, uhvate tamo nekog priprostog čovjeka. Njega zgrabe, kao 
krivca i dovedu u grad. Bace ga na velike muke i mučilima ga 
prisile da prizna, i ako nedužan, požar kao svoju krivicu. Zato 
bude i osuđen na smrt. Nijesu ništa čekali, nego ga ravno pove 
doše na stratište. No tada se probudi savjest u plemiću Konradu. 
— Zar da nedužan čovjek strada i umre za mene zločinca? Zar 
da ja budem kriv smrti nedužna čovjeka? I Konrad ustane te ode 
do suca, te sam prijavi svoj čin i svoju krivnju da spasi nedužna 

čovjeka. Konrad na to rasproda cio svoj velik posjed, naplati 
odštetu gradu. žena mu ode u samostan, a sam stupi u treći red 
sv. Franje te ode u tuđi kraj u samoću i pustinju da služi Bogu. 


To je znamenit događaj iz života sv. Konrada. No recite sa- 
da: — Nije li djelo svakoga grešnika koji čini teški grijeh potpu- 
no slično djelu plemića Konrada? Kad je Bog stvorio zemlju, či- 
tamo u Sv. Pismu da je stvorio raj na zemlji. To je bio vrt rasko- 
šja u koji je Bog skupio sve najljepše i najbolje što je izišlo iz 
njegove božanske ruke. Ali je raj zemaljski bio samo slika divno- 
sa drugog raja koji je Bog uredio unutar samoga čovjeka po svo- 
joj milosti. Raj je zemaljski Bog uredio za čovjeka, a raj u ČO- 
vjekovoj duši Bog je uredio kao prebivalište i palaču samom svo- 
jem veličanstvu. No što je učinio čovjek prvim svojim teškim gri- 
jehom? Uzeo je paklenu vatru i podmetnuo je ne samo pod raj 
zemaljski nego i pod Božji raj u svojoj duši i za čas se divno dje- 
lo Božje našlo u prahu i pepelu. Čovjek je svojim grijehom po- 
stao najstrašniji palikuća. Što je učinio prvi čovjek, to vrijedi za 
čin svakoga čovjeka koji učini smrtni grijeh. Makar ima danas 
nogo ljudi koji se hvastaju da oni nijesu nikome kuću zapalili, 
ipak ti ljudi strahovito lažu: — oni su prvim svojim teškim gri- 
jehom zapalili Božju kuću u svojoj duši, kuću koju je izgradila 
sama Božja ruka na sv. krstu. Da, svaki je smrtni grijeh zločina- 
čki palež u očima Božjim, zločinački palež koji viče za odštetom 
i osvetom pravde Božje. , 


No što je učinio prvi čovjek kad je učinio svoj strašan zlo- 
čin pred Bogom? Nije li se odšuljao i sakrio baš kao ono Kon 
rad, plemić iz Piačence? Što više i onda kad ga je Bog našao i kad 
ga je želio skloniti da otvoreno prizna svoje nedjelo i krivicu, što 
čini Adam? Od drsko odgovara Bogu: — Nijesam ja kriv, kriva 


Ja nijesam ništa kriva — opet odgovara i žena. 
A zar djeca Adamova nijesu sasvim slična svojemu ocu? 


lazi čovjek da ispriča svoje grijehe? Ljudi su došli već dotle da 
ivrde kako čovjek uopće nema slobodne volje, nego da nužno 
mora slijediti nagone svoje naravi. Prema tome da je i kriv sva. 
kome grijehu onaj koji je tu narav dao i stvorio. Uzalud dakle 
traži Božja pravda krivca među ljudima. 

No pravda se Božja ne može tako jednostavno zadovoljiti. 
Kod svakoga smrtnoga grijeha postoji zločinački palež Božjega 
djela i pravda Božja traži, neumoljivo traži odštetu i zadovoljšti- 

nu. Prema tome pravda Božja mora imati krivca u svojim ruka- 
ma da plati krivicu grijeha. Čovjek se ispričava da nije krivac. 
Covjek neće da bude krivac. Gdje je dakle krivac? Tko je dakle 
krivac? — viče pravda Božja. 


I gle, što se dogodilo! Ono što je uzalud tražila pravda 
Božja, to je pronašao čovjek grešnik. Bog se uzalud mučio da 
pronađe krivca, ali ga je grešno čovječanstvo pronašlo. Grešnik 
je pronašao zločinca koji je kriv svakome zlu na ovome svijetu. 
Našli su ga jedne noći na Maslinskoj gori. — Kao na zločinca 
izašli ste na mene s mačevima i s toljagama — doviknuo im je 
taj krivac kad su došli da ga uhvate. I svezaše ga kao pravoga 
zločinca i vodali ga po sudovima. I svi su ga sudovi proglasili kri- 
vim. — Kad on ne bi bio zločinac, ne bismo ga predali tebi — 
doviknuli su predstavnici grešnog čovječanstva sucu koji ga je 
imao suditi u ime Božje pravde na smrt. A kad taj Poncije Pilat 
pita narod: — Koga da pustim, koga da proglasim nevinim: Ba- 
rabu ili Krista? — tada sav narod jednim glasom odgovara: Ba- 
raba je nevin, neka se pusti! — Krist je krivac i zločinac, on ne- 
ka se razapne! I osudiše ga kao zločinca i razapeše ga među zlo- 
čincima kao najgorega među njima. Na taj je način proglašen 
Krist krivcem svih zločina svega čovječanstva. Svi grešnici cije- 
loga svijeta kao da su na Krista prebacili sve svoje krivice i kriv- 
nje svih svojih zločina i opačina. 


Da li dakle razumijemo što se dogodilo na Kalvariji, što se 
dogodilo na križu? Nije li se dogodilo na Kalvariji u neizmjerno 
strašnijem obliku ono što smo čuli kod paleža sv. Konrada? Ne- 
dužan čovjek stradava za krivca. Nedužan čovjek mora umrijeti 
mjesto krivca. Nedužan čovjek plaća strašan račun Božjoj prav- 
di za pravoga zločinca. Isus Krist, nedužno Božje Janje, praved- 
nik u čijim se ustima nije našla prijevara i lukavština, koji je 
mogao samim svojim neprijateljima doviknuti: Tko će me od vas 
prekoriti za grijeh?, kojemu i sam sudac dok ga osuđuje na smri 
daje svjedočanstvo nevinosti: Nikakve krivice ne nalazim na ovo- 
me čovjeku — taj nedužni Krist sudi se ,trpi i umire za zločine 
čovjeka grešnika. 


Sv. Konrad nije mogao dopustiti, savjest mu nije dala mi- 
ra, da pusti te za njega strada nedužan čovjek, i to čovjek iz pri- 
prosta puka. No recite onda, može li savjest dopustiti grešniku 
da za njega strada i umre jedinorođeni Sin Božji? Ne bi li do 
smrti savjest predbacivala Konradu kad bi dopustio da za njega 
postrada nevin čovjek? Savjest bi mu vječno grmjela u duši: — 
Ti si krivac nedužne krvi! A što da istom kaže grešniku savjest 
na pogled raspetoga Krista na križu? Krivac si krvi Isusovoj! 
Ubio si Sina Božjega! 

Kad su vodili nedužnu Suzanu na stratište, čitamo u Sv. Pi- 
smu, ustao je mladi prorok Daniel i zavikao: — Nevin sam u krvi 
ove žene! Zar ne bi isto tako morao uskliknuti svaki pravi kršća- 
nin dok gleda kako nedužna Krista vode na Kalvariju i na križ: 
> Ja hoću biti nevin u njegovoj krvi! Ja neću biti krivac smrti Isu- 
sa Krista! I kao što je sv. Konrad otišao pred sudište i priznao: 
Pustite nedužna čovjeka, ja sam krivac, zar_ne bi isto tako 
svaki grešnik morao pred čitavim svijetom, pred sudištem cijelo- 
svijeta uskliknuti i priznati: — Krist je nevin, ja sam krivac 
i zločinac! 

No Bog ne traži tolike žrtve od današnjega kršćanina. Ne. 
kada su doduše morali javni grešnici javno priznavati pred cije- 
lom Crkvom svoju krivicu i grijeh. Ali danas više Crkva ne traži 
toga. Bog i Crkva traže od grešnika još samo to da dođe pred: 
skrovito i tajno sudište Božjega namjesnika i da tamo u tajnosti 
prizna svoju krivicu i da tako sa svoje strane oslobodi Krista od 
krivnje i da tako sa svoje strane ne bude više krivac Isusove 
osude i smrti. 

Evo, to je značenje priznavanja grijeha na sv. ispovijedi. 
Kada grešnik na ispovijedi ispovijeda i priznaje svoje grijehe, ta- 
da odaje pravoga krivca i oslobađa nedužna Krista. Čovjek sam 
sebe prijavljuje na sudištu Božjem i govori: Ja sam krivac, Krist 
je nedužan. 

* * *& 


No odatle također vidimo kako je strašan i težak grijeh za- 
tajiti makar i jedan smrtni grijeh na sv. ispovijedi. Zatajiti je- 
dan velik grijeh na ispovijedi znači proglasiti Krista krivcem to- 
grijeha, ili ostaviti Krista krivcem toga grijeha. Znači, drugim 
riječima, natovariti Kristu na. leđa svoj grijeh i proglasiti Krista 
očincem pred pravdom Božjom. Zatajiti i jedan smrtni grijeh 
znači vikati sa Židovima: — Baraba je nevin, Krist je krivac — 
ja sam nevin, Krist neka se razapne! Zatajiti jedan smrtni grijeh 
znači postati krivcem sramotnoj zločinačkoj smrti Isusa Krista, 
Sina Božjega. . 

Bog preko toga ne može preći. Božja pravda ne može preći 
preko nedužne smrti Sina Božjega. Bog ne može preći preko čas- 
ti jedinorođenoga svojega Sina. Božja pravda mora vratiti Sinu 
Božjemu čast nedužnosti koju mu otimlje grešnik proglašavajući 
ga krivcem svojega grijeha. I ako grešnik ne vrati Sinu Božjemu 
Čast na sudištu Božjem na zemlji, tada će doći sam Bog da otkri- 
je pravoga krivca i da kazni pravoga krivca, da vrati izgubljenu 
čast svojemu Sinu. 

Ti si učinio tajno, ali ja ću učiniti javno — doviknuo je Bog 
Preko svojega proroka kralju Davidu kad je sagriješio. Ništa ne- 

ma tajno što se neće otkriti, niti sakriveno što se neće objaviti 
— govori Gospodin. Gospodin će otkriti tajne i misli srdaca. Sve 
će tajne biti znane, sve grehote pokarane kada Sudac sudit sta. 
ne. Na sudu svojemu skinut će Bog sa svake duše i zadnje pokri- 
valo, koprenu strgnuti, svaku šminku izbrisati — i duša će se 
pred licem cijeloga svijeta naći onako gola kao što se gol pokaže 
čovjek kad dođe na ovaj svijet. 

I tada će se pred cijelim svijetom pokazati u sunčevu svi- 
jetlu tko je krivac, a tko nedužan. Tada će čovjek biti prisiljen 
da vrati čast nevinosti i nedužnosti Isusu Kristu, i da u stidu i 
sramu pred cijelim svijetom rikne: — Ja sam krivac! Ja sam zlo- 
činac. Zbog mojih je krivnja nedužan Krist bio proglašen zločin- 
cem. Zbog mojih je zločina Krist umro zločinačkom smrti na kri- 
žu. i 

* DJ *% 

Evo, pred tim izborom stoji svaki grešnik na ovome svijetu. 
Svaki grešnik mora vratiti čast nedužnosti Sinu Božjemu ili na 
ovome ili na drugome svijetu. Ili će grešnik sebe sam prijaviti u 
ispovijedi kao krivca ili će ga Bog otkriti kao krivca i osuditi 
kao krivca na sudu vječnosti. Ili će čovjek u tajnosti ispovijedi 
priznati svoju krivnju i dati čast Kristu ili će Bog pred licem ci- 
jeloga svijeta prokazati njegovu krivnju i kaznom nadoknaditi 
čast Isusu Kristu. Ili ako želite jednostavnije: Svaki će se teški 
grijeh ili ispovijediti i oprostiti ili će se zatajiti i vječno osuditi 
i kazniti. Ili ispovijed ili vječna osuda — trećega nema! 

Sv. Antonin pripovijeda ovaj događaj ili legendu svoga vre- 
mena. Neka vrlo poštovana udovica, štovana radi dobra i poštena 
života upadne u sramotni grijeh i od velika stida nije se usudila 
taj grijeh ispovijediti. No savjest joj nije dala _ mira i taj ju je 
grijeh mučio i progonio dan i noć. Zato smisli ne bi li drugim ka- 
kvim putem oprala svoj grijeh i skinula ga s duše. Pokuša ga za- 
to okajavati postovima, pokorama, bičevanjima, molitvama i dru- 
gim najraznovrsnijim dobrim djelima. Čak je došla dotle da stupi 
u jedan vrlo strogi red i samostan ne bi li tako sa svoje duše 
skinula teret grijeha koji se stidjela priznati u ispovijedi. Radi 
divna i uzorna vladanja i obdržavanja redovničkih pravila i radi 
njene pobožnosti izaberu je redovnice svojom poglavaricom. Ali 
se nije nikako do toga vinula da bi u ispovijedi priznala svoj 
grijeh. Tako umre na glasu svetosti, ali ni na smrtnom času nije 
ispovijedila svoj grijeh. Sve su je redovnice držale sveticom i sa 
mo su čekale čudesa da Bog potvrdi njezinu svetost. I dogodi se 
čudo. Samo ne onako kako su to redovnice očekivale. Jedna re- 
dovnica sveta života dobi jedno viđenje i u tom viđenju ugleda 


svoju poglavaricu, ali ne okruženu nebeskim sjajem, nego svu 


opkoljenu paklenim ognjem, mjesto anđela okruženu paklenim 

duhovima. Božjim nadahnućem upozna svu tajnu njezine .svetos- 


ti i propasti. 
Ne dao dakle Bog, ne dala naša majka Marija da se na iko- 
me od nas ponovi ova strašna sudbina! Neka nam naša majka 


Marija, prva Božja ratnica, dade u ruke takvo oružje sv. ispovije- 


di kojim ćemo i mi s njome zauvijek satrti paklenoj zmiji njezi- 
nu otrovnu glavu! Amen. 

14. razmatranje 


MACULA NON EST IN TE 
LJAGE NEMA NA TEBI 


Sva si lijepa, prijateljice moja, i nema ljage na tebi! Ove 
riječi zaručnika zaručnici u Pjesmi nad pjesmama kao da ne iz- 
laze s ustiju mašoj majci Crkvi, dok upravlja svoj pogled na Ma- 
riju. Imakulata, bezgrešna, neokaljana, prečista! Nijesu li to pos- 
tala imena koja sama po sebi dovoljno označuju Mariju, jedinu 
među ženama? 

Kad mi danas govorimo o Imakulati, tada doduše najprije 
mislimo na Mariju bez grijeha začetu. Kod starih Otaca nije bilo 
tako. Kad su oni govorili o Imakulati i Bezgrešnoj — a govorili 
su uvijek i mnogo — tada su najprije pomišljali na Mariju čistu 
od svakog osobnog grijeha. Lik Imakulate za njih je bio lik ne- 
dužne ovčice Kristove na čijoj se duši nije našla krivica ni ljaga. 
Ovdje se želim zaustaviti baš na toj divnoj povlastici B. D. Mari- 
je. Malo ćemo izbliže promotriti čistu Marijinu bezgrešnost po 
kojoj ne samo da nije bila u prvi čas okaljana ljagom Adamova 
grijeha nego ni u čitavom svojem životu dotaknuta ni sjenkom 
svojega osobnog grijeha. 

* * * 

Kao što je definirana dogma, proglašena sigurna vjerska 
istina, grešnost sviju ljudi, tako je i definirana dogma bezgreš- 
nost B. D. Marije. Sedam puta na dan pada pravednik — govori 
Sv. Pismo. — Ako kažemo da nemamo grijeha, varamo sami sebe 
i istine nema u nama. Sam nas je Isus naučio da svaki dan mo- 
limo: Otpusti nam duge naše. I zato je s pravom definirao triden- 
tinski koncil kao vjersku istinu ljudsku grešnost. — Ako netko 
reče, da može čovjek koji je već opravdan kroz cio svoj život iz- 
bjeći sve grijehe, pa i lake, bez posebne povlastice — neka bude 
izopćen. ' 

Ali dok smo mi trnje i puni trnja, gle, našao se na svijetu 
jedan ljiljan među trnjem koga se ne dotiče trnje. U isto vrije- 
jeme dok je tridentinski koncil osuđivao bezgrešnost našu, on je 
proglasio bezgrešnost Marijinu. Govoreći, naime, da se nitko ne 
može sačuvati bez posebne Božje povlastice od malenih grijeha, 

odmah dodaje kao primjer takve povlastice B. D. Mariju »Kako 
to drži Crkva«. Time je taj crkveni koncil izrazio istinu, iznio sa- 
mo veliku istinu koju je Crkva uvijek vjerovala i ispovijedala, i 
Koju je već veliki sv. Augustin divno izrazio kad je rekao: Kad se 
govori o grijehu, tada o Mariji uopće neću postavljati pitanja. 


* *% * 


No da li bi bilo potrebno pitati crkveno učiteljstvo da nam 
posebno potvrdi tu divnu odliku bezgrešnosti naše nebeske majke 
kad se ta odlika nalazi jasno uključena u drugim Marijinim odli- 
kama? Tako je već samo bezgrešno začeće postavilo temelj Mari- 
jine bezgrešnosti za čitav život. 

Po bezgrešnom se začeću, kako smo to čuli, Marija povra- 
tila u stanje prvotne nedužnosti. U Marijinoj je duši i tijelu vla- 
dala takva harmonija i sklad te si gotovo ne možemo zamisliti da 
bi Marija mogla doći i na pomisao kakvoga grijeha. Ni prvi lju- 
di ne bi bili sami po sebi došli na pomisao grijeha kad ne bi Bog 
dopustio da im sotona izvana došapne tu misao. No Mariju je 
posebna Božja providnost čuvala da joj se đavao nije mogao pri- 
bližiti. 

Ali još više! Bezgrešno je začeće bilo i više nego stanje ne- 
dužnosti prvih ljudi. Ono je već bilo djelo i plod spasenja Isusa 
Krista. Što više, u njemu je bila upravo čitava sila svetoga Isu- 
sova križa. Isus je naime želio u bezgrešnom Marijinu začeću po- 
kazati svu silu i veličinu svojega spasenja. Kako bi se dakle u 
tom stanju k Mariji mogao i približiti grijeh ili sama pomisao na 
grijeh? Ako je samo stanje nedužnosti kod prvih ljudi prije spa- 
senja bilo stanje bezgrešnosti, stanje nedužnosti bezgrešnog Ma- 
rijina začeća po spasenju moralo je postati nešto daleko više. Ono 
je postalo stanje ne samo bezgrešnosti nego i stanje nepogreši- 
ovosti. 

A ako još dodamo, da je Marija po svojem bezgrešnom za- 
čeću imala zauzeti mjesto nove Eve, družice Kristove u djelu spa- 
senja svijeta, a to znači postati potpuna suprotnost Evi grešnici, 
da li si možemo onda i zamisliti riječ o Mariji grešnici? 

O ne! Samo je bezgrešno začeće već u korijenu značilo Ma- 
rijinu bezgrešnost za cijeli život. 


* “e x 


A što da istom kažemo za drugu, još veću odliku Mariji- 
nu, za odliku materinstva Božjega? Da li bismo možda majku 
Božju mogli zamisliti kao grešnicu? 

Baš je odlika materinstva Božjega navela sv. Augustina da 
tako odlučno odbaci svako raspravljanje o grijehu kad se radi o 
Mariji. Radi časti Isusove, radi časti Sina Božjega — kako on to 
kaže — on nije htio postavljati toga pitanja. Oko materinstva 

Božjega kreće se i čitavo dokazivanje bezgrešnosti Marijine kod 
velikog crkvenog učitelja sv. Tome. On naime ovako piše: 

Koga Bog za nešto odabere, onoga i pripravi da bude spo- 
soban za to određenje, kao što govori sv. Pavao: Učinio nas je 
sposobnim slugama Novoga zavjeta. No blaženu je Djevicu oda- 
brao Bog da bude majkom Božjom. I zato se ne smije sumnjati 
da ju je Bog po svojoj milosti učinio sposobnom za to materin- 
stvo jer to joj i anđeo kaže riječima: Našla si milost kod Boga: 
evo rodit ćeš. Ne bi međutim bila sposobnom za majku Božju 
kad bi ikada sagriješila. 

Prvo ne bi bila sposobna zato, jer čast roditelja prelazi na 
djecu, kao što govori sv. Pismo: Slava su sinova njihovi ocevi. A 
i obratno, sramota bi majke prešla na sina. 

Drugo ne bi bila sposobna zato jer kao majka mora imati 
posebno srodstvo s tijelom Kristovim koji je od nje primio tije: 
lo. No sv. Pavao piše: Kako da se slaže Krist s Belijalom? 

Treće ni zato jer je u njoj na posebni način stanovao Sin 
Božji koji se naziva Božja mudrost — i to ne samo u njezinoj 
duši nego i u tijelu. A u knjizi Mudrosti kaže se: U zlu dušu ne. 
ulazi mudrost, niti će stanovati u tijelu podložnom grijehu. 

Zato treba jednostavno reći da B. D. Marija nije počinila 
nikakva osobnoga grijeha, ni teškoga ni lakoga da se tako na 
njoj ispuni što kaže Pjesma nad pjesmama: Sva si lijepa, prija- 
teljice moja, i ljage nema na tebi. i 


Sveti se Toma dotaknuo ovdje samo nekih razloga — mož- 
da i ne onih najdubljih — radi kojih je materinstvo Božje učini- 
lo Mariju ne samo bezgrešnom nego 1 nepogrešivom. Ta sama 
ljubav Božja prema njegovoj majci nije li već dostatan razlog 
te bezgrešnosti i nepogrešivosti? Ljubav Božja koja je sačuvala 
tolike anđele od pada i bez ljage, da li je mogla biti manja pre- 
ma svojoj vlastitoj majci? Ili da li bi ljubav Božja mogla dopus- 
titi da bude njegova majka nedostojna te ljubavi? 

No sv. Bernardin Sijenski, veliki franjevački učitelj, ulazi 
u stvar još dublje. Materinstvo je Božje sa strane Marijine mu 
ralo odgovarati očinstvu Oca nebeskoga. Marija dakle radi toga 
materinstva morala je biti uzdignuta do neke jednakosti s Bogom 
Ocem i u sebi reproducirati neizrnjerna Božja savršenstva. Dodu- 
še, Marija nije mogla postati Božjom osobom. Ali je zato milost 
Božja koja je dioništvo na samoj Božjoj naravi učinila ono što je 
najviše mogla da dovede Mariju do vrhunca mogućnosti koje. su 
“ostvarive u stvorenju. Sv. Toma govori da je i najmanja milost 
jača od sviju strasti i požuda, te da ih može pobijediti. A što da 
onda kažemo o toj najvećoj milosti koju je Bog ostvario u Mariji 
kao svojoj majci? Da li bi ta milost mogla pustiti strast da i di- 

sne glavu, a kamo li da pobijedi Mariju, pa i u najmanjoj stvari. 
Doista, materinstvo je Božje nespojivo s pogrešivošću Marijinom. 


* * * 


Jasno je dakle s Božje strane, s milosne strane, da je Ma. 
rija bila i morala biti bez ljage. Ali to je jasno i s Marijine stra- 
ne. To je jasno i gledano psihološki iz same Marijine duševnosti. 


Za svece znamo da na nebu ne mogu više sagriješiti. Njiho- 
, naime, dušu, pamet i srce Bog toliko prožme blaženim gleda- 


mogućim. To vw ožemo jednako reći za Mariju u ovom životu. 
ijina je duša već na zemlji bila toliko ispunjena Bogom da 
bilo mjestašca gdje da se je grijeh dotakne. 


Prije svega bila je cijeli svoj život pameću toliko uronje- 
na u Boga da se njezina misao nikada nije micala od Boga. Ona 
je živjela u stalnoj nepomućenoj prisutnosti Božjoj. Čak i u snu 
— prema mišljenju koje je u Crkvi od vremena sv. Ambrozija — 
arija je svojom pameću i mišlju bila kod Boga. To misaono sje- 
jenje Marije s Bogom prema mnogim crkvenim učiteljima tra- 
o je od prvog časa njezina opstanka. A od onog vremena kad 
dobila sreću da se sama vječna Mudrost nastani po Duhu Sve- 
tome u njezinu krilu, da li si možemo i zamisliti da bi se njezi- 
na misao otrgla od Boga! Marija je razmišljala sve ove riječi, sve 
ve stvari u svojemu srcu — napominje samo sv. Evanđelje. U 
ajdubljim dubinama svojega je srca Marija pohranila i svojim 
razmišljanjem produbljivala svaku sitnicu koja se ticala njezina 
Isusa, njezina Boga. Za svaku je majku njezino dijete na neki 
način jedina majčina misao. Kako da ne bude jedina misao maj- 
ke Božje njezin sin, njezin Bog? A kad ju je taj njezin sin zanio 
Svojim riječima, svojom božanskom školom u najviše krugove bo- 
žanskih pogleda, božanskih vidika, da li je oko Marijina duha još 
moglo zalutati među stvorenja? A baš to je prvi izvor grijeha kad 
enilo stvorenja privuče našu pamet i misao na sebe. Marijina 
e duša bila daleko od njega.. 


; Drugi je još glavniji izvor grijeha kad stvorenja privuku 
čovječje srce da se ljubavlju prilijepi uz njih. No što da o tome 
kažemo kod Marije? Da li je i jedna kapljica iz tog izvora mogla 
pnuti u srce B. D. Marije? Da li je postojala jedna stanica Ma- 
jina srca koju bi'ona mogla pokloniti stvorenjima, dok je od 
Prvog časa svoga poklonila cijelo svoje srce samome Bogu? Nije- 
smo li čuli kako se mala trogodišnja Marija sama istrgnula iz ru- 
ku svojih roditelja da potrči u hram? Zavjet roditelja, kojim su 
je potpuno predali Bogu, bio je najdublji ideal samoga Marijina 
Srca. 

Bog je toliko ispunio srce naše nebeske majke da u tom 
srcu nije bilo više mjesta za stvorenja, u koliko se nijesu nalazila 
na koji način u Bogu? Ta sve je veselje Marijina srca bilo u Bo- 
gu. Raduje se duh moj u Bogu, spasu mojemu! To je bio kliktaj 
Marijina srca u svakom času njezina života. Ili zar nam dovoljno 
ne svjedoči Marijin zavjet djevičanstva koliko je ona svoje srce 
poklonila Bogu? židovska djevojka kojoj je sav ideal bio u dje- 
tetu nikada ne bi došla na pomisao djevičanstva. Pa ipak je Ma. 
rija došla ne samo na tu misao nego i odluku, što više na sam 
pravi zavjet. Na tu misao, na tu odluku, na taj zavjet moglo je 
doći samo srce koje je razumjelo ono što će poslije sv. Pavao go- 
voriti o djevičanstvu, a to znači kao nerazdjelivoj ljubavi prema 
Gospodinu Bogu. Marijino je srce tako nerazdjeljivo bilo pove- 
zano s Bogom da je samo po sebi procvalo djevičanskim cvijetom. 


Uz tu i takvu: cjelovitu, savršenu, ničim  ometanu ljubav 
prema Bogu da li se dakle može zamisliti manjak ljubavi, a to je 
upravo grijeh? O ne! Marijino srce psihološki nije bilo u stanju 
da sagriješi, da se okalja i najmanjim grijehom. Sva su vrata 
grijehu bila zatvorena u Marijinoj duši. 

Velike mi stvari učini onaj koji je silan! Jedna od tih veli- 
kih stvari među najvećima svakako je Marijina bezgrešnost. Mi- 
lost i narav koje je Bog dao Mariji toliko su ogradile Marijinu 
dušu da grijehu nije bilo pristupa u nju. Kao što prvi čas kad 
je Marija u svom začeću zasjala čista bez istočne ljage, jednako 
do zadnjega časa, Marijina je duša ostala bez ljage. I tako će 
kroz čitavu vječnost iz grla cijeloga neba moći oriti pjesma: Sva 
si lijepa, o Marijo, i ljage nikakve nema na tebi! 


No dok smo se evo malo dublje zaustavili pred likom Ima- 
kulate, pred likom neokaljane i bezgrešne, zar nam se oko samo 
po sebi ne obraća na nas okaljane i grešne? Mi grešnici! Mi oka- 
ljani i uprljani svim grijesima! Kako se uopće možemo pokazati 
ovako zamazani pred prečistom? Kako se smijemo mi grešnici 
približiti bezgrešnoj? 

Nećemo, međutim, ovdje ni pomišljati na velike i teške 
grijehe. Ta kako bismo i mogli pred Imakulatom govoriti o smrt- 
nim grijesima? Dosta je da pogledamo samo svoje grijehe koje 
nazivamo malenima i lakim grijesima? Ne mora li nas biti stid 
i s tim lakim i malenim grijesima pokazati se na svjetlu bezgre- 
šnog lika Imakulate? 

Ali što ja to govorim? Pa tko još danas misli o malenim 
grijesima? Zar možda svjetovnjaci koji više ne mare ni za _naj- 

teže grijehe? Ta zar se i današnji redovnici i redovnice, zar se 
danas Bogu posvećene osobe previše uznemiruju radi malih gri- 
jeha? Pa to su sitnice! To su malenkosti! Tko bi pazio na tako 
neznatne stvarce? Takve se stvari opraštaju kad se čovjek  pre- 
okriži samo svetom vodom. Ili najviše, zato se dođe u čistilište. 


Već smo čuli, kako je Bog Adamu doveo sve životinje da 
nazove imenima. I svako je ime koje je Adam dao pojedinoj 
votinji, kaže sv. Pismo, bilo njezino pravo ime. No što mislite 
da li mi dajemo poput Adama grijehu: koji zovemo lakim i male- 
nim njegovo pravo ime? ; 

Nećemo doduše s krivovjercima ustvrditi, da su svi grijesi 
jednaki, da nema razlike među grijesima. Svakako ćemo reći s 
majkom Crkvom, da su grijesi koje zovemo  lakima i malenima 


jesima. Ali ako te lake i malene grijehe pogledamo u njima sami- 
ma, neovisno od smrtnih grijeha, tada bismo morali biti preveli- 
ki neprijatelji Boga i svoje vlastite duše kad bismo 
omalenima i lakima, kad bismo ih nazvali malenim zlom i nesre- 


Možete li uopće zamisliti veličinu zla koju u sebi skriva 


tako reći. Ali svakako moramo priznati da je jedan laki 
veće zlo od vremenite propasti čitavoga svijeta. 

Zamislite si strahovito opustošenje svijeta koje je pravda 
Božja izvela za vrijeme općeg potopa. Kad bi se danas takva pro- 
Past svijeta ponovila, danas kad na svijetu ima milijarde više 
ljudi, nego u vrijeme Noino, pa kad bismo mi ugledali svu bez- 
brojnu .gomilu lješina ljudi i životinja koje bi taj novi potop 
uništio: ne bi li od užasa protrnuli i uzdahnuli: Jao nesreće! Jao 
Strahote! Pa ipak jedan jedini laki grijeh veće je zlo od sviju po- 
fopa i od sviju uništenja svijeta. Kad bi se moglo samo jednom 
najmanjom laži spriječiti jedan takav potop ili propast. svijeta, 
ne bi bilo dozvoljeno. Bolje bi bilo, da čitav svijet propadne, ne- 
go da se učini jedan jedini laki grijeh. Pretpostavimo npr., da 
je Noa mogao smjestiti u svoju lađu sve živo na zemlji, ali uz 
uvjet da učini samo malu neposlušnost nasuprot Bogu. Pa kad 
Di svi oni nesretnici koji su se utapljali dizali svoje ruke prema 
Noi i sa suzama, vikom i jaukom molili i zaklinjali Nou da ih 
Pusti unutra i da ih spasi: kad bi vidio kako se dave nedužna 
d Ječica i kako majke vrišću od bola, što bi tad Noa morao uči- 
Niti, nego zaviknuti onim nesretnicima: Ostanite vani i utopite 
Se! Vidim da je vaše zlo i nesreća golema i strašna. Ali je još 


grijeh 

ih nazvali 


svaki i najmanji laki grijeh? Sv. Terezija čak govori da je jedan , 


strašnije zlo uvrijediti Boga i najmanjim grijehom, najma. 
njom neposlušnošću koju bih morao počiniti. 

Ili mislite da pretjeravam? Nipošto? Sva su zla i sve nes- 
reće svijeta samo tjelesna zla i nesreće. A grijeh, i najmanji gri- 
jeh, zlo je duhovnoga reda. A što koristi čovjeku ako cijeli svijet 
zadobije, a na duši svojoj štetu trpi — rekao je sam Isus, Božja 
mudrost. Na Božjoj vagi čitav svijet nije ravan jednom nama- 
njem dobru kao ni najmanjem zlu duhovnoga reda? 

No zar tu treba nekog dokazivanja? Bog je htio propasi 
koja je zadesila svijet kod općeg potopa. Bog će hijeti i konačnu 
propast svijeta, jer će on sam uništiti ognjem i spaliti svijet. To 
Bog hoće i može to htjeti. Ali Bog ne može hijeti ni najmanjeg 
grijeha. Za Boga dakle sve zlo ovoga svijeta nije pravo zlo jer 
Bog ne može htjeti zlo. Ali je za Boga zlo i najmanji grijeh, tako- 
vo zlo da je jače od svemoguće volje Božje. 


* * * 


Ali što ima u tim sitnicama da su toliko zlo? Možda će vam 
to pitanje samo po sebi doći na usta. što je u tim malenim gri- 
jesima tako strašno? 


Što je u tim malenim grijesima strašno? Pa oni su duševni 


manjak! Možda to ne shvaćate. Ali ja mislim da shvaćate zašto 
se djevojke toliko peru, liče i mažu, upotrebljavaju sva kozme- 
tička sredstva da pokriju kakve naravne manjke na svojem licu. 
One bi se htjele nekome dopasti, pa im smeta svaka malenkost i 
sitnica. No zar ne znate da je naša duša zaručnica Božja? Gdje 
je ta zaručnica koja bi se htjela pokazati ružna i gadna, nakazna 
i izobličena pred svojim zaručnikom? Ili mislite da samo Božja 
zaručnica može biti ravnodušna kakva će se pokazati pred 
jim zaručnikom? Zar mislite da našoj duši može biti svejedno da 
li je lijepa ili ružna pred svojim Bogom? 

Laki su grijesi manjak duše. Laki su grijesi kao kraste ili 
otekline na duši. Može li dakle biti duši drago da se s njima po- 
kaže pred svojim nebeskim zaručnikom? Jednoj je svetici rekla 
duša u čistilištu: kad bi je Bog s malim grijesima i pustio u ne- 
bo, ona ne bi htjela poći u nebo. Ona bi se sama bacila u čistiliš- 
ni oganj da se očisti. Jer se onako ružna ne_ bi htjela pokazati 
pred svojim nebeskim zaručnikom. Tako su duši mrski njezini 
grijesi po kojima postaje ružna i odvratna Bogu. Samo zato što 
naše duše na zemlji nijesu svjesne ili nijesu dosta svjesne da su 
Božje zaručnice, a da su po lakim grijesima nakaze i  rugobe 
pred Bogom — samo zato mogu još pitati: što ima strašno u tim 
malenkostima. ' 

SVO- 


Kad bi laki grijeh bio samo manjak duše koji bi našu du- 
šu činio ružnom u očima Božjim, bio bi doista veliko zlo. Ali on 
je još i više. On je i izravna uvreda Božja. 
- Doduše, nijedhim se lakim grijehom čovjek ne okreće izra- 
vno od Boga. Nijednim lakim grijehom čovjek ne griješi izravno 
protiv ljubavi Božje. “Tu je upravo razlika između smrtnoga i la- 
kog grjeha. Smrtnim gnijehom čovjek okreće leđa Bogu i sr- 
cem se potpunoma priklanja stvorenju. Lakim, grijehom čovjek 
ostaje okrenut k Bogu, ali kao da se svojim okom, okom svoje- 
srca, previše zagleda u stvorenje. Po lakom grijehu čovjek 
kao da uzme Bogu i njegovoj ljubavi makar mali kutić svojega 
srca i preda ga stvorenju. Laki je grijeh manjak ljubavi Božje, 
oslabljenje ili usporenje njezina lijeta prema Bogu. 

No naš je Bog ljubomoran Bog — kako to govori sv. Pismo. 
Makar ga lakim grijehom ne ostavljamo, makar mu potpunoma 
ne okrećemo leđa, ali i samo namigivanje drugome za Boga _ je 
već kao nevjera našega srca. Bog traži čitavo srce i ni kutić ne 
želi ostaviti drugome. Ljubi Gospodina Boga svim srcem svojim! 
To je zapovijed ljubavi. . 

A s druge strane da li mislite da muž može biti zadovoljan 
sa ženom koja kaže da mu želi ostati vjerna do smrti, ali se ina- 
če mnogo ne brine ako mu jelo dobro ne spremi, ne brine se 
. mnogo da ga opremi i uredi, ne brine se mnogo da mu ovakvim 
sitnicama ugodi. Ne pokazuju li baš te sitnice pravu ljubav? Ni- 
je zato čudo da su Bogu mrske ovakove polovične duše, duše ko- 
je ne griješe smrtno, ali ne mare za lake grijehe. To su oni mlaki 
koji nijesu ni studeni ni vrući. Takvi se upravo gade Bogu kao 
mlaka voda u ustima da ih mora ispljuvati iz svojih ustiju, kako . 
to govori sv. Pismo. Bog dopušta da takvi upadnu u velike grije- 
he baš zato da se onda moraju većim poletom  zaletjeti prema 
Bogu, a ne da se samo lijeno, s mlakom i pospanom ljubavlju 
vuku prema njemu. 


* * * 


Time nam se, međutim, otvara pogled i za daljnji razlog 
da shvatimo koliko je zlo maleni ili laki grijeh. Svaki je, naime, 
Svojevoljni laki grijeh put prema smrtnome grijehu. To je možda 
ono najstrašnije u lakome grijehu, ali to je nažalost i najistini- 
tije. : - 

Postoji doduše, bitna i nepremostiva razlika između smrt- 
noga i lakoga grijeha. Svi laki grijesi cijeloga svijeta zajedno ne 
mogu se usporediti s jednim jedinim smrtnim grijehom. Kad bi 
netko učinio u jedan čas sve lake grijehe, što su ih učinili i što 
će ih učiniti svi ljudi zajedno, ne bi ni izdaleka učinio toliko zlo 
kakovo je zlo jedan jedini smrtni grijeh. Pa ipak jedan grijeh od 
drugoga nije daleko. Ne treba mnogo koraka od jednoga do dru- 

goga. Svojevoljni laki grijesi izravna su priprava i put do smrtnih 
* grijeha. ' , du. h 
Ta u čemu je razlika između smrtnoga i lakoga grijeha? 
Smrtni je grijeh u duši ono što je smrt u tijelu. A laki je grijeh 
u duši ono što je bolest u tijelu. Između mrtvoga i: bolesnoga 
čovjeka bitna je razlika, Pa ipak što je bolest nego vjesnik smrti? 
= Sto je bolest nego put do smrti? 


Po lakome se grijehu duša previše zagleda i priljubi uz 
stvorenja. No što su stvorenja nego prašina koju đavao baca čo- 
“vjeku u oči? čim je Eva pogledala jabuku i vidjela kako je lijepa 
i privlačiva za oko, njezina je pamet bila pomućena. Njezina je 
pamet postala bolesna. Ona više nije imala pravoga prosuđivanja. 

Je li dakle čudo da osobe koje se lakim grijesima previše 
zagledaju u stvorenja izgube nježnu savjest? Ako je zrcalo  po- 
svema čisto i sjajno, možemo u njem opaziti svaku i najmanju 
mrlju na svojemu licu. Ali ako je prašno i mutno, tada nije više 
čista. slika koju u njem vidimo. Tako je i s našom savjesti. Ona 
je zrcalo duše. Ako je to zrcalo čisto, bit će savjest nježna. Mi će- 
“mo opaziti na sebi i najmanju pogrešku. No ako je savjest zapr- 
ljana prašinom stvorenja po lakim grijesima, pomalo se izgubi 
osjećaj grijeha i pogrešaka. Duša neće više u savjesti vidjeti svo- 
je mrlje i ljage. Otuda dolazi da su sveci koji su se čuvali i naj- 
lakšeg grijeha na sebi opažali nebrojeno pogrešaka. A kršćani 
koji malo mare za lake grijehe što ih svaki dan počinjaju na 
koncu ne vide ni velike grijehe kad u njih upadnu. A nije li to 
siguran put koji vodi dušu prema smrtnome grijehu? 


A što tek da kažemo za srce, koje se po lakim grijesima 
previše privezuje za stvorenja? Ta već se po samom istočnom 
grijehu, po strastima koje je istočni grijeh ostavio u našemu ti- 
jelu srce ljudsko mora boriti i mnogo boriti da izvojuje svoju slo- 
bodu, da ne postane robom stvorenja. Stvorenja vrlo lako posta- 
nu tiranški gospodari srca da otmu čovjeka Bogu i podlože ga 
pod svoje igo. A što ćemo onda reči ako se čovjek po lakim gri- 
jesima još sam priveže ili privezuje za stvorenja? Ne znači li .io 
gurati svoju glavu tigru u ralje? Koje čudo ako se ostane bez gla- 
.ve? Koje čudo ako po malim grijesima dođemo do smrtnog? 


Ali još više! Laki je grijeh, rekli smo, manjak ljubavi. On 
je smanjenje poleta ljubavi prema Bogu. On je ohlađenje ljubavi. 
No dobro znadete da nema opasnijeg požara, nego je požar kad 
' bijesni vjetar. Vjetar će oganj toliko ojačati da galjudska sila ko- 
jiput nije kadra ukrotiti. Ali vam je također poznato ako nosite 
svijeću, pa naiđe vjetar ili jači propuh, da će vam svijeću lako u- 
gasiti. Nije li to divna slika ljubavi i napasti? Ako je jaka ljubav 

i duši čovjekovoj, tad mogu slobodno doći napasti na čovjeka. 
ne će ljubav još više uspaliti i do većeg požara razgorjeti. Ali 
o, ako je ta ljubav u duši slična tek plamenu svijeće! što će 
iz takve ljubavi, ako je zahvati 'nalet napasti? Što će dakle 
iz duše, koja sve više po lakim grijesima prigušuje plamen 
Božje ljubavi u sebi? 


Tako je sa strane duše. A što tek .da kažemo sa strane Bo- 
j ? Jer ne ovisi toliko o duši da li će se očuvati od smrtnoga 
eha koliko to ovisi o milosrđu i milosti Božjoj. — Uzalud ču- 
aju stražari grad, ako ga Gospodin ne uščuva. 

A što će učiniti Bog duši koja počne namigivati stvorenji- 
ma. Što će učiniti Bog duši koja se više ne predaje njemu cijelim 
svojim srcem? Što će učiniti Bog duši koja počne mjeriti što je 
zabranjeno pod smrtni grijeh, a što samo pod laki? Što će učiniti 
Bog duši koja mu počne davati samo najnužnije, samo da ga te- 
ško ne uvrijedi? Neće li Bog također, prema takvoj duši ohlad- 
njeti u svojim iskazima ljubavi, u svojim darovima i milostima? 


rebne za spas takve duše? No jao čovjeku koga Bog opskrbljuje 
samo s nužnim mliostima! Kaže se da nema lovca koji bi uhvatio 
noja dok trči uz vjetar. Nema đavla koji bi uhvatio dušu dok trči 
uz milosti. Nema đavla koji bi ulovio u grijeh dušu dok je po- 
laže Bog svojim obilnim milostima. No jao duši kad mora trča- 
pred đavlom sama svojim snagama i snagama redovnih Božjih 
milosti! Može se i ona spasiti. Ali da li će se spasiti, to samo Bog 
znade. Jer ona se može i ne mora spasiti. Pa 
Ne dao dakle Bog da ga prisilimo“ili prisiljavamo svojim 
malim nevjerama, svojim lakim grijesima da bude prema nama 
škrt u svojim milostima! To bi bio gotovo siguran put da nas 
dovede u đavolske pandže. : 


* * * 


Mogli bismo proslijediti dokazivanjem i pokazivanjem zlo- 
će i nesreće lakoga grijeha. Ali da li je to još potrebno? Da lije 
uopće potrebno djecu Neokaljane uvjeravati da moramo mrziti 
i uništavati u svojoj duši svaku ljagu i najlakšeg grijeha? 

I Poznata vam je činjenica iz Lurdskih ukazanja. Mala Ber- 
Nardica vidjela je B. D. Mariju obučenu u predivnu bjelinu. Ona 
e nije mogla napričati o toj bjelini. I kad se našla kod nekog 
trgovca manufakture, on joj počne pokazivati svoja bijela platna: 
Je li bilo tako bijelo Marijino odijelo? No Bernardica je samo 
Odvraćala: Još bjelje, još bjelje! I kad joj je pokazao najsjajniju 
jelinu koju je imao u svom dućanu, Bernardica je rekla: još 
djelje! 

I mi smo danas stali pred lik B. D. Marije, pred lik prebi. 
jele, pred lik Imakulate. I pred našim je očima Marija zasjala u 
svojoj neokaljanoj bjelini, u svojoj presjajnoj bjelini. Sva si li. 
jepa, o Marijo, i ljage nema na tebi! 


što dakle da učinimo, nego da dignemo svoje ruke prema 
njoj bijeloj i neokaljanoj? Marijo, učini nas neokaljanima! Mari. 
jo, daj da i mi zamrzimo svaku ljagu pa i najmanjeg i najlakšeg 
grijeha! Marijo, daj da nam ne bude nikada dosta biti bijelima! 
Marijo, daj da budemo još bjelji! 
Amen. : 

Neokaljani uz Neokaljanu! , 


415. razmatranje 


QUOD NASCETUR EX TE VOCABITUR FILIUS DEI 
ŠTO ĆEŠ RODITI — ZVAT ĆE SE SIN BOŽJI 


4 Tko živi uz kakvu silnu veliku rijeku i svaki dan promatra 
njezine vode, naslađuje se njihovim čarobnim ljepotama, uživa u 
njihovim blagodatima, — dobiva pomalo želju da jednom vidi i iz- 
vore tih voda, iz kojih izvire njegova rijeka. Kako je npr. ugodno 
ostajati na slapu Savice i promatrati makar jedno vrelo naše rije- 
ke Save! i 

'No mi živimo kraj jedne neizrecivo veće i ljepše rijeke, ne- 
go je naša Sava i Drava i Dunav. Mi živimo uz Božju rijeku koja 
svojim vodama nosi spasenje i milost cijelome. svijetu. Mi živimo 
uz Mariju. U Marijinoj se pojavi doista možemo naslađivati svim 
nebeskim ljepotama i uživati u svim nadnaravnim i božanskim 
vrednotama. Zato se kod nje može također poroditi želja da po- 
đemo prema izvoru te Božje rijeke i da pronađemo vrelo iz ko- 
jega ključaju božanske vode Marijine veličine. 

"Malo nas je bilo na izvorima drugih rijeka. Ali zato smo svi 
mi barem izdaleka vidjeli izvor Božje rijeke, izvor veličine Mariji- 
ne pojave. Ta vi svi znate da je taj izvor Marijino Božje materin- 
'stvo. — Što će se roditi od tebe, zvat će se Sin Božji! To je izvor 
rijeke milosti kojom teče Marija. 


; S 


Materinstvo Božje — to je prva milost Marijina. To je ma- 
terinstvo bila prvotna misao koju je Bog stvorio o Mariji. U vje- 
čnim je odlukama Marija bila za Boga prije svega njegova majka. 
1 kad ne bi bio Bog Mariju zamislio kao svoju majku, on je uop- 
će i ne bi zamislio. Toliko je prvotno bilo to materinstvo u Mari- 
jinoj pojavi. Sama opstojnost Marijina zavisila je o materinstvu 
Božjem. Materinstvo je Božje smisao Marijina opstanka. 

No materinstvo je Božje ujedno i razlog svih drugih milo- 
sti koje su na Mariji. Već je sv. Augustin postavio načelo: Razlog 
radi kojeg je Mariji bila podijeljena tolika milost, bio je što je 
bila povlaštena začeti i roditi Boga. To je, međutim, načelo nuž- 
na nutarnja posljedica tog materinstva. 


135 


Sa same svoje izvanjske strane materinstvo je Božje moralo 
postati neiscrpivim izvorom milosti. To je materinstvo približilo 
Mariju, kako to govore Oci, do granice samoga božanstva. No tko 
se nalazi bliže suncu, nužno je da više osjeti toplinu njegovih zra- 
ka. Marija bi u svojoj materinskoj blizini bila morala zapravo iz. 
gorjeti pod žarom Božjega sunca. Po svom se materinstvu Marija 
na posebni način približila Božjemu srcu. Jer koga bi Bog mo- 
gao više ljubiti među stvorenjima nego svoju majku? Svako dru- 
go stvorenje Bog ljubi slobodnom ljubavi. No svoju je majku, da 
govorimo ljudskim jezikom, prisiljen ljubiti, ako naime želi biti 
dosljedan: zakonima koje je stavio sam u ljudsku narav. A što je 
milost nego samo vanjski odraz Božje ljubavi? Kakvim je dakle 
milostima morala provreti sinovska ljubav Božja u duši njegove 
majke? 

A što istom da kažemo ako s nutarnje strane pogledamo 
materinstvo Božje? Koliko je to materinstvo tražilo puninu i vr- 
hunac milosti Božjih? : 

Malo je ako kažemo da je Marija po svom materinstvu po- 
stala Božjim stanom ili Božjim hramom. Jer odnos između Boga 
i Marije nije bio hladni odnos kuće i stanovnika. To je bio živi 
odnos majke i djeteta, odnos koji je životno i bitno povezao dva 
bića u gotovo jedno biće. Pa ako je Bog kazao da će počastiti 
sam trag svojih nogu gdje će stati njegove stope, što da onda ka- 

* žem za taj živi stan, živi hram, koji je s njime postao gotovo ne- 
što jedno! , : 

Koliko je brige Bog dao Mojsiju za gradnju sv. šatora! Ko- 
liko brige Davidu i Salomonu za gradnju svojega hrama! Što da 
onda kažemo o brizi i gradnji tog najuzvišenijeg hrama i stana 

“ svojemu božanstvu na zemlji? Bog je bio dužan svojemu veličan- 
stvu, Bog je bio obavezan svojoj svetosti, kad je odlučio stvoriti 
svoju majku, da stvori takovu majku koja će biti dostojna Boga. 
Zar je onda čudno da je prema riječima Crkve, pozvao najvećeg 
graditelja svijeta za gradnju te svoje crkve? Zar je onda čudno 
da je tu izgradnju povjerio svojemu Sv. Duhu? Duh Sveti — taj 
prvi djelitelj milosti — dobio je zadatak da izgradi, pripravi i na- 
kiti stan Sinu Božjemu i njegovoj majci. Tu je evo. izvor i razlog 
svake milosti u Mariji. 

L koko 


No materinstvo je Božje, već samo posebi i neovisno kao 
izvor milosti, najveća Marijina milost. 

Kako je naime Marija postala majkom Božjom? Jasno je 
djevičanskim putem. Ali jasno je također da je to postala po Du- 
. hu Svetom. Po nauci bogoslova mjesto tjelesne ljubavi, koja nije 
imala mjesta kod djevičanskog začeća, Duh je Sveti ispunio ne 
samo dušu nego i Marijino tijelo svrhunaravskom i Božjom lju- 

avi u tolikoj mjeri da je ta svrhunaravska ljubav prema Bogu 
proizvela čudo začeća. Ljubavlju prema Bogu začela je Marija 
&voje dijete. 

Kakva je dakle i kolika morala biti ljubav koja je proizve- 
tako čudesno djelo! Ta je ljubav morala biti sama po se- 
bi najveće čudo, veće čudo od samoga djevičanskog začeća, jer 
uzrok uvijek veći od učinka. 


To donekle možemo dokučiti.i iz razlike učinka koji Božja 


pa neka je ta najveća u svom savršenstvu, ona nas stvara tek 
ovima, i to posinovljenima, Božjim. A Mariju je ljubav učinila 
armom i pravom Majkom Božjom. Odatle možemo shvatiti svu 
jemmu razliku između naše ljubavi i milosti i ljubavi i milo- 
matere Božje. Md ' 
Ali i s druge strane možemo možda još jasnije shvatiti svu 
ličinu i nadrnoćnost milosti materinstva nad svakom drugom“ 
nilosti Božjom. ' 
: Za čim ide i prema čemu smjera svaka milost Božja u čo- 
jeku? Svrha i cilj svake milosti jest sjedinjenje s Bogom. Po sje- 
jenju s Bogom čovjek počinje živjeti životom samoga Boga, 
pretvara se i preobrazuje u Boga. To je djelo milosti u čovjeku. 


h\ No to najbolje pokazuje svu uzvišenost milosti Božjega ma- 
terinstva nad svakom drugom milosti. Svaka druga milost sjedi- 
njuje čovjeka s Bogom u djelovanju, dok milost materinstva sjedi- 
njuje Mariju s Bogom u redu samoga bitka. Jer ta milost stojiu 
redu hipostatskog, osobnog sjedinjenja Boga s čovjekom, po ko- 
je čovještvo sjedinjeno s božanstvom ne samo djelovanjem 
ego i nutamjim bivstvovanjem i bitkom. U tom se dakle redu 
približuje Marija Bogu po svom Božjem materinstvu. Marija stvar- 
lo ulazi u Božju obitelj, da govorimo barem ljudskim jezikom. 
Kao što snaha ulazi u obitelj svojega muža, tako, i još više, ulazi 


riju posvema u Boga. Ta svaka majka kao da prestaje živjeti za 
sebe, ona živi jedino za svoje dijete. U djetetu se kao da izgubi 
majka. Koliko to, međutim, više vrijedi za Mariju koja je bila 
uronjena u Boga već od prvoga dana svoga opstanka! Njezino je 
terinstvo samo potenciralo i umnožilo tu uronjenost do  nes- 
atljive dubine i nedostiživih granica. 


Je li se dakle još trebamo čuditi da je ta jedina riječ: 
Iheotokos — Bogorodica, majka Božja dostatna da nam dočara 
ijeli neizrecivi i neisporedivi lik B. D. Marije? S riječju »majka 
žožja« dovinujemo se k samom izvoru sve Marijine. veličine, — 
i k vrhuncu i punini te veličine. Materinstvo: je Božje kao ne- 
KO sunce među svim drugim odlikama i milostima Marijinim. 

Ono je sunce oko kojega se okreću sve druge odlike i milosti i 
od kojega primaju svoj sjaj i ljepotu sve druge odlike i milosti, 


No dok se ovako nalazimo na izvoru i ujedno u središtu i 
vrhuncu Marijine slave i milosti, zar nam se neće oko duha samo 
po sebi zaletjeti i prema izvoru, središtu i vrhuncu naše slave i 
milosti? Dok duhom zaranjamo u Božje materinstvo naše majke 
Marije, zar nam se sama po. sebi ne nameće ona milost koja u 
nama odgovara milosti tog materinstva, a to je milost presv. Eu- 
haristije? ' 

Doista, ono što je za Mariju njezino materinstvo Božje, to 
'je za nas euharistija. Već je izvanjska sličnost preočita. Ulazak 
tijela i krvi Isusove u čovjeka po sv. hostiji previše je nalik na 


začeće tog tijela i krvi u krilu njegove majke. Cijelo euharistijsko 


slavlje odaje toliko božićni ugođaj da čovjek nužno spaja ta dva 
slavlja u jedno betlehemsko slavlje. Ali pravu sličnost tih dviju 
milosti razabrat ćemo istom onda ako zagledamo u dubinu stvari. 

Što je presv. euharistija — to svi znamo. To je žrtva i sa- 
kramenat tjela krvi Kristove. Ili ako hoćemo još tačnije — to je 
žrtveni dar i žrtvena gozba tijela i krvi Isusove. Malo riječi, a ve- 
lika tajna! 

Što je naime žrtva prema svojoj zamisli i ideji? Žrtva je 
prema svojoj zamisli imala biti spoj čovjeka s Bogom i Boga s 
čovjekom. Čovjek je po svojem daru želio doći u doticaj i vezus 
Bogom. Po svojem je daru čovjek želio sam postati Božji da Bog 
postane njegov. Čovjek je davao dar Bogu da on dobije na dar 
Boga. 

To je kod ljudskih žrtava bio samo simbol i želja — nedo- 
stiživi ideal. Ali Bog je odlučio, da ostvari taj ideal. Cijelo je Bož- 
je djelo na zemlji smjeralo i smjera prema tome jedinom cilju 
da se ostvari žrtva koja će spojiti čovjeka s Bogom i Boga s čov- 
jekom. 

Već je djelo Utjelovljenja, u kojem je Bog inače ostvario 
najsavršeniji spoj i vezu s čovjekom, smjeralo k tom cilju, kako 
to ističe poslanica k Hebrejima. Utjelovljenje je bilo zapravo pr- 
va konsekracija, prva pretvorba, koja je imala omogućiti prinos 
tijela i krvi Isusove na križu. Ulazeći u svijet govorio je sin Bož 


ji: žrtava i darova ljudskih nećeš, ali si mi tijelo pripravio da ti 


bude ugodna žrtva, : 

A čime je. Bog želio uspostaviti raskinute veze između čo: 
vječanstva i svojega veličanstva, između čovjeka i Boga? Nije li 
to bila žrtva tijela i krvi Isusove? Tijelo i krv Isusova prineseni 

kao žrtva, imali su prodrijeti kroz zatvorena nebeska vrata i ot- 
voriti čovječanstvu pristup do Boga. Tijelo i krv Isusova imali su 
u isto vrijeme i vratiti čovjeku milostivi pogled njegova Boga. 
Miris žrtve Isusova tijela i krvi imao je zadaću da privuče milo- 
stivo oko Božje na čovjeka. Izgubljenog čovjeka vratiti Bogu i 
izgubljenog Boga vratiti čovjeku — to je bilo djelo žrtve tijela i 
krvi Isusove. 

No Bogu nije bilo dosta, da samo uspostavi vezu s čovje- 
kom koja je bila prekinuta po grijehu. Bog je odlučio tu vezu do- 
vesti do konačnog savršenstva. Ne povezati, nego sjediniti čovje- 
oka s Bogom i Boga s čovjekom — to je bila Božja nakana koju 
je došao ostvariti na svijetu. 

Čime ju je ostvario? Ostvario ju je opet istom žrtvom tije- 
la i krvi Isusove. Bog je tu žrtvu predao u ruke čovječanstva da 
se po njoj diže do Boga i da po njoj dobiva Boga. Žrtvujući dar 
tijela i krvi Isusove i primajući natrag od Boga taj dar kao žr- 
tvenu gozbu čovjek se sam sve više pretvara u taj dar, u tijelo 
Sina Božjega. Kao što je Bog htio da sam njegov Sin, čije je 
čovještvo već samim utjelovljenjem bilo sjedinjeno s božanstvom 
ipak tek po svojoj žrtvi, po žrtvi svojega tijela i krvi i uskrsnu- 
ćem potpuno uđe u svoje božanstvo: sjedne s desne strane Božje: 
tako je želio da čovjek, koji po svojoj naravi nema nikakva prava 
na božanstvo, primi svoje pravo na božanstvo i svoje pobožanst- 
venje preko žrtve tijela i krvi Kristove. Tako žrtva tijela i krvi 
Kristove. a to znači sv. euharistija ostvanuje sav odnos i svu ve- 
zu čovjeka s Bogom i Boga s čovjekom. 


K * * 


Zar već odatle ne nazrijevamo, kolika je sličnost između 
materinstva Božjega kod Marije i euharistije kod nas? Ta ono 
što daje materinstvu Božjem toliku nadmoćnost nad svim dru- 
gim milostima u Mariji, leži baš u tome što to materinstvo na 
posebni način povezuje Mariju s Bogom i što je to materinstvo 
izvor svih drugih milosti za Mariju. A to je baš zadaća i euha- 
oristije kod svakoga čovjeka. 

= Doduše, neizrecivo je viša veza s Bogom koju je ostvarilo 
 materinstvo Božje, nego veza koju ostvaruje euharistija u nama. 
Ali ipak te dvije veze imaju premnogo sličnosti u sebi. Po tijelu 
i krvi koje je. Marija dala Isusu ona je ušla u rod i obitelj Bož- 
ju. A ne ide li i euharistija upravo za tim da nas dovede u rod 
diobitelj Božju? Po tijelu i krvi euharistijske gozbe mi postajemo 
iste krvi s Bogom: rod Božji, sinovi Božji, jedno s jedinorođenim 
Sinom čija krv teče u nama. 

A jednako tako, kao što Bog nije htio dati Mariji nijednu 
milost, pa ni sam opstanak neovisno o njenom materinstvu Bož- 
jem, možemo i mi reći da nijedna milost ne dolazi ni k nama 

osim i jedino po euharistiji: po žrtvi tijela i, krvi Isusove. I to ne 
samo svrhunaravna milost, nego čak ni zemaljski i naravni dar 
Božji. Jer barem u sadašnjem redu stvari Bog nas nije stvorio 
zato da opstojimo, nego zato da se u vječnosti s njime sjedinimo. 
A budući da je sjedinjenje s Bogom ostvarivo samo ,po euharisti- 
ji, i sam naš opstanak i naravna dobra, spojena s tim opstankom, 
stoje u nužnoj ovisnosti o euharistiji. Pa zato i Crkva po euhari- 
stiji moli ne samo nebeska nego i zemaljska dobra. Euharistija 
je tako doista za nas, kao za Mariju njezino materinstvo Božje, 
izvor svake milosti i dobra. 

Zar je potrebno još isticati i to da je za nas euharistija, 
kao što je za Mariju materinstvo Božje, također i najveća milost? 
Za Mariju ništa nije moglo biti veće od toga da je bila majkom 
Božjom. Za nas ne može biti nešto veće nego da budemo dionici 
euharistije. Ta Marija je po svom materinstvu dobila Boga, a mi 
po presv. euharistiji dobivamo Boga. Može li, međutim, čovjek 
od Boga dobiti nešto veće od Boga? i 

*k * kJ 


O kolike li dakle sličnosti euharistije $ materinstvom Bož- 
jim! Pa ipak koje li i razlike! Materinstvo je Božje postalo za 
Mariju središte i sunce čitava njezina života. A da li je i za nas 
euharistija središte i sunce našega života, 

Svakako je u otajstvenom, nevidljivom duševnom životu i 
za nas euharistija središte i sunce. Iz euharistije izvire čitav mi- 
losni i duhovni život, grije se i natapa čitav milosni i duhovni 
život naše duše. Ali se sve to zbiva u otajstvenim dubinama duše. 
A to je premalo. Euharistija ima biti suncem i središtem i našeg 
svjesnog duhovnog života. Euhanistija mora prodrijeti i u našu 
svijest. Euharistijska svijest mora prožeti čitavo naše djelovanje 
i mišljenje. Euharistijsko sunce, koje ujutro za nas grane kod sv. 
mise i pričesti, ima obasjati, pozlatiti i ogrijati cijeli naš dan. 

S mišlju na euharistiju mora početi naš dan. S mišlju na 
euharistiju mora svršiti naš dan. Misao na euharistiju mora pro- 
žimati cijeli naš dan. Euharistija sama to traži i donosi. 


Ne dajemo li Bogu kod sv. mise dar tijela i krvi Isusove 
pod prilikama kruha i vina? Pod prilikama koje predstavljaju 
svagdašnji naš život prikazujemo Bogu Sina Božjega. Ne želimo 
li time reći da prikazujemo Bogu na dar zajedno sa Sinom Bož- 
jim čitav svoj svagdašnji život, svoj kruh i vino? A pod istim pri- 
likama opet primamo od Boga tijelo i krv Isusovu. Ne želi li ti- 
me također i Bog reći da nam daje svojega Sina da postane sre- 
dištem našega života, da postane naš kruh i vino? Da; euharisti- 
ja more biti naš kruh i vino i naš kruh i vino mora postati euha- 
ristija! 


140 


A što bi tek za jednog svećenika moglo biti više središte sveg 
njegova duhovnog života, nego njegova sv. misa i pričest, nego presv. 
euharistija? Euharistija je najdublji smisao svećeničkog bitka. Euha- 
ristijska je žrtva posljednje večere izvor kršćanskog svećeništva. Euha- 
ristijska je Žrtva našeg sv. ređenja izvor našeg vlastitog svećeništva. 
_Euharistijska je žrtva u isto vrijeme i cilj i svrha našega svećeništva 
Jer se svaki veliki svećenik posvećuje da prinosi dare i žrtve. Ako je 
to bila svrha i bit svećeništva Staroga Zavjeta, koliko je to više svrha 
i bit svećeništva Novoga Zavjeta! Ta kao što sve molitve i sva pouka 
kod svete mise smjeraju prema žrtvi i žrtvenoj gozbi euharistije, ta- 
ko i čitav svećenikov život smjera prema euharistiji. Euharistija i ka- 
tolički svećenik postali su jedno. Euharistija je postala srce i duša 
katoličkog svećeništva. ' 


\ 


Za svetog Alojzija čitamo da se pola tjedna pripravljao za 
svetu pričest — koju je prema tadanjem običaju primao samo u 
nedjelju — a pola tjedna zahvaljivao. Tako je čitav tjedan živio 
pod dojmom i vidom svete pričesti. To je za ovog sveca bio čaro- 
ban euharistijski krug iz kojeg nije izlazio. Taj čarobni euharis- 
tijski krug bio je za njega pravo proživljavanje materinstva Maj- 
oke Božje. . 3 

a Baš ovakav čaroban euharistijski krug potreban je i nama, 
današnjim kršćanima. A napose svećenicima. Ne bi li bilo preža- 
losno kad bi nam naša jutarnja misa i pričest postala samo nuž- ' 
ono zlo kojega se moramo što prije riješiti da možemo otići na 
svoj posao! Da i ne govorimo o tome— da možemo brzo otići na 
anje novina, na slušanje radia ili na kakvu drugu razonodu. 
A tada prolaze sati, tada prolaze i čitavi dani da se ne sjetimo 
na Ljubav koja je sakrivena pod prilikama kruha, koja nas je 
nahranila i opet će nahraniti zalogom nebeske gozbe. 

Sveti Leonardo iz Portumaurizija, veliki franjevac, među 
svojim divnim odlukama duhovnih vježbi napisao je i ovu: — 
Euharistijska pobožnost bit će središte mojih čuvstava. Ne bi li 
ova odluka bila zlatna odluka za svakoga od nas iu našim du- 
hovnim vježbama? Euharistijski život mora postati. suncem naše- 


kojega izlaze svi sokovi našega života. Euharistija mora postati: 
pravim središtem. prema kojemu smjera sav naš život. : 

Kad ostvarimo ovu odluku, tad će se u našem životu u pra- 

vom smislu ostvariti što je rekao prorok za Mariju: Evo djevica 

Će roditi i nadjenut će mu se ime Emanuel. U nama će se ostva- 

Titi milost materinstva Božjega. 

; Ali zato i sreća materinstva Božjega. Jer tada će i za nas: 
Vrijediti klicaj žene iz puka: Blaženo tijelo koje te nosilo. 

Amen. 5 

16. razmatranje 


PERSEVERANTES IN ORATIONE 
CUM MARIA 


BILI SU USTRAJNI U MOLITVI S MARIJOM 


Ima jedna stvar u Marijinu životu koja je na posebni na- 
čin povezana s njezinim materinstvom. To je Marijina molitva. 

Redovno se na svim slikama Navještenja Marijina prika- 
zuje kako je anđeo našao Mariju u molitvi, kad joj je došao na- 
vijestiti materinstvo Božje. No to nije samo lijepi okvir koji bi 
kršćanska mašta dala anđelovu navještenju. To je stvarnost koja 
se temelji na samom evanđeoskom izvještaju. Kako smo bili spo- 
menuli, sv. Bernardo, a za njim svi veliki .crkveni učitelji, tu 
stvarnost nalaze utemeljenu na anđelovim riječima: našla si mi- 
lost u Boga. Nalazi onaj koji traži. Tražite i naći ćete — govori 
sam Isus baš o molitvi. I Marija je tu milost molitvom tražila, 
zato ju je i našla. Zato pripisuju crkveni učitelji Marijinim vru- 
ćim molitvama dolazak Sina Božjega na svijet. Marijina želja za 
Spasiteljem, koja se pretvorila u neprestanu žarku molitvu, pri- 
silila je Sina Božjega na zemlju. 

To nalazi svoju potvrdu kod dolaska Duha Svetoga. Kod tog 
dolaska jasno čitamo u Sv. Pismu kako je Bog želio da se prva 
Crkva molitvom u zajednici s Marijom pripravlja na taj dolazak. 
Bili su postojani u molitvi u zajednici s Marijom, majkom Isu- 
sovom — pripovijedaju Djela apostolska. Bog je želio da prva 
Crkva zajedno s Marijom, okupljena oko Marije, privuče Duha 
Svetoga na svijet kao što je Marija privukla Sina Božjega u svo- 
je krilo. Molitvom se želio Bog prisiliti da se približi svijetu. Mo- 
litvi je Bog odredio ulogu da ga sjedini s čovjekom. 

Na taj je način doista milost materinstva Božjega najtjes- 
nije povezana s Marijinom molitvom. Materinstvo je Božje poslje- 
dica Marijine molitve, ali jednako tako i molitva je Marijina bila 
posljedica Marijina materinstva Božjega. 


Kad je Marija došla u posjete svojoj rođakinji Elizabeti 
i ova je s ushićenjem pozdravila kao majku Božju: Otkud meni 
ovo da mati Gospodina moga dolazi k meni, tada je u srcu Mari- 
jinu provrela svijest i osjećaj materinstva Božjega i to sve pre 

kipjelo u veličanstvenu molitvu slavlja i veličanja Boga: Veliča 
duša moja Gospodina! Što je ta nama toliko poznata pjesnička 
molitva drugo, nego razlijev miomirisa kojim je materinstvo Bo- 
žje napunilo Marijinu dušu? Taj miomiris provalio je iskonskom 
snagom po Duhu Svetom iz punine kojom je materinstvo Božje 
napunilo Marijino srce, i zamirisao svim pokoljenjima kršćanstva 
do same vječnosti. 
' No taj je izlijev materinstva Božjega u pjesničkoj molitvi 
Magnifikata bio samo jedan uzorak, da tako nazovem, koji je 
vanđelje ostavilo napisanim da nam predoči čitav Marijin život 
pod dojmom njezina materinstva Božjega. Jer bez svakoga pre- 
jeravanja možemo ustvrditi da je život Majke Božje radi njezina 
materinstva Božjega postao neprestani Magnificat, neprestana 
molitva u najuzvišenijem smislu. ' 

Ta što je molitva nego uzdignuće misli i srca k Bogu? što 
je molitva nego razgovor s Bogom? A od onoga barem časa kad 
je Marija postala majkom Božjom gdje je bilo i gdje je moglo 
biti njezino srce i pamet, osim jedino kod njezina djeteta, a to 
znači kod pravoga Boga? Kad je Marija tepala svojem malenom 
djetetu slatke riječi nježnosti i ljubavi — već je to bila najsavr- 
šenija molitva. A kad je istom u svojoj nazaretskoj kućici vodila 
najnježnije razgovore s Bogom o Bogu, da li je to bio samo raj 
zemaljski u kojem je Adam povjerljivo općio s Bogom? Nije li 
to bilo pravo nebo gdje duša potpuno uranja u Boga, gdje svije- 
ta nestaje, a ostaje jedina stvarnost za ljudsko srce i pamet neiz- 
mjerno more Božjega bitka? Pa kad slučajno i nije bilo Isusa u 
Marijinoj blizini, njezina je duša bila toliko obuzeta mišlju i lju- 
bavlju prema njemu da je jednostavno cijeli njezin život bio u 
Isusu kao što je bio za Isusa. Tako je materinstvo Božje učinilo 
doista Marijin život jednom trajnom i neprestanom molitvom, 
uzdignućem srca i pameti k Bogu. U molitvi je bilo Marijino iz- 
življavanje materinstva Božjega. 


t 


* 
*% 
* 


> | "No dok promatramo taj odnos materinstva Božjega prema 
molitivi kod naše nebeske majke, zar nam se samo po sebi ne 
Okreće misao prema našem životu? Ako, naime, materinstvo Bož- 
je nalazi u našem životu odgovarajuću zamjenu u presv. euha- 
ristiji, onda će vjerojatno i odnos između materinstva Božjega i 
Molitve kod Marije naći svoj odjek i u odnosu između euharistije 
i molitve pri nama. Ili zar doista nije tako? Zar vam možda nije 
Jasno, kako je duboka veza između euharistije i molitve? 

! Nije li, prije svega, presv. euharistija kao i materinstvo 
Božje posljedica molitve? ž 

Da i ne govorimo o tome da se euharistija ostvaruje uvi- 
jek i svagdje samo u obliku molitve. Za samoga Krista govori 
Evanđelje: uzevši kruh u ruke, zahvali i reče: Ovo je tijelo moje, 
Zahvaljujući, a to znači moleći pretvara Krist kruh u svoje tije. 
lo, kako to lijepo tumači sv. Ćiril Aleksandrijski: Zahvali tj. u 
obliku molitve obraća se k Bogu Ocu. I odatle zaključuje isti 
Otac: Time je nama podao tip ili uzor njegove molitve koju mo- 
ramo izreći kadgod budemo prinosili mističku i životvornu žrtvu. 
Zato se svi crkveni Oci jednodušno od prvih početaka Crkve sla- 
žu da mi žrtvujemo molitvom. A to potvrđuju i sve liturgije slič- 
no kao i naša rimska gdje obavljamo pretvorbu u razgovoru s 
Bogom Ocem, a to znači u obliku molitve. 

Međutim, ako i pustimo po strani tu tako važnu činjenicu, 
još nam ostaje dostatno dokaza o pripravnoj ulozi molitve za 
sv. euharistiju. 

Euharistija, naime, ima sigurno kao glavnu ulogu i zadaću 
sjedinjenje čovjeka s Bogom. Bilo darom žrtve bilo primanjem 
žrtvene gozbe euharistija smjera na to da čovjeka poveže i sje- 
dini s Bogom: No kao svagdje tako i kod euharistije svrhunarav 
predpostavlja narav, svrhunarav želi graditi na naravi. Da se 
ostvari svrhunaravno sjedinjenje čovjeka s Bogom, najprije se 
zato traži naravno sjedinjenje s Bogom. Ili ako želimo drukčije: 
milosna nadogradnja traži psihološki temelj. 

Prije, dakle, nego će euharistija: ostvariti otajstveno i mi- 


losno sjedinjenje s Bogom, Bog želi, barem redovno, da se čov-. 


jek psihološki pripravi na to sjedinjenje. Čovjek mora na neki 
način najprije primiti naravnu pričest da može primiti svrhuna- 
ravnu. Ta naravna pričest, ta psihološka priprava sastoji se u to- 
me da se čovjekov um i srce vinu prema Bogu, približe Bogu, 
povežu s Bogom. To je međutim baš ono što zovemo molitvom: 
— uzdignuće pameti i srca k Bogu. 

Sveci su u molitvi znali toliko proživljavati to uzdignuće i 
blizinu Božju, da su izgubili svijet ispod: nogu, i tjelesno se di- 
zali sa zemlje: doživljavali uznesenja. To je bila najbolja psiho- 
loška priprava za rad milosti sv. euharistije. No ako im u tome 
i nijesmo dorasli, neki stepen uzdignuća pameti srca i za nas je 
nužni uvjet da nam euharistija rodi plodom. Makar euharistija 
stvara plod također ex, opere operato, samim svojim vlastitim 
djelovanem, Crkva ipak ne običaje davati euharistiju malenoj 
djeci koja još nijesu došla k razumu ili koja ne shvaćaju kakva 
se hrana nalazi u presv. sakramentu. Time Crkva neizravno po- 
tvrđuje kako je važno uzdignuće pameti k Bogu prije sv. pričesti. 
Ili zar ne bismo i one kršćane koji idu k sv. pričesti bez molit- 
vene priprave, bez uzdignuća srca i pameti k Bogu, mogli također 
pribrojiti k malenoj nesvjesnoj djeci, ako ne već k luđacima koji 

nemaju svijesti o presv. sakramentu i zato nijesu ni pripušteni da 
ga prime? ' 

Molitva ima svoje veliko značenje kao priprava za euharis- 
tiju već ukoliko je psihološka priprava. No možda ima još veće 
čenje ukoliko je i milosna priprava. Molitva, naime, nije sa- 
mo naravno uzdignuće pameti i srca k Bogu, nego je i sredstvo, 
što više, jedno od najvažnijih sredstava i puteva do milosti. Bog 
je odredio molitvu da bude u svrhunaravnom redu što je piuka- 
nje ptičeta, blejanje janjeta i plač djeteta u naravnom redu. 


zna 


Jeste li čuli kako ptičica u gnijezdu piuče i gladna doziva 
svoju majku? Je li ste čuli kako malo janje bleji i traži sisu svo- 
ovce? Je li ste čuli kako dijete u kolijevci plače i plačem do- 
ziva svoju majku? To je molitva. Ona je baš ovo piukanje Bož- 
ptičica, blejanje Božjih jaganjaca, plač Božje dječice. Bog ko- 
je stvorio u prirodi plač malih stvorova da dozivlju pomoć svo- 
jih roditelja, stvorio je i molitvu da bude plač njegove djece ko- 
ji će prisiliti njegovo srce te im otkrije kao sisu svoje dobrote 
da ih nahrani mlijekom svojih milosti. Bez tog plača, bez molit-' 
ve u redovnom toku providnosti nema Božjih milosti. 

y No zar ne znate što znače Božje milosti tj. djelatne mi- 
losti obzirom na euharistiju? Nijesu li djelatne milosti kao anđeli 


Nijesu li djelatne milosti i kao anđeli koji poput tjelesne straže 
čuvaju Boga tamo gdje se on već nalazi? Odrasli se, naime, čo- 
vjek ne može sjediniti s Bogom bez priprave za to sjedinjenje. 
A ta se priprava može izvesti samo pod utjecajem djelatnih mi- 
losti. A isto tako nijedan kršćanin ne može dugo ustrajati u sje- 
dinjenju s Bogom, a najmanje ustrajati do konca bez posebnih 
djelatnih milosti. Sjedinjenje dakle s Bogom, a to je upravo bit 
euharistije, ne može se zamisliti bez djelatnih milosti. , 
Molitva je, dakle, ukoliko je sredstvo milosti, tako nužan 
uvjet i preduvjet euharistije, da bi bilo lakše izgraditi kuću u 
zraku, nego ostvariti euharistiju bez molitve. Tko ne moli — to 
se može mirno reći — taj ne može biti dionikom euharistije ili 
ako je još njezin dionik radi pređašnjih molitava, brzo će izgu- 
biti pravo da bude dionikom. Biti bez molitve znači biti i bez 
euharistije. 


* * % 


Molitva, dakle, doista igra jednako važnu ulogu kao pripra- 
Va euharistije kao što je igrala kod Marije kao priprava za Božje 
Materinstvo. Ali jednako tako je molitva nužna posljedica euha- 
Tistije kako je i bila nužna posljedica Božjega materinstva kod 
Marije. Materinstvo je Božje provrelo u molitvu. I euharistija 
Provire u molitvu. ' 

Nije bilo bez razloga, da je Isus iza prve sv. euharistije 
zajedno sa svim njezinim dionicima ispjevao zahvalne psalme, ka. 
ko pripovijeda Evanđelje. Upravo onako kako je Marijina duša 
u zanosu svoga materinstva pjevala svoj Magnificat, tako: je i 
duša Isusova i njegovih učenika pjevala zahvalne psalme iza Po- 
sljednje večere. : ar : 

Možete li si uopće zamisliti euharistijsko slavlje, a da ne 
bi duše njegovih sretnih dionika zapjevale pjesmu sreće i hva- 
le? Možete li si zamisliti nebo bez pjesme? Duša koja se po euha. 
ristiji sjedini s Bogom nije kadra nebo koje je u njoj sačuvati 
sakriveno u svojim dubinama. Ona ga mora iznijeti na javu, Ona 
mora progovoriti. A taj govor duše — bit će molitva. Kad je duša 
sjedinjena s Bogom u svojim otajstvenim dubinama, ona nužno 
traži da se s njime sjedini i u svojim svjesnim površinama. Kad 
je duša u svojoj nutrini uzdignuta do visine same Božje naravi, 
ona nužno zamahne i krilima svoje pameti i osjećaja da i izvana 
poleti prema tim Božjim visinama. Euharistija dakle nužno pro- 
valjuje u molitvu. ' 

Prema tome ako nađemo kršćanina, kojemu je molitva do- 
sadna, teška, mrska, moramo nužno pitati kako stoji s njegovim 
euharistijskim životom. Da li njegove mise i pričesti vrijede? A 
kad nasuprot vidimo kršćanina kako je zanesen u molitvi tada 
upravo osjećamo toplinu kojom ga grije euharistijsko Isusovo 
Srce. 


A što da uopće idemo dalje? Nije li molitva pravo izživlja- 
vanje euharistije, baš kako je bila i izživljavanje materinstva 
Božjega kod Marije? ' 

Ako naime promatramo euharistiju kao žrtvu, tad nam je 
to samo po sebi očito. Ta što je žrtva nego molitva u djelu i što 
je molitva nego žrtva u riječi? Svaka žrtva želi samo vanjskim 
djelovanjem i stvarju izreći osjećaje čovjekova srca koje molit- 
va redovno izriče riječima. Žrtva je dramatizirana molitva. Kad 
žrtva ne bi imala osjećaja srca, kad ona ne bi sadržavala nikakav 
polet duše, tad bi ona bila mrtva lješina. X 

Doduše naša žrtva sadržaje sama po sebi barem osjećaje 
Isusova srca, ali ako kod svoje žrtve ne dodamo i svoje vlastite 
osjećaje, onda je ta žrtva doduše Bogu mila radi osjećaja Kris- 
tova srca, ali je za nas prazna zbog praznine našega srca. Euha- 
ristija se zato kao žrtva svakako želi izživjeti u osjećajima na- 
šega srca koji lete prema Bogu, a to znači u molitvi. 

No molitva je izživljavanje euharistije i kao žrtvene goz 
be, kao sv. pričesti. Ta primiti sv. pričest znači primiti tijelo 1 
krv Isusovu. A primiti tijelo Isusovo znači prije svega primit! 
srce Isusovo. Euharistijsko je srce na neki način prvo što upada 
u oči kod presv. euharistije. Primiti međutim Isusovo srce zna: 

či primiti osjećaje tog srca, početi proživljavati osjećaje tog srca 
koje je vječno u stavu molitve na nebesima. Primiti euharistiju 
ači dakle pretvoriti se u vječnu molitvu srca Isusova. Krv iz 
g srca koja govori bolje i viče nego krv Abelova, koja se čula 
do neba postaje u našoj duši ne samo vječni hvalospjev nego i 
vika za milosrđem. 

Tako doista čitav euharistijski život dolazi do svog oduška 
u molitvenom životu. Euharistija se izživljuje u molitvi. 


* * * 


Odatle možemo shvatiti kako važnu ulogu igra molitva u 
životu svakog kršćanina, a da i ne govorimo redovnika ili još i 
ećenika. Ta euharistijski je život cjelo kršćanstvo, Bez euharis- 
tijskog života nema ni kršćanskog, a kamo li redovničkog, a još 
manje svećeničkog života. Molitva koja prethodi, koja slijedi i 


To vrijedi za svaku molitvu, ali prije svega sigumo za onu naj- 
Be Zbeniju molitvu, koju nam propisuje naša majka Crkva — molitvu 
asoslova. 
Nije potrebno govoriti o potrebi molitve časoslova, ali je zato 
korisno govoriti o ljubavi do te božanske molitve. Kakva bi to bila 
uopće molitva koja bi bila samo teret dužnosti, a ne služba ljubavi? 
Kako divne primjere ljubavi prema molitvi časoslova nalazimo 
u životima naših svetaca! B. Toma iz Kore jednog je dana stigao iz 
ima u svoj samostan u Palombari prevalivši pješke po kiši trideset 
pet kilometara. Bio je na smrt umoran, a okupan do kože u kiši. No 
braća su upravo molila sveti oficij. Blaženik nije otišao u sobicu ne- 
go ravno na kor i bio bi tamo sigurno ostao do ikonca molitve da ga 
Vikar nije zapovijeđu natjerao neka se ide presvući i da legne u kre- 
vet. Slično čitamo i za njegova učenika sv. Teofila iz Kurte. On nika- 
da nije izostao od noćnoga kora, pa ni onda kad se navečer vratio 
pješke iz Luke, udaljene preko 18 milja. O časnom slugi Božjemu P. 
Bemardinu Alberti čitamo da ga je bilo divno gledati kad je došlo 
Vrijeme za sveti oficij kako se upravo u brzini i spremnosti natječe 
sa sv. anđelima trčeći na kor s takvim veseljem i oduševljenjem u 
licu te se izvana vidjelo da je kor mjesto njegove slasti. Kao gvardi- 
Jan nije htio nikome po noći prepustiti službu buditelja. On bi pje- 
Vajući od sobe do sobe trčao i klicao: Na matutin, braćo, da slavimo 
Gospodina, za spas grešnika pođimo se moliti! Bog je jednim čudom 
nagradio njegovu ljubav za sveti oficij. S ocem gvardijanom bio je 
Jednoga dana otišao u obližnje mjesto. No dok su se tamo nalazili, 
Počne padati kiša kao da se nebo prolomilo. Naša dva redovnika na- 
đu se u velikoj neprilici. Ništa im, međutim, nije ibilo tako teško kao 
omisao da će morati izostati iz noćnoga kora. A k tome su se bojali 
da neće biti dovoljan broj braće za tu svetu molitvu. Ljubav prema 
Svetom oficiju nadvlada strah od kiše. Naš časni sluga načini znak 

iža prema oblacima i krenu prema samostanu. Kiša nije prestala 
jevati ali oni su prevalili milju hoda, a da ih nije taknula kap kiše, 
Braća su se snebila od čuda kad ih ugledaše onako suhe u samostanu, 
A što tek da kažemo za čudo kojim je Bog nagradio ljubav prema 
časoslovu jednog drugog sina sv. Franje, B. Anđela od Akrija. Šest 
mjeseci prije svoje smrti on je posvema oslijepio. Nije mogao proči. 
tati ni jednog slova svoje najmilije knjige, Sv. Pisma. Ali svaki put 
kad bi zvono pozvonilo na kor, njemu se vratio vid onako jasan kao 
što je imao kao mladić od dvadeset godina. To se .čudo ponavljalo. 
svaki dan kroz čitavih šest mjeseci do njegove smrti. 


Ljubav prema molitvi časoslova mora međutim roditi dobrim 
moljenjem časoslova. Izvršiti naime samo dužnost te molitve — to bi 
bilo daleko premalo za pravog redovnika. Jer tada ne bi zapravo mo- 
lio on, nego tek majka Crkva preko njgovih nedostojnih ustiju. To 
i jest velika opasnost kod te molitve da se tako lako objektivizira, 
a da prestane biti ono što je glavno kod molitve, da prestane biti 
uzdignuće pameti i srca k Bogu. Molitva časoslova mora biti doista 
naše subjektivno proživljavanje, a ne samo manje više nesvjesna služ- 
ba Crkve. MA: ko . 

Sveti.naš Bonaventura piše: Kod obavljanja sv. oficija moli s 
tolikom pobožnošću, strahom i radošću kao kad bi se nalazio među 
četama anđela. To je razumio na poseban način naš sv. Otac Franjo. 
Makar je bio bolesnik koji je bolovao na očima, želucu, slezeni i jet- 
rima, nikada se nije htio za vrijeme božanskog oficija nasloniti, nego 
je molio uspravan, bez kapuce, da nije nikuda ni pogledao. .Ako je 
putovao pješke, zaustavio bi se i stao da mirno izvrši svoj oficij. Ako 
je putovao na konju, sjašio bi s konja i prokisao do kože obavljajući 
svoj oficij. Znao je govoriti: Ako tijelo jede mirno svoju hranu koja 
će zajedno s njime biti hrana crvima, ikolikim onda mirom i spokoj- 
nošću mora duša jesti svoju hranu koja će biti sam Bog. Blaženi To- 


ma iz Kore dao je napisati velikim slovima na ulaz u kor: Si cor non , 


orat in vanum lingua laborat. Ako srce ne moli badava se muči jezik. 
Makar je bio Talijan ,ništa ga više nije smetalo nego žurba kod ofici- 
ja, tako da je jednom ikad 'je s kaležom išao k oltaru, a braća su u 
koru previše brzo molila glasno zavikao: Polagano! Ako bi slučajno 
sam molio matutin i laude, trebao je najmanje dva sata da ih izmoli. 
Za svetog našeg Teofila kaže životopisac da je za vrijeme moliive 
postao kao nepomičan i neosjetan za svaki glas, šum ili vanjsku smet- 
nju. Ako bi ga za vrijeme kora koji redovnik nešto zatražio, morao 
ga je dobro protresti. Ništa mu nijesu smetale muhe na ćelavoj glavi. 
6. ožujka 1740. bio je jak potres baš za vrijeme molitve na koru. Svi 
su redovnici, kao i narod, pobjegli iz crkve. Teofil ih je poslije pitao 
što im se dogodilo da su se koda 

Takova je bila molitva časoslova naših svetaca. To je bila doista 
molitva ne samo ustiju i jezika, nego molitva iz dubine njihovih srda 
ca. A to je upravo ideal molitva časoslova i za svakoga od nas. časo- 
slov uz subjektivno proživljavanje svog uzdignuća s Bogu — to je 
brevijar pravoga franjevca. 

*% * CJ 


Baš ovo subjektivno proživljavanje, baš subjektivno uzdignuće 
pameti i srca k Bogu — to je, kako smo rekli, ono najvažnije u vezi 
molitve i euharistije. Zato svakako iza molitve brevijara u životu re- 
dovnika i svećenika dolazi na prvo mjesto duhovna molitva ili razma- 
tranje. Jer ako je brevijar najobjektivnija molitva, to je razmatranje 
najsubjektivnija molitva. Ona je molitva koja najviše prožme dušu. 
Ono je molitva koja zato i ostavlja najdublje tragove u duši. 

Razmatranje je po svojoj biti najsličnije euharistiji. Ako je 
iharistija milosno sjedinjenje duše s Bogom, razmatranje je najinti- 
niji psihološki sastanak duše s Bogom, U euharistiji duša pije na 
izvoru božanstva iz punine milosti tijela i krvi Kristove. U razmatra- 
nju siše na prsima Božjim iz riječi Božje, a iza te se skriva Bog kao 
i iza prilika kruha i vina. Visinu zato euharistijskog života, a to zna- 
či pravog duhovnog života, možemo mjeriti visinom života razmatra- 
nja, jednako u pojedinačnoj duši kao 1 u čitavim redovničkim zajed: 
nicama. Po razmatranju ili prema razmatranju raste i pada duhovni 
život u njima. Ili zar ne znate što govori naš sv. Petar Alkantarski 
9 razmatranju: U njemu se pase ljubav, utvrđuje vjera, učvršćuje ufa- 
nje, razveseljuje duh, pronalazi istina, pobjeđuje napast, tjera žalost, 
obnavljaju pobožna čuvstva, uspaljuje klonula krepost, izgoni mla- 
kost, čisti rđa opačina, zapaljuju iskre živih želja za nebom, u koji- 
ma gori plamen božanske ljubavi. Ali nasuprot tome vrijedi i obrnu- 
to. Ako ije sv. Pavao mogao reći za euharistiju: zato su među vama 
ogi slabi, bolesni i spavaju tj. umiru mnogi, to se može s istim 
ravom reći i za duhovnu molitvu ili razmatranje koje toliko stoji u 
vezi s euharistijom. Sv. Filip Neri je rekao da je redovnik bez razma- 
tranja redovnik bez razuma. A sv. Alfons Liguori dodaje: Ja doda- 
jem: to nije više ni redovnik, nego samo redovnička lješina. A on na 
vodi i riječi sv. Terezije: Tko propušta razmatranje, ne treba đavla 
da ga spremi u pakao, on se sam svojim rukama baca u njega. Za- 
tim i riječi opata Diokla: Tko propušta nutarnju molitvu, bit će za- 
kratko ili životinja ili đavao. : 
| Budućnost redovništva stoji u prvom redu u euharistiji i mo- 
vi koja je s tom euharistijom najbliže povezana, a to je prije sve- 
razmatranje. Jednoga se dana sluga Božji P. Sebastijan Pastore, 
anjevac-Španjolac, našao u samostanu drugoga reda. Tu ga prior 
upita: Koji je razlog, oče, makar je vaš život tako strog, da oni koji 
taj život prigrle u najvećem dijelu u njemu ustraju, Naš je život 
nasuprot mnogo lakši i udobniji, pa ipak malo ih ima koji ustraju u 
movicijatu i ostanu kod nas? Odgovori sluga Božji. Oče priore, da li 
se kod vas redovno obavlja razmatranje? Prizna taj poglavar da ga 
ne obavljaju. — Evo — odgovori pobožni franjevac — to je razlog, 
zašto vaši novaci ne ustraju u svojem zvanju. Obavljajte ga barem 
pola sata na dan i vidjet ćete učinak, : 
To je upravo onaj spiritus orationis — duh molitve, za kojim 
iznad svega čezne naš sveti Otac i koji je njemu toliko na srcu kod 
Njegove braće. Bez toga duha molitve ne samo da nećemo biti ni re- 
dovnici, a brzo ni kršćani. Kao što Marije ne bi bilo bez materinstva 
Božjega, tako neće biti ni nas kao kršćana bez euharistije. A bez mo- 
litve nema euharistije i neće je ni biti. 


BE. Jednoga su dana zavapili apostoli k svome božanskom uči- 
telju: Gospodine, nauči nas moliti! Ne bi li dakle bilo potrebno, 
da imi u ovim svojim duhovnim vježbama od svega srca zava- 
Pimo ik Mariji: Marijo, uči nas moliti! Svaka majka sklapa ru- 
ke svoje djece na molitvu i prva ih uči moliti. Nauči i ti, naša 
Nebeska majko, i nas, svoju bijednu djecu, moliti. Marijo, daj 
da kao učenici tvoje molitvene škole naučimo od tebe moliti i uz 
tebe da ustrajem u molitvi, pa da i mi primimo dobar_ dar _Du- 
a Svetoga u životu i na smrti! Amen. ' 

17. razmatranje 


PANNIS EUM INVOLVIT 
POVIJE GA PELENICAMA 


Materinstvo majke Božje obogatilo je Marijin život molit- 
vama, Ali ono je bogatilo Marijin život još jednim blagom, obo 
gatilo je njezin život rađom. ' 

Šamo Evanđelje spominje kao prvu posljedicu Božjega 
rođenja Marijin rad. — Rodi Sina svoga prvenca i povi ga u pe 
lenice i metne u jasle. U tim riječima kao da želi Evanđelje sku- 
piti sav onaj posao i rad koji je Marija kroz čitav Isusov život 
obavila oko svoga djeteta. 

Možemo li zamisliti s kakvom je brigom i s kakvim je ža 
rom pripremala Marija u svom siromaštvu sve one male stvarčice 
koje ustrebaju njezinu djetetu kad dođe na svijet! Kad je već s 

tolikim žarom trčala u Judejske gore da bude u pomoći svojoj | 


rođakinji Elizabeti kod poroda njezina djeteta, koliko je onda 
istom morala misliti na svoje dijete za koje joj je anđeo rekao 
da će Sveto koje će ona roditi biti Sin Božji. A kada je to njezi- 
no dijete došlo na svijet i kad ga je ona prvi put primila u svo- 
je ruke, sigurno nije više smatrala te ruke svojima. Njezine su 
ruke od tog časa pripadale samo njezinu djetetu. 

U radu oko svog djeteta Marija je i najviše proživljavala 
svijest svoga materinstva. Ako izuzmemo onih devet mjeseci dok 
je Marija nosila dijete u svojem krilu, pa se osjećala u najdub- 
ljem iskustvu njegovom majkom, možda ništa drugo nije ni pru: 
žalo Mariji toliku svijest o njezinu materinstvu kao što baš njezin 
rad oko Isusa. Kad je mogla hraniti, oblačiti, prati, njegovati 
lsusa, tad je ona proživljavala u najvećem stupnju svoje mate 
rinstvo. 

No i obratno. Materinstvo je Božje dalo Marijinu radu nje- 
govu božansku aureolu i sjaj. 

Od onoga časa kad je anđeo navijestio Mariji rođenje Sina 
Božjega i kad je Mariju pozvao da svojim pristankom primi na 
sebe odgovornost majke Božje, Marija je shvatila da je od sa 
moga Boga pozvana u njegovu službu. Navještenje je materin- 
stva bilo za Mariju ujedno i pozivnica za službu. Zato riječi: Evo 

službenice Gospodnje nijesu bile samo izraz Marijine poniznosti, 
ego i riječi duboko proživljene svijesti o tom Božjem pozivu 
na službu. Marija je kroz čitav daljnji život najsvjesnije osjećala 
da vršeći svoj posao vrši samo volju Božju, da ispunjuje samo 
dužnost koja joj je zadana od Boga. Gna je od tog časa sve po- 
slove obavljala s posebnom sviješću kao poslove od Boga. U tom 
smislu nosili su svi njezini poslovi doista božanski pečat. 


* Ali još više! Čim je Marija postala majkom Božjom, ona je 
osjetila također i prisutnost Boga kod svojih poslova. Ona je 
osjetila, da radi zajedno s Bogom. Onaj Gospodin s tobom kojim 
ju je anđeo pozdravio u navještenju materinstva Božjega Marija 
je potpuno proživljavala istom kao majka Božja. A to je poseb- 
no proživljavala baš kod svoga rada. 

Ako je već osjećala da radi zajedno s Bogom dok je Isus 
još spavao u njezinu krilu ili u svojoj kolijevci, koliko je istom 
osjetila da radi zajedno s Bogom kad je mali Isus počeo poma- 
gati svojoj majci kod njezinih posala, kad je dakle osjetila Božje 
ruke uz svoje ruke kod istoga posla. Pa i onda kad je mali Isus 
odrastao i prihvatio se svoga posla zajedno sa sv. Josipom, i 
tada je Marija osjećala da radi zajedno s Bogom. Jer obiteljski 
je rad jedinstven rad. Rad sviju članova obitelji srasta zajedno 
kao rad bezbrojnih kotačića jednoga stroja. Pa kad je Marija 
pekla kruh za svoju obitelj, bila je svjesna da peče znoj iz čela 
svojega sina, da peče kruh iz brašna zasluženog radom svojega 
Boga. Ona je osjećala kako se njezin znoj slijeva sa znojem nje- 
zina božanskog sina u jednu jedinstvenu cjelinu :njezin rad i 
Božji rad postaju jedno. 

. Već same ove činjenice da je Marijin posao bio od Boga 
is Bogom dovoljno bacaju božanskog svjetla na Marijin rad. Ali 
sve to nije ono najbožanstvenije u Marijinu radu. Najbožanstve- 
nije, što je materinstvo Božje dalo Marijinu radu, bilo je da je 
sav Marijin posao bio usmjeren jedino na Boga, da je sav Mari- 
jin posao bio samo za Boga. Njezin je posao bio izravna služba 
Bogu. ' 
Svaki i najmanji posao i najneznatniji posao koji je Mari- 
ja obavila oko svoga djeteta bila je najsvetija služba Božja. Što 
je recimo anđeoska služba na nebu kojom oni dvore Boga prema 
službi koju je Marija svojim radom iskazivala Bogu! Anđeli su 
dalje od Boga u svojoj nebeskoj podvorbi, nego je Marija bila 
u svojoj zemaljskoj podvorbi. Anđeli su smatrali upravo za čast 
kad su se smjeli koji put približiti i služiti Kristu na zemlji, kao 
što čitamo poslije četrdesetdnevnog posta ili na Maslinskoj gori. 
No ovo što je bilo anđelima čast i sreća da su mogli učiniti od 
vremena do vremena, to je bio Marijin svagdanji posao barem 
kroz tridesetak godina. Kad bi dakle anđeli mogli biti zavidni, 

sigurno bi i Mariji zavidjeli i na njezinu poslu. Tako se Marija 
ne samo po svojoj materinskoj časti nego i po svom materinskom 
poslu uzdigla nad anđele. 


Nije li dakle bilo nešto božansko za Mariju njezin posao? 
U svijetlu Marijina božanskog materinstva Marijin je posao bio 
doista sav pobožanstven i prosjan sjajem božanstva. 


I u našem bi se srcu mogla poroditi neka sveta zavist na 
sjaju božanstva kojim je obasjan rad i posao naše nebeske maj- 
Ke. Ali ta zavist ne treba da ide daleko. Ta i nama je Gospodin 
dao sreću da i naš rad može postati nešto božansko. I naš rad 
može dobiti božanski pečat i sjaj. Jer sve one božanske značajke 
koje su resile Marijin rad mogu u velikom stupnju resiti i svaki 
naš rad. Ili zar možda naš rad nema značajku da je od Boga, da 
je, zadatak, zadan od samoga Boga? 


Nije potrebno da nam anđeo doleti i da nas pozove na rad 
u ime Boga. To navještenje i taj poziv primio je svaki od nas od 
Boga po samoj svojoj naravi. Stvoritelj nas je pozvao na rad da- 
jući nam našu narav. Ako gospodar stavi lopatu u ruke, sluga ne 
treba čekati gospodarevu zapovijed i poziv na posao. A kad je 
Bog stvorio čovjeku ruke, što je drugo učinio, nego mu izdao ti- 
hu, ali neumoljivu zapovijed da radi. Dajući Bog čovjeku spo- 
sobnost za rad, on je izdao i poziv na rad. Ili što očekuje ratar 
kad baci sjeme na svoju njivu? Što očekuje, nego da nikne, da 
se razvija i da donese plod? No što je čovjek sa svojim sposob- 
nostima koje u njemu kao u klici spavaju, nego Božje sjeme koje 
je vječni Stvoritelj bacio na ovu zemlju? Zar dakle Stvoritelj 
može imati drugi naum s tim sjemenom, nego da se razvije, da 
svoje di kak aktualizira ili realizira, da pređe iz mogućnosti 
u čin? 


, No ako je svaki čovjek od Boga pozvan na rad, ako svaki čovjek 
već po svojoj naravi ima od Boga zadatak da rad, koliko to više vri- 
jedi za redovnika? Nije li sa samim redovničkim zvanjem Bog redov- 
niku uručio i pozivnicu za rad? Ta redovništvo od prvih svojih poče 
taka počiva na loznici: Moli i radi! To su dva stupa na kojima stoji 
čitava zgrada redovništva. I najkontemplativniji se redovi nijesu mo- 
gli zamisliti bez rada. Što više baš ti najkontemplativniji redovi upot- 
punili su svoju kontemplaciju s najnižim radom, s ručnim manuelnim 
radom. Što se više čovjek želi učiniti sličnim anđelima po kontempla- 
ciji, to više mora platiti danak svojem tijelu tjelesnim radom. 

A ako još redovniku ne bi bilo jasno da je od samoga Boga po- 
zvan na posao, dosta je da se sjeti da je položio zavjet poslušnosti. 
“No po tom zavjetu za redovnika je svaki dan postao danom navješte- 
nja. Po tom zavjetu trajno stoji kod redovnika anđeo Božji da mu 
A olju Božju. Redovnik nema drugo, nego da ponizno sagiba 
glavu i govori: Evo sluge Gospodnjeg, neka mi bude po riječi tvojoj. 
Niti Marija nija bila sigurnija da čini svoj posao kao zadatak od Bo- 
sa, nego je redovnik siguran kad ispunjuje malog poslušnosti. 

Kad se još radi o svećeniku koji izvršuje svoj svećenički posao, 
da li je potrebno i riječi trošiti? Kao što je Otac poslao mene, tako 
5 ja šaljem vas. Nije li tako rekao sam Isus Krist? Na svećeniku leži 
misija, poslanstvo samoga Isusa Krista. U svakom i najmanjem činu 
koji svećenik obavlja u svojoj svećeničkoj službi kao da odzvanja je- 
ka vječnog rođenja Sina Božjega i ovisnosti kojom Sin potpuno ovisi 
u cijeloj svojoj naravi od svojega Oca: Otac predaje Sinu svoju narav 
i s njome poslanstvo u djelu spasenja svijeta. Zato možemo s najpot- 
punijim pravom reći: Kao što je Sin potpuno od Oca, tako je i svaki 
svećenički čin, svako djelo na zemlji, potpuno od Boga: onim istim či- 
nom kojim Sin izlazi od Oca izlazi i nalog svećeniku da izvrši svoj 
svećenički posao. 


Jasno je, dakle, da naši poslovi mogu nositi prvu božansku 
značajku Marijina posla, značajku da su od Boga. Ali jednako ta- 
ko mogu nositi i drugu božansku značajku, a to znači da su s 
Bogom. 

Opet već po samoj naravi svaki je čovjekov posao u zajed- 
nici s Bogom. U njem živimo, mičemo se i jesmo — jasno ističe 
sv. Pavao. Iz ovih riječi svi bogoslovi zajedničkom naukom zaklju- 
čuju da Bog, osim što nastavlja uzdržavanjem stvarati svako 
stvorenje i davati mu bitak i opstojnost, ujedno i pretječe i prati 
svojim činom svaki čovječji čin. U njemu mičemo se! Bez Boga, 
drugim riječima, ne može čovjek ne samo opstojati nego ni išta 
raditi. Kod svakog čina mora i Bog izravno sudjelovati svojom 
silom. Kad bismo dakle imali samo pravo osjetilo, kod svakog 
bismo svog posla mogli osjetiti poput električne struje silu Bož- 
ju koja struji iz Boga u naše ruke, koje rade ili u naš mozak koji “ 
misli, 

To je suradnja Božja koju Bog pruža i samom grešniku kod 
njegova grešnog čina. Ali postoji i druga suradnja Božja. Posto- 
ji posebna suradnja Božja s čovjekom kod svakoga djela koje 
ima vezu s nebom. To je suradnja djelatne milosti. Prema nauci 
većine bogoslova, kao što ne može čovjek nijedno djelo naravno- 
ga reda izvršiti bez naravne pomoći i suradnje Božje, tako nijed- 
no djelo svrhunaravnog reda, djelo koje smjera prema nebu ne 
može izvršiti bez svrhunaravne pomoći ili djelatne milosti, bez 
milosne suradnje Božje. — Bez mene ne možete ništa učiniti! 
Kršćanin, dakle, koji svojom dobrom nakanom usmjeri svoje dje- 

lo prema nebu kao da prisili Boga da on svrhunaravno sudjelu. 
je kod njegova posla. 

Što više, svaki kršćanin koji živi u milosti Božjoj zapravo 
ne živi sam, nego živi Krist u njemu, kako govori sv. Pavao. Bog 
živi u njemu i on u Bogu. Prema tome i svaki posao koji kršća. 
nin obavlja u Božjoj milosti ne obavlja on sam, nego Bog s nji- 
me. Kao što je Marija na posebni način kod svojih djela osjećala 
Božju prisutnost dok je nosila Isusa pod srcem, tako, dakle, da 
ne kažem još i više, osjeća i kršćanin prisutnost i suradnju Bož. 
ju u svojim poslovima. 


, A kad se radi još i o svećeniku, u njegovim svećeničkim poslo- 
vima, tad se više ne bi smjelo govoriti o Božjoj suradnji s radom nje- 
govim, nego prije o svećeničkoj suradnji s radom Božjim. Svećeničko 
je djelo zapravo djelo Božje ihi djelo Kristovo, kako to govori sv. Pa. 
vao. Svećenici su samo Božji pomagači, a Bog je prvotni uzrok sveg 
njihova rada. Kad bismo si samo uvijek bili svjesni kako je Bog 
blizu sveg našeg svećeničkog posla! Ja sam s vama u sve dane! Nije 
li to doista onaj: Gospodin s tobom koji od Marije prelazi na sveće- 
nike koje Krist šalje da uče i krste? 


No naš rad može nositi u sebi i treću božansku značajku 
Marijina rada: naš rad može biti također posao i rad za Boga. 

Već po samoj naravi rad je određen da bude za Boga. Kao 
što se vrijednost jednog stroja ili jedne tvornice tek vidi kad je 
stroj ili tvornica u pogonu, tako se veličina Božjeg stvaranja u 
čovjeku istom vidi u njegovu radu. Jer svaki je čovjek kao jed- 
na Božja tvornica» čudesna tvornica, koju je Bog svojom mudro- 
šću izgradio na zemlji. U radu se dakle čovjekovu ogleda veliči- 
na te Božje tvornice koja je radom kadra stvarati nova čudesa 
na zemlji. Rad je tako sam po sebi slava Stvoritelja. Radom čov- 
jek slavi Stvoritelja. 

No time je rad samo neizravna služba Bogu, jer izravno 
rad služi čovjeku. Kristu to nije bilo dosta. Cn je omogućio da 
rad postane izravna Božja služba. On je naime pružio čovjeku 
mogućnost da služeći čovjeku služi samome Bogu. 

Kad je bl. Ivan Klimak pitao nekog kuhara u ogromnom 
samostanu koji je morao kuhati za dvijesto trideset osoba, a uvi- 
jek je bio miran, sabran i dobro raspoložen, a pitao ga: kako je 
to moguće, on mu odgovori: To je zato jer sve to činim kao da 
činim samome Bogu. Da li si je, međutim, taj kuhar morao sa- 
mo dočaravati da sve što čini braći, da čini samome Bogu? Da 
li si je to morao samo predstavljati? O ne, to nije bila samoob- 

mana kuhareva, to je bila mudrost koju je sam Krist naučio nje- 
ga i nas kad je rekao: štogod ste učinili jednome od moje naj- 
anje braće u moje ime, meni ste učinili. 
Da, to je ona milost Kristova kojom je omogućio da rade- 
ći za ljude, radimo za samoga Boga, služeći radom ljudima, slu- 
žimo samome Bogu. 


Na taj je način kršćanin u mogućnosti da čitav svoj život 


rada pretvori u službu Isusu Kristu kao što je bio život i rad 


Majke Božje. Sv. Ivan od Boga običavao bi svakome bolesniku 
prati noge kao samome Isusu Kristu. I jednoga dana dođe u nje- 
govu bolnicu strani bolestan putnik. Ivan se odmah prihvati svog 
omiljenog posla da mu opere noge. No dok je prao, opazi da su 
noge probodene od čavala. Sav ushićen upita: Zar si doista to ti, 
Gospodine? I putnika nestane. 


A što da onda kažemo istom za svećenički rad? Nije li člev 
svećenički rad služba Crkvi, a to znači Kristovu otajstvenu tijelu? U 
svom radu svećenik doista poput Marije doji i njeguje. Isusa Krista, 
Svećeniku nije potrebno da se vjerom prenosi od čovjeka ma Isusa 
jer on stvarno ne radi za čovjeka, nego izravno za Isusa Krista. Po 


 svećenikovu radu Krist raste, Krist dolazi do svoje punine i zrelosti, 


do savršena muža, kako bi to rekao sv. apostol. — Jer on je dao je- 
dne za apostole, a jedne za proroke, a jedne za evanđeliste, a jedne 
za pastire i učitelje da se sveti usavrše za djelo službe, na sazidanju tijela 

ristova dok ne stignemo svi u jedinstvo vjere i poznanje Sina Bo- 


= žjega, do čovjeka savršena, do mjere dobi punine Kristove. 


Jesmo li si mi bili uvijek svjesni kakvu božansku stvar 
nost može predstavljati za nas naš rad, naš posao? Marija jeu 
svom radu proživljavala svijest svog božanskog materinstva. A 
zar ne bismo i mi kod svog rada morali biti uvijek svjesni Božje 
blizine? Kad nam ne bi bio Gospodin ostavio svog Tijela i Krvi 
u presv. euharistiji, ne bi li nam bio dosta sam naš rad i posao 
da nas sjedini s Bogom? Da, rad je neke vrsti trajna sv. pričest 
za onoga tko samo znade iskoristiti božansku stvarnost koja se 
skriva u njemu. 


Baš radi te božanske stvarnosti koju rad nosi u sebi, rad 
ispunjuje život, rad daje životnu puninu. Život je bez rada pra 
zan, pust, dosadan i besmislen. Život bez rada — to je ljuska 
bez jezgre. Živjeti bez rada znači isto, što i prospavati Život. Bes- 
posleni gubi i ovaj i drugi život — piše bl. Egidije, učenik sv: 
Franje. 

Je li se onda trebamo čuditi da maš sveti Otac govori fo) milosti 
rada? Je li se onda trebamo čuditi što on rad smatra velikim Božjim 
darom? Naši su sveci to dobro shvatili. Oni su bili pravi ljubitelji 
rada. Čitamo o našem velikom svecu, sv. Leonardu portumauricijskom, 
da ga je nakon mnogih održanih misija pozvao kardinal Corradini, 
biskup Frascatija, neka se malo odmori. No svetac mu odgovori: Ja 
ne želim odmora na zemlji niti tražim. Želim ga i tražim samo na 
nebu. Tada mu zapovjedi kardinal da se odmori barem jedan dan. 
Samo iz poslušnosti on se tamo zaustavi, ali je u pismu jednom re. 
dovniku ovako opisao svoje raspoloženje: Moram se zadržati jedan 
dan u Frascatiju. To mi je veće mrtvenje nego sve bičevanje kroz 
čitavu godinu. Neka bude volja Božja! Idem da pretrpim.i to kratko 
čistilište. 

Svecu je odmor bio čistilište. Slično čitamo o časnom slugi 
Božjem fra Diegu Oddi, umrlom 1919., bratu laiku. On se 1916. ili 


1917. već u godinama vratio s jednim drugim bratom iz Korija, uda- - 


ljenog 50 km, dakako pješke. Fra Ginepro, drug našeg brata, javlja- 
jući se ocu gvardijanu zamoli ga za dozvolu, da smiju obojica odmah 
leći na počinak jer su na smrt umorni. Gvardijan im dakako dozvoli. 
No malo kasnije opazi gvardijan kako se nešto dimi u vrtu i pođe 
da vidi. Tamo nađe brata Diega kako čisti vrt od irnja. Radio je tako 
okretno i hitro kao kakav mladić. Upita ga zašto nije išao leći kao 
brat Ginepro. No sluga Božji odvrati: Imat ćemo vremena odmarati 
se: odmarat ćemo se na nebu! - 


A kakav tek primjer daje sveti laik Konrad iz Parzhama u lju 
bavi prema radu! Krok 40 godina bio je taj svetac vratar u samo- 
stanu velikog njemačkog svetišta i prošteništa u Altčttingu. Takvoga 
vratara svetište još nije poznavalo. Još dva sata prije svoje smrti 
ležeći u svom krevetu, dok su drugi redovnici bili navečer na koru 
na molitvi, čuje on zvono ma vratima kako već drugi put zvoni. U 
njemu se probudi vjeran vratar, makar je ležao gotovo već mrtav 
u svom krevetu. Sabere sve sile, ustade iz kreveta, dođe k vratima 
i pozove jakim glasom svog zamjenika. No od slabosti bio bi se sru- 
šio da ga nije pridržao jedan brat koji je slučajno onuda prolazio. 
On ga opet stavi u krevet. Naskoro iza toga svećenik je počeo s pre- 
porukom duše i nakon dva sata dok je zvonilo anđeosko pozdrav- 
ljenje na crkvi svetišta Majke Božje sveti je vjerni radnik Božji is- 
pustio svoju dušu. Bio je to radnik koji je doista radom ispunio 
svoj život. : 


U košnicama, gdje prevladavaju trutovi, tamo nema meda. Koje 
dakle čudo da i u samostanima gdje se zavuku trutovi, postane pus- 
to i dosadno? Duhovna pustoš — to je nužna posljedica redovničkog 
nerada. Ili što bi bilo od samostana gdje bi redovnici prestali pri- 
mati sv. pričest? što bi bilo od samostana gdje se ne bi Bog pribli- 
žavao redovnicima po svojem tijelu i krvi? To je upravo od samo- 
stana iz kojih nestane ideala rada. Bez rada živjeti znači živjeti i 
bez Boga. Ne trebamo se za to čuditi, kad je sv. Arsenije, slavni mo- 
nah, odgovarajući na pitanje: U što on stavlja svoje najveće pouz- 
danje za nebo, odgovorio: Pouzdajem se u to što sam izbjegavao lju- 
de, mnogo šutio i svoje grijehe oplakivao, ali najviše stavljam po- 
uzdanje u to što sam mnogo radio. Trebamo se čuditi da ima u sa 
mostanima redovnika koji misle da će neradom zaslužiti nebo. 

Kad u jednoj košnici nestane matice, tad se PO pričanju znade 
dogoditi da još neko vrijeme druga pčela zamijeni maticu. Ali tad 

Ž tim matica u košnici, dotle ima pčela radilica na pretek. 


legu samo trutovi i ta je košnica osuđena na propast. Dok je me- 


i i i i ji ada pobožnost 
j ije li tako i u samostanima? Dok u njima vlada pol 
kB. DoMariji dok Marija bdije nad samostanima, dotle će se uvi- 


ke st: . 2 2 .. pl LEI S: ; da 
jek naći pčela radilica. Naći će se redovnika koji će voditi ideal rad: 
Biku. Sirije Ali jao samostanima kad se Marija od njega udalji! 


rutovskim životom, neradom oni će zapečatiti svoju sudbinu. 


ta rad i posao! od Boga, s Bogom i za Boga! — Amen. 


O Marijo! Ostani u našim samostanima da u njima buja i cvje- 

18. razmatranje 


TUAM IPSIUS ANIMAM 
PERTRANSIBIT GLADIUS 


TVOJU ĆE DUŠU PROBOSTI MAČ 


d Tri su bila dara koja su donijeli mudraci malenom Isusu 
i koja je Marija primila u ime Isusovo: Tamjan, zlato i mira. Tri 
su bila jednako dara koja je Marija primila sa svojim materin- 
are Božjim: tamjan molitve, zlato rada, ali i miru trpljenja i 
boli. 

I taj treći dar Evanđelje lijepo povezuje s Marijinim mate- 
rinstvom. Kad je Simeon prvi put navijestio Mariji njezinu bol, 
Evanđelje ističe: Reče Mariji, majci njegovoj: I tvoju će vlastitu 
dušu probosti mač. Posebno dakle ističe: majci njegovoj, želeći 


istaći vezu koja postoji između njezina materinstva i boli koju: 


će pretrpjeti. Isto tako i sv. Ivan, kad govori o ostvarenju te boli 
Marijine pod križem, opet ističe: Stajala je kraj križa Isusova 
majka njegova. Materinstvo je Božje doista donijelo Mariji, dar 
mire, dar boli i trpljenja. ; 

Samo, što je bio dar mire svetih mudraca prema daru mi- 
re boli koje je Mariji donijelo Božje materinstvo! Kad bi sv, mu- 
draci donijeli toliko mire pred Mariju, tada bi bili morali stvo- 
riti novo more koje bi poplavilo zemlju. Ili zar Crkva ne primje- 
njuje na Mariju riječi Jeremije proroka: Djevice, kćeri sionska, 
velika je poput mora bol tvoja? 

Posvetimo jedno razmatranje bolima B. D. Marije! 

* * * 


Ć Tko je od nas sposoban, da izmjeri dužinu i širinu, dubi- 
nui veličinu mora boli srca B. D. Marije? Kada pristupamo k 
Marijinim bolima, moramo si unaprijed biti svjesni da pristupa- 

. mo k tajni, k tajni dubljoj od svih oceana svijeta. Jer čitava je 
Marijina pojava tajna, čitav Marijin životi jest tajna. Zato će i nje- 
zine boli ostati također tajna, neistraživa tajna za kršćansko srce. 

Redovno govorimo o sedam Marijinih žalosti. Na prvi bi se 
pogled zbog toga kome pričinilo da-j€ Marija imala u svom životu 
sedam časova boli i žalosti, a da je ostali Marijin život protekao 

u veselju ili barem miru. No tko bi tako mislio, taj bi se do kra- 
ja varao. Tih je sedam žalosti koje posebno ističemo u Marijinu 
životu samo sedam prozorčića kroz koje nam je lakše zagledati 
u Marijino žalosno srce. Ili ako hoćete još bolje: to je sedam vul- 
kana u kojima je izbila na površinu vatra boli kojom je do dna 
bilo puno Marijino srce. Ne, Marija nije imala samo sedam ča- 
sova boli i žalosti. Čitav je Marijin život od najranijeg djetinjstva 
pa do same smrti bio ispunjen boli i žalosti. 

, Ne niječemo, doduše, da je Marija imala i veselih časova 
svome životu. Što više, nije bilo časa u Marijinu životu koji ne 
bi bio pun radosti i veselja za Marijino srce. Ali je već obično 
\judsko srce na ovoj zemlji u mogućnosti, da u isto vrijeme i pli- 
a u radostiida bude puno žalosti. Kada čovjek izgubi dragu osobu 
koja je umrla blaženom smrti, on se u isto vrijeme veseli u uvje- 
enju da je ona već u nebu. Ali ipak to ne smeta da i osjeća naj- 
dublju žalost rastanka s dragom osobom. Tu se izmiješa osjećaj 
veselja i boli kao u jedan još življi osjećaj: bol postane slatka, 
a veselje dublje i ozbiljnije: ali jedan i drugi osjećaj osjeti se 
još dublje. No ako je već obično ljudsko srce u stanju, da u sebi 
spoji osjećaj boli i radosti, koliko je to više bilo u stanju tajno- 
vito srce Božje majke! Ako je dakle i bilo njezino srce puno ve- 
selja, to nije smetalo da kroz čitav život bude i puno boli i žalosti. 


* * 


Možda bi ipak netko pomislio da pretjeravamo ako kažemo 
da je čitav Marijin život od najranijeg djetinjstva pa do smrti 
bio ispunjen boli. Ali taj ne bi ni najmanje poznao Marijinu du- 
šu. Taj nema ni pojma ni o običnom djevojačkom srcu. Kolike 
naime obične djevojke čitajući sentimentalne romane plaču nad 
zlim udesom izmišljenih junaka iz tih romara! A nijeste li čitali 
u životima različitih svetica kako su već u najranijem djetinjstvu 
ronile suze i najdublje suosjećale s trpećim Spasiteljem dok su 
slušale od svojih majki o Isusovoj muci? Tko da onda pravo 
shvati s kolikim je saučešćem slušala Marija od naranijeg svog 
djetinjstva opise Mesijinih patnji i trpljenja kako su ih opisivali | 
proroci! ; i 

U objavama sv. Brigite čitamo, kako joj je anđeo govorio 
o Mariji: Svakako trebamo vjerovati, da je Marija nadahnućem 
Duha Svetoga najsavršenije shvaćala što su predstavljale proroč- 
ke izreke. Marija je svojim dubokim srcem punim Duha Sveto- 
ga prodirala više od svih drugih u duboke tajne proročkih riječi. 
Zato opet na drugom mjestu u istim objavama čitamo: Shvaćaju- 
ći iz Sv. Pisma da se Bog ima utjeloviti da ima pretrpjeti razli- 
čite muke, to joj je zadavalo nemalu žalost. Pred očima je Mari- 
jinim od najranijeg djetinjstva lebdio lik bolnog Mesije, taj lik 
nije izlazio iz njezina srca i taj je lik punio Marijine oči suzama, 

a Marijino srce žalošću i boli. Tako se Marija od djetinjstva pri. 
pravljala za žalosnu majku koja će stajati pod križem s probo. 
denom dušom. 

* * * 


No pravi život boli i žalosti počinje za Mariju s njezinim 
Božjim materinstvom. Nadjeni mu ime Isus — rekao je tada 
anđeo Mariji. To je Mariji bilo dosta da shvati svu duboku tajnu 
trpljenja i boli u koju je pozvana. Ime Isus bilo je dosta da osvje- 
ži sve suze koje je ona isplakala nad proročkim likom trpećeg 
Spasitelja, da ponovno otvori sve rane kojima je ranjavao od 
djetinjstva njezino srce spomen na bolnog Mesiju. Lik bolnog 
Mesije koji ju je pratio od djetinstva samo izdaleka taj je čas 
postao dio njezina vlastitog bitka i života. Ona se osjetila s nji- 
me nerazdruživo povezanom. Sve boli trpećeg Mesije taj su čas 
postale njezine vlastite boli. . 

Kakvim je samo srcem od tog časa Marija molila onaj ža- 
losni dio dvadesetprvoga psalma u kojem bolni Mesija vapije u 
svojim bolima prema nebesima: Bože moj, Bože moj, zašto si me 
ostavio! Ja sam crv, ne više čovjek, ruglo ljudima i prezir naro- 
du. A ti si onaj koji si me izveo iz krila materina, i sakrio me 
na grudi matere moje. Od djetinstva sam se tebi predao, od krila 
materina ti si Bog moj! Kao što ranjenom vojniku na samrti do- 
lazi na usta ime njegove majke, tako i raspetom Kristu u toj div- 
noj proročkoj molitvi dolazi na usta ime i spomen njegove maj- 
ke. Što bi jedna majka ćutjela kad bi znala da je njezino ime na 
ustima njenog sina dok izdiše na dalekim bojnim poljanama, io 
je i ćutjela Marija kad je molila tu žalosnu proročku molitvu 
bolnoga Mesije. ' 


Doduše na početku su njezina materinstva prevladavala u 
Marijinu srcu čuvstva veselja i radosti. Anđelov je pozdrav bio 
više intoniran u radosnom ugođaju. Elizabetin je pozdrav uznio 
Marijino srce u pjesmu sreće i ushićenja, u veseli Magnificat. Kod 
rođenja Isusova, koje je navijestilo radost svem narodu, ni Mari- 
jino srce nije ostalo lišeno te blažene vijesti. Tu je njezino srce 
osjetilo svu slast božanskog materinstva: ona je držala u rukama 
svojega i Božjega sina, gledala je u tom ljubeznom djetešcu neiz- 
mjernu ljubeznost koja je izvor same nebeske sreće. 

Ali ta je prevlast veselja u Marijinu srcu trajala kratko. 
Jedva je prošlo četrdeset dana od Isusova rođenja, kad li riječi 
starca Simeona probude u Marijinu srcu ponovno, ali s neizmjer- 
no življom svijesti, bolne predosjećaje koje su bili uspavali sret- 
ni dani Marijina materinstva. Marija je bila donijela svojega sina 
u hram da ga preda kao žrtvu Bogu. Kod drugih je izraelskih 
žena bio to samo simbol, samo slika. Za Mariju je to imala biti 

stvarnost. Marija je imala osjetiti da je doista donijela u hram 
jaganjca koji ima biti žrtvovan, koji ima biti ubijen za žrtvu Go- 
spodinu. A da si Marija postane toga potpuno svjesna, poslao je 
Gospodin po Duhu Svetome starca Simeona koji je Mariji imao 
otvoriti knjigu budućnosti, i on reče Mariji: Ti si predala dijete 
kao žrtvu i ono će biti žrtva: ono će biti znak kom će se proti- 
viti. A dok bude ta žrtva žrtvovana, zajedno s njome i tvoju će 
dušu probosti mač. 


Marija nije trebala čekati budućnost da se ostvare Simeo- 
nove riječi. U isti čas kad su one bile izrečene, pred Marijom se 
otvorila knjiga budućnosti i one su postale stvarnost. Sv. Tereziji 
je objavljeno da je u taj čas Marija prosvijetljena Duhom Svetim 
upoznala u tančine sve muke i smrt svojega Sina i zato je rekla 
sv. Matildi kako joj se _u taj čas sva njezina radost pretvorila u 
žalost. Koliko se prije više radovala svojemu sinu, toliko joj se 
sada više ispunilo srce žalošću. ' 


Marija je tada zgrabila svoje dijete i privila ga k svojemu 
srcu upravo onako kako će ga jednoga dana privinuti kad joj ga 
mrtva stave u materinsko krilo. Od tog je časa čitav Marijin život 
obio trajno, tiho, velikodušno, ali najbolnije mučeništvo. Ona je 
svaki čas strepila nad svojim sinom. Baš zato su časovi bijega 
u Egipat, časovi Isusova gubitka u hramu, čas kad je Isus odla- 
zio iz Nazareta u javni život ostavljajući svoju majku bili tako 
bolni za Mariju. Svaki put bi Marija pomislila da je, evo, došao 
čas ispunjenja žalosnog Simeonova proroštva. Svaki put bi se po- 
javio pred njom starac Simeon i u duši bi joj zaorile riječi: Tvo- 
ju će dušu probosti mač! 

Da, od onoga je časa njezino najmilije dijete postalo  oš- 
trim mačem koji joj je probadao dušu. Kad god sam pogledala 
svog sinčića, kadgod sam ga povijala u pelenice, kadgod sam vidje- 
la njegove ruke i noge, svaki put je moj duh utonuo u novu ža- 
lost i bol jer sam pomišljala kako će biti raspet — rekla je Mari- 
ja sv. Brigiti. Drugi su sveci pomišijajući na Isusa u svojim mu- 
kama našli u samoj toj pomisli utjehu i radost — to je bila olak- 
šica njihovim bolima. Za Mariju je pogled i pomisao na Isusa 
bila istom prava bol. : 

Kod drugih žalosti vrijeme je najbolji liječnik i lijek. Kod 
Marije je, međutim, vrijeme postajalo sve strašniji krvnik. Ako 
je naime mali Isus kod sviju napredovao u milosti, a to znači u 
ljubavi, koliko je onda napredovao kod svoje majke! Koliko je 
Marija svaki dan Isusa svoga sve više ljubila! Ali jao! Nije li 
baš to bio sve dublji mač u Marijino srce? Koliko ga više ljubi- 
la, toliko je i više osjećala bol njegova gubiika, bol njegovih mu- 
ka i smrti. A što je Isus više rastao, zar nije Marija osjećala da 

se sve više približuje čas tog gubitka, tih muka i smrti? Zato s 
pravom anđeo reče sv. Brigiti: Kao što ruža običaje rasti među 
trnjem, tako je i B. D. Marija na ovome svijetu rasla među žalo. 
stima. A kao što zajedno s rastom ruže raste i tmje, tako i iza. 
brana ruža Marija, što je više rasla u dobi, to je i više bodena 
trnjem žalosti i boli. 


* * * 


A što da kažemo za čas kad je došlo vrijeme da se zbiljski 
ispuni Simeonovo proroštvo? Sve žalosti i boli do onoga časa bile 
su za Mariju samo preludij, samo predigra i priprava boli žalos- 
ne majke pod križem. Kad je Marija stala pod križ svog bolnoga 
Sina, tada je njezino mučeništvo stiglo do svoga zenita. 


što su sva mučeništva sviju mučenika kršćanstva prema 
mučeništvu žalosne majke Marije pod križem? Kaže sv. Amadej: 
Kao što nije bilo stvorenja koje bi se po svojoj službi, povlasti- 
cama i zaslugama toliko približilo utjelovljenom Bogu, tako ne- 
ma ni jednog stvorenja koje bi mu brojem i žestinom muka bi- 
lo više slično. Marija je trpjela kao Majka Božja. Sila Duha Sve- 
toga osjenila ju je kod utjelovljenja Božje Riječi i učinila sretni- 
jom od svih žena. Ali ista ju je sila sada obavila da je zaroni u 
bol toliko božansku koliko je božansko njezino materinstvo. 


Nije li Marija pod križem trpjela u svom srcu sve boli ko- 


je je njezin sin trpio na svom tijelu? Kaže opat Arnold: Na Kal- 
variji su bila dva oltara: jedan u tijelu Kristovu, a drugi u grudi- 
ma majke: Krist je žrivovao tijelo, a Marija dušu. Nijesu li ,nai- 
me, sve boli djece ujedno i boli njihovih majki? Sv. Augustin go- 
vori za makabejsku majku: Ona je gledajući trpjela u svima jer 
je sve ljubila, podnosila je preko očiju što su svi podnosili tije- 
lom. To se, međutim, ponovilo na najsavršeniji način u Mariji. 
Sve muke svi udarci, sve trnje, svi čavlii križ koji su mučili nedu- 
žno tijelo Isusovo ulazili su u isto vrijeme u srce Marijino da iz 
vrše njezino mučeništvo. On je tijelom, a ona je srcem trpjela — 
kaže sv. Amadej, tako da može reći sv. Lovro Justiniani da je sr- 
ce Marijino postalo zrcalom Isusove muke. Što više, kaže sv. Bo- 
naventura: Rane Isusove, koje su bile raspršene po čitavom Isu- 
sovom tjelu, postale su u srcu Marijinu jedna jedincata rana. 


O koliko bi bilo lakše Mariji da je morala trpjeti na svoje- 
mu tijelu mjesto u svome srcu! Svi mačevi koji bi rezali i pro- 
badali njezino tijelo daleko bi bili manje oštri od mača koji je 
prolazio njezinim srcem. Jer mač koji je izvršavao mučeništvo 
njezina srca, bio je mač ljubavi.. Kolika je bila bol žalosnog Ma- 
rijina srca, mogao bi zato znati samo onaj koji bi znao kolika je 
bila ljubav njezina majčinskog srca. Kao što nije bilo ljubavi po: 

put Marijne ljubavi, tako nije bilo boli poput Marijine boli. Što 
bi uopće značilo za Mariju da je morala žrtvovati, kao što su žr- 
tvovali drugi Božji mučenici, svoj život na oltaru boli i trpljenja 
i smrti! To bi za Mariju bila pjesma prema žrtvi kojom je mora- 
Ja žrtvovati život svoje ljubavi, život svoga ljubljenog sina. Neiz- 
mjerna je ljubav Marijina prema njezinu božanskom sinu učini- 
Ja Marijino mučeništvo doista neizmjernim, koliko to ljudske mo- 
gućnosti dostižu. 


* * * 


Da li je barem s Kalvarijom bio svršen život žalosti i boli 
za Marijino srce? O ne! Mač žalosti koji je probo srce Marijino 
na Kalvariji nikad nije izišao. iz srca Marijina do njezine smrti. 
Cijeli je Marijin život do njezine smrti i usred radosti uskrsnuća 
i uzašašća Isusova ostao život majke pod križem. Sama je Marija 
rekla sv. Brigiti: Cijelo vrijeme koje sam proživjela poslije uzašašća 
svojega sina njegova mi je muka bila duboko utisnuta u srce tako 
da bilo da sam jela, bilo da sam radila, uvijek mi je bila svježa 
u mojoj pameti. Prema predaji Marija je često posjećivala mjesta 
muke Isusove, a duhom im je uvijek bila prisutna. Pa ako su već 
sveci i svetice plakali pod križevima koji su ih tek sjećali Isuso- 
va križa, koliko je suza Marija prolila do svoje smrti živeći na 
meki način pod stvarnim Isusovim križem? Da: ona je bila i osta- 
la doista žalosna majka! 


* * * 


Sinko, sjećaj se boli svoje majke! Tako je nekada stari To- 
bija govorio svojemu sinu. Sinko, sjećaj se boli svoje žalosne 
majke Marije! Tako govori i nama Marijin prvorođenac, naš Gos- 
podin Isus Krist. Ništa milije na svijetu nije bilo Isusu od srca 
njegove majke. A ništa milije u tom srcu od žalosti i boli tog 
srca koje su ble najveća utjeha u njegovim žalostima i boli. Kao 
što Isus ne može nikada na njih zaboraviti, tako želi da ih ne 
zaboravi ni jedno Marijino dijete. Isus je rekao bl. Veroniki od Bi- 
naska: — Kćeri, meni su drage suze prolivene radi moje muke, 
ali jer ljubim neizmjernom ljubavi svoju majku Mariju, još su 
i draža razmatranja o bolima koje je ona prepatila u mojoj 
muci. 

No živjeti u uspomenama žalosti Marijina srca što znači 


Mrtvim Sinom u krilu? Mač u Marijinu srcu i nije bio drugo, ne- 
80 mrtvo njezino božansko dijete u krilu. : 

A koliko je potrebno upravo današnjim redovnicima da se uži. 
ve u taj bolni lik svoje žalosne nebeske Majke! : 

Jer za tolike bi današnje redovnike mogao sveti Pavao pono. 
viti što je pisao u svojoj poslanici Filipljanima: — Mnogi žive, za 
koje plačući govorim, kao neprijatelji Kristova križa. Bili smo svje. 
doci kako su Božji neprijatelji rušili križeve. Ali je čudno i žalosno 
da i oni koji se nazivaju sljedbenicima raspetoga Krista, koji su se 
čak sa svetim zavjetima dali s Kristom prikovati na križ, da i oni 
znadu biti neprijateljima Kristova križa. Ništa mije više neprijatelj 
Kristova križa tko mrzi drveno raspelo na putu, nego je onaj tko 
je neprijatelj živoga križa koji Bog postavlja na naša ramena u ži 
votu. 
S. Margareta, neka redovnica u Italiji, molila je svog duhov- 
nog vođu kad je taj bio premešten u Rim da joj pošalje relikviju 
svetoga Križa. Ona bi je vrlo rada imala. Ali joj svećenik odgovori: Ja 
bih to mogao, ali neću. Vi to ne zaslužujete. Spasitelj dolazi prečesto 
k vama s cijelim svojim križem. No vi ga odbijate i nećete ništa da 
čujete o njegovu križu: odmah počnete jadikovati i uzdisati, tužite 
se na zapostavljanja i nepriznanja, jednostavno, pokazujete slabo 
razumijevanje za križ koji vam nuđa. 

Sestra začuđeno upita kako to ona odbija Kristov križ. — Reći 
ću vam iskreno i otvoreno — odgovori duhovnik. — Već ste se dali 
šest puta po svojoj želji premjestiti iz kuće u kuću. A u toj kući u 
kojoj ste sada već ste po svojoj želji četiri puta mijenjali sobu. Jed- 
na vam je prehladna, druga prevruća, treća premalena, četvrta pre- 
velika. Nećete ni sama misliti da je sve to bilo iz kreposti. To samo 
dokazuje da su vam poglavari popustljivi, a da vi imate previše zah- 
tjeva, a svakako malo volje za trpljenje. Isus je došao k vama s kri- 
žem, ali vi ste ga uvijek odbili. Zato ne zaslužujete da dobijete relik- 
viju svetoga Križa. 


O kako su postali teški križevi današnjim redovnicima! Sve- 
ta Marija Magdalena Postel jednom piše: Ljudi vole zlatne i srob- 
rene križiće, ali one prave najradije pogaze. Ali nažalost ne samo 
ljudi nego i redovnici. U mnoge se današnje samostane zavukao onaj 
duh zbog kojega je Isus.i svom izabranom apostolu doviknuo: Od- 
lazi od mene, sotono, jer ne misliš što je Božje, nego što je ljudsko. 

Nekadašnjim je samostancima bio ideal križ, trpljenje pokora. 
Spomenuta je svetica Magdalena Postel kod svakog nastupa križa 
klicala: — Još više, Gospodine! Još više! Dođi, križu, da te zagrlim! 
Svetom je Franji Ksaverskom bila jedina smrt: bježati pred križem i 
ne biti vrijedan križa. Njegova je jedina bila zavist kad je vidio da 
netko više trpi od njega. Kad je Isus pitao svetog Ivana od Križa 
kakvu plaću traži od njega, Ivan je odgovorio: Gospodine, trpjeti 
i biti prezren radi tebe. 

To je bila ludost svetaca za križem. A današnja mudrost re 
dovnika? Nije li bezbrojnim samostancima postalo idealom uživanje? 
Nije li niječ »lijepo« postala temeljna miječ vredovanja u ustima mno- 
gih redovnika? Kad modemi redovnik dođe u ikoji samostan, njego- 
vo oko i srce stavlja prvo pitanje: Što ima lijepo u tom samostanu? 
Njega zanima kao prvo što će mu poljepšati život. Stari bi redovnici 
postavili kao prvo pitanje: gdje ću moći činiti veću pokoru? A moder: 
ni redovnici postavljaju: gdje će mi biti ljepše — gdje ću dakle moći 
više uživati? Stari bi redovnik poput svete Katarine Sijenske kojoj je 
Krist nuđao na izbor vijenac od trnja i nabola si ga na glavu — upra 
vo pograbio samostan u kojem bi ga čekalo više trnja i veći križ. Mo- 

derni redovnik grabi ruže. O koliko mi moderni redovnici uzimamo 


d 


mjesto mjerila križa mjerilo uživanja, ugodnosti i udobnosti! 


m ože u samostanskom životu biti tek začin teškoga. Redovničko uži- 
vanje može biti tek uživanje pod križem. 


S Marijom po križ! S Marijom stati i ostati pod _ križem! 
To jedino znači biti kršćanin. To znači biti redovnik. To znači 
biti dijete Marijino. 

Daj mi s tobom suze livat, 

Raspetoga oplakivat, 

Dok na svijetu budem ja. 

U tvom društvu uz križ stati, 

S tobom jade jadovati 

Želja mi je jedina. 

Kruno djeva, Djevo divna, 

Budi meni milostivna, 

Daj mi s tobom dijelit plač.. 

Daj mi nosit po sve dane 

Isusovu smrt i rane, 

Osjećati muke mač. 


Neka pobožna legenda, koju navodi sv. Alfons Liguori, pri- 
povijeda o nekom redovniku, koga su teško mučile duševne boja- 
zni, da je na svom smrtnom krevetu počeo očajavati i zdvajati o 
om spasenju. No on je gajio posebnu pobožnost prema žalosnoj 
Majci. Pa kad je došao smrtni čas i kad su bojazni i skrupuli već 
prijetili, da će potpuno uništiti njegovu dušu, ukaže mu se B. Dje- 
vica i reče mu: Sine moj, što se toliko žalostiš, kad se mene to- 
liko puta u mojim žalostima utješio? Evo dolazim po tebe, da te 
odvedem u nebo! I redovnik smiren usnu u Gospodinu . 


f 


O dao Bog, da se ta legenda ostvara i u svakome od nas! 
en! 

19. razmatranje 


ANGELUS DOMINI NUNTIAVIT MARIAE 
ANĐEO GOSPODNJI NAVIJESTIO MARIJI 


Providnost mi je bila dodijelila kao prvo mjesto svećenič- 
kog službovanja našu župu Klanjec. Ta je župa posvećena Navje- 
štenju B. D. Marije. Svika Navještenja na glavnom oltaru koju 
sam promatrao osam godina ostala mi je duboko u pameti. S taj- 
nom Marijina navještenja zato je povezana moja mladost, 

No zar svaki od nas koji je došao iz sela ne nosi u srcu 
osjećajne veze iz svog djetinjstva s tom istom tajnom? Sigurno 
je jedan od najznačajnijih doživljaja koji ostavlja utisak u dječ- 
jem srcu jutarnje, podnevno i večernje zvono. Zvono pozdravlje- 
nja — Zdravo Marija kao da nekim tajanstvenim čarom ovija se- 
ljački dan. To zvono posvećuje dan i diže ga u nadzemaljske sfe- 
re. 

Ako smo bili iz kršćanske seljačke obitelji, to nas je zvono 
pozivalo da obnovimo tajnu Navještenja. Barem smo često molili 
Anđeo Gospodnji, a time smo se sve više napajali tom tajnom. Ta- 
janstveni su zvukovi zvona otvarali naša srca da ta tajna sve du 
blje prodire u njih. Tako je tajna Navještenja postala slatkom us- 
pomenom i baštinom našeg djetinjstva. , 


A naše franjevačko srce! Nije li ono na poseban način povezano 
s tajnom Navještenja? 'Pa vi dobro znate da je upravo naš sveti Bona 
ventura na generalnom kapitulu Reda u Pizi odredio neka braća u svo- 
jim propovijedima nagovaraju ljude da na glas zvona koji se daje po- 
slije Kompletorija nekoliko puta pozdrave B. D. Mariju jer se smatra 
da je u to vrijeme bila pozdravljena od anđela. Franjevci su postali 
prvi širitelji anđeoskog pozdravljenja i slave tajne Mološtenje. 

A ne bi li bila dosta već sama činjenica što franjevac svaki dan 
promatra kao prvu Marijinu radost baš u vezi s tajnom Navještenja 
dok moli krunicu Sedam radosti Marijinih? Njegova je krunica pravi 
zlatan lanac koji povezuje njegovo franjevačko srce s Nazaretom is 
Marijinim mavještenjem. 

Ako međutim već samo franjevačko srce ima veze s tajnom Na: 
vještenja, koliko onda ima tu vezu naše hrvatsko franjevačko srce? 

Ne samo da je Bog povjerio nazaretsko svetište u Svetoj Zemlji fra- 
njevcima na brigu, on je počastio posebno našu hrvatsku franjevačku 
provinciju srećom da može biti čuvaricom mjesta gdje se na posebni 
pačin štuje nazaretska Kućica, kućica tajne Marijina navještanja. Mi 
smo čuvari Marijina svetišta ma Trsatu. Nije li to samo dosta da sva 
srca braće i otaca naše provincije najdubljim vezom poveže s tajnom 
Marijina navještenja? 


A treba li uopće tražiti neke posebne veze — našim srcima 
tajnom Marijina navještenja? Nije li svako kršćansko srce sa- 
mom kršćanskom istinom i životom neizrecivo povezano s tom 
presvetom tajnom? Možemo li izbrojiti koliko puta naša 
majka Crkva kroz svoju godinu napunja naše duše blagom vije- 
sti ove svete tajne? Ne samo u bezbrojnim blagdanima, nego i 
kroz čitav Advent evanđeljima Zomica Crkva poput nebeske zvo- 
njave naviješta Marijino navještenje. . 
Ili zar može Crkva uopće započeti naviještati svoju blagu 
vijest, a da ne započne s navještenjem? Kao što se bez temelja 
ne može graditi kuća, tako ni bez Marijina navještenja ne može 
se početi propovijedati kršćanska istina. Ta u tom su navještenju 
postavljeni temelji našega spasenja! 
* * * 


Anđeo Gospodnji navijestio Mariji i ona je začela po Du- 
hu Svetome! To su dakle riječi koje nužno zvone iz svih kršćan- 
skih srdaca. Te riječi neka zazvone i danas u našim srcima. Malo 
ćemo zagledati u tajnu Marijina navještenja. 

Povijest tog navještenja sigurno vam je već ispunila pamet 
da znate svaku riječ te povijesti naizust: Posla Bog anđela Gabri- 
jela u galilejski grad imenom Nazaret k djevici zaručenoj s mu- 
žem iz Davidove kuće komu bijaše ime Josip: a djevica se zvala 
Marija. To su riječi koje ste možda već tisuću puta čuli i slušali 
u svome životu. 

No da li vam je jasan i prvi smisao te povijesti? što nam 
želi reći sveti Luka dok nas o njoj izvješćuje? Govori nam o an- 
đelovu poslanju. A koju je zadaću imalo to poslanje? 

Znadete da zadaća tog anđelova poslanja nije bila da mož- 
da Mariji lijepo zapjeva ili zasvira kakvu nebesku melodiju. Za- 
daća mu nije bila ni da Mariju razveseli, razdraga ili oduševi, da 
joj razigra srce ili da se ona u pobožnosti slatko rasplače. Jed: 
nom riječju, anđeo nije došao da budi osjećaje u Marijinu srcu. 
To barem nije bio njegov prvi zadatak. pk 
Anđelova zadaća u tom poslanstvu nije bila da progovori 
srcu Marijinu, nego prije svega njezinu umu. Baš zato anđeo i 
smiruje Marijino srce od straha da može njezin um nepo- 

mućeno čuti i shvatiti njegove riječi. Anđeo je došao da navijesti 
Mariji. Došao je da donese Mariji vijest iz neba o najvećim taj- 
nama koje će postati temeljnim tajnama naše vjere. Imao je Ma. 
riju poučiti kako će postati majkom Božjom, kako ć e roditi Sina 
Božjega. Imao ju je poučiti kako će njezino dijete biti Spasitelj 
svijeta. Imao ju je poučiti da će on biti Mesija, kralj neba i zem. 
lje. Imao je Mariju poučiti o njezinu netaknutom  djevičanstvu, 
Pa ako hoćemo najjednostavnije reći: anđeo je došao s neba kao 
vjeroučitelj da je pouči i uputi u najdublje vjerske istine. 


To je prvotni predmet povijesti navještenja. 

Bogu naime nije bilo dosta da ga Marija njegova majka sa- 
mo svim srcem ljubi, Bogu nije bilo dosta da Marijino srce sa- 
mo u najuzvišenijoj pobožnosti gori te da poput serafina svojim 
zanosom do nebeskih visina leti. Bog je želio da njegova majka 
bude nadasve poučena u vjerskim istinama. Bog je želio da Mari- 
ja i svojim umom prodre u njegove tajne. 

Baš zato je Bog od najranije Marijine mladosti pozvao svo- 
ju buduću majku u svoj hram da na samim izvorima crpi vodu 
njegove božanske mudrosti. Tamo je mogla biti najbolje poučena 
u svim objavama zakona i proroka. 

Koliko je Marija napredovala u božanskom znanju i poz- 


navanju Svetoga Pisma, najbolje pokazuje Marijina pjesma koju 


je ispjevala po uzoru starozavjetnih pjesničkih djela. To pokazuje 
Marijin Magnificat, Veliča duša moja Gospodina. U toj se krat. 
koj pjesmi nalazi oko sedamnaest navoda ili aluzija na mjesta iz 
knjiga Svetoga Pisma. Tu je Marija pokazala da joj je Sveto Pi 
smo ušlo u krv i meso. Pokazala je da joj je misao bila posvema 
uronjena u misli i riječi Svetoga Pisma. Kao da je prestala misli- 
ti svojom glavom da misli glavom proroka, ili bolje, da misli gla- 
vom samoga Boga, Božjim mislima. Toliko je bila puna Božjega 
znanja, poznavanja Svetoga Pisma. 


No još više! Da Bog osposobi svoju majku za najsavršeniju 
vjersku poučenost, dao joj je već same naravne darove koji su je 
osposobili. Tako joj je dao izvanredno pamćenje, duboku pronica- 
vost i želju za produbljivanjem. 

O tome nam lijepo govori sveto Evanđelje na više mjesta. 
Tako piše: — Marija je čuvala sve ove riječi i razmišljala je o 
njima u svome srcu. Marija je svaku stvar koja se ticala Isusa 
brižno pamtila i čuvala u svojoj pameti, ali je ujedno i nastojala 
što dublje prodrijeti u njezin sadržaj. 

Radi toga bi mogli Mariju nazvati pravom filozofskom na- 
ravi, filozofskom dušom. Kako naime znate, veliki je grčki filo- 
zof rekao da je početak filozofiranja čuđenje, divljenje. Tu je 
početak dubljeg ispitivanja. A baš kod Marije čitamo da se divi- 


168 


la i čudila što se govorilo o njezinu djetetu i to ju je sklonulo 
da produbljuje smisao tim riječima u svojem srcu. Njezina ju je 
duboka duša gonila u dubine. 

A Bog je sam tu izišao u susret Marijinoj dubokoj duši. 
Zato je želio da Marija dobije već od samoga navještenja barem 
obrise najdubljih tajni cijeloga kršćanstva. 

Dvije su osnovne tajne kršćanstva — nedokučive, previsoke 
i preduboke tajne na kojima počiva kršćanstvo. To su tajne: taj- 
na presvetog Trojstva ili tajna jednoga Boga u trim Osobama i 
drugo, tajna utjelovljenja Sina Božjega, tajna osobnog sjedinje- 
nja Sina Božjega s čovječjom naravi. A baš te dvije tajne anđeo 
Gabrijel iznosi pred B. D. Mariju kod navještenja. 

On govori Mariji o Sinu Božjemu i o Duhu Svetomu. On 
govori o njezinu djetetu koje će biti Sin Božji. U Marijinom su 
se dubokom srcu kod toga rodila pitanja koja će kasnije pokreta- 
ti najveće umove kršćanstva. Marija se morala početi diviti, dive- 
ći pitati, pitajući produbljivati najveću tajnu presvetog Trojstva 
kao i tajnu utjelovljenja Sina Božjega. Marija je tako postala prvi 
bogoslov kršćanske vjere. 


* * 


Da li je sve to bila samo slučajnost? Da li je Marijina po- 
učenost u vjerskim istinama bila samo slučajni dodatak Marijinu 
poslanstvu? 

Daleko od toga! Marijina vjerska poučenost bila je nutar- 

nji zahtjev, postulat sama Marijina poziva i dostojanstva na zem- 
lji. Sama veza u koju je Marija došla po svom Božjem materin- 
stvu sa Sinom Božjim i s Duhom Svetim — sama ju je ta veza 
prisiljavala da postane najpoučenija Božja učenica. 
. Marija je imala postati majkom Sinu Božjem. No što je 
Sin Božji nego vječna Riječ koja bijaše s Bogom, po kojoj je sve 
postalo što je postalo? Marija je Majka Božje Riječi — kako je 
zove sveti Bernardo. 

Vječni je Otac tu svoju Riječ poslao da u tijelu izreče svu 
Božju riječ ljudima. To je bila jedna od prvih zadaća Božje Ri- 
ječi koju je Marija rodila u tijelu. A tko bi onda bio prvi pozvan 
i više pozvan da sluša tu Riječ i da upije sve njezine riječi u 
Svoju dušu nego majka Božje Riječi? Sama je materinska ljubav 
gonila Mariju da prisluškuje riječi vječne Riječi kojoj je bila 
ajkom. Sama joj je materinska ljubav otvarala srce da te rije- 
i pohlepno srče. Sama joj je materinska ljubav spremala te ri- 
ječi u riznice srca da ih najbrižnije čuva. Nije zato bez razloga 
Isus uskliknuo ženi iz puka koja je nazvala blaženim tijelo koje 
ga je nosilo i prsa koja su ga dojila: — Još blaženija ona koja je 
lušala Božju riječ i čuvala je. Po svojoj je vjerskoj poučenosti 
arija došla u najbliže blizine s Božjom nestvorenom Riječi. 

A Marija je imala po svom djevičanskom materinstvu pos. 
tati i na poseban način zaručnicom Duhu Svetome. Marija je ima. 
la postati najbližom suradnicom Duhu Svetome kod rođenja Si. 
na Božjega i kod rođenja sve Božje djece na zemlji. 

No tko je Duh Sveti? Nije li on duh istine koji je imao 
Crkvu naučiti svu istinu? Nije li on duh koji podsjeća Crkvu na 
sve riječi koje je Isus govorio? On je Duh koji istražuje dubine 
Božje, po riječima svetoga Pavla. Po njemu Crkva sve više prodi- 
re u dubine tajna Božjih. 

Možemo li onda zamisliti Mariju neuku pokraj Duha Sveto- 
ga? Možemo li si zamisliti zaručnicu i suradnicu Duha Svetoga, 
koja ne bi bila upućena u svu istinu i koja ne bi prodrla u dubi- 
ne Božje? Ako se sveti Pavao mogao dičiti Božjom mudrošću, u 
tajnosti sakrivenom kojom je prodro u Božje dubine, a koju mu 
je Bog otkrio svojim Duhom, kako bi se moglo i pomisliti da bi 
ona, koja je Duha Svetoga zazvala na apostole i Crkvu, bila lišena 
njegove mudrosti i znanja! 

Bez duboke vjerske poučenosti Marija doista nebi bila Ma- 
rija. Duboko je vjersko znanje spadalo na bit njezine zadaće i 
poslanstva na svijetu. Po svojoj vjerskoj poučenosti i znanju ona 
je postala dostojnom majkom Božje Riječi, postala je dostojnom 
zaručnicom i suradnicom Duha Svetoga. 


* X * 


Mislim da ovdje na prvi pogled odmah shvaćate što onda 
znači tajna Navještenja za naš svagdanji život. Mislim da predob- 
ro uočujete gdje se obnavlja ta tajna u našem životu. 

Naša nazaretska kućica u kojoj se odigrava tajna Navješte- 
nja u našem životu — pa to su naše učionice. Naši anđeli koje 
k nama šalje Bog kao k Mariji kod navještenja — to su naše 
knjige. U vjerskoj pouci obnavlja se tajna Navještenja u našem 
životu. > : 

Mi smo sretni da je glavni dio našeg života baš u toj naza- 
retskoj kućici, da je glavni dio našeg života nastavak navještenja. 
Jer za svećenika i svećeničkog pripravnika sve njegovo učenje, sav 
njegov. studij ili je vjerska pouka ili je u službi te pouke ... Ta 
predobro znate da je srednji vijek stvorio uzrečicu: Philosophia 
ancilla theologiae. A to vrijedi čak i za svjetovne znanosti i za 
svjetovno znanje kod svećenika. Svećenik i svećenički pripravnik 
prikuplja sve znanje samo u vidu svog bogoslovskog studija. Sve 
ima služiti proširenju i produbljenju bogoslovskih vidika. 

No odatle možemo također shvatiti što znači i studij tog 
znanja za jednog kršćanina, a još više za jednog svećenika! Lije- 
po kažu sveti Oci da je Marija najprije začela Božju Riječ svojim 
umom, a istom onda svojim tijelom. Marijino je Božje materin- 
stvo bilo na neki način posljedica i plod navještenja ili anđeoske 

pouke. Nije li nešto slično i kod nas? Da li će se u nama roditi 
Krist, drugi Krist, pravi Kristov svećenik ne ovisi li to u prvom 
redu baš o tome da li ćemo biti dostatno vjerski poučeni? 

Pa vi znadete kako je Krist stvarao apostole, svoje , prvo- 
svećenike u Crkvi. Na početku ih je svoga naučavanja pozvao sa 
sobom. Krist je htio da oni budu uvijek s njime, da budu prisu- 
tni kod svih njegovih propovijedi i pouka. Oni su ga morali pra- 
titi danju i noću na svim njegovim učiteljskim putovanjima. Tako 
su svaku njegovu riječ upijali u svoje duše. 

Tri su godine bili učenici njegove škole. Tri ih je godine. 
napajao svojom naukom. Mogli bismo reći da im je pamet bila 
već do vrha puna riječi kojih su se naslušali od svog božanskog 
Učitelja,, da su bili puni vode Božje pouke kao što je puna spuž- 
va zamočena u more. X 

Pa ipak nakon svega toga znate što je Isus rekao tim apos- 
tolima na Posljednjoj večeri. — Ja bih vam imao još mnogo ka- 
zati. Što znače te riječi? Što je Isus htio njima reći? Sve što ste 
dosada čuli, nije još ni polovica onoga što biste trebali čuti. Sve 
što sam vam dosada govorio, za mene je dakle premalo. Ja želim - 
da vi znate više. Ja naime želim da vi znate sve. Ja bih vas želio 
uputiti u svu istinu. 

Baš zato im tada obećava Duha Svetoga, Duha istine. — Ka- 
da dođe Duh istine, on će vas uputiti u svu istinu. Tada vaše zna- 
nje neće biti samo polovično znanje i krnje znanje. Pred vama će 
se otvoriti božanski vidici. Duh će vas Sveti naučiti svu i cjelovi- 
tu istinu. 

Cjelovito poznavanje vjere, široko i visoko i duboko pozna- 
vanje vjere — to je Kristova želja i ideal za njegove apostole. 
Isus želi da njegovi pravi učenici i apostoli posjeduju potpunu 
vjersku istinu, potpuno vjersko znanje. 


Tako je Krist stvarao i stvorio svoje apostole. Tako Krist 
želi da i danas stvara njihove nasljednike. 

Ili zar nije svaki svećenik također nasljednik B. D. Mari 
je? U svojim svećenicima majka Crkva, a to znači majka Marija 
nastavlja svoje bogomaterinstvo. Svećenik ima kao prvu zadaću 
da rađa Isusa Krista u njegovoj braći. Baš zato je svećenik oru- 
đe Duha Svetoga, Duha životvorca od kojega dolazi svaki život, 
a najviše svrhunaravni život svijetu. Duh sveti koji je sišao na 
Mariju da je učini Isusovom majkom, taj Duh Sveti silazi i na 
svećenika da u njemu Marija nastavi svoju materinsku službu 
na svijetu. 

Ne bi li to samo bilo dosta da svakom katoličkom svećeni- 
ku ulije svijest o potrebi pouke i vjerskog znanja za njegovu sve- 
ćeničku službu? Može li naime Duh Sveti naći sposobno oruđe za 
rađanje djece Božje i Marijine u svećeniku koji nije pun Božje 

riječi, koji nije ispunjen Božjim znanjem? Ta čime je svećenik 
prvotno i rađa Božju djecu, nego Božjom riječju? — Ja sam .vas 
rodio evanđeljem — kliče sv. Pavao Korinćanima. — Jer ste pre. 
porođeni ne raspadljivim sjemenom, nego neraspadljivim: živom 
i neprolaznom riječju Božjom. A to je riječ koja vam je navješ- 
tena u evanđelju — piše sv. Petar. 3 

Kakav bi dakle bio svećenik koji ne bi imao svoju pamet 
ispunjenu Božjom riječju? Kakav bi bio sijač koji bi išao sijati, 
a sa sobom ne bi nosio sjemena? 

Nije zato čudo što Bog traži od svećenika znanje. Bog je to 
tražio od svojih svećenika već u Starom zavjetu. — Jer se gleda 
na usne svećenikove. U njegovim se ustima traži pouka i uputa. 
Jer je on glasnik Gospodina nad vojskama. Tako piše prorok Ma- 
lahija. A koliko onda više traži Bog znanje od svojih svećenika u 
Novom Zavjetu! Sveti Pavao zato u svojim pastirskim poslanica- 
ma toliko naglašuje svećeničku sposobnost za naučavanje i toliko 
opominje svoje biskupske učenike da pune svoje pameti Božjim 
znanjem. — Pazi na sebe i na nauku! — dovikuje Timoteju. — 
Posveti se čitanju! Biskup mora biti posve privržen pouzdanoj ri- 
ječi da bude u stanju i opominjati u zdravoj nauci i pobijati pro- 
tivnike — piše jednako Titu. 

Znadete kako Crkva preozbiljno shvaća te apostolske riječi. 
Ona što više sve ozbiljnije shvaća te riječi. Nikada naime nije 


Crkva toliko zahtijevala od svojih svećenika znanje i poznavanje: 


vjerske istine i svega što služi tom poznavanju kao što zahtijeva 
upravo danas. Ona sve više postrožuje kriterije znanja za sveće- 
ničke pripravnike. Kao da bi Crkva željela danas imati sve svoje 
svećenike doktorima. Toliko od njih traži i zahtijeva. Tako tajna 
Navještenja sve više probija u svijesti Crkve. 


* * 


No tajna Navještenja pokazuje ne samo važnost i potrebu 
našeg studija kojim se pripravljamo i osposobljavamo za svoju 
svećeničku službu. Ta nam tajna odmah i pokazuje i najbolji na- 
čin i uvjete pravog svećeničkog studija. Ništa drugo ne trebamo 
nego da pogledamo na Mariju kod navještenja i naučit ćemo sve 
uvjete da nam studij postane sveta stvar i sveto zanimanje u na- 
šem životu. 

Prije svega, komu je poslan anđeo? — Posla Bog anđela k 
Djevici. Tako nam odgovara sveto Evanđelje. Tu Djevicu anđeo 
pozdravlja: Zdravo milosti puna! 

Nije li tu izražen prvi i najvažniji uvjet bogoslovskog stu- 
dija? Božju riječ može primiti samo djevičanska, a to znači čista 
duša koja je puna Božje milosti. — U dušu koja misli zlo, ne 
uvraća mudrost: u tijelu što se predaje grijehu, nikada ne uzima 
stana. Tako govori Gospodin već u Starom Zavjetu. 

Što je naše vjersko znanje nego Božja mudrost, tajanstve- 
pa i sakrivena? — kako to govori sv. Pavao. No tko je onda ka- 
dar prodrijeti u mudrost? Tu mudrost nije upoznao nijedan od 
knezova ovoga svijeta — piše isti apostol. Nama je to Bog obja- 
vio posredovanjem Duha, jer Duh ispituje sve, pa i dubine Božje. 
Nitko ne zna što je u Bogu, osim Božjega Duha. Tjelesni čovjek 
ne prima ono što dolazi od Duha Božjega, jer je zanj ludost. On 
to ne može upoznati jer se mora na duhovan način prosuđivati, 
Ako dakle netko želi pravo studirati Božju mudrost, mora imati 
Božjega Duha. Onim se istim Duhom prima i tumači Božja riječ 
kojim je i objavljena. : 

Ne shvaćamo li onda koliko je važno da proučavatelj riječi 
Božje bude u Božjoj milosti, čist barem od velika grijeha dok se 


bavi svetim studijem? Kao što se ne može ići na svetu pričest s 


teškim grijehom, tako ne bismo smjeli niti k svojem studiju s 
takvim grijehom. j 


Našla si milost kod Boga — govori dalje anđeo Mariji. Na- 
šla si, dakle si tražila — zaključuje sveti Bernardo. Marija je žu- 
djela i svojom žudnjom za Spasiteljem otvorila mu je vrata. S 
otvorenim je srcem zato Riječ Božju dočekala. S otvorenim ju je 
srcem u sebe i primila. < 

Baš tu je drugi uvjet svetoga studija. Imati srce koje je 
željom otvoreno Božjoj riječi. Sveta znatiželja — to je divna du- 
ševna priprava za studij Božje riječi. : 

Sveta Klara, najvjernija učenica svetoga Franje, ležala je 
na smrtnom krevetu. Došao ju je posjetiti brat Juniper, učenik 
svetog Franje. Svetica ga je odmah sa serafskim žarom upitala: 
— Brate, što znadeš novo o Bogu? Svetica je bila puna svete zna- 
tiželje. Ona je htjela znati više o Bogu. Makar je već gotovo umi- 
rala i kao da je već jednim okom gledala Boga u nebu, ipak je 
nije ni tada sveta znatiželja ostavljala. Ona je htjela još na zem- 
lji nešto više znati o Bogu. 

To je sveta znatiželja Božjih svetaca, pravih Kristovih uče- 
nika. Njima nikada nije dosta znati o Bogu i o Božjim stvarima, 
Ta je sveta znatiželja kao neki početak blaženog gledanja na ne- 
bu. Na nebu će duša obuhvatiti Boga. Tamo će ga spoznati kako 
je spoznata. To će biti konačno spoznavanje sve istine. U Bogu 
će duša čitati svu istinu. Na zemlji to nije moguće u potpunom 


smislu. Ali je zato moguće barem poletom, barem svojim nasto- 


janjem posizati prema tom cilju. Time kao da duša već na zemlji 
Širi svoje ruke da obuhvati Boga. 


Evo službenice Gospodnje! Ove Marijine riječi odaju treći 
uvjet za sveti studij prema Marijinoj školi, a to je poniznost. Po- 
nizno je srce najspremnije za Duha Svetoga i za njegovu mud- 

rost. Znanje napuhuje, znanje naduva — reći će sveti Pavao. Uvi- 
jek postoji opasnost da čovjek zablješten sjajem znanja pođe 
tragom sotone, pođe tragom Lucifera. Tko se dakle bavi tako o- 
pasnim predmetom koji nosi u sebi zarazne klice samoga pakla 
mora biti u najvišem stupnju imuniziran od te zaraze. Samo ta- 
da će biti siguran da će mu znanje donijeti pravu korist, a ne 
štetu za dušu. Marijina je poniznost sačuvala Mariju poniznom 
sluškinjom i onda kad je postala Majkom Božje Riječi. Naša za- 
to poniznost ima svrhu da nas sačuva slugama Božje riječi koji 
ćemo znati i htjeti tu Božju riječ upotrebiti Bogu na slavu, Bogu 
za službu, a ne sebi na slavu, na službu svog uzdizanja. 


A imamo u evanđelju navještenja i četvrti, možda glavni : 


uvjet, da naš studij bude doista svetim studijem. — Evo začet ćeš 
i roditi Sina — tako je navijestio anđeo Mariji. Marija je imala 
zato začeti Božju riječ da je rodi. Tajna Nazareta zapravo svrša- 
va u Betlehemu ili ako hoćete na Kalvariji. Marija je duhom zače- 
“la Riječ Božju da je rodi tijelom. Navještenje ima sav svoj smi- 
sao u materinstvu. 

Tu je međutim izražena glavna oznaka proučavanja Božje 
Riječi. Svaki studij Božje riječi začeće je koje smjera prema po- 
rodu. Učenik Božje riječi zato uči da djeluje. Bogoslovsko je zna- 
nje praktično znanje. 


To napose vrijedi za franjevca. Franjevac zna zato da ljubi. 


Naša spoznaja ima prije svega svrhu da nas više približi u zagr- 
ljaj Bogu. Spoznajom kao rukama duše grlimo Boga da mu lakše 
utisnemo topliji i žarči poljubac. 

A iznad svega sve naše znanje riječi Božje smjera prema 
koristi našega bližnjega. Znanje ima roditi Isusa u srcu našega 
bližnjega. Naše dakle učenje smjera prema našem pastoralnom 
radu. kj 


* kJ 


Ako na taj način shvatimo svoj studij, tada nam ne samo 
da budu prekratke godine što ih provedemo u bogosloviji na 
proučavanju svete znanosti, nego će nam biti prekratki i svi sati 
koje ćemo kroz čitav svoj svećenički život sjediti proučavajući 
znanost Božje riječi. Sve će nam to biti prekratko kao što je za 
Mariju sigurno prekratak doživljaj njezina navještenja. 


No ne samo da će nam biti sav taj sveti studij prekratak. 
Bt će onda on i svet kao što je bilo za Mariju njezino navješte- 
nje. A bit će nam i veseo i sretan kao što je za Mariju bio Naza- 
ret s tajnom navještenja. Amen. 

20. razmatranje 


SPIRITUS SANCTUS SUPERVENT IN TE 
DUH SVETI DOĆI ĆE NAD TEBE 


Stajala je pod križem Isusova majka. ' 

* Što nam sve ne govore ove kratke riječi evanđelja! One 
nam govore o Mariji kao žalosnoj Majci. One nam govore o Ma- 
riji kao suotkupiteljici roda ljudskoga. One nam govore o junač- 
koj pobjediteljici nad sotonom. One nam govore još i druge lije- 
pe i velike istine o Mariji. Ali ima nešto o čemu nam ove riječi 
najviše govore. Ove nam riječi najviše govore o Marijinoj ljubavi 
prema Bogu. ' 

' Ili što je Mariju dovelo do podnožja križa, nego ljubav pre- 
ma Bogu koji je postao njezino dijete? Kad gledamo Mariju pod 
križem, što zapravo drugo i vidimo, nego ljubav pod križem. Ras- 
peta je ljubav visjela na križu, a probodena ljubav stajala pod kri- 
žem — to je jezgra čitavog misterija Kalvarije. 


Nikada majka ne osjeća koliko ljubi svoje dijete kao onda 
kad ga vidi kako trpi i umire. Nikada se majka toliko ne osjeća 
majkom koliko onda kad njezino dijete gubi onaj život koji mu 
je dala. Pa ni majka Marija nikada se nije toliko osjetila majkom 
nikada nije tako živo osjetila materinsku ljubav, koliko onda dok 
je stajala pod Isusovim križem. Pod križem je drhtala zadnja ži- 
ica njezina majčinog srca beskrajnom ljubavi. 


Ali da to nije učinila materinska ljubav, da pod križem za- 
plamsa Marijino srce najsilnijim žarom ljubavi, ne bi li to učini 
la sama ljubav koja je gorjela na križu? Nije li križ bio peć u 
kojoj je plamtio oganj koji je Bog došao, da donese na svijet da 
njime zapali svijet? Nije li na križu plamtio oganj Božjega srca? 
Sveci, koji su se samo razmatranjem približavali toj  užarenoj 
Peći ljubavi koja je gorjela na križu, izgarali su vatrom ljubavi i 
Plakali što se čitav svijet ne zapali njome. Što da onda kažemo o 
Marijinom presvetom srcu, koje se upravo doticalo te peći? Zar 
bi se čovjek mogao dotaći sunca, a da ne izgori? Zar se Marija 
mogla nalaziti ispod probodena Srca Isusova, a da ne izgori po- 
žarom Božje ljubavi? 

Ali još više! Na križu je Bog odlučio da pusti duboki san 
na novoga Adama te mu iz rebra stvori zaručnicu. Na Kalvariji 
stvarao je Bog zaručnicu Isusu Kristu. Na Kalvariji stvarao je 
Bog ljubavni vez između Krista i njegove Crkve. . 

No gdje je bila ta zaručnica Isusa Krista? Gdje je bila 
ljubav Crkve, da je združi s njezinim usnulim zaručnikom ?. Zar 
je trebamo tražiti po svijetu? Ta ona se nalazi pod Isusovim kri. 
žem! Marija je pod križem predstavljala cijelu Crkvu. Marija je 
bila prva zaručnica Isusa Krista. Marija je bila klica iz koje će 
izići cijela Crkva. U Marijinom se zato srcu na Kalvariji nalazila 
kao u klici čitava ljubav čitave Crkve. Sva ljubav kojom će ljubi. 
ti sve duše svojega božanskog zaručnika bila je pod križem u Ma- 

rijinu srcu. 
: * *% 


Tko bi se uopće bio kadar približiti peći ljubavi prema Bo. 
gu koja je gorjela u Marijina srcu? Tko bi bio kadar shvatiti lju- 
bav prema Bogu kojom je plamtjela Marijina duša? 

Ta već je po samoj naravi ljudska duša stvorena da ljubi 
Boga svim snagama svoje uzvišene naravi! Jer ljudska je duša 
u svojoj jezgri težnja za Bogom i ljubav prema Bogu prvi je nje- 
zin poriv. Ljubi Gospodina Boga svoga svim srcem svojim, svom 
dušom svojom — nije to tek svrhunaravni zakon, tek nadograd- 
nja milosti. To je osnovni zakon same ljudske duše. ' 

No nažalost kako se brzo zapletu krila duše kojima lijeće 
prema Bogu u mreže stvorova! Kolike zato duše u lijetu prema 
Bogu i ljubavi prema Bogu zaustave stvorenja i privuku k sebi. 
Polet njihove ljubavi svrši u blatu stvorenja. Plamen vatre ljuba- 
vi ugasi se na ledu stvorenja. 

No kod Marije, stvorene u prvoj čistoći i izvornosti naravi, 
sva je iskonska snaga naravi provrela nezadrživim naletom. Kaže 
sv. Anselmo: Gdje je veća čistoća, tamo je i veća ljubav. Mariji- 
na duša radi potpune čistoće, koju joj je osiguralo bezgrešno nje- 
zino začeće, nije našla nikakve zapreke stvorenja da joj zaustave 
polet prema Bogu. Njezina duša slobodna od svake spone stvoro- 
va vinula se orlovskom snagom u visine prema svojemu Bogu. 


Međutim taj naravni slobodni polet Marijine duše prema 
Bogu bio je samo priprava onoj sili i snazi kojom je vihor Duha 
Svetoga ponio dušu Marijinu prema Bogu. Duh Sveti doći će na 
tebe — rekao je anđeo Gabrijel Mariji kod navještenja njezina 
materinstva. I Duh je sveti došao na Mariju. Došla je ta vječna 
nestvorena Ljubav i duša je Marijina bila toliko usijana žarom ie 
Ljubavi da je postala sposobna ljubavlju začeti samoga Boga. Ta 
nestvorena Ljubav toliko je ljubavlju napunila Marijino srce da 
je ta ljubav bila dostatna kao materinska ljubav samome Bogu: 

žaru božanskog sunca vječne ljubavi, kojim je ogrijalo Mariji- 
no srce, bilo je dosta toplo i Božjemu srcu. 

Ali zar je to Božje sunce ogrijalo Mariju istom onda, kad 
je postala majkom Sina Božjega? Nije li anđeo pozdravio Mari- 
ju već kod svoga dolaska: Zdravo, milosti puna! No što je milost, 
nego zraka Duha Svetoga? A što dolazi od Duha Svetoga — to je 
ili ljubav ili je u vezi s ljubavlju. Baš franjevačka škola naglašu- 
je istovjetnost posvetne milosti i ljubavi. Od prvog svog časa za- 
čeća Marija je bila puna milosti. Od prvog svog začeća Marija je 
zato bila i puna Duha Svetoga i njegove ljubavi. 


Punina milosti, a to znači punina ljubavi — to je na po- 
sebni način značajno za B. D. Mariju. Bog je već u ljudsko srce 
apisao, a vlastitim ustima ponovio prvu i najveću zapovijed: Lju- 
bi Gospodina Boga svojega svim srcem svojim. Bog na neki na- 
čin od svakog traži puninu ljubavi. Pa ipak sv. Toma može s 
pravom tvrditi: Ova će se zapovijed potpuno i savršeno izvršiti 
u domovini, na putu međutim ispunja se, ali ne savršeno. To vri- 
jedi za sve svete Božje ,ali ne vrijedi za Mariju. Sv. Albert piše 
da bi bilo neumjesno od Boga kad bi dao zapovijed koju nitko 
ne bi savršeno ispunio i zato ako je itko izvršio ovu zapovijed, 
a ono ju je sigurno izvršila u svem savršenstvu B. D. Marija. Ri- 
kard od sv. Viktora dodaje: Majka našeg Emanuela bila je u 
vrhuncu svake kreposti savršena. Tko je ikada tako izvršio onu 
zapovijed: Ljubi Gospodina Boga svojega iz svega srca svojega? 
U njoj je Božja ljubav toliko bila usijana, da se u njoj ne bi 
mogao naći nikakav manjak. A sv. Bernardo jednako piše: Ljubav 
je toliko prožela Marijimu dušu da nije u njoj ostavila nijedan 
djelic prazan bez ljubavi, nego je doista cijelim srcem, cijelom 
dušom, cijelom snagom ljubila, da bude milosti puna. To je bila 
punina da bi i sami serafini mogli s neba sići da se uče ljubavi 
u srcu Djevice, kako to govori Rikard. i 


Pa ipak ni ta punina nije za Boga bila dosta puna. Za sa- 
moga Isusa kaže Evanđelje da je napredovao u milosti, kod ko- 
ga je svaki napredak bio samo u izvanjskoj pojavi. Koliko onda 
više vrijedi za Mariju da je napredovala zajedno s dobi i u milo- 
sti, a to zrjači u ljubavi! Svaki je čin ljubavi raširio srce Mariji- 
no, da je osposobi za veću ljubav. Svaki je čin ljubavi bio ujed- 
no kao eksplozija metka ili bombe u beskrajnom arsenalu ili ma 
gazinu municije, koji je izazivao sve daljnje i nove i veće eksplo- 
Zije. Svaki je čin ljubavi Mariju sve više osposobljavao za ljubav, 
ujedno i davao sve više žar i polet Marijinoj ljubavi. Sama pu-“ 
Nina postajala je punija. ; 

Kažu crkveni učitelji, da je Marija od prvog svog časa za- 
čeća ljubila Boga svjesnom ljubavi a da ta ljubav nije imala ni. 
Stanke ni prekida. Suarez doduše piše: Čini savršene ljubavi, koje 

je Marija učinila u životu, bili su bezbrojni jer je ona gotovo ci. 
jeli svoj život provela u kontemplaciji, a tada je prečesto ponav. 
ljala čine ljubavi. No to se mišljenje ne sviđa sv. Alfonsu, koji 
radije prihvaća mišljenje Bernardina od Busti, a taj tvrdi: Pre. 
slavna je Djevica po posebnoj povlastici trajno i neprestano ak- 
tualno ljubila Boga. Kao kraljevski orao uvijek je svoje oči drža. 


la uperene u božansko sunce, tako da prema riječima sv. Petra 


Damiani nije ni rad umanjivao kontemplaciju, niti je kontempla- 
cija smetala radu. Tako je B. D. Marija, po riječima sv. Germana 
bila kao propiciatorni oltar u židovskom hramu na kojem se ni- 
je gasila vatra ni danju ni noću. Čak ni san nije sprečavao Ma. 
riju u njenoj ljubavi prema Bogu. Već sv. Ambrozije o tome go- 
vori: dok joj je počivalo tijelo, bdjela joj je duša. A sv. Bernardin 
piše: Njezina je duša slobodno hrlila prema Bogu i za vrijeme 
sna tako da je i u.snu bila savršenija u kontemplaciji, nego je 
itko bio u budnom stanju. Ona je mogla sa zaručnicom klicati: 
Spavam, ali srce je moje budno. ' 

Svi su dakle časovi Marijina života, svi časovi od začeća 
do smrti, bili ispunjeni ljubavlju. A kad bismo još pomislili na 
one posebne časove kao što su čas začeća, časovi nošenja, rođe- 
nja djeteta Isusa, časovi života s Isusom i uz Isusa, časovi pod 
križem, pa čas dolaska Duha svetoga — tada bi nam stvarno ne- 
stalo riječi da dademo samo naslutiti puninu punine ljubavi ko- 


jom su ti časovi ispunili dušu i srce Marijino. Na spomen tih ča- 


sova ne možemo doista drugo, nego uskliknuti s anđelom: Zdra- 
vo, milosti puna! Zdravo, ljubavi puna! 

Ima li dakle još nešto, što bi moglo manjkati punini lju- 
bavi Božje u Marijinu srcu? Ima li još nešto» što bi moglo još 
više ispuniti puninu te ljubavi u Mariji? O kad bi postojala još 
i najsićušnija kapljica ljubavi koja bi stala u srce jednoga stvo- 
ra, zar ne bi Sin Božji i tu kapljicu dodao ljubavi svoje majke i 
svoje prve zaručnice? Nije li baš zato učinio svoju majku ujed- 
no svojom zaručnicom i svoju zaručnicu svojom majkom da joj 
ljubav bude potpuna? U srcu je Marijinu slio dvije najveće lju- 
bavi, ljubav majke i ljubav zaručnice, u jednu jedinstvenu savr- 
šenu ljubav, ljubav koja će moći stati uz bok ljubavi samog nje- 
gova božanskoga srca. Tako je učinio Mariju kraljicom ljubavi, 
kako je zove sv. Franjo Saleški — najljubeznijom, najljubljeni- 
jom i najpunijom ljubavi od sviju stvorenja. 


kJ * * 
Jednoga dana reče B. D. Marija blaženoj Anđeli Folinskoj: 
Anđelo, budi. blagoslovljena od mojega Sina: nastoj ga ljubiti ko- 


liko možeš? A slično je rekla i drugoj sv. trećoredici, sv. Brigi- 
ti: Ako me hoćeš čvrsto svezati uza se, ljubi Sina mojega! 

Zar se trebamo čuditi ovim riječima iz ustiju Marije, iz 
ustiju kraljice ljubavi? Može li vatra ljubavi kojom gori srce Ma- 
rijino ostati zatvorena u samom srcu da ne provali iz njega i da 
ne zaželi zapaliti sva srca njezine djece? Ta sama Crkva zove 
Mariju: majkom lijepe ljubavi! Jer je bila.sva užarena, zato i sve 
one koji je ljube i koji se je dotaknu zapali i učini sebi sličnim 
— piše sv. Bonaventura. Ako dakle Marija na nebu još ima jednu 
želju koja joj nije potpuno ispunjena, a to je sigurno želja da 
sva njezina djeca na ovoj zemlji ljube njezina ljubimca, da sva 
njezina djeca ljube svojega Boga. 


Ljubi Gospodina Boga svojega svim srcem svojim: ovo je 
prva i najveća zapovijed. Čuj Izraele, Gospodin je Bog naš, Gos- 
podin je jedan! Ljubi Gospodina Boga svojega svim srcem svojim 
i svom dušom svojom i svom silom svojom! I neka budu ove ri- 
ječi koje ti zapovijedam danas u srcu tvojem i pripovijedaj ih 
sinovima svojim, o njima razmišljaj sjedeći u kući svojoj i putu- 
jući putevima svojim, razmišljaj dok polazišna počinak i kad se 
rano dižeš. I sveži ih na ruku svoju da budu neprestano pred 
očima tvojim i zapiši ih na pragu i na vratima kuće svoje! 

No da li je ta zapovijed ljubavi zapisana samo perom na 
listovima knjiga Božjih? Nije li ta zapovijed zapisana Božjim 
prstom u samu jezgru naše duše i središte našega srca? Bog je 
stvorio našu dušu da ljubi Boga. Ili zašto je naša duša tako ne- 
mirna? Zašto uvijek nešto traži, uvijek za nečim čezne, uvijek 
o nečemu sanja? Nije li to zato jer je zaljubljena? Naša je duša 
doista kao djevojka koja se zagleda u mladića, pa ne nalazi više 
mira u svojemu srcu. Naša se duša zagledala u Boga. Od prvog 
svog časa opstanka naša je duša samo jedan krik za svojim. Bo- 
gom. ; 
No ako je naša duša već po svojoj naravi nemirna dok ne 
počine u zagrljaju Božjem, što da onda kažemo za našu svrhu- 
narav? Mariju je učinilo kraljicom ljubavi njezino materinstvo i 
zaručništvo Božje. Marijina ljubav: ima svoju klicu i svoj zadnji 
razlog što je Marija bila majkom i prvom zaručnicom Božjom. 
No ako je Mariju sililo na ljubav prema Bogu njezino materin- 
stvo i zaručništvo, ne sili li i nas jednako na ljubav prema Bogu 
naše djetinjstvo i opet zaručništvo Božje? Ako je Marija morala 
ljubiti Boga kao njegova majka, ne moramo li i mi ljubiti Boga 
kao njegova djeca? Ili zar nam nije Bog dao milost, da se zove- 
mo i jesmo njegova djeca? Ne nalazi li se u nama od časa našeg 
krštenja kao sjeme ona Božja milost, koja je istovjetna s ljubav- 
lju? A naše su duše baš po toj ljubavi postale i zaručnice Isusa 
Krista, zaručnice svojega Boga. Jer vas zaručih jednome mužu 
da vas kao čistu djevicu privedem Kristu. Želja koju je Bog po 
naravi stavio u čovječju dušu, po milosti postaje stvarnost. Naša 

se duša od časa sv. krsta nalazi u Božjem zagrljaju. Izvanjska 
ljubav, svijesna aktualna ljubav zato je samo nužna. posljedica 
nutarnje; otajstvene, habitualne ljubavi koja je po vječnoj Lju. 
bavi, po Duhu svetom razlivena u srcima našim. 

. A zar možda i izvana ne nalazimo dovoljno razloga i poti- 
caja da ljubimo Boga? Hvalite Gospodina jer je dobar Gospodin, 
svirajte imenu, njegovu jer je on mio! Hvalite Gospodina jer je 
dobar, jer vječno traje milosrđe njegovo! Nije li cio naš život 
sve jedna ovakova pjesma dobroti i ljubavi Božjoj?  Nijesmo li 
kroz cio svoj život bili tek: jedno pile, koje se odhranilo i odras. 
lo pod toplim krilima dobrote i milosrđa Božjeg? 


No da ne ulazimo u pojedinosti posebnih dobara kojima je 
Bog zatrpao život svakoga pojedinca, dosta je da imamo pred 
. očima one prve i temeljne milosti koje je svima nama zajednički 
podijelio, a kojima je i previše pokazao dobrotu koja je vrijed- 
na ljubavi. Ili ako hoćete još jednostavnije, dosta je da se sje- 
timo samo triju milosti — i mi ako imamo srca — moramo vra- 
titi ljubav za ljubav. Dosta je da imamo pred očima križ, sveto- 
hranište i Mariju — i mi moramo ljubiti Boga. 


* * k 


Židovi su se divili Isusovoj ljubavi prema njegovu prijate- 


lju Lazaru kad su vidjeli kako suze lijeva nad njegovim grobom 
i govorili: Gle, kako ga je ljubio! A što da onda kažemo o Božjoj 
ljubavi prema nama kad gledamo kako na križu ne prolijeva sa- 
mo suze iz očiju nego i zadnju kap krvi iz svojega srca? Zar ne 
moramo s ushitom kliknuti: Gle, kako nas je ljubio? 


Ljubio me i predao je sebe za mene — kliče sv. Pavao o 


raspetom Bogu na križu. — Nema veće ljubavi, nego da tko da. 
de život svoj za prijatelje svoje. Na križu je Isus pokazao, da 


ima i veće ljubavi. Isus je dao život i za neprijatelje svoje. Kad | 


je želio Isus prikazati najsavršeniju ljubav, tada je pred nas iz- 
nio ljubav nebeskoga Oca koji daje jednako sunce dobrima i zli- 
ma ,koji daje jednako kišu pravednicima i grešnicima. Na križu 
je pokazao da Bog zna i još veću ljubav. S križa je dao da zasvi- 
jetli sunce njegova srca prije svega zločincima i grešnicima, s kri- 
ža je škropio kišom svoje krvi prije svega svoje mučitelje i pro- 
gonitelje. 

Može li kršćanin koji s Majkom Marijom stoji pod križem, 
koji otvorenim očima i srcem čita iz te knjige ljubavi Božje, koji 
se na probodenom srcu Isusovu grije kao na gorućoj peći ljuba- 
vi — može li taj kršćanin ostati hladan i bez ljubavi? 


* ko 

Ali križ nije jedina peć, koja grije ljubavlju kršćansko 
srce. To je i svetohranište. Ta presv. euharistija je upravo sok 
muke i smrti Isusove, zato i sok njegove ljubavi! 

Na križu je Bog pokazao svoju ljubav kad je za nas dao 
svoje tijelo i presv. krv. Koliku međutim ljubav pokazuje dok u 
presv. euhbaristiji daje to tijelo i krv nama samima! Kad je u pri- 
rodi htio pokazati najveću ljubav, materinsku ljubav, tada je uči- 
nio da majka sokom svoje krvi, svojim mlijekom hrani dijete 
svoje. Nije li dakle djelo najveće ljubavi kada je Bog dao da se 
i mi hranimo njegovim tijelom i krvi? 

A kad se radi još o nama svećenicima, ne bi li nas samo 
jedan pogled na svetohranište, jedna pomisao na sv. kruh — tije- 
la i krvi Isusove morali opiti ljubavlju prema onome koji nas to- 
liko ljubi? Nijesmo li mi trajno naslonjeni na Kristove grudi 
kao ljubimac Ivan? Ne slušamo li mi upravo kucaje srca Isuso- 
va koje tako žarko i ljubezno kuca pod prilikama kruha i vina 
u našim rukama? Mi smo najdublje uvučeni u tu tajnu ljubavi, 
pa ako nas vrtlozi i virovi Božje ljubavi u euharistiji ne povuku 
u same dubine Božjega srca, tada se doista moramo strahovito 
boriti i opirati ljubavi. 

kJ k * 


Ali ima još nešto čime Bog upravo sili naše srce da ga lju- 
bimo. Ima nešto što nam otkriva svu nježnost božanske ljubavi 
prema nama, nježnost, koja mora otvoriti za ljubav i najtvrđe 
ljudsko srce. Bog nam je dao majku! 


Kad se grešnika na smrtnom času ne može već nikojim 
riječima ganuti, kad se ne može rastopiti led njegova srca nikak- 
vim zrakama Božje ljubavi, tada se redovno pokušava takva greš- 
nika sjetiti na njegovu majku. Uspomena na majku i na nježnost 
materinske ljubavi redovno probudi u srcu grešnika, ako još po- 
stoji zadnju žilicu dobrote. A zašto? Zato jer je majčinsko srce 
cvijet kojim je procvala dobrota Božja na zemlji. Jer je majčin- 
sko srce najveće otkrivenje Božje ljubavi u naravi. U majci se 
zato čovjek najbliže sastaje sa svom nježnošću i milinom Božje 
dobrote i ljubavi, i 

To već vrijedi za naravnu majku, za tjelesnu majku. A što 
da onda kažemo za svrhunaravnu majku,“za nebesku majku Ma- 
Yiju? — Sinko, evo ti majke! Kad je Bog izrekao ove velike rije- 
či? Nije li to bilo onda kad je neizmjerna ljubav Božja dala čo- 
Vjeku već tijelo i krv, kad je žrtvovala i sam svoj život, kada je 
ta ljubav dala čovjeku već cijeloga sebe — tada kao zadnji dar, 
onaj najljupkiji i nanježniji dar pruža čovjeku i svoju majku. U 
Mariji kao da je Bog skupio svu svoju ljubav i tu cijelu ljubav 
na koncu kao zadnju slast predao čovjeku. 

Mi imamo majku Mariju! Da li si onda još možemo zamis. 
liti sebe, djecu majke Marije, a da ne ljubimo Boga koji nas je 
po Mariji toliko ljubio i koga je naša majka Marija toliko ljubila? 


' kO # o o# 


Kako dakle stoji s Božjom ljubavlju u našem životu? Ne 
ostaje li možda naš život i bez struje ljubavi? 

Svaki smrtni grijeh znači prekid ljubavi prema Bogu. To 
znači pravu rastavu od Boga. Isusova zaručnica pobjegne od svog 
zaručnika u naručaj đavla. Je li dakle u našoj duši uvijek živa 
najčvršća odluka: Rađe tisuću puta umrijeti, nego smrtnim gri 
jehom zadati smrt svojoj ljubavi prema Isusu, prema svojemu 
Bogu? 

Ali ljubav prave Isusove zaručnice, duše koja je zaručena 
Bogu, ne smije ostati ovdje. Njoj ne smije biti dosta da se ne 
rastavi od svog zaručnika. Za blaženu je Taigi mogao njezin muž 
pod zakletvu na procesu za proglašenje blaženom posvjedočiti da 
ga nikada u čitavom tridesetgodišnjem bračnom životu nije niti 
jednom riječju ražalila ili se s njime posvađala. Da li bi to isto 
mogao Isus posvjedočiti i za nas? Jesmo li za ljubav Isusovu iz- 
bjegavali da ga i najmanjim svojevoljnim grijehom ne ražalosti- 
mo? Jesmo li ga svojom vjernošću tješili u žalostima koje su mu 
nezahvalni ljudi zadavali? 

Jesmo li napose nastojali da mu ugodimo, da ga razvese- 
limo? — Ja činim uvijek što se sviđa Ocu — rekao je Isus. Mo- 
žemo li i mi za njim ponoviti te svete riječi? Žene ugađaju mu- 
ževima. Duše, Kristove zaručnice žele ugoditi svome zaručniku. 
One znadu jelo koje zaručnik najviše voli. — Moje je jelo da či 
nim volju svoga Oca nebeskoga! Jesmo li Isusu znali prirediti io 
jelo? ' 
Ali iznad svega da li je naše srce uvijek iznad svega uprav- 
ljeno na Isusa, na Boga? Ljubav je plamen koji se diže u visine 
i ona zato diže u visine. Je li dakle naša ljubav diže naš život 
doista u nadnaravne visine? Ne padamo li prečesto iz poleta pre- 
ma Bogu u blatne nizine naravnog života? 

Vi. znate što je to naravni život. To je život kad nas u na- 
šem radu i djelovanju vode naši naravni motivi ili poticaji. A to 
su poticaji koji se ništa ne uzdižu iznad našega ja ili čak iznad 
našeg tijela. Naša ugodnost, naše zadovoljstvo i zađovoljenje, na- 
ši interesi, naše koristi i prohtjevi — to je pokretač našeg rada. 
— Svi traže ono što je njihovo, a ne ono što je Isusa Krista — 
kako bi to sažeto izrekao sv. Pavao apostol. Čak i u našim duhov- 
nim poslovima stalo nam je prije svega do zadovoljenja svojim 
sklonostima: obavljamo svoje duhovne poslove jer nam se sviđa: 
ju i jer nam gode. 

No na taj način služimo misu svojeg života u kaležu koji 
nije pozlaćen, u kaležu svoje naravi bez pozlate ljubavi. Koje ču- 
do ako ta misa našeg života ostaje bez ploda, bez ploda svetosti. 
Naš kalež treba pozlate. Naše djelovanje treba osnova ljubavi. 
Ljubav prema Bogu, traženje slave Božje — to mora postati teme- 
ljem našemu radu. Bog moj i sve moje — to mora postati vrhun- 
ska lozinka našeg života. 


* * * 


Vina nemaju! Tako je žalosno došapnula nekada Marija 
lsusu na svadbi. O neka Marija došapne Isusu i na nebu ža nas: 
Vina nemaju! Nemaju žarkog vina Božje ljubavi! Pa neka Isus 
po majci Mariji i na nama ponovi svoje divno čudo da nam udi- 
jeli tako dobrog vina, vina Duha Svetoga da svijet i anđeli mogu 
o nama. govoriti: Opili su se slatkoga vina. Amen. 

21. razmatranje 


ECCE MATER TUA 
EVO TI MAJKE 


Ljubi Gospodina Boga svojega svim srcem svojim! To je 
prva i najveća zapovijed. Nitko na svijetu među svim stvorenji- 
ma nije tu zapovijed tako savršeno izvršio i ispunio kako ju je 
ispunila B. D. Marija. Njezino je srce do svog zadnjeg kutića bi- 
lo ispunjeno ljubavlju prema Bogu. U tom srcu nije. bilo praz- 
nog mjesta za ikoga drugoga osim za njezina sina i zaručnika, 
za njezina Boga. ' 

Pa ipak na križu taj Bog dovikuje svojoj majci, pokazuju- 
ći joj u duhu cijelo čovječanstvo: Ženo, evo ti sina! Majko, evo 
bezbrojne tvoje djece! Otvoni srce svoje da ih primiš u njega! 

. Raširi ljubav svoju da svi oni stanu pod njezina “krila! 

Jednako tako nastavlja Isus, pa dovikuje Ivanu i cijelom 

čovječanstvu u njemu: Evo ti majke! Evo ti majčinskog srca ko- 
je će te prigrliti svom ljubavlju najbolje majke! 

“Ne bi li se Marija u tom času morala potužiti svom Bogu, 

kao što je jednom potužila sv. Katarina Đenovska: Gospodine, ti 


zahtijevaš da ljubim svoje bližnje, a ja ne mogu ljubiti nikoga: 


drugoga osim tebe! Ta moje je srce ispunjeno ljubavlju prema 
tebi, ti si ispunio cijelo moje srce: kako da stane kraj tebe još 
netko u njega? 


, No Marija nije tako pitala: Marija je shvaćala riječi svoje- 
ga sina i svojega Boga. Marija je čak najdublje proživljavala te 
riječi svojega Boga. Marijino je srce već bilo puno ljubavi pre 
ma svoj djeci svojoj. Marija je već bila ne samo prava majka 
lsusova, nego i prava majka naša. Marija je, naime, predobro 
shvatila kako se s puninom ljubavi Božje predobro slaže i puni- 
na ljubavi prema ljudima. 


* *% * 


' Kad je sv. Katarina pitala Boga: kako da smjesti u svoje 
“ srce još i ljubav prema ljudima kad je ono već puno ljubavi pre: 
ma Bogu, kako da ljubi i ljude kada je njezina ljubav prema Bo 

gu sili da ne ljubi drugoga osim Boga, tada joj je Gospodin od- 
govorio: Tko ljubi mene, taj ljubi i sve stvari ljubljene od mene. 

Taj Božji odgovor Marijino je srce našlo samo u sebi. Jer 
po beskrajnoj ljubavi kojom je Marijino srce gorjelo prema Bo- 
gu, ono je postalo kao žica jednake napetosti s Božjim srcem. . 
Svaki je zato zvuk Božjeg srca nužno resonirao u Marijinu srcu. 
Svaka ljubav Božjega srca nužno je našla jeku jednake ljubavi 
u Marijinu srcu. ' ' 

Kako dakle da Marijino srce pod križem, dok je odjekivalo 
“svom ljubavlju Božjom prema ljudima koja se objavljivala na , 
križu, dok je najdublje u sebi proživljavalo tu Božju ljubav pre- 
ma ljudima — kako dakle srce Marijino ne bi resonancom odgo- 
vorilo jednakom ljubavlju prema čovjeku? Neizmjerna ljubav 
Božja kojom je svojim raširenim rukama grlio čitav svijet da ga 
privine na svoje otvoreno srce — ta neizmjerna ljubav stvorila 
je u srcu Marijinu jeku, a ta jeka ostvarila je Isusovu riječ: Sin- 
ko, evo ti majke! ' 


* * *k 


Ali još više! Nije li Marija bila Isusova majka? I to ne kak- 

va god majka ,nego najsavršenija majka kakva je mogla biti sa- 
mo Božja majka? Zato je Marija imala i najsavršenije majčinsko 
oko, kakvo majčinsko oko nije imala druga majka na ovome svi- 
jetu. Čitao sam o jednoj talijanskoj majci. Cigani su joj oteli di- 
jete još kao malena dječačića. Nakon više od deset-petnaest godi- 
na ona ga je prepoznala već kao zrelog mladića u nekom cirku- 
su u Veneciji. Takvo je majčinsko oko! Kako dakle Marija ne bi 
X prepoznala Isusa, svoga sina, svoje dijete u nama? Ta sam je 
lsus rekao: štogod ste učinili jednome od moje najmanje braće, 
meni ste učinili. Sam se Isus na neki način poistovjetovao sa svo- 
jom braćom na zemlji. Kako dakle ne bi Marija u toj Isusovoj 
najmanjoj braći prepoznala lik svoga djeteta, koji im je sam Isus 
utisnuo? Materinsko oko Marijino bilo je u stanju prepoznati 
svoga Isusa, svojega sina, u nama, i ? 

Majko, evo ti sina — te riječi njezina Isusa nijesu zato za 
Mariju bile neka novost. Njezino je oko, majčinsko oko, već dav- 
no prepoznalo svojega sina ne samo u Ivanu, nego i u svima lju- 
dima. Istim onim žarom ljubavi kojim joj je srce letjelo prema 
njenom Isusu letjelo je i prema svima u kojima je vidjela Isusa. 
Istom onom ljubavlju kojom je ljubila Boga ljubila je Marija i 
sve ljude. Njezina je materinska ljubav prema nama bila samo 
izdanak njezine materinske ljubavi prema Isusu.. 


* * * 


Tko dakle da shvati, koliko je Marija ljubila ljude? Kroz 
zastor Evanđelja jedva da se može i pravo nazrijeti lik i pojava 

Marijina. Pa ipak i u ono malo riječi koliko prosijeva ta Mariji. 
na ljubav prema ljudima! 

Kad je Marija postala majkom Božjom, bilo bi naravno 
barem prema redovnom shvaćanju asketskih pisaca, da zaroni u 
duboku kontemplaciju i digne se u ekstazu, pa da na neki način 
prestane živjeti na ovoj zemlji — barem za vrijeme dok nosi, u 


sebi utjelovljenoga Boga. Bilo bi drugim riječima naravno da Ma. 


rija kroz to sveto vrijeme, živi u nepomućenom sjedinjenju sa 
svojim Bogom. No što čitamo u Evanđelju? — U one dane Mari- 
ja ustavši otide žurno u planine u grad Judin. Marija kao da osta- 
vlja Boga, pa hrli k ljudima. Ljubav prema potrebnoj njezine po- 
moći Elizabeti trga Mariju iz slatkog Božjeg zagrljaja i nosi je 
kao na krilima vjetra u Elizabetinu kuću da tamo bude ne samo 
sluškinja Božja, nego i sluškinja ljudska. 


Slično vidimo i na svadbi u Kani Galilćjskoj. Marijino srce 
prvo zapaža nevolju ljudi. Marijino srce i nepozvano priskače u 
pomoć toj nevolji. — Sinko, nemaju vina! Te Marijine riječi osta- 
ju za sva vremena spomenik Marijina srca i njegove ljubavi pre- 
ma ljudima, A kolika je bila ta ljubav, vidi se najbolje iz toga 
da je stupila u borbu sa samim Bogom. Makar ona čuje da još 
nije došao čas njezina sina, njezina ljubav ne klone, oria se nada: 
jer ljubav se svemu nada. Ta ljubav je tolika da na koncu doista 
pobjeđuje Boga. ' | ' 


To su dva preočita primjera ljubavi Marijina srca prema 


ljudima. Ali u tim se primjerima još ne nalazi prava tajna te lju- 


bavi. Ona se skriva između redaka povijesti Evanđelja. 

Nijesmo li već čuli da je Marijina molitva privukla Boga 
na zemlju i donijela svijetu Spasitelja? No zašto je Marija toliko 
žarko molila? Prema nauci crkvenih učitelja'zato jer je žarko lju- 
bila. Marijino srce, koje je toliko ljubilo, nije moglo gledati bije- 
du nesretnog čovjeka bez Boga. Marijina je milosrdna ljubav zato 
vapila za milosrđem Božjim i za simbolom tog milosrđa — za 
Spasiteljem. Baš zato i nakon ostvarenja pjeva Marijino srce prije 
svega pjesmu Božjem milosrđu. U djelu, koje joj je učinio Gos- 
podin gleda Marija prije svega djelo milosrđa: Milosrđe je nje- 
govo od koljena do koljena onima, koji ga se boje. Zauze se za 
- Izraela, slugu svoga, sjećajući se milosrđa svoga. 

Ili nijesmo li čitali da je Marija predsjedala zboru aposto- 
la i učenika kod dolaska Duha Svetoga? Ona je bila središte oko 
kojeg se skupila prva Crkva očekujući Ljubav iz neba. Duh Sveti 
se zato i na Mariju prvotno spustio kad se spustio na novorođe- 
nu Crkvu. 

No što kaže Pismo o toj Crkvi, kad ju je ispunila božanska 
Ljubav iz visina? Bili su jednog srca i jedne duše. Pa kad je sva 


srca napunio Duh Sveti takvom bratskom ljubavi, kakvom je onda 


ljubavlju prema ljudima ispunio onu koja je bila središte svim 
tim srcima? Doista, da Marija prije nije imala ni kapi ljubavi 
prema ljudima, samim dolaskom i ispunjenjem Duha Svetoga na 
Duhove njezino bi se srce bilo ispunilo morem ljubavi. i 


No što da idemo dalje? Ne govori li Sv. Pismo: tako je Bog 


ljubio ljude da je svojega jedinorođenoga Sina dao? Ni Bog nije 


imao većeg dokaza svoje ljubavi prema ljudima, nego da nije po- 


štedio svog vlastitog Sina, već ga je predao i žrtvovao kao žrtvu 


za grijehe svijeta. Nije li, međutim, jednaki dokaz ljubavi dala 


ljudima i Marija? Tako je Marija ljubila svijet, tako je Marija 


ljubila ljude da je svog jedinorođenog sina dala, da.je svog pre 
milog. sina prikazala za žrtvu svijeta, piše sv. Bonaventura. Pre- 
ma mišljenju velikih crkvenih učitelja, Marija je toliko ljubila 
ljude, a zato i toliko žudjela za njihovim spasenjem da je ne sa- 
mo cijelim srcem prihvatila žrtvu svojega ljubljenog Sina na kri- 
žu, nego da bi bila spremna poput Abrahama da sama izvrši tu 
žrtvu i da svojim vlastitim rukama pribije svog sina na oltar kri- 


ža kad bi to od nje zahtijevala pravda Božja. Da, toliko je Mari- 


ja ljubila ljude! 


* * % 


Ljubi Gospodina Boga svojega! Ovo je prva i najveća zapo- 


- vijed. A druga je ovoj jednaka: Ljubi bližnjega svoga kao samoga 


sebe! Da li je potrebno još dokazivati ovu zapovijed? Da li je na- 
ma potrebno dokazivati zapovijed ljubavi prema našem bližnje- 
mu? Ne bi li nas bilo upravo stid pred licem svoje majke dokazi- 
vati da moramo ljubiti njezinu djecu koju je ona toliko ljubila, 
a koju danas na nebu još i više ljubi? ; 

O da, sigurno nema nikoga među nama kome bi bilo pot- 
rebno dokazivati zapovijed ljubavi prema bližnjemu. Pa ipak, na- 
žalost, koliko nas ima koji tu zapovijed doista stvarno. izvršuje- 
mo? Ne govorim o nekom savršenom, svetačkom izvršavanju, ne- 


go o običnom, ali dostatnom izvršenju. O koliko među nama ta 
zapovijed hramlje često na obadvije noge. 


Da li mi možda tu zapovijed ljubavi ispunjavamo barem u 
mislima? Da li u ljubavi mislimo o svojem bližnjemu? 

Što predstavljaju naši bližnji u našim mislima? Ne pred. 
stavljaju li prečesto ono što je carinik predstavljao za farizeja u 
Isusovoj priči: ljestve da se, po njima gazeći, možemo u mislima 
o samom sebi ušpeti više? Hvala ti, Bože, što nijesam kao ovaj! 

Ili što predstavljaju, nego toliko puta metu ili nišan na kojem 
se vježbamo da gađamo svojim sudovima? ' 

Poštivanje u mislima — nije li to doista najmanje za lju- 
bav prema našem bližnjemu? Poštivanje našeg bližnjega u misli. 
ma — to je upravo prvi pupoljak ljubavi. To poštivanje izlazi kao 
prvi izdanak iz samog temelja ljubavi, a to je kršćanski pogled 
na bližnjega. : 

Zašto nas je Marija ljubila? Zašto nas Marija ljubi i prigr. 
ljuje kao svoju djecu? Zašto ako ne zato jer njezino majčinsko 
oko u nama prepoznaje svojega Isusa, svojega jedinorođenca? 
Nije li, međutim, tako i s našom ljubavi prema bližnjemu? Samo 
zato možemo i moramo ljubiti svog bližnjega jer u njemu prepo- 
znajemo svojega Boga. Ljudsko je srce stvoreno da ljubi jedino- 
ga Boga. Sve drugo može ljubiti samo utoliko koliko stvarno ili 
prividno u nečemu vidi Boga. Ljubav prema bližnjemu zato nuž- 
no .mora imati svoj temelj u ljubavi prema Bogu. 

To je dakle temelj svake ljubavi prema bližnjemu da u 
svom bližnjemu gledamo i vidimo Boga. Mi se divimo jednom sv. 
Mihaelu arkanđelu koji se u borbi s Luciferom ne usuđuje izreći 


pogrdna suda ni nad odmetnim najgorim anđelom. Mi se divimo 


jednom sv. Pavlu ili našem sv. Ocu Franji koji i najgore greš- 
ke i razbojnike smatraju boljima i vrednijim od sebe. No zašto 
su oni mogli imati poštivanje i do Lucifera i do najgorih grešni- 
ka? Zašto ako ne zato jer su znali prodrijeti kroz ljusku stvorenja 
i kroz ovoj grijeha do jezgre svakoga bića — do samoga Boga? 
Oni su imali oko da i u blatu opaze biser koji se tamo sakrio. 

Zašto pak mi nemamo ljubavi prema bližnjemu u svojim 
mislima, zašto volimo suditi i osuđivati svoje bližnje, zašto ne- 
mamo u duši poštovanja prema njima? Zar nije to zato što nam 
manjka to oko koje prodire u dubinu? Manjka nam oko vjere. 
To je možda sav razlog naše neljubavi što smo se naučili previše 
naravno gledati svoje bližnje, Danas u vrijeme rentgena, danas u 
vrijeme mikroskopa, ostali smo mi u svojem gledanju bližnjega 
još na razini naravnoga oka. Nije zato ni čudo da ne znamo druk- 
čije obračunavati sa svojim bližnjim, nego s kijačom sudova po- 
put spiljskog čovjeka. 


k LJ * 


: Ali neljubav u mislima — to je još najmanja neljubav jer 
je bližnji najmanje osjeća. A što da kažemo za naše neljubavi u 
riječima? VV: 

Kaže se da ljubav stvara čovjeka pjesnikom. A nije li mož- 
da tako? Ne zahvaljuje li većina pjesničkih djela svoj izvor i svo- 
je nadahnuće ljubavi? No što bismo onda rekli za naše prozaičke 
riječi i razgovore o svojim bližnjima i svojim bližnjima? Što bis- 
mo rekli iznad svega o našim tako prozaičkim ogovaranjima? Da 
li i ta njihova proza izvire iz ljubavi? Da li je ta njihova proza 
nadahnuta ljubavlju? ( 

Kad netko ima ranu koja ga boli, tad će jedva liječniku 
dozvoliti da ga se dotiče mjesta gdje ga boli. A mi tako često svo- 
jim jezikom kao oštrim nožem čeprkamo po: tuđim ranama! Da 
li je to možda ljubav? , X 4 
No dopustimo da sva ta naša ogovaranja redovno znače sa- 
mo manjak ljubavi, da još ne znače izričito neprijateljstvo i mrž- 
nju. Ali što ćemo reći za uvredljive riječi koje se kojiput čuju na 
ustima redovnika, riječi koje su pune plamene srdžbe? Zar se 
iza takvih riječi ne skriva prava vatra mržnje? Ta što je. srdžba 
nego dim koji se diže iz peći srca koje gori mržnjom! A kad se 
još k takvim riječima pridruži redovna pratilica zloba — tad će 
i slijepac vidjeti kako riječi mogu biti simptomi ozbiljne bolesti 
duše, kako su neljubezne riječi doista znak neljubezne duše. 

Ako sv. apostol opominje da ne ljubimo samo riječju, dale- 
ko je on od toga da nam zabrani da ljubimo riječju i riječima. 
Koliko je dobra donijela na svijet dobra riječ iz dobra srca! Ako 
smo već škrti prema bližnjemu u djelima ljubavi, barem neka 
nas ne kori Bog da smo bili škrti i u riječima ljubavi. 


No kad se već radi i o ljubavi djela, zar_ bi i ta ljubav smjela 
manjkati u našim samostanima? Kad bih jezike ljudske i anđeoske 
govorio, a ljubavi ne bih imao, bio bih kao mjed koja ječi ili praporac 
Koji zveči. Kad bih imao proroštvo i znao sve tajne i sve znanje, a lju- 
bavi ne bih imao, bio bih ništa. I kad bih razdijelio sve svoje imanje, 
i kad bih predao tijelo svoje da se sažeže, a ljubavi ne bih imao, ništa 
mi ne bi koristilo. Da, ništa mi ne bi koristilo! Ništa mi ne bi koristilo 
ni odreknuće imanja ni odreknuće tijela ni odreknuće slobode. Ništa 
mi ne bi koristila sva tri moja zavjeta, ništa mi ne bi koristile sve re- 
gule i konstitucije — jer svrha i ispunjenje zakona je ljubav. Bez lju- 
bavi sve je šuplja pjena bez sadržaja; sve je prazna pljeva bez zrna. 
Ili nam možda naš život ne pruža dosta prilike za djela ljubavi? 

Ne stavlja li nam; naime, sam zajednički život svu braću s kojima ži- 
vimo kao teret na naša leđa da ih nosimo? Ta svaki je čovjek sam se- 
bi težak, kako da mu ne bude težak čovjek uz njega! Teški su poglava- 
ri podložnicima. Teški su podložnici poglavarima.. Težak je svaki sva- 
kome: jedan više, drugi manje, jednom više, drugom manje: ali ipak 
teški su svi svima. Što smo bliže jedan drugome, to smo veći teret je- 
dan drugomu. Kad bismo samo taj teret s ljubavlju na leđa primili i 
nosili, ne bismo li izvršili već dostatno zakon ljubavi? — Nosite breme 
jedan drugoga i tako ćete izvršiti zakon Kristov! Nije li sam Krist po- 

kazao najveću ljubav prema nama baš time što je naš teret uzeo na 
svoja ramena? Nije Kristu bio težak ikriž koji je nosio na Kalvariju, 
Teški smo mu bili mi sa svojim grijesima. — On je nosio patnje naše, 
žalosti je naše uzeo na se. Gospodin je stavio na nj grijehe sviju nas, 
O kad bismo i mi postali jaganjci na koje bi naša braća stavljala svoje 
grijehe, da ih nosimo! Kad bismo postali žrtve ljubavi, tada bismo 
sigurno znali, da ljubimo. 


No mi u svom životu imamo priliku ne samo da trpimo iz lju. 
bavi, nego da i djelujemo iz ljubavi. Gotovo cijeli svoj život možemo 
jednostavno pretvoriti u djelo ljubavi ne samo prema Bogu, nego i u 
djelo ljubavi prema bližnjemu. NA0a PE e 

Već tim samim, što se uključujemo u zajednicu, u zajednički ži. 
vot i rad, mi postajemo sluge svojoj braći. , 

Sluga slugu Božjih — tako se nazvao sv. Grgur papa. Sveti pak 
naš Franjo želi od poglavara svoga reda da budu sluge svojoj braći. 
Zato ih je nazvao i ministrima, a to znači poslužnik, sluga. Ali to je 
pravi smisao sve poglavarske službe u svim redovničkim zajednicama. 
Poglavari nijesu za svoje dobro, nego za dobro zajednice, za dobro svo- 
je braće il sestara. Jer Isus nije došao da ga dvore, nego da služi i da 
dade život svoj za mnoge. I tko od vas želi biti veći, neka bude manji 
i sluga ostalima. Primjer sam vam dao da i vi perete noge drugima, 


No ako poglavari moraju biti sluge svojoj braći, što tek moraju 
biti braća! Ta zašto je Isus sebe utjelovio u svojoj najmanjoj braći, 
zašto je Isus htio da sve što učinimo njegovu najmanjem bratu ili se- 
stri da to njemu učinimo? Zašto nego baš zato da nas oduševi i prisili 
na djela ljubavi prema ljudima? 

Mi ne možemo do Isusa osim preko svoje braće. Ako želimo dati 
poljubac Isusu, najprije moramo poljubiti svoga brata. To se najljep- 
še vidi kod svečane svete mise, a ostatak je iz starih vremena kad je 
to bio općeniti običaj u Crkvi. Svećenik daje poljubac mira đakonu, 
a on ga dalje daje. U staro su se vrijeme tako svi izljubili u crkvi pri- 
je svete pričesti. Isus je došao najprije po ljubavi k braći, a tek onda 
po svojem tijelu u dušu. 


No ako svojim radom i djelovanjem možemo učiniti i iskazati 
toliku ljubav izvana svojoj braći i bližnjima koliko tek možemo dobra 
učiniti za njihove duše! k : 

Ili zar je potrebno govoriti, da je čitav dušobrižni rad jednog 
svećenika u svojoj biti djelo najuzvišenije ljubavi prema bližnjemu? 

A zar ne mogu i braća koja nijesu svećenici sudjelovati u. djelu 
spasenja duša? Koliko je duša već na nebu, koje zahvaljuju svoj spas 
pobožnim molitvama, a još više pokorničkim žrtvama vrijedne braće 
po samostanima! Koliko se nevidljivih apostola skriva u zabačenim 
kutevima samostana! To će se vidjeti istom na sudnjem danu, kad bu- 
de morao mnogi velečasni otac koji si je utvarao da je svojim biranim 
riječima ili mudrim duhovnim vodstvom bio nenadoknadiv radnik u 
vinogradu Gospodnjem, prepustiti cijeli urod tog vinograda kakvom 
časnom ili nečasnom bratu. 

Koliko može jedan časni brat ili jedna časna sestra samo svojim 
žrtvicama i trpljenjem učiniti dobra na svijetu, kolike duše spasiti, ko- 
like duše dovesti u nebo! B. D. Marija stojeći pod križem s dušom, ko 
ju je prolazio mač, postala je suspasiteljica svijeta. Tako i svaka Tre 
dovnička duša u svom samostanu, dok stoji pod Isusovim križem, do 
trpi s Isusom, može postati slična suspasiteljica svijeta. 

Sveta je Terezija od M. I. već bila na rubu groba. Rekli su joj, 
se mora ići šetati. Hladni je zrak značio za njezina bolesna pluća 
najveću muku. Ali ona je išla. Jer negdje daleko ide misionar na dale- 
ki težak put, da spasi jednu dušu. Njemu treba snaga. Neka njezino 
pljenje bude snaga za misionara, da spasi jednu dušu. 
' O jednoj sam novakinji Gospođa presv. Srca čitao, kako je obo- 
ljela od kolere. Ona mlada prikaže i žrtvuje svoj mladi život, da obra- 
i jednog sebi poznatog teško bolesnog nevjernika. Smrt se njoj već 
posve približila, ali od obraćenja onog grešnika ništa. No tada u poslje- 
dnji čas prispije vijest: obratio se. Mlada novakinja usklikne: Živjela 
smrt! I mirno nasloni glavu na jastuk i izdahne. ' 

Biskup Ketteler posjetio je jedan samostan, te je kod svoje mi- 
se dijelio svetu pričest sestrama. Najednom se zaustavi. Božjim pro- 
svjetljenjem spozna: Ova je sestra, kojoj upravo sada daješ svetu pri- 
čest, već godinama žrtvovala svoj život, svoj rad, sve svoje žrtve za te- 
be. Ona je sve to za tebe prikazala. 
. Na večer biskup sazove čitav samostan, da održi nagovor. Uza- 
lud je okom tražio sebi znanu sestru. Upita predstojnicu, da li su to 
sve sestre. — Ah ima još. jedna sestra u štali. koja nije mogla doći. 
Biskup je dade pozvati, Bila je baš ona biskupov anđeo čuvar. 
Biskup je malo ispita i ona prizna, da ju je Duh Sveti taknuo 
još u mladosti, da žrtvuje svoj život za posvećenje i djelovanje jednog 
svećenika. Biskup je znao, tko je taj svećenik, ali joj nije otknio. On 
ju je samo obodrio, da nastavi svoje veliko djelo. 
Jedna kravarica u samostanu, a ipak anđeo čuvar velikog bisku- 
pa, i to postavljena od samoga Boga na to mjesto! 


No samostanska braća i sestre imadu još jednu prednost u dje- 
lima ljubavi prema bližnjemu. Oni imaju najviše prilike, da slijede Ma- 
riju ne samo u spasavanju duša, nego i u poniznoj službi tijela. Sveće- 
nička služba sama je po sebi časna, donosi počast i štovanje — zato se 
tako često pretvara iz djela ljubavi ,prema bližnjemu u djelo ljubavi 
Prema samome sebi — prema svojoj časti i koristi. Ali djela naše čas- 
ne braće i sestara — to su služinska djela. Bilo je već takvih koji su 
samostansku braću nazivali samostanskim slugama. A stvarno što su 
po svojem poslu, nego doista neplaćeni sluge? Obični sluga ima barem 
plaću. Oni ni toga nemaju. Njihova je plaća da služe drugima bez pla- 
će. Što, međutim, ima prikladnije da postane djelo ljubavi od takve 
službe? Jer samo ljubav radi radi same sebe. Samo ljubav radi, a da 
ne traži nikakve plaće, osim same ljubavi. Kad bi samo znala sva naša 
braća i sestre iskoristiti taj neiscrpivi rudnik zlata ljubavi! Kad bi sa- 
mo znala sva naša braća i sestre iz svog ropskog posla stvoriti kraljev- 
sku službu ljubavi! 


/ Uskliknuo je jednom sv. Pavao: Ljubav Kristova oduševljava nas 


1 goni na posao ljubavi? O sretni redovnici, koji budu ovako klicali — 
men. 

22. razmatranje 


MANSIT CUM ILLA QUASI MENSIBUS 
STE TRIBUS 


OSTADE S NJOME NEKA TRI MJESECA 


Najveća je ljubav — kliče sv. Pavao. Najveća je među svim 
krepostima ljubav. Prije svega dakako ljubav prema Bogu. Ali 
jednaka je i ljubav prema bližnjemu. 

No i među svim ljubavima prema bližnjemu postoji jedna 
koja je i među njima najveća. Znadete li koja je to najveća lju- 
bav? To je milosrdna ljubav? To je ljubav milosrđa. 


Kad Isus govori o sudnjemu danu, kao da i ne zna za dru- 
gu ljubav, osim samo za milosrdnu ljubav. Nebo i pakao vješa on 
na tu ljubav. — Dođite blagoslovljeni Oca mojega i naslijedite 
kraljevstvo! Jer ja sam bio gladan i nahranili ste me. Bio sam že- 
dan i napojili ste me: Bio sam gosi i primili ste me na konak. 
Gol i obukli ste me. Bolestan i pohodili me. U tamnici bijah i 
došli ste k meni. A jednako tako: Odlazite od mene, prokleti, u 


oganj vječni! Jer ja sam bio gladan i niste mi dali jesti. Ožednio ' 


sam i niste me napojili. Bio sam gost i niste me primili na ko- 
nak. Gol i niste me obukli. Bolestan i u tamnici i niste me poho- 
dili. Milosrdna je ljubav dakle za Isusa sudbina, vječna čovjekova 
sudbina. Milosrdna je ljubav za njega jedino i cijelo pitanje čov- 
. jekova života i vječnosti. Milosrdna ljubav dijeli Isusove ovce od 
jaraca na Božjem sudu. 


* * * 


Marija je bila velika u ljubavi. Marija je bila najveća u ' 


ljubavi. Što da onda kažemo o njezinoj milosrdnoj ljubavi? Da li 
bi ona mogla biti uopće prva Isusova ovca, ovca koja nam je rodi 
la samo božansko Janje, kad ona ne bi s Isusovim ovcama stala 
na Isusovu. sudu na desnu stranu radi svoje milosrdne ljubavi? 
Da li bi-ona mogla biti blagoslovljena među ženama kad ne bi na 
temelju svoje milosrdne ljubavi mogla čuti Isusov poziv: Dođite, 
blagoslovljeni! Ili zar ne prosijeva iz ono malo evanđeoskih rijeći 
o Mariji dovoljno njezina milosrdna ljubav? 

/ Što je značio prije svega čitav događaj Marijina posjeta 
Elizabeti, nego povijest milosrdne ljubavi naše nebeske majke? 


Čim je Marija shvatila po anđeoskoj vijesti da je Elizabe- 
ta u blagoslovljenom stanju već u šestom mjesecu, njezina joj 
milosrdna ljubav nije dala mira. Ona ostavlja svoju kuću i svoj 
mir i hrli k Elizabeti da joj bude od pomoći. Marija upravo leti. 
. Milosrdna joj ljubav daje prava krila. Kao što govori evanđelje: 
I otide žurno u planine u grad Judin. I ostade Marija kod Eliza- 
bete po prilici tri mjeseca. Cijelo je vrijeme do Ivanova poroda 
Marija ostala kao sluškinja i bolničarka kod Elizabete. Istom se 
onda kad je Elizabeta poslije poroda ustala iz kreveta Marija 
. vraća u svoj dom da misli kako će se i sama spremiti za porod. 
Nije li tako Marija u kući Elizabetinoj postala prva sestra 
bolničarka Crkve katoličke? Nije li Marija u kući Elizabetinoj 
stala na čelo i za sobom povela onu predivnu povorku djevičan- 
skih duša koje će svojim milosrdnim srcem i svojom milosrdnom 
rukom blažiti boli trpećem čovječanstvu? Marijina je milosrdna 
ruka zapalila oganj milosrdne ljubavi u srcima bezbrojnih  krš- 
ćanskih djevica koje su čitav svoj život posvetile djelima milosr- 
đa njegom bolesnika. 


A što nama pripovijeda prisustvo B. D. Marije na svadbi u 
Kani galilejskoj? Bila je tamo i Marija, majka Isusova — pripo- 
vijeda Evanđelje. Zar mislite da je Marija došla na tu svadbu da 
sjedne za stol pa da se gosti, da jede i prije? Ne, nipošto. Prema 
. tumačiteljima sv. evanđelja Marija je kao rođakinja mladenaca 
došla tamo da bude na pomoć u kuhinji kod pripremanja i spre- 
manja jela i uređivanja kuće. ' 

I ovamo ju je dovela njezina milosrdna ljubav. Svagdje gdje 
je trebalo gladnoga nahraniti, žednoga napojiti, svagdje gdje je. 
trebalo ljudima u potrebi priteći u pomoć — bila je Marija. Pa 
i onda kad sam Bog želi na neki način uskratiti svoju milosrdnu 
pomoć, kad Isus odgovara svojoj majci: Još nije došao moj čas, 
Marija svojim milosrdnim srcem juriša na to srce i osvaja ga za 
.milosrdno djelo. 


, .A tko već nije vidio sliku Isusa i Marije uz smrtni krevet 
“sv. Josipa? Bog je želio da Marija uz samo Isusovo srce nauči svu 
:— milosrdnu ljubav kojom je ispunjeno to presv. srce. Bog je želio 
da Marija zajedno s Isusom probdije mnoge noći uz  bolesnički 
krevet njihova. sv. hranitelja. Bog je želio da se Marija sa samim 
. Bogom, sa samim Isusom Kristom natječe u bolesničkoj njezi oko 
kreveta sv Josipa. Tu je Marija doista izučila u: samoj Isusovoj 
bolničarskoj školi svu bolničarsku vještinu, ali i svu bolničarsku 
nježnost i strpljivost. Tu je milosrdna ljubav Marijina srca došla 
do svoga zenita, do svoga vrhunca. 

ovećivanja mora svakoj redovničkoj osobi stajati iznad 


A zašto je Bog dopustio da se Marija potuca od kuće do 
kuće tražeći mjesto gdje da rodi svoje dijete? Zašto je Marija 
morala osjetiti svu bijedu beskućnika koji nemaju svog krova 
nad glavom? I zašto je Marija morala čak u tuđem svijetu u Egi. 
ptu osjetiti što znači biti tuđinac bez doma i domovine? Zašto, 
ako ne zato da Bog uzgoji u njezinu srcu savršenu milosrdnu 
ljubav za svakoga koji trpi i strada, da učini Mariju tako doista 
milosrdnom majkom sviju nesretnika? ' 


Da, Marija je majka milosrdne ljubavi! Marijino je srce 
simbol milosrdne ljubavi. Marija je divni uzor i učiteljica milosr- 
dne ljubavi. 


U vidu i na pogled te naše milosrdne Majke ne obraća li 
se naše oko samo po sebi na naš vlastiti život? 


Gotovo su svi redovi i kongregacije u Crkvi katoličkoj po- 
stavili dvostruki cilj i svrhu svog redovničkog života. Prvi i naj- 
odličniji njihov cilj jest vlastito posvećenje. To je temeljni cilj 
i zadaća svakog redovničkog života. — Ako hoćeš biti savršen, 
idi prodaj sve i dođi i slijedi mene! Ozbiljno nastojanje oko pos- 
svega u 
njezinu životu. Odreći se ovog nastojanja, značilo bi odreći se 
svog redovničkog zvanja. Pa da izvana izvršuje najveća djela ko- 
jima bi se divio čitav svijet, pred Bogom bi ona bila suha grana, 
bez cvijeća i ploda redovničkog života. 

Ali uz taj prvi i najodličniji i najbitniji cilj imaju gotovo 
svi redovi i redovničke družbe još i drugi cilj i svrhu svog redov- 
ničkog života. Imaju cilj: velikodušno i požrtvovno raditi na spasu 
svojega bližnjega i izvršavati djela. milosrdne ljubavi. 


Oni vode svoju djecu ili članove reda na beskrajno široko 
polje kršćanske ljubavi prema bližnjemu i upućuju ih na stano- 
vita djela. Ta djela mogu biti djela duhovnog milosrđa, apostol- 
skog rada na spasavanju duša, poučavanju djece, njezi i odgoju 
siročadi. Ili mogu biti djela tjelesnog milosrđa, kao što su briga 
za bolesnike, nemoćne i starce, briga za zapuštene i slično. Na 
tom polju moraju pokazati da u istinu teže za savršenošću, da su 
žarki u ljubavi prema Bogu i bližnjemu, da su velikodušni učeni- 
ci ili učenice raspetoga Krista. 


Bit će zato od koristi da na pogled Majke milosrđa promo- 
trimo još neke posebne razloge i poticaje na djela milosrdne lju 
bavi. 

Prije svega to je primjer našeg božanskog Spasitelja. U ško- 
Ji milosrdnog srca i sama se naša nebeska majka usavršila u svo- 
joj milosrdnoj ljubavi. U tu školu zađimo dakle malo i mi. 

U starom se poganskom svijetu nije znalo za sažaljenje i 
samilost s nesretnicima i bijednima. Po naravi je čovjek toliko 
sebičan da misli samo na svoje vlastito dobro i ne brine se_ za 
drugoga. Zato su pogani imali srca samo za sebe i eventualno za 
one koji su im bili bliski po krvi, koji su, dakle, s njima bili na 
neki način jedno. Što je bilo izvan toga kruga, za to su bili hla- 
dni. Posljedica je bila da je svijet prije Krista izgledao vrlo žalo- 
sno. Za siromahe, za bolesnike, za starce nemoćnike, za zapušte- 
u siročad nije se ni prstom maknulo, nitko nije ni pomišljao na 
njih, a kamo li se za njih pobrinuo. Nekolicina dobrostojećih pli- 
vala je u izobilju i slastima. Ostali su skapavali u bijedi, a da se 
nijesu na njih ni sjetili bogataši. Bilo je upravo onako kako to 
Isus opisuje u priči o bogatašu i siromahu Lazaru. Bogataš se o- 
dijevao u grimiz i sjajno platno i svaki se dan gostio. A prosjak 
je Lazar u čirevima i ranama tražio pred kućom bogataša mrvice 
sa njegova stola i nitko se nije sjetio da mu ih baci. 

Pa i kod izabranog židovskog naroda nije bilo mnogo bolje. 
Uzalud je Bog preko proroka naglašavao djela milosrđa, uzalud 
je Bog upravo vikao: za milosrđem i milosrdnim djelima. Bilo je 
tek neznatno malo onih koji su se poput pobožnog Tobije dovi- 
nuli da barem svojim sunarodnjacima iskažu koje djelo. milosr- 
đa. Za strance su, međutim, bili bešćutni i bez srca. Sam je Isus 
divno opisao u tom pogledu Stari Zavjet kod svog naroda u slici 
milosrdnog Samaritanca. Kraj nesretnika koji je ležao u ranama 
kraj puta svi su prolazili bez srca,_svi, pa i svećenici i levite, dok 
nije došao milosrdni Samaritanac, a to je bio zapravo sam isus 
Krist da nauči svijet milosrdne ljubavi. 


A kako je Isus učio svijet milosrdnoj ljubavi? Prije svega 
učio je svojim djelima i svojim primjerom. On je pokazao što 
znači biti prijateljem siromaha, nesretnika i bijednika. On sve ne- 
sretnike upravo poziva k sebi: Dođite k meni svi koji ste umorni 
i opterećeni. Ja ću vas okrijepiti. Time on ističe koliko mu je na 
srcu kao jedna od glavnih zadaća, kao jedno od njegovih djela: 
pomoći nesretnima. A na svakom je koraku to jasno pokazivao i 
djelom. Ništa ga više nije diralo, ništa više taknulo njegovo srce, 
nego kad je vidio bol i trpljenje. Kad je vidio udovicu iz Naima 
kako plače, bio je posvema ganut. Suze koje su prolijevale Marta 
i Marija za svojim mrtvim bratom Lazarom i njemu su same iz- 
mamile suze na oči. Kako se samilostan i milosrdan pokazao pre- 
ma ženi koja je osamnaest godina hodala zgrbljena, prema čov- 
jeku vodene bolesti, prema tridesetgodišnjem bolesniku koji nije 
imao čovjeka da mu pomogne, prema gladnome narodu i pustinji. 


€ 

— Žao mi je naroda! Tako je klicala njegova samilosna duša, nje. 
govo milosrdno srce. Gotovo su sva njegova čudesa imala svrhu 
da pomognu patnicima i nesretnicima. Svuda kamo bi došao bilo 
mu je prvo činiti djela milosrđa. Mogao je biti već umoran, ali 
nikada nije odbio nesretnike koji su ga potražili. Nikada mu ni. 
jesu dosadili. Farizejima je znao upraviti ozbiljne i stroge riječi, 
ali nikada onima koji trpe, makar i šami svojim grijesima skri. 
vili svoje trpljenje. 

On je pomogao bolnima i onda kad je predvidio da će mu 
dobročinstvo vratiti nezahvalnošću. Tako se smilovao  desetorici 
gubavaca, makar je predvidio da će se vratiti samo jedan da dade 
hvalu Bogu. Konačno, on je izvršavao djela milosrđa i onda kad 
. je znao da će se njegovi neprijatelji na njima i sablazniti. Tako 
je liječio i u subotu, makar je time uznemirio farizeje i njihove 
farizejske licemjerne savjesti. 


A što je djelima učio, to je i na poseban način i riječima: 


isticao: Blaženi milosrdni jer će milosrđe postići! Tko napoji je- 
dnoga od ovih malenih čašom hladne vode, jer je moj učenik, za- 
ista vam kažem, neće mu propasti plaća! Budite milosrdni kao 
što je i Otac vaš milosrdan! Odatle i stroga opomena farizejima: 
Idite dakle i naučite što znači: Milosrđe hoću, a ne žrtvu. Odatle 
konačno i napomena da će na posljednjem sudu suditi prema dje- 
lima milosrđa. Je li dakle treba još nešto da nas oduševi za djela 
milosrđa? Ta primjer i riječ Isusova neodoljivom je snagom po- 
vukla za sobom prave kršćane sviju vjekova! 


* * * 


Uzmite samo prve kršćane s apostolima na čelu. Njima je 
primjer i riječ Isusova bila još svježa uspomena. A kako su se 
oni natjecali u djelima milosrđa! Kud god bi apostoli došli, prva 
im je bila misao donijeti pomoć i utjehu nesretnicima. I onda 
kad nijesu imali srebra ni zlata, oni su im svojim čudesnim daro- 
vima pomagali. Pa i sam Isus, kad je slao apostole još za svoga 
života: dao im je kao prvu zadaću: Bolesnike liječite. 

A o prvim kršćanima predobro znate. Pripovijeda sv. Pis- 
mo, kako nitko među njima nije bio siromašan. Jer kolikogod ih 
bijaše, koji su imali njive ili kuće, prodavali bi i donosili novce 
od onoga što su dobili i stavljali bi pred noge apostolima. A da- 
lo se svakome koliko je tko trebao. Briga kršćana za nesretnike 
u prvo doba kršćana upravo je svraćala pažnju i pozornost poga 
na na kršćane da su govorili: Gle kršćane, kako se međusobno 
\ ljube! 

Sv. Pahomije je bio poganin i. vojnik u rimskoj vojsci. Jed- 
noga dana stigne sa svojim odjelom vojske sav izmoren, opaljen 
suncem, gladan i žedan u egipatski grad Tebu. Tamo je bilo mno- 


\ 

so kršćana. I kršćani odmah iznesu pred vojnike što su imali da 
ih nahrane i okrijepe. Takvo milosrdno djelo Pahomije još nije 
bio doživio u svom vojničkom životu. Zato upita kakvi su to ljudi. 
Odgovore mu da su to kršćani. Pahomije usklikne: Vjera koja 
ulijeva toliko ljubavi k potrebnima, i još k tome tuđincima, može 
doći samo od Boga. On napusti svoj vojnički stalež, postade krš- 
ćanin i slavni pustinjak. 

Sv. Efrem Sirski živio je u samoći sav uronjen u Boga. Ali 
kad je čuo da je u Edesi buknula kuga, ostavi svoju pustinju i 
razmatranje, pa poleti u grad da dvori bolesnike. Sabere dobro- 
voljne priloge i pod jednim šatorom udesi tri stotine kreveta, 
Sam je po gradu tražio bolesnike i donosio ih u tu svoju prihvat- 
nu stanicu. Tu se za njih brinuo, dvorio ih i njegovao zajedno s 
drugim milosrdnim ljudima koje je sakupio. ' 
Tako su radili sveci prvih kršćanskih vremena. A tako su 
nastavili nebrojeni sveci sviju kršćanskih vremena. Tko ne zna 
za sv. Elizabetu turinšku, kćer mađarskog i hrvatskog kralja, ko- 
ja je čitav svoj život posvetila siromasima i bolesnicima. Tko ne . 
zna za sv. Karla. Boromejskog, sv. Ivana od Boga, sv. Kamila. A - 
konačno tko ne zna za svetog Vinka, oca siromaha i bijednika, 
čije će djelo ostati u Crkvi vječno djelo milosrdne ljubavi, kakva 
je mogla izići samo iz srca učenika milosrdnog srca Isusa i Ma- 
rije. y 

Kada promatramo sve te divne primjere i uzore milosrdnog. 
srca, zar nas njihov miomiris ne vuče da letimo za njima? Ali ako 
nas možda još dostatno ne povuče i taj sam miomiris i ljepota mi- | 
losrdne ljubavi, onda se sjetimo još i koristi i plodova, kojima 
rađa sveto drvo milosrdne ljubavi. ' 


* * * 


Oh koliki. blagoslov i zasluge izviru iz djela milosrdne lju: 
bavi! O tom blagoslovu kao da govori čitavo Sv. Pismo. Blago . 
onome, koji se smiluje siromahu — govori Duh Sveti u poslovi: 
cama. Dajte i dat će vam se! Mjeru dobru, nabijenu, stresenu, 
obilatu dat će u naručje vaše. Jer kakvom mjerom mjerite, onak- 
vom.će se i vama odmjeriti. Sv. Filip Neri zato naziva bolesnike 
i nevoljnike zlatnim rudnicima, gdje svatko može kopati svoje 
zlato i blago na nebo. A kao posebne plodove kršćanske milosrd- 
ne ljubavi navode sveti učitelji slijedeće: 

1. Djela nam milosrđa pribavljaju oproštenje grijeha i bri- 
šu nam krivice u knjizi i računima Božje pravde. 

To je već razumio stari Tobija koji je govorio sinu: Milo- 
Stinja izbavlja od svakojakih grijeha i od smrti i ne pušta dušu, 
da siđe u tamu. A to je ono što kaže i sv. Petar: Ljubav pokriva 
mnoštvo grijeha. Ako netko i duboko padne i nagomila mnoštvo 
grijeha, djelima milosrđa on predobiva Boga i gane ga da ga 

djelotvornim milostima potrese i dovede na put prave pokore, da 
mu pruži ruku oproštenja i skine s duše teški teret njegovih gri. 
jeha. Nerijetko se događa da ljudi koji su dugo vremena živjeli 
u grijesima, odbijali sve opomene i prkosili milosti, konačno pre. 
ko svakog očekivanja uđu u se i'vrate se skrušenim i raskajanim 
srcem k Bogu. A u isto vrijeme drugi koji nijesu ni toliko ni ta. 
ko teško griješili ne nađu puta obraćenja i spasenja. Čovjek bi 
riehotice pomislio: Čime je onaj otvrdnuli grešnik zaslužio toliku 
milost? Ali ako bi se išlo istraživati, gotovo bi se uvijek uvjerili 
da je onaj otvrdnuli grešnik ovom ili onom prilikom učinio kak 
vo milosrdno djelo. I od onog ga časa oko Božjeg milosrđa nije 
pustilo iz vida. Bog nije mirovao dok ga nije doveo na pravi put, 
A isto su tako djela milosrđa, učinjena za ljubav Božju, naj- 
bolje i najlakše sredstvo da izbrišemo krivice koje su ostale iza 
oproštenih grijeha. One su najbolje sredstvo da platimo kazne 
za svoje grijehe pred pravdom Božjom. Blaženi milosrdni 
jer će milosrđe postići. Za milosrdne kao da ne postoji više Bo- 
žja pravda, nego samo Božje milosrđe. Djela milosrđa djeluju u- 
pravo kao neke vrsti oprosta koji brišu naše dugove u vječnosti, 
To misli i apostol riječima da ljubav pokriva mnoštvo grijeha. 


2. Djela milosrđa, nadalje, privlače Božji blagoslov na sva 
naša ostala djela. 

Djelima milosrđa u neku ruku silimo Boga da nas na svim 
našim putevima prati zaštitom i pomoću i da nam time vraća što 
smo učinili siromasima i nevoljnicima. Kad je sv. Franjo Ksaver. 
ski došao u koju zemlju ili koje novo mjesto, tada se najprije 
dao na vršenje djela milosrđa. Zauzeo se za bolesnike i patnike, 
skupljao oko sebe djecu, tješio potištene i potlačene i pomagao 
gdje je mogao svaku nevolju. Kad je on to neko vrijeme činio, 
bio je siguran da mu neće kod misijskog djelovanja uzmanjkati 
blagoslov s neba. Zato je tada počeo naviještati istine spasa. A 
svi dobro znamo koliko je svojim misijskim djelom učinio. Krs- 
* tio je više od milijun pogana. ' ' 

Otuda običaj kod kršćana duboke vjere da prije kakvog 
važnog posla ili zamašnog pothvata najprije milostinjama ili dru- 
gim djelima milosrđa postave temelj Božjeg blagoslova. Milosrđe 
je najčvršći temelj za velelebna djela. _ ' 


3. Konačno nam djela milosrđa pribavljaju i sretnu smrt 
nu uru. ' 

To je sigurno najveća plaća, najslađi plod milosrdnog srca. 
Sv. Augustin kaže: Milosrđe vodi Boga k čovjeku i čovjeka k Bo- 
gu. Još nijesam čuo da bi milosrdan čovjek umro nesretnom smi- 
ću. Isto svjedoči i sv. Jeronim: Još se nije doživjelo da bi ljudi 
koji su učinili mnoga djela milosrdnosti u životu, umrli : nesret- 
nom smrti. e 

Sveti Vinko pripovijedao je u jednoj svojoj božićnoj propo- 
vijedi slijedeći događaj: Neki je pobožni trgovac običavao na dan 


Božića svake godine pozvati k svojemu stolu jedno siromašno di- 


jete, jednu siromašnu ženu i jednog siromašnog muškarca. Time 
je želio počastiti sv. Obitelj misleći kod toga i na Isusove riječi: 
Štogod ste učinili jednome od moje najmanje braće, meni ste. 
učinili. Kad je taj plemenit čovjek ležao na smrtnome krevetu, 
ukaže mu se u snu dijete Isus usred svoje majke i svog hranite- 
lja sv. Josipa i reče mu uz blaženi smiješak: Jer si nas toliko pu- 
ta pozivao na dan mojega rođenja k sebi u goste, i ja sada tebe 
pozivam u goste u svoje nebo. Pobožni se trgovac sav sretan pro- 
budi od sna, pripovijedi taj san svojima i usnu blaženo u Gospo- 


dinu da pođe onamo kamo ga je Isus pozvao. : 


O pobožnoj Quitteriji Latasta, sestri redovnici sv. Vinka, 
pripovijeda se da je bila sva sretna i blažena kad joj se približa- 
vala smrt. Ona je susestrama koje su okruživale njezin smrtni 
krevet govorila: Ja se ne bojim ništa smrti. Onaj me sigurno neće 
odbaciti koga nijesam nikada odbacila od sebe. Ja sam tražila 
samo njega i njegove siromahe i bolesnike. j 


no #* *& 


Nijesu li silne ove misli da nas potaknu na novi žar i rev- 
nost u našem milosrdnom. poslu u djelima milosrđa? 


Ali obavljajmo uvijek taj svoj posao u svijetlu vjere. Čini- 
mo milosrđe ljudima kao da činimo samome Bogu, samome Isu- 
su. Činimo zato ta djela s poniznošću, strpljivošću i iskrenom lju- 
bavlju. Tada ćemo biti doista vrijedni da zajedno s Marijom, Maj- 
kom milosrđa, osjetimo jednoga dana kao mile Isusove ovčice 
na njegovoj desnoj strani milosrdno njegovo srce i čujemo predivne 
riječi: Dođite blagoslovljeni Oca mojega i primite kraljevstvo ko- 
je vam je pripravljeno od postanka svijeta. — Amen. : 

23. razmatranje 


EXSULTAVIT SPIRITUS MEUS 
KLIČE DUH MOJ 


Znadete li tko je bila najžalosnija žena na ovome svijetu? 
Svako kršćansko srce znade odgovor na to pitanje. A čuli smo ga 
i u ovim duhovnim vježbama. Najžalosnija je žena bila žalosna 
majka Marija sa sedam mačeva u svojemu bolnome srcu. 

Ali znadete li tko je bila najradosnija i najveselija žena na 
ovome svijetu? Na to nam pitanje odgovara ona sama koja je to 
najveće veselje u svome srcu proživljavala kličući proročkom za- 
nosu: Gle, od sad će me blaženom zvati svi naraštaji! Gle odsa- 
da će svi naraštaji i cijeli svijet priznati da sam ja najsretnija 
među svim ženama. Da, naša nebeska Majka Marija bila je ne sa- 
mo najžalosnija nego i najradosnija žena na ovome svijetu. 

“e * * B 

Ta koja je bila prva riječ koju sam Bog javlja Mariji po 
svom anđelju, nego riječ Haire — Veseli se, raduj se — prema 


grčkom izvorniku sv. Evanđelja? A ne zove li sam anđeo Mariju | 


blagoslovljenom među ženama, a to znači najsretnijom među že- 


nama, najradosnijom među svim ženama svijeta? A baš to je ona ' 


riječ koju i sv. Elizabeta na prvi susret s Marijom ponavlja: Bla- 


goslovljena ti meču ženama. Na te riječi nije mogla ni sama Ma- | 


.rija više izdržati sreću i veselje u svome srcu. To veselje prova- 
ljuje poput bujice iz njezinih ustiju kao velepjesan radosti i klik- 
taj veselja: Veliča duša moja Gospodina i raduje se duh moj u 
Bogu, Spasitelju mojemu. ' 

Sigurno je vrhunac svoga veselja doživjela Marija kad je 
s tijelom i dušom uzeta na nebesa i ušla u veselje svojega Sina. 
Jer ako će Bog reći svakome svojemu sluzi: Dobro, slugo dobri i 
vjerni, uđi u veselje gospodara svojega, što je onda istom rekao 
svojoj premiloj majci? Ako je nebo beskrajno veselje za slugu 
Božjega, kakvo je onda tek veselje za majku Božju! I ako nijed- 
no oko ljudsko nije vidjelo, nijedno uho ljudsko čulo, nijedno 
ljudsko srce nije osjetilo što je Bog pripravio onima koji ga lju 
be, da li je onda i jedno anđeosko oko vidjelo, da li onda i jed- 
no anđeosko uho čulo, da li je onda i jedno anđeosko srce osje- 

tilo kakvo je veselje pripravio Bog Mariji koja ga je ljubila lju- 
bavlju Božje majke? Ljubav je Božja iskopala u Marijinu srcu 
beskrajne dubine za oceane veselja. A te je dubine ispunila bes- 
krajna sreća i blaženstvo Božje kod Marijina ulaska u nebeske 
dvore. 

* * * 


Ali Marijino srce nije trebalo čekati svoje nebo na drugome, 
svijetu. Već na ovoj suznoj zemlji Marijino je srce uživalo nebo 
i njegovo veselje. Već smo bili govorili o tome kako se žalost i 
veselje ne isključuju. Iako je Marija imala žalosnih časova u svo- 
me životu, ipak je njezino srce uvijek u isto vrijeme i plivalo u ne- 
obeskoj radosti. Ali kršćanska se srca na poseban način sjećaju 
šest veselih doživljaja koji su bili dostatni da ispune Marijinu du- 
šu veseljem za čitav život. 1 

Prvo je takvo veselje bilo kad je Marija svog Isusa, svog 
Božanskog sina, po Duhu Svetome začela. Bilo je to veselje, da . 
ga tako nazovem, veselje prve svete pričesti. Ali bilo je to veselje 
. takve prve pričesti kakve ni jedan stvor nikada nije bio dostojan 
primiti: na tjelesan način primiti u svoje krilo samoga Boga. 
Drugo je posebno veselje Marijina života bilo kad je Marija 
donijela Isusa u posjete k rođakinji Elizabeti, a s Isusom i Božju 
milost i veselje od kojeg je zaigralo samo dijete u utrobi svoje 
majke. Bilo je to veselje Marijino kad je osjetila da je postala 
majkom Božje milosti i da će se po njezinim rukama izliti na 
na svijet sve bogatstvo i sve blaženstvo Božjega srca. 

Treće je posebno veselje Marijina života bilo kad je u bet- 
lehemskoj štalici rodila Boga. Tada su sami anđeli cijelom svije- 
tu navijestili radost: Javljam vam veliku radost koja će biti svem 
narodu, kliknuo je anđeo pastirima. A kakva je tek radost bila u 
srcu one koja je tu radost donijela! Bila je to radost materinstva. 
Ali radost ne običnog materinstva, nego radost materinstva Bož- 
jega i zato i velika kako je velik i Bog. 

Četvrto je posebno veselje Marijina života bilo kad je ma- 
. lenoga Isusa trim mudracima na poklon pokazala. Ako je treće 
veselje bilo veselje materinstva Božjega ovo četvrto je veselje 
bilo veselje materinstva čitavoga svijeta. Jer tada je Marija osje- 
tila da je doista postala majkom svim narodima i svim pucima 
svijeta. Kk 

: Peto je posebno veselje Marijina života bilo kad je izgub- 
. ljenog Isusa u hramu našla. Kako je gubitak Isusov bio neizreci- 
va žalost Marijina srca, tako je i njegov nalazak bio neopisivo 
. radostan doživljaj. Možda Marija nije nikada toliko osjetila da je 
Isus doista njezin, kao baš onda kad ga je našla u hramu i pove- 
la sa sobom natrag u svoju nazaretsku kućicu. 

Napokon je šesto posebno veselje u Marijinu životu bilo 
kad je Isusa poslije njegova uskrsnuća: sretna prva živog i slav. 
nog ugledala. To je bio doista čas kad je u duši Marijinoj sinula 
zora drugoga života. I Isusom, i u Isusu, koji je prešao u drugi 
život, Marija je i sama uskrsnula u svojoj duši i osjetila sav sjaj 
i svu sreću božanskog života uskrsnuća. To je za Mariju bio i os. 
tao pravi predokus neba i njegova veselja. 

To je, evo, onih šest zemaljskih radosti, koje zajedno s ra. 
došću Marijina uznesenja na nebo predstavljaju za majku Crkvu 
predmet posebnog štovanja, u obliku štovanja sedam radosti BI. 
Djevice Marije. Štujući sedam radosti B. D. Marije Crkva se zau- 
stavlja posebno na sedam navedenih doživljaja Marijina života 
koji posebno nose na sebi obilježje radosti i veselja. 


* * 


Ali dok se Crkva posebno zaustavlja na tim radosnim do- 
življajima iz Marijina života, ona ne misli ograničiti Marijino ve- 
selje samo na te radosne doživljaje. Crkva samo želi istaći te do- 
življaje koji su za Mariju predstavljali izvor veselja za čitav nje- 
zin život. Iz tih je, naime, doživljaja svjetlo veselja  preplavilo 
Marijino srce da se čitava Marijina duša na neki način utopila u 
veselju i radosti tako da nije bilo časa u Marijinu životu kad 
njezina duša ne bi barem u svojoj dubini klicala od radosti i sre- 
će. Čak i onda, kad joj je izvana razdirala srce bol i žalost pod 
križem raspetog Sina, njezina je duša sa sv. Pavlom mogla klicati: 
Obilna je moja radost usred sve boli moje. 

A kad i ne bi bilo tih posebnih sretnih doživljaja Marijina 
života, ne bi li Marija morala svaki čas, svojega života nositi u sr- 
cu nebo i njegovo veselje? Ne kliče li anđeo Mariji one sretne 
riječi: Gospodin s. tobom? Bog je s tobom! Bog je svaki čas tvoje- 
ga života s tobom! A što je drugo nebo, nego da je Bog s čovje- 
kom i čovjek s Bogom? U Bogu je nebo. Biti s Bogom — to _ je 
nebo! Duša koja osjeća blizinu Božju, mora osjetiti i veselje koje 
ključa iz Boga, tog vječnog izvora veselja i blaženstva. Ne kliče 
li anđeo Gabrijel Mariji također i riječi: Milosti puna? No što je 
milost, nego djelo Duha Svetoga, zraka njegova svjetla, znak nje- 
gova prisustva? A gdje je Duh Sveti, tamo je radost i mir, kako 
to govori sv. Pavao. A konačno, što bi uopće moglo i navući obla- 
čić nutarnje žalosti na nebo Marijine duše? Ta grijeh je izvor 
prave žalosti, žalosti bez radosti! Grijeh je jedini kadar zastrti ob- 
zorje duše oblacima prave žalosti. Marija, bezgrešna i neokaljana 
u dubini svoje duše bila je zato vječno presretna i radosna. 

Nije li dakle Marija doista bila i ostala najsretnija i naj- 
veselija žena među svim ženama svijeta? Da, naša je nebeska maj- 
ka najveselija i najradosnija žena među svim ženama. 


« 

No da li shvaćate što za, nas znači ova Jijepa istina o Ma. 
riji kao najveselijoj ženi među ženama? Što za nas znači da ima- 
mo najveseliju i najradosniju majku, nego da i mi moramo biti 
najveselija i najradosnija djeca? Ako je vesela majka, moraju 
biti i vesela djeca. 

Doista, svi kršćani, sva djeca vesele majke Marije, moraju 
biti veseli: moraju biti vesela djeca svoje vesele "majke. Mi 
djeca vesele majke imamo na to pravo. Mi imamo pravo na ra- 


dost i veselje. 


Ili zar možda nemamo pravo mi kršćani na veselje, mi koji 


imamo pravo na vječno veselje? Zar možda za nas ne vrijede ri- 


ječi Isusove koje je on rekao svojim učenicima na odlasku s ovo- 


ga svijeta: Opet ću vas vidjeti i radovat će se srce vaše i radosti , 


vaše nitko neće uzeti od vas? Nitko neće više uzeti radosti od 
nas jer naše će veselje biti veselje samoga Boga i zato i stalno 
i vječno poput veselja samoga Boga. To će zato biti i potpuno 
veselje. Neće to biti samo bljesak veselja, niti samo iskrica ve- 
selja, niti samo kapljica veselja — kao što to, pruža čovjeku ova 
naša zemlja — bit će to veselje sam neizmjerni Bog, da naša 
radost bude potpuna, kako to ističe sam Isus. Tada ćemo kliktati 
neiskazanom i proslavljenom radošću — piše sv. Petar. Jer kao 
što nije čovjek kadar iskazati i opisati Boga, tako nije kadar ni , 
iskazati ni opisati veselje koje je u Bogu, Božjega veselja, koje 
će biti i naše veselje. 

To je veselje koje nas čeka. To je veselje na koje mi krš. 


.ćani imamo pravo. Nemamo 1 i dakle pravo da se veselimo već 
na zemlji nadom u to veselje? Nije li nada veselje prije veselja, . 


kako je to rekao jedan mudrac? Ili zar nam Isus nije dao pravo 
da se veselimo tom nadom kad je rekao: Veselite se i radujte jer 
je velika vaša plaća na nebesima! I zato s pravom sveti pusti- 
njak Apolonije nije pustio da netko u njegovu samostanu bude 
žalostan, govoreći: Mi ne smijemo biti žalosni kojima je spasenje 
u Bogu i nada u kraljevstvu nebeskom. Neka se žaloste pogani, 
neka jadikuju Židovi, neka plaču bez prestanka grešnici. Ali mi 
koji imamo nadu tolike slave i obećanje vječnosti zašto ne bi od 


veselja klicali? 


* * * \ 


. Ali nije nebo i nada u nebo jedino veselje, na koje imaju 
pravo djeca vesele majke Marije. Kršćanin ima pravo i na veselje 
ovoga svijeta. 

Doduše pravi kršćanin, dijete majke Božje, prezire i gazi 
preko ispraznih i ludih radosti ovoga svijeta. Kršćanin ne ide _s 


. poganima na blatne bunare grešnih slasti ovoga svijeta. Kršćanin 


voli stradati s narodom Božjim — kako to piše poslanica Hebre- 
jima — nego da ima časoviti užitak grijeha. Pa i onaj koji se slu- 

ži ovim svijetom kao da se ne služi, Jer kršćanin i one radosti 
svijeta koje su umjereno dopuštene ne smatra pravim radostima, 


dostojnim da zavladaju ljudskim srcem. Jer kršćansko je srce ve. * 


će da bi ga moglo zasititi ne samo blato nego i zlato ove zemlje, 

Ali kršćanin ipak znade da su i veselja ovoga svijeta, uze. 
ta sa zahvalnošću u pravoj mjeri, također dar njegova dobroga 
Oca koji je na nebesima. Ta čitamo i za samu našu nebesku maj- 
ku: Bila je svadba u Kani Galilejskoj. I bila je tamo majka Isu- 
sova. Marija je sudjelovala u zemaljskom veselju. Što više majka 
se Isusova pobrinula i za vino kad ga je nestalo. Nije ona uskra- 
tila svojoj djeci niti vina. Ona, želi dati svojoj djeci ne samo mi. 
lost nebesku nego i radost zemaljsku. 


Kršćanin znade upotrebiti u pravoj mjeri i veselje ovoga 
svijeta da mu bude odmor na putu prema nebu i poticaj na ve- 
seliju službu dobrome Ocu koji je i na zemlju posuo mrvice svo- 
jega blaženstva. Ali u tome nije.ono pravo veselje kršćanina ni na 
ovome svijetu. Kršćanin nalazi u dubini svoje duše dublje i savr- 
šenije veselje, nutarnje veselje, koje je doista već na zemlji pred- 
okus neba i nebeskog veselja, jer nema veće slasti od radosti sr- 
- ca, kako to govori već mudrac Staroga zavjeta. To je ono veselje 
koje kršćanin nalazi poput Marije u svom Bogu i njegovoj milo- 
sti. Jer svakoj kršćanskoj duši kao da anđeo neprestano kliče: 
Gospodin s, tobom, Bog je s tobom. 

Možete li si dočarati što znači ova vječno blaga vijest: Bog 
je s tobom? To nam u naravnom redu donekle daje doživjeti os- 
jećaj čiste i mirne savjesti. Nije li čovjek oduvijek zavidio snu 
nevina djeteta? Nije li oduvijek zavidio sreći nevine duše koja 
na sebi ne nosi krivice pred Bogom? Sv. Pismo govori: sigurna 
je savjest kao neprestana gozba. Sv. Bonaventura, veliki franje- 
vački učitelj, piše: Svaka je čista savjest vesela i radosna. I doi- 
.sta, čista i mirna savjest slast je nad slastima, radost je nad ra- 
dostima ovoga svijeta. No znadete zašto? Znadete odakle to vese- 
lje čiste i mirne savjeti? To veselje dolazi odatle jer čovjek os- 
jeća da se može mirno pokazati pred Bogom i pred njegovim su- 
dom. To veselje dolazi odatle jer čovjek osjeća da nad njime ne 
lebdi oko srditoga Boga. To veselje dolazi odatle jer čovjek osje- 
ća da je svojom dušom blizu Bogu, jer je blizu njegovoj volji, iz- 
raženoj u njegovu zakonu. Drugim riječima u čistoj i mirnoj sa- 
vjesti osjeća čovjek blizinu Božju. U čistoj i mirnoj savjesti. osje- 
ća čovjek anđeosku riječ: Gospodin s tobom, Bog je s tobom. I 
to je izvor veselja njegovoj duši. 


Međutim čista je i mirna savjest samo jedan od osjećaja . 


Božje blizine, samo jedan od osjećaja koji ulijevaju u dušu ra- 
dost i veselje te blizine. Jer ljudska duša može na različite načine 

klik: Oče naš koji jesi na nebesima. 


osjetiti tu blizinu. A svaki takav osjećaj za dušu je novi izvor ve- 
selja i radosti. | 

Nije li takav osjećaj blizine Božje, osjećaj koji ulijeva ve- 
selje u kršćansku dušu, također osjećaj koji izvire iz vjere u Bo- 
žju providnost? Već u Starom zavjetu ispjevao je kralj David div- 
nu pjesmu veselja koja mu je na usta stavila misao na Božju 
providnost? Gospodin je pastir moj. Ništa mi neće manjkati. Na 
pašnjacima zelenim daje mi da sjedim. Na vodama odmorišta da- 
je mi da otpočinem. Moram li putovati i tamnom guđurom, ne 
bojim se nesreće, jer ti si sa mnom. Štap tvoj i palica tvoja, oni 
su koji me tješe. Spremaš stol preda mnom usprkos neprijatel- 


 ljima mojim. Mažeš mi glavu uljem. Čaša se moja prelijeva. 


Ili zar ne znate sami što znači vjera u Božju providnost? 
Ta vjera znači: Božje je oko uvijek nad nama. Kada majka stavi 
svoje dijete na počinak, ona će ga od vremena do vremena pogle- 
dati. Ali ne može uvijek nad njime bdjeti. No Božje oko uvijek 
stoji nad svojom djecom. ' ' 

što znači vjera u Božju providnost? Ta vjera znači: Božja 
je ruka uvijek nad nama. Bez Božje volje ne pada čovjeku ni vlas 


s glave — govori Isus. 


Što znači vjera u Božju providnost? Ta vjera znači: Božje 


je srce uvijek nad nama. Na svakom nas koraku života prati do- 


brota i ljubav nebeskoga Oca. 
Ne moraju li ove misli napuniti kršćansko srce nepresta- 
nim veseljem i radošću? | 


Ali ima još jedna misao u kršćanskom srcu koja daje da 


doživimo najveću Božju blizinu i najveće veselje koje može iz te 


misli provreti na ovome svijetu. A to je misao: Ja sam dijete Bo- 
žje, a Bog je moj Otac. 

Po svetom se krstu nastanio u našoj duši Duh Sveti, i on 
kao da neprestano stavlja našoj duši na usta klicaj: Aba, Oče. 
Tako piše sam sv. Pavao. I onaj prvi usklik Očenaša: Oče naš ko- 
ji jesi na nebesima na kršćanskim ustima samo je jeka glasa Du- 
ha Svetoga iz dubina duša. A ako kršćanin ne istjera grijehom 
Duha Svetoga iz svoje duše, on sam neprestano ponavlja taj us- 

No jeste li svjesni što znači ta činjenica, što znači ta istina: 
Bog je moj Otac? Jedinorođeni Sin Božji time što je Sin Boga 
Oca posjednik je čitava života svoga Oca, posjednik je čitava bla- 
ga tog života svoga Oca, posjednik je čitava veselja i blaženstva 
svoga Oca. A ne piše li sv. Pavao i za svako dijete Božje na zem- 
lji slične riječi: Ako je sin, onda je i nasljednik Božji, a sunaslje- 
dnik Kristov? Ako smo djeca Božja, onda smo baštinici sveg bo- 
gatstva Božjega, onda smo baštinici svega blaženstva Božjega. 


y * a a 

Ali što da i govorimo o tome? Ako smo djeca Božja, ne 
znači li to onda prije svega da imamo pravo na Božju ljubav, 
očinsku ljubav? Ne znači li to da Bog i o nama govori kao i o 
isusu: Ovo je moj ljubljeni Sin, moja ljubljena kći? No može li 
biti.veće sreće i veselja za čovjeka na.ovome svijetu, nego ako si 
je svjestan da je u Božjoj ljubavi? Bog me ljubi! Nije li to bes. 
krajni izvor radosti i veselja za ljudsku dušu? 


še ok 


Što da nakon svega toga kažemo drugo, nego što kliče sv. 
Pavao: Veselite se svagda, opet kažem veselite se!. Djeco vesele 
majke veselite se! Služite Gospodinu u veselju! Ništa ne smije 
biti dalje od djece vesele majke Marije nego svjetovna žalost, tu- 
ga i sjeta. Nikoga đavao tako lako ne pobijedi kao dušu koja se 
žalosti, — govorio je sv. Franjo. Duša bez veselja — to je zemlja 
bez topline i sunca — govorio bi on. To je babilonska bolest pre- 
ma istome svecu. Đavao upravo kliče kad može zagušiti ili spri- 
ječiti u Božjemu sluzi veselje srca. B. Toma iz Kore, franjevac 
znao bi govoriti: Sramota je da bi Božje sluge bili sjetni i turo- 
bni. Turobnost vlada samo u paklu. 

Pravi kršćani uvijek su bili veseli. Za sv. Antuna pustinjaka 
piše sv. Atanazije, njegov životopisac, da ga se moglo među dru- 
gim pustinjacima raspoznati upravo po posebnom veselju kojim 


.je sjalo njegovo lice, Tko je želio prepoznati Antuna, dosta je bi-' 


lo da pogleda komu je lice najveselije. Sv. Jeronim piše iz svo- 
je pustinje duhovnoj kćeri Eustohiji, da mu se mnogo puta čini 
od veselja da se nalazi među zborovima anđeoskim. A o velikom 
franjevcu i posebnom štovatelju B. D. Marije sv. Bernardinu Si- 
jenskom, svi njegovi prvotni životopisci ne znaju već naći riječi 
kojima bi istakli njegovu veselu ćud. On bi uvijek od svoje mla- 
dosti bio nasmijan. Takav je ostao i kao redovnik: vječno nasmi- 
ješen i veseo. Jedan se čak ozbiljan otac nad tim njegovim vese- 
ljem sablaznio i mrmljao. nad. njegovim smijehom. Ali poslije 
smrti kad je vidio kako se nad njegovim grobom zbivaju nebro- 
jena čudesa, dolazio bi na grob sveca i molio bi oproštenje: O oče 
moj, oprosti mi, što sam mrmljao protiv tebe! 

Da, takvi su bili sveci. Bili su vesela djeca vesele nebeske 
majke. A zašto da ne budemo i mi? Zašto da kiselim octom ispu- 
nimo svoje kuće, kad ih možemo ispuniti slatkim šećerom? Budi- 
mo šećer svojih kuća! : 


Za svakog je kuhara čast i ponos, ako znade neke posebne slatke 
kolače pripraviti. Kako dakle da ne bude jedna časna sestra ponosna, 
ako (iz same sebe učini jedan posebni slatki kolač na Božjemu stolu? 


206 


Budimo 'slatki, ali ne samo sami za sebe! Budimo veseli ne 
samo za sebe, nego i za cijelu svoju okolinu! Nosimo sunce, no- 
simo radost, kuda idemo! Ta i Marija nije bila samo vesela među 
ženama, ona je i veselje našega naroda. Ona je uzrok i naše ra- 
dosti. 


Rođenje tvoje, Bogorodice Djevo, navijestilo je veselje čitavome 
svijetu! O kad bi se tako moglo reći za svakog redovničkog poglavara 
kad stupi u svoju redovničku kuću: Dolazak je tvoj navijestio veselje ' 
svoj tvojoj braći! Kako je, međutim, žalosno ako su braća vesela tek 
onda kad poglavara nema. Ali jednako tako vrijedi i za braću. Jao re- 
dovniku radi kojeg mora ili poglavar ili njegov brat proliti suzu! Teško 
redovniku kod kojega braća odahnu istom onda kad je premješten u 


drugu kuću! Taj sigurno nije dijete one koja je uzrok naše radosti. 


Ali nijesmo u samostanu da budemo veselje samo svojem samo- 
stanu. Ako itko, a ono svećenik mora poput Marije doista mavijestiti 
veselje čitavome svijetu. Nijesmo li mi vjesnici blage vijesti, vesele vi- 
jesti, vjesnici evanđelja? Ta mi bismo morali uvijek biti božićni anđeli, 
koji javljamo veliku radost, koja će biti svem narodu! Tko se nas do- 
takne u kancelariji, sakristiji, ispovijedaonici, taj mora osjetiti kako iz 


nas struji veselje u njegovo srce. Nijesu li Franjina braća bili Božji 


pjevači? I današnja prava Franjina djeca pjevači su, ne dakako bećar- 
skih pjesama, ali anđeoske pjesme radosti koja zanosi duše. 


Ne bi li bilo najljepše, da svaka časna sestra, koja je već po svo- 
jem pozivu anđeo, postane po svojoj kreposti božićni anđeo? Znadete, 
što je taj božićni anđeo uskliknuo pastirima. Javljam vam veliku ra- 
dost. Kud god bi jedna časna sestra stupila, kako bi bilo lijepo, kad bi 


doletio taj božićni anđeo i donio božićnu vijest: radost i veselje! 


Jedna legenda iz života sv. Franje pripovijeda, da je taj svetac 
došao kao gost u neki samostan starih redovnika, gdje se strogo vršio 
redovnički, monaški život. No u tom je samostanu zato vladala u sve- 
mu strogost i ozbiljnost. U strogoj su pokori ti redovnici služili sa stra- 
hom i trepetom svojemu Bogu. No kad je Franjo došao u samostan 
među tu braću, počeo je pjevati. Počeo je svojim veselim nastupom 
unositi u onu strogu ozbiljnost djetinjski duh veselja i radosti. 

To se međutim mije svidjelo strogom poglavaru tog samostana. 
Zato pozove svu braću zajedno s Franjom u samostanski vrt. Bilo je 
zimsko doba. Odvede tu braću do jednog ružinog grma. Tu naloži, da 
si svaki otrgne jednu suhu trnovitu grančicu za spomen, da su na svi- 
Jetu zato, da u trnju pokore provode ozbiljan redovnički život. Svaki 
si redovnik otrgne jednu trnovitu grančicu. Dođe red i na Franju. I on 


. pristupi ka grmu, pogladi nježno jednu grančicu. Kad li pod rukom 


Franjinom cijela se grančica napuni cvijećem. A naskoro se cijeli grm 
Okiti ružama. A 

Ne bi li bilo lijepo, kad bi se pod rukom svake časne sestre sve 
trnje ovoga života pretvaralo u ruže? Kad bi se sve samostansko trnje 
posulo ružama veselja uz dobro srce makar jedne časne sestre tog sa- 
mostana! 


Ali ako redovničke duše moraju nositi svuda veselje, kamo da 


ga više nose, nego tamo, gdje ga najviše treba, kamo da ga više nose 

nego siromašnim tužnim dušama u čistilište? Tješimo tužne duše u čis. 
tilištu. Neka one osjete, da smo doista djeca one, koja je. utjeha žalos. 
nima. Veselje, koje ćemo pospješiti tim dušama, bit će osiguranje i na. 
šeg vječnog veselja. 

Baš danas, kad časne sestre nemaju toliko prilike, da ostalom 
svijetu nose veselje, kad su više manje stisnute u svoje samostane, ne. 
ka nose veselje barem tamo, kamo ga najlakše mogu donijeti. Neka 

nose veselje u čistilište! 


Ako ovako budemo puni veselja za sebe i za druge ovdje 
na zemlji, naše će nebo već početi ovdje, dok se jednoga dana ne 
otvore vrata i vječnome veselju uz veselu našu majku Mariju u 
“veselju gospodara svoga“ Amen. 


zao 

24. razmatranje 


SIGNUM MAGNUM APPARUIT IN COELO 
VELIKI SE ZNAK POKAZA NA NEBU 


Konac, dolazi! Konac dolazi! Konac za tebe ,gle, dolazi! 


Tako je vikao nekada prorok Ezekijel židovskom narodu. 
A zar ne mogu i ja danas vama uskliknuti iste prorokove riječi, 
danas kad smo, evo, došli na konac naših svetih duhovnih vjež- 
bi? Dolazi konac, dolazi konac, dolazi konac i za tebe i za mene i 
za svako tijelo koje se rodilo na ovaj svijet. — Određeno je čov- 
jeku jedanput umrijeti! 

No koliko ima na svijetu ljudi koji bi bili sretni i presret- 
ni kad bi za njih smrt značila konac i svršetak njihovu opstanku 
i bivstvovanju! U one će dane ljudi tražiti smrt i neće je naći. I 
željet će umrijeti, a smrt će bježati od njih — piše knjiga Otkri- 
venja. Ne, smrt nije posljednji konac svemu. Iza ozbiljnih riječi 
sv. Pavla: Određeno je čovjeku jednom umrijeti, stoji još ozbiljnija 
riječ: A poslije smrti jest sud. A vi predobro znadete kako će gla- 
siti onaj posljednji sud i ona posljednja osuda: Dođite blagoslov- 
ljeni Oca mojega i naslijedite kraljevstvo koje vam je pripravlje- 
no od postanka svijeta ili ona druga: Odlazite od mene, prokleti, 
u oganj vječni koji je pripravljen đavlju i anđelima njegovim. I 
tada će ovi otići u muku vječnu, a pravednici u život vječni. Tako 
svršava Krist s opisom posljednjeg suda. To je onaj konac, onaj 
posljednji konac koji dolazi za svako razumno stvorenje: - vječni 
pakao ili vječno nebo, vječna muka ili vječna sreća, vječni plač i 
jauk ili vječna pjesma i radost. 

Nijedan između nas neće pobjeći smrti. Nijedan između 
nas ovdje sakupljenih neće pobjeći Božjemu sudu. Nijedan izme- 
đu nas neće pobjeći svojoj vječnoj sudbini. Ili u nebo ili u pakao! 
Sve nas čeka ili nebo ili pakao. 


No pitam ja sada vas: Jeste li vi sigurni da ćete na _ dan 
suda stati kao Isusove ovce na desnu stranu i da ćete iz Isusovih 
ustiju čuti blage, mile i slatke riječi: Dođite blagoslovljene moje 
ovčice? Jeste li drugim riječima sigurni da ćete doći u nebo? A 
što, ako se tko između nas nađe na onoj lijevoj strani s jarcima, 

zajedno s đavolima, zajedno s ubojicama, razbojnicima, preljubo. 
čincima i nevjernicima i čuje one strašne riječi Božje sržbe: Od. 
lazi od mene, ti prokletniče, u oganj vječni? Što ako tim riječima 
bude zauvijek zapečaćena naša sudbina i za nas prestane milost 
i nada, a pod. nama se otvori strašno ždrijelo vječnoga ognja gdje 
će biti plač i škripanje zubi? 

Svaki je čovjek, kako to lijepo kaže sv. Franjo, biće koje 
lebdi između neba i pakla. Tko nam jamči da smo upravo ovaj 
čas u Božjoj milosti? Sv. Pavao — pazite!, sv. Pavao apostol i 
svetac govori: Nisam si ničega svjestan, ali time još nisam sigu- 
ran u svoje opravdanje. Sv. Pismo govori: Nitko ne zna je li vri- 
jedan ljubavi ili mržnje. Nauka je Crkve katoličke da nitko bez 
posebne Božje objave ne može biti siguran da je vrijedan i spo- 
soban za nebo. A mislim da nitko ovdje od nas nije primio tu po- 
sebnu objavu. 

No ako nijesmo sigurni da smo sada ovaj čas vrijedni i spo- 
sobni za nebo, kako bismo mogli biti sigurni da ćemo to biti za 
nekoliko godina ili za nekoliko desetaka godina kad dođe čas naše 
smrti? Kad bismo ovaj čas bili i pravedni kao anđeli Božji, ali 
kad bismo se pouzdavajući u svoju pravdu učinili nepravdu, od 
sve se naše pravde ne bi ništa spomenulo, nego bismo poginuli 
s nepravde — govori Gospodin. Svaki je čas našega Života koji 
stoji pred nama, čas koji nas može strovaliti u pakao. Sveti fra- 
njevac sv. Petar Alkantarski bio je već.na smrtnom krevetu, Ali 


kad mu je jedan brat htio pokriti noge, pa ih se dotakao, reče: . 


Ne čini toga, sine moj! Ne dotiči se mojih nogu jer još nije pro- 
šla ppgibelj. Ja još mogu sagriješiti i doći u pakao. Za svece je 
postojala pogibelj još na smrtnom krevetu da sagriješe i propad- 
nu u paklu. A što istom moramo onda mi reći, mi grešnici? 


No što to sve znači? To sve znači samo to da nijedan od 
nas još nije siguran da će doći u nebo. Svaki od nas može zauvi- 
jek propasti. Svaki se od nas može zauvijek naći u paklu. Posto- 


ji mogućnost našeg vječnog prokletstva. o 


Zamislite si, kakav je bio osjećaj za vrijeme prošlog rata 
u različitim logorima kad je došao oficir da traži taoce koji ima- 
ju biti strijeljani. Kad su se svi zatvorenici postrojili i poredali, 
s kojom je zebnjom i strahom svaki od njih očekivao na koga 
će pasti kocka i red da bude strijeljan. Makar bi tražio samo jed- 
noga, svi su oni strepili, svi su se tresli i drhtali. A što biste na- 
činili vi kad bi se Krist sada pojavio pred vama i uskliknuo: jedan 
između vas izdat će me, jedan između vas će propasti, jedan iz- 
među vas će biti osuđen u pakao? Zar ne bi groza i očaj ušla u 


sve vas i zar ne bi svi vi sa strahom i užasom poput učenika na | 


zadnjoj večeri pitali: Zar sam ja, Gospodine? Nijesam li ja onaj 
nesretnik koji će biti zauvijek osuđen i proklet? 

No je li mora doći Krist da nas prestraši ozbiljnošću vječ- 
e sudbine? Nije li zato dosta sama mogućnost da mi možemo 
oći u pakao, da mi možemo zauvijeke propasti? Ne mora li na- 
ma sama ta mogućnost utjerati strah u kosti? Kad je sv. Bernar- 
do počeo misliti na svoju vječnu sudbinu, prestao je da se smije 
i odlučio je da se nikada više neće u svom životu smijati. Ili zar 
am ne dovikuje i sv. Pavao s istom ozbiljnošću: Sa strahom i 
trepetom radite na svome spasenju? 

Doista, pitanje našega konca, pitanje naše konačne sudbi- 
ne, pitanje naše vječne sudbine — to je ozbiljno i preozbiljno, 
odlučno i sudbonosno pitanje svakoga nas pojedinca. Hoćemo li 
se spasiti ili ćemo propasti? čeka li nas lijepo nebo ili crni i stra- > 
šni pakao? 1 : 


pra 


Neće li se svakome od nas samo po sebi vinuti iz srca du- 
boki uzdah: Ima li kakva svijetla zraka u toj tami nesigurnosti? 
Ima li kakva zvijezda nade u toj noći sumnje i bojazni? Ima li 
kakav pouzdan i siguran znak, da nećemo“ propasti u paklu? Ima 
li znak spasenja i neba? Ke 
> Na to bi nam mogla odgovoriti knjiga Otkrivenja u kojoj 
čitamo i ove preznamenite riječi: Velik se znak pokaza na nebu, 
Da, na nebu se pokaza velik znak za nebo: Žena obučena u sunce 
i mjesec pod nogama njezinim, a na glavi joj kruna od dvanaest 
zvijezda. 

Tko ne zna tko je ta žena obučena u sunce, tko ne zna da 
je to Marija. Ta žena obučena u sunce, B. D. Marija — ona je 
veliki znak na nebu, ona je velik znak za nebo, ona je siguran 
znak našega spasenja. ' 

Već na početku svijeta postavio je Bog Mariju znakom spa-' 
senja i neba. Kad je pred prvim ljudima zijevnuo strahovit ponor 
prokletstva, kad su prvi ljudi grijehom zatvorili nebo i jurnuli u 
naručje sotone i pakla, tada je Bog postavio na. nebo zvijezdu 
nade u spasenje riječima: Neprijateljstvo stavljam između tebe, 
sotono, i između žene; ti ćeš. vrebati za njezinom petom; ali ona 
će tebi satrti glavu. Adam je razumio ove riječi spasenja. Adam 
je razumio da će doći jedna žena spasa. Adam je razumio da je 
jedna žena postala znakom spasenja. I zato proročkim pogledom 
u budućnost daje ženi ime Eva, ime majke svih živih. Adam je 
znao da će njegova Eva biti majkom svih mrtvih, svih smrtnika 
okoji su prah i koji će se u prah vratiti. Ali proročkim pogledom 
vidi Adam drugu Evu, drugu majku koja će postati ne majkom 
mrtvih» nego majkom onih koji će biti vječno živi, majkom vječ- 
noga života. i a 

Tako je Marija već za prve ljude: postala prvim vjesnikom 
i znakom spasenja, vječnoga života i neba. No prvi su ljudi bili 

predstavnici cijelog čovječanstva ne samo u grijehu nego iu nadi 
spasenja. Njihov znak spasenja, znak je spasenja i za cijelo čov. 
ječanstvo. Marija je na taj način postala od Boga danim znakom 
spasenja cijelome svijetu. Gdje je zora, tamo je sunce. Gdje je 
Marija, tamo je i spas. Kao što je zora znak dana, tako je i Ma. 
rija znak vječnoga nebeskoga sunca. 


# Ro 


A ne postoje li zato najdublji dogmatski razlozi? 

Nije li Marija za čovjeka znak milosti? 

Marija je žena obučena u sunce. A to sunce — to su one 
milosti u koje je obukao Gospodin svoju majku. Zdravo, milosti 
puna, kliče s udivljenjem sam arkanđeo Gabrijel u svom pozdra. 
vu Mariji. Ali ona nije puna samo za sebe. Ona je puna milosti i 
za nas. Našla si milost kod Boga, našla si je za cijelo. čovječan- 
stvo — nastavlja nebeski vjesnik. Po tebi će doći na svijet izvor 
svih milosti, po tebi će doći na svijet svaka . milost. Jer. djetetu 
svojemu dat ćeš ime Isus, dat ćeš ime Spasitelj, dat ćeš ime spa- 
senja. Da, Marija je posrednica svih milosti, Marija je djelitelji- 
ca svih milosti. Marija je majka milosti. Sve su to prekrasni na- 
slovi, koje Crkva daje Mariji. ' j 

Tko razumije ovu nauku naše svete majke Crkve, neće mu 
biti čudno ako kažemo da je Marija znak milosti. Gdje je Marija, 
tamo je doista i milost. j . 

No što je naše spasenje drugo, nego jedna velika milost? 
Nikakvim si zaslugama čovjek ne može zaslužiti svoje spasenje, 
j Š je ovisi jvećem Božjemu daru kojeg si 
jer naše spasenje ovisi o onom najvećem Božje 
nitko ne može zaslužiti, a koji dar Crkva naziva darom ustraj- 
nosti. KA R 

Tko ustraje do konca, taj će se spasiti, kaže sam Isus. Sve 
ovisi o smrtnom času. Čitava vječnost visi na posljednjem času 
ovoga života. Kršćanin dobro živi da može dobro umrijeti. Pa 
ipak, kako kažem, niti si dobrim životom čovjek ne može potpu: 
noma zaslužiti sretnu smrt. Sretna smrt ostaje nezaslužen Božji 
dar ili, kako se to obično kaže ostaje milost. Naše je spasenje, 
doista, samo velika milost. ' ' 

U tvojim je rukama, Marijo, spasenje naše! Ne moramo li 
tako sa sv. Crkvom uskliknuti Mariji, Majci milosti u čijim je ru 
kama sva Božja milost? Ti si, Marijo, našla milost u Boga. Ti si 
našla svaku milost. Ti si zato našla i milost naše sretne smrti, 
milost naše ustrajnosti, milost našega spasenja. 

* * *k 


A nije li Marija za čovjeka i znak Božje ljubavi? 
Sam je Isus na križu učinio Mariju najočitijim š znakom ! 
simbolom svoje ljubavi. Ta kome je dao Mariju kad je umirao 

ma križu? Kome je rekao na križu: Sinko, evo ti majke? Nije li to 
bio njegov ljubimac? Nije li to bio njegov najmiliji učenik? Nije 
li to bio učenik, za koga kaže Evanđelje da je učenik koga je Isus 
ljubio? Isus uvijek daje Mariju na poseban način za majku samo 
osvojim najmilijim prijateljima, samo svojim ljubimcima. Nema 
zato sigurnijeg znaka Božje ljubavi, nema sigurnijeg dokaza da 
smo Božji ljubimci i miljenici, nego ako osjećamo Mariju na po- 
seban način kao svoju majku, ako se na poseban način osjećamo 
Marijinim djetetom. 

Recite sada meni: tko će se spasiti, ako ne miljenici i lju- 
 bimci Božji? Pa što je uopće nebo, nego zajednica prijatelja i mi- 
ljenika Božjih? Zar spašenici nijesu ona zaručnica Kristova ko- 
ju je Isus ljubio i oprao u svojoj krvi da slavi vječnu svadbu s 
njome na nebesima? ' 

Božja ljubav je upravo najveća sigurnost spasenja. Jer ako 
je Bog za nas, tko će protiv nas? Tko će nas rastaviti od ljubavi 
Kristove? Ja sam uvjeren da ni smrt, ni život, ni anđeli, ni pogla- 
varstva, ni sadašnjost, ni budućnost, ni sile, ni visina, ni dubina, 
niti drugo kakvo stvorenje ne može nas rastaviti od ljubavi Božje, 
kako to pjeva veliki Božji ljubimac sv. Pavao. 

Zar se onda još možemo čuditi ako je Marija — taj znak i 
simbol Božje ljubavi nad čovjekom, znak i simbol čovjekova spa- 

senja? 


% * “e 


No Marija je i znak Božjega milosrđa. 

Božje je milosrđe ona sila koja je kadra dignuti stvorenje 
iz dubina grijeha, koja je kadra učiniti grešnika čistim i neoka- 
ljanim. Božje je milosrđe sila koja pobjeđuje grijeh. Nigdje se, 
međutim, ta sila nije pokazala u tolikoj punini i veličini kao kod 
Marije. Ta nju je to milosrđe sačuvalo od svake sjenke ma kojeg 
grijeha! U njoj je slavilo Božje milosrđe svoje najveće. slavlje, 
najveće slavlje svoje snage i moći. Jer veća je sila sačuvati čov- 
jeka od pada, nego ga dignuti iz pada. Marija je postala najveće 
djelo Božjeg milosrđa. 

Već time je postavio Bog Mariju simbolom i znakom svo- 
ga milosrđa. Ali možda zadnji razlog da je Marija postala tim 
. znakom milosrđa leži u tome što je Bog Mariju dao za majku, 
što je Bog učinio Mariju majkom čovječanstvu. ' 
Učinivši Mariju majkom, Bog je Mariji dao i majčinsko 
Srce, majčinsko srce kakvo je samo Bog mogao dati onoj koju je 
stvarao majkom. A što predstavlja majčinsko srce, nego Božje 
milosrđe na zemlji? Majčinsko srce kao da ne poznaje pravdu, 
Ono zna samo za milosrđe. Majčinsko srce ne sudi. Majčino srce ' 
Samo plače nad zloćom svoje djece. Majka ima srca i za sina raz- 
bojnika. Majčinsko srce ne gleda na krivicu, nego samo na bijedu 

švojega djeteta. Kad je dakle Bog Mariji dao materinsko Srce u 
svojoj Crkvi, tada je predao Mariji milosrđe da sebi ostavi sud, 

U Starom je zavjetu odredio Bog po Mojsiju nekoliko gra. 
dova za utočište. Kad bi netko slučajno ubio svoga bližnjega ne. 
hotice, mogao je, da sačuva svoj život od krvne osvete koja je 
tada vladala, skloniti se u te gradove. Tu ga nitko nije smio dirati 
niti mu zlo učiniti. Crkveni učitelji gledaju u tim gradovima sli. 
ku B. D. Marije. Sv. Brigita vidjela je Mariju kako svojim  plaš. 
tem pokriva najdivlje i najljuće zvijeri. I bilo joj je objavljeno da 
su to grešnici koje Marija plaštem svog milosrdnog srca pokriva. 
Tko. se skloni pod plašt milosrdnog njezina srca, i ako je najveći 
krivac pred Bogom, milosrđe će ga Marijino pokriti pred Bogom. 
Tako je Marija doista postavljena od Boga kao znak i simbol nje- 
gova milosrđa. : 

No što nam bolje može osigurati spasenje, čega nam je vi- 
še potrebno za spasenje, nego Božjeg milosrđa? Milosrđe je Bož. 
je što nijesmo potpuno propali, kliče već prorok Staroga zavjeta. 
Milosrđe je Božje što svi mi ne ležimo već zakopani u dubinama 
pakla. Koliko ima između nas koji nije nikada u svome životu 
zaslužio pakao? Anđeli su sagriješili jedamput, samo jedamput i 
zadnji put, i onaj su čas propali u vječno prokletstvo. Što bi bilo 
od nas da smo umrli onda i onaj čas kad smo sagriješili, a mož- 
da i više puta sagriješili? ' 

Ako nas je samo Božje milosrđe sačuvalo dosada da nije- 
smo propali u pakao, u što da stavimo nadu, nego opet u to Bož- 
je milosrđe da će nas sačuvati i do kraja i na kraju od vječne 
propasti? Ta mi smo slabi! Ta mi smo krhki, tami smo sami po sebi 
nesposobni da pomislimo jednu dobru i spasonosnu misao bez 
Božjega milosrđa! Ne bismo li morali doista moliti, kako smo ču 
li o sv. Filipu Neriju: Gospodine, drži ruku nad Filipom, jer je 
on sposoban da ovaj čas postane Turčinom? Doista, svi smo mi 
sami po sebi toliko slabi da bi bili kadri postati najvećim grešni- 
cima kad nas ne bi držala jaka ruka Božjega milosrđa. 

Zar dakle Marija nije potpunim znakom našega spasenja 
dok je ključarica Božjeg milosrđa? Samo Marija ostaje sigurno 
utočište i sigurna nada našega spasenja. Djeco — kliče sv. Bernar- 
do svojoj braći — ovo su ljestve grešnika, ovo je moje najveće 
pouzdanje, ovo je sav razlog moje nade. 

* * * 


Pobožni učenik sv. Franje, koga je sv. Franjo posebno volio 
i zvao ga Božjom ovčicom, brat Leon imao je jednom ovo viđenje. 
Vidio je kako se sprema Božji sud. Anđeli su trubama i drugim 
glazbalima sazvali na jednu veliku livadu nebrojen narod. Tada 
se najednom pojave sa svake strane livade po jedne ljestve. J edne 
su bile crvene, a druge bijele. Ljestve su sezale od zemlje do ne 

ba. Na vrhu crvenih ljestava pokaže se Isus Krist vrlo uvrijeđen | 


 isrdit. Blizu njega stajao je sv. Franjo. Svetac velikim glasom po- 
zove svoju braću: Dođite, braćo moja! Približite se s velikim po- 


uzdanjem! Na glas i poziv svog oca mnoga su braća poletjela i 
počela se penjati po tim crvenim ljestvama. No dok su uzlazili, 
netko je pao s treće prečage, netko s četvrte, netko s desete, net- 
ko s polovice ljestava, a neki i s vrhunca. 


Sveti Franjo počeo je žaliti svoju nesretnu braću i molio 
je božanskog suca za njih. Ali Krist mu pokaže svoje ruke i svoje 
srce iz kojih je kapala njegova krv, te mu reče: Evo, što su mi 
učinila tvoja braća! 


Sveti je Franjo nastavio jurišati na Božje milosrđe za svoje > 
sinove. Zatim malo siđe po crvenim ljestvama i opet će velikim 
glasom: Pouzdajte se, sinci moji! Nemojte očajavati! Brzo potr- 
čite i uspnite se po bijelim ljestvama i bit ćete primljeni! Po nji- 
ma ćete moći ući na nebo. 


Poučeni od svojega oca braća potrče k bijelim ljestvama. 
Na njihovu vrhu pojavi se preblažena Djevica Marija. Ona ih je 
sve blago i ljubeznivo primala. I bez svake poteškoće mogli isu 
ući na nebo. : 


To je pobožna legenda iz. franjevačke starine. Ali to je i ve- 
lika istina kršćanske nauke. Nitko osim po tebi, o Presveta, neće 
postići spasenje. Nitko osim po tebi, Neokaljana, neće se oslobo- 
diti od zla — kliče sv. German kao predstavnik istočne Crkve. 
Svaki tko se od tebe odvrati i koga ti više ne gledaš, o Preblaže- 
na, nužno je da propadne. A svaki iko se k tebi obrati i koga ti 
pogledaš, nemoguće je da propadne — kliče sv. Anselmo, kao 
predstavnik zapadne Crkve. Marija je siguran znak blaženog pre- 
određenja — to je općenita nauka katoličke bogoslovske nauke. 


Naše se duhovne vježbe primiču kraju. Ali i naš se život 
pomalo primiče kraju. Konac dolazi, dolazi konac! Na naš se ži- 
vot pomalo spušta večer dok se ne spusti i tamna noć. 


Iskrena, duboka i prava pobožnost prema B. D. Mariji uči- 
nit će da nam se i u toj tamnoj noći, noći smrti, ukaže zvijezda. 
Nad našom će noći sjati zvijezda Marija. 

A komu je Marija zvijezdom, Bog ćemu biti suncem. 

Njegova noć pretvorit će se u vječnu svjetlost. Amen. 

Završno razmatranje 


VENI ELECTA MEA 
DOĐI PRIJATELJICE MOJA 


Kako da završi veliko rimsko slavlje, nego svečanom audi- 
jencijom kod sv. Oca pape? A kako bismo onda mi mogli bolje 
završiti ove marijanske duhovne vježbe, nego jednom svečanom 

“audijencijom kod B. D. Marije? Ja bih doista želio da vas mogu 
sve zajedno dovesti na koncu ovih duhovnih vježbi pred prijesto- 
lje one koja nas je vodila kroz ove duhovne vježbe. Ja bih najvo- 
lio da vas mogu predvesti u najsvečaniju audijenciju k Mariji u 
nebo. Volio bih barem da vam mogu riječima dočarati slavlje ko- 
jim je ogrnuta i okrunjena Marija na nebu. 

No čitao sam da je sv. Augustin još nakon tristo godina iza 
smrti promatrao sama vrata u slavu u koju je on imao ući. Kako 
bih se dakle ja zajedno s vama usudio prići ravno k slavi koju 
uživa naša nebeska majka, majka našega Boga? Gdje bih ja svo- 
jim nemuštim jezikom bio kadar izreći ono što i sv. Pavao, koji 
je bio uznesen u treće nebo, smatra da nije dopušteno ni mogu- 
će ljudskom jeziku izreći? 

Neću dakle to ni pokušavati. Ali sam ipak nakanio poku- 
šati da vam barem donekle dočaram ono što je, makar u maloj 
mjeri, shvatljivo i dokučivo ljudskoj mašti, odlučio sam da do- 
čaram početak slavlja Marijina na nebu. Pokušat ću da vam ma- 
kar bijednim bojama ocrtam doček Marijin na nebu, 


M. “a: oak 


Ustani, prijateljice moja! Ti lijepa moja, dođi amo! Gledaj 
samo, zima prođe, ode, prošumi dažd. Na polju se već pokazuju 
cvjetići. Došlo je vrijeme rezanja loze. Grgutanje grlice čuje se 
u zemlji. Plod svoj već pušta smokva, slatko miriše cvijet vino- 
ve loze. Ustani, prijateljice moja! Ti lijepa moja dođi amo! 

Da, granulo je Marijino proljeće! Zima zemnoga života pri- 
micala se kraju. Sve više je toplo sunce ljubavi Božje zagrijavalo 
Marijino srce. Sve više je u vatri te ljubavi izgarala smrtnost Ma- 
rijina života na zemlji. I kad su jednoga dana zabrujale slatke 
riječi zaručnika: Ustani, prijateljice moja, ti ljepa moja, dođi 

amo: tada je zaplamsala u srcu Marijinu tolika vatra ljubavi da 
je njenom smrtnom životu učinila kraj. Cijeli je svoj život Mari- 
jina duša klicala: Bolujem od ljubavi. Koje dakle čudo da je 
umrla od ljubavi? 

Nekada je pjevao pobožni pjesnik: Ustani, Gospodine, k 
počivalištu svojemu, ti i sveti kovčeg tvoj! Gospodin je već pred 
nekoliko godina sa zemlje trpljenja i borbe prešao u krajeve mi- 
ra i počivanja. Ali njegov kovčeg zavjeta, kovčeg koji je u sebi 
nosio samoga Boga, još je bio ostao na zemlji. Sad je došlo vri- 
jeme da se i taj zavjetni kovčeg prenese u nebeski hram. Došlo 
je vrijeme da Gospodin priredi svečani prenos zavjetnog svog 
kovčega u hram koji je sagradio u nebeskom Jeruzalemu. 

Doista, kad čitamo opise svečanih prijenosa zavjetnog kov- 
čega, škrinje zavjetne, koje su priredili kralj David i kralj Salo- 
mon, tad si možemo donekle dočarati slavlje prijenosa Marije 
sa zemlje u nebeski Jeruzalem. Bilo je to u pravom smislu slavlje 
čitava Božjeg naroda. Bilo je to slavlje čitava neba. l 

Ili zar nijesmo čitali o junačkoj ženi Juditi, koja je bila 
slika Marijina u Starome zavjetu — kad se ta junačka žena po- 
bjednički vratila u svoj“ grad s odrubljenom glavom neprijatelj- 
skog vojskovođe Holoferna, čitav je tada grad Betulija, svi od 
najstarijih do najmlađih izišli su pre nju, da je dočekaju. No što 
je povratak Juditin prema ulasku Marijinu na nebo? Jer što je 
pobjeda Judite prema pobjedi Marije nad sotonom i paklom? Ili 
što je san pred zbiljom i stvarnošću? 

Sam Isus, dok opisuje smrt siromašnog Lazara, kaže da su 
anđeli odnijeli Lazara u krilo Abrahamovo. Nije bilo doduše po- 
trebno da dođu mnogi anđeli po tu dušu. I jedan je bio dosta za 
to. Pa ipak pred dušu jednoga siromaha poslao je Bog mnoštvo 
anđela da je otprati na nebesa. No što ćemo onda reći za dušu 
B. D. Marije? Da li je mogao jedan anđeo, da li je mogla jedna 
sveta duša ostati na nebesima da ne potrči i ne poleti na doček: 
svoje kraljice? 

No što ja govorim? Zar samo anđeli, zar samo duše praved- 
ničke? Pa tko je prvi poletio ususret Mariji, nego sam kralj anđe- 
la i duša? Tko prvi, nego sin svojoj majci? 

Ta kod kamenovanja sv. Stjepana čitamo kako je sveti prvo- 
mučenik uskliknuo: Vidim nebo otvoreno i Sina čovječjega gdje 


stoji s desne strane Božje! Sin je Božji ustao sa svoga prijesto- 


lja da dočeka svoga mučenika. Kako da onda ne ustane on — sin 
Marijin — da pohrli ususret majci koju je pozvao u nebo? 
Čitamo u Starom zavjetu, kako je došla majka kralja Sa- 


lomona Betsabeja k svome sinu da ga nešto zamoli. Čim je kralj 


izdaleka ugledao svoju majku, ustao je sa svoga prijestolja, od- 
mah se požurio ususret majci, dao je postaviti prijestolje do svo- 

ga prijestolja i na to je prijestolje sebi s desne posadio svoju 
majku. Zar je Isus možda bio sin koji bi se u ljubavi i štovanju 
majke dao nadvisiti od kralja Salamona? 

A tko je bio prvi kod svečanosti prijenosa škrinje zavjet. 
ne, nego sam kralj David? On je išao pred svetim kovčegom i od 
veselja poskakivao i plesao da mu se vlastita žena smijala i ru. 
gala. No što je bio kralj David, nego slika Isusa Krista koji je 
također od veselja poskakivao očekujući svoju majku na nebu, 

No što da idemo dalje? Ne pripovijeda li Isus kako je otac 
razmetnoga sina, čim je svog sina ugledao iz daleka, potrčao mu 
ususret da ga izgrli i izljubi? Zar je Isus takvu ljubav mogao 
uskratiti svojoj ljubljenoj majci? 

O da! Ustao je slavni Isus ususret svoje preslatke majke! 
I baš zato je htio, prema riječima sv. Anselma, da on prije otide 
na nebo da joj gore pripravi mjesto, pa da u pratnji čitavog ne- 
beskog dvora svečano iziđe ususret i tako svoju majku još više 
uzdigne i počasti. Opat Gverik čak ove riječi stavlja Isusu u usta: 
Da počastim svoga Oca, ja sam sišao s neba, a da počastim svoju 
majku, ja sam uzašao na nebo. Kao da je jedini smisao Isusova 
uzačašća bio upravo taj da bude svečaniji Marijin doček na nebu. 
S pravom, naime, govori sv. Petar Damiani: Naći ćeš da je slav- 
lje ovog dočeka bilo svečanije nego kod Kristova uzašašća. Spasi- 
telju su mogli izići ususret samo anđeli, a majci sam sin s čita- 
vim nebeskim dvorom, anđela i svetaca izišao je ususret. 


A nije li majka Marija zaslužila da joj iziđe ususret nje- 
zin sin i da je svečanim dočekom počasti na nebu? Nije li to za- 
služila ona majka koja je u bolima i žalosti izišla ususret svome 
sinu na njegovu križnome putu? Tada opterećen svojim križem 
nije mogao naplatiti majci njezinu ljubav. Što više, tada u svo- 
joj muci nije je mogao ni nazvati svojom majkom da joj još više 
ne rani njezino tužno majčinsko srce. Ženo, evo ti sina — mo- 
rao je tada doviknuti majci s križa. 

Nije li dakle sastanak na nebu bio onaj čas kad je došlo 
vrijeme da Isus vrati i naplati svojoj majci svu njezinu ljubav? 
Nije li to bio čas kad je Isus odlučio prvi put uskliknuti: Majko, 
evo ti sina! Nije li to bio čas kad je Isus svoju majku zagrlio tak- 

* vim sinovskim zagrljajem i poljubio takvim sinovskim poljupcem 
da osjeti majka kako je majka same Ljubavi, kako je majka sa- 
moga Boga. 

* % * 


No s tom svečanom povorkom i s tim sinovskim poljupcem 
nije svršio svečan Marijin doček na nebu. Nijesmo li bili spome- 
nuli doček razmetnog sina u očevoj kući? Da li je mogao Marijin 
doček imati nešto manje od tog dočeka jadnoga sina? A kaže 
isus da je otac odmah dao donijeti najsvečanije i najljepše odi- 

jelo, da se obuče sin koji se vraća u očinsku kuću. Nije li dakle 


to isto na neizmjerno uzvišeniji način učinio Isus svojoj majci 


kod dočeka na nebu? 

Dok gleda sv. Ivan u svom Otkrivenju svete na nebu, uvijek 
ih gleda obučene u bijele duge haljine. A kad gleda novi Jeruza- 
lem gdje silazi od Boga s neba, vidje ga pripravljena kao zaruč- 
nicu, odjevenu, ukrašenu mužu svojemu. Jer taj je novi Jeruza- 
lem zaručnica Janjetova kojoj je dano da se obuče u čisto bije- 
lo platno. No što je sve to odijelo nebeske zaručnice, što su te 
duge bijele haljine svetaca na nebu? Što je sve to drugo, nego 
odijelo slave? Slava nebeska — to je odijelo u koje Bog: oblači 
svoje svete. '' 

No ako Bog već sve svete oblači u to odijelo slave, u kakvo 
je onda odijelo obukao slavnu majku svoju? Ako je već cijela 
Crkva kao zaručnica Kristova pripravljena kao zaručnica ukra- 
šena mužu svojemu, kako je onda pripravljena prva Božja zaruč- 
nica? 

Ta što je nebeska slava nego rascvali pupoljak Božje milo- 
sti? Kakva je dakle imala biti Marijina slava na nebu, kad ju je 
već na zemlji još prije najvećih časova milosti mogao anđeo po- 
zdraviti: Zdravo milosti puna? Je li čudo ako već kralj David 
gleda u duhu Mariju kako koraca u nebo u punom sjaju: halji- 
na njena zlatom, izvezena, u haljini iskićenoj vode je kralju. A 
kome nije poznata slika koju gleda sv. Ivan kao veliki znak na 
nebu, u kojoj promatra Marijinu slavu: Žena obučena u sunce, 
mjesec pod nogama njezinim, a na glavi joj kruna od dvanaest 
zvijezda. Slavu drugih svetaca opisuje sv. Pavao kao zvijezde: zvi- 
jezda od zvijezde razlikuje se u sjaju. No Marija je okrunjena 
zvijezdama. Sjaj svih svetaca samo joj je izvanjska slava. Što 
više Marija je tek obučena u sunce. Sjaj samoga sunca još nije 
sposoban predstaviti slavu Marije koja je u njenoj nutrini. Jer 
slava je Marijina slava samoga Boga, jer je to slava matere sa- 
moga Boga. Pa kao što nema na svijetu nešto veće od Boga, ta- 
ko nema ni veće slave među stvorenjima od slave majke tog ve- 
likog Boga. 


Ili zar Marija nije doista zaslužila da je njezin sin obuče u 
odijelo najveće slave? Nije li Marija pripravila svojemu sinu pe- 
lenice u koje ga je povila u jaslama? Nije li Marija svojim ruka- 
ma šivala odijelce svojemu sinu i u njega ga odijevala? Nije li 
Marija satkala svojem sinu i onu nešivenu haljinu koju su mu 
skinuli krvnici da za nju bacaju kocku? Nije li Marija prema 
predaji skinula s glave rubac da pokrije gologa Isusa na križu? 

No što ja govorim? Nije li Marija svojom vlastitom krvlju 
obukla sina Božjega u odijelo čovještva? Odijelo prečistog ti- 
jela i krvi, u kojem se Bog pokazao među ljudima, dala .mu je 

Marija. Nije li dakle zaslužila da joj to odijelo vrati s doličnim 
odijelom slave? I ako će reći onima koji odjenu jednoga od nje. 
gove najmanje braće: Bio sam gol, a vi ste me odjenuli: primite 
dakle slavu nebesku, koliko je više mogao reći svojoj majci koja 
ga je odijevala u njemu samome: Evo ti majko slave nebeske! 


*k w Kk 


A kad je-ovako Sin Božji obukao svoju majku u najsveča- 
nije odijelo slave, što je još mogao učiniti nego uskliknuti poput 
oca razmetnoga sina: Zakoljite brzo ugojeno tele da jedemo i da 
se veselimo? 

Ta što je kraljevstvo nebesko nego gozba — prema samim 
riječima Isusa Krista? Kraljevstvo je nebesko kao velika večera 
— govori Isus. Sam će se Bog opasati — govori na drugom mje- 
stu — posadit će sluge svoje i dvorit će ih. Da, nebo je gozba sa 
stola Božjega. Uđi u veselje gospodara svojega! ' ' 


No tko je više zaslužio da uđe u to veselje, da sjedne za 
stol sa svojim Bogom, nego njegova majka koja je njega samoga 
dojila mlijekom svojim? Ili tko je više zaslužio da s Bogom sje- 
di kod stola njegove radosti, nego ona majka koja je s njime 
sjedila za stolom njegove žalosti? Ta tko je bio s Kristom kod 
tako žalosne gozbe kako je bila Marija stojeći pod njegovim kri- 
žem? Niti Isusu nije bila tako gorka žuč niti tako kiseo ocat ko- 
ji je okusio na križu kako je bio gorak i kiseo napitak žalosti 
koji je ispilo majčinsko Marijino srce pod križem. Nije li dakle 
zaslužila žalosna majka Marija da joj sin na dočeku na nebu 
pruži čašu veselja koja bi opojila samoga Boga? i 


No tko da uopće opiše veselje Marijina srca, koje je to srce 
oćutjelo kad je Marija samo ugledala svojega sina!. Znadete li 
sreću majke na pogled davno neviđena sina? A znadete li sreću 
duše kad ugleda svojega Boga? A Isus je Mariji bio i dijete i Bog. 
Je li dakle shvaćate što je za Mariju značilo ugledati Isusa Krista? 
Kad ne bi Isus bio priredio Mariji nikakva drugog veselja, već to 
jedino veselje, ne bi li to za Mariju bilo dosta da joj bude vječno 
veselje? Što su za Mariju značile krune? Što su značila sva pri 
jestolja? Što sva nebeska slavlja? Ona je imala svoga Isusa. Ona 
je imala svojega Boga. Ona je imala sve. 


Mi smo se evo na koncu ovih marijanskih duhovnih vježbi 
zanijeli u duhu i prenijeli u najveće slavlje B. D. Marije, u slav- 
lje Marijina dočeka na nebu. Kad već nijesmo imali sreću da i 
mi svojim prisustvom uzveličamo taj doček, neka nam bude ba- 

rem ta sreća da u svojem duhu ponesemo iz ovih duhovnih vjež- 
bi makar slabu i blijedu sliku njegovu, da nam ta slika bude tra- 
jna uspomena na ove duhovne vježbe. . 

A imamo i zašto da tu sliku Marijina dočeka na nebu po- 
nesemo kao trajnu uspomenu u svoj duši. Jer taj doček Marijin 
na nebu najdivniji je prauzor i vjesnik našeg dočeka u vječnosti. 

Da, i za nas dolazi čas kad budu u našim ušima zaromonile 
riječi božanskog zaručnika naše duše: Ustani, prijateljice moja! 
Ti lijepa moja, dođi amo! Na smrtnom krevetu sa zapaljenom 
svijećom u ruci i sa zapaljenom svjetiljkom u duši mi ćemo če 
kati našega zaručnika koji dolazi na svadbu. Naša će se braća 
skupiti oko nas na zemlji da mole molitve našega rastanka sa ze- 
mljom. Druga će se naša braća sabirati da nas dočekaju u vječ- 
nosti i već će intonirati pjesmu našeg sastanka s nebom. U tom će 
svečanom času svećenik početi nad nama izgovarati riječi opro- 
štaja i ispraćaja: Pođi, dušo kršćanska, s ovoga svijetal A tada 
će nastaviti s onom krasnom preporukom: Preporučujem te sve- 
mogućemu Bogu, predragi brate, i predajem te onome koji te je 
stvorio. Dušu dakle tvoju, što izlazi iz tijela, susreo jasni anđeo- 
ški zbor! Sucem te bilo vijeće apostola! Došla ti nasusret slavodo- 
bitna vojska sjajnih mučenika! Opkolila te četa svijetlih prizna- 


. valaca s ljiljanima! Primilo te kolo kličućih djevica! Ogrlio te po- 


koj u krilu patrijarha! Sveti te Josip, preslatki zaštitnik umiru- 
ćih, uzdigao do velike nade! Sveta Bogorodica Djevica Marija bla- 
go svrnula na te oči svoje! Blago i svečano ti se pokazalo lice Isu- 
sa Krista! On te stavio za uvijek među svoje pratioce! 

Kako će slatko zvučati te riječi u našim ušima! Neće li to 
biti već prvi zvukovi nebeske glazbe s kojom će nebo dočekati na- 
šu dušu? Ta što će svećenik tražiti u tim riječima svojom molit- 
vom od nebesa, nego da ponove onaj doček kakvim su dočekala 
samu našu nebesku Majku? Marijin je doček na nebu za, Crkvu 
uzor svakog dočeka kršćanske duše na nebu. 


A zar je to nešto čudno? 

Kad je bila došla Marija da potraži svoga Sina, dok je za 
vrijeme javnog života u nekoj kući propovijedao, i kad su mu 
rekli: Vani čeka tvoja majka i traži te, znate što je Isus rekao. — 
Tko je mati moja i tko braća moja? I pokazavši prstom na svoje 
učenike reče: — Evo, mati inoja i braća moja! Jer tkogod čini 
volju Oca mojega koji je na nebesima on je brat moj i sestra i 
mati. , ' 

Kad je, međutim, Isus pokazivao na svoje učenike i kad je 
govorio: Eto mati moja, nijesmo li i mi stajali pred Isusom u 
njegovu duhu. On je i nas gledao pred sobom kao svoje učenike 
koji ćemo sve ostaviti i poći za njim da činimo volju Oca njego- 
va koji je na nebesima. On je nas gledao kako kod svetoga krsta 

svečano činimo i dajemo svoja obećanja, on je gledao nas kako 
kod svoje prve svete pričesti svečano obnavljamo «svoja krsna O- 
bećanja. On je gledao nas kako letimo za njegovim glasom 1 za 
njegovim pozivom kojim nas je zvao: Dođi i slijedi me! On nas je 
vidio kako ponizno i radosno klečimo pred oltarom i zavjetujemo 
svoju vjernost do smrti. On nas je gledao kako kroz bure života 


ostajemo vjerni svom nebeskom zaručniku i nikakvi nas zamamni > 


glasovi đavla i svijeta ne mogu otrgnuti od njegova srca. Gledao 
je i kako svijeća našega života dogorjeva pred njegovim oltarom 
kao žrtva paljenica njegovoj ljubavi. Nije li tada doista i za nas 
u duhu uskliknuo: Eto mati moja i braća i sestre! 

Zar je onda čudno da nam na nebu pripravlja doček kakav 
je pripravio i majci svojoj? E 


Mi možda nećemo biti svjesni da smo vrijedni takva doče- 
ka. Mi možda nećemo biti svjesni da smo uvijek bili brat i sestra 
i mati Isusova na zemlji. Nećemo biti svjesni da smo uvijek izvr- 
šavali volju Oca našega koji je na nebesima. j 

> Možda će nam doći: na pamet mnoge naše nevjere. Možda 
će nam pred dušom zaigrati poput sablasti mnoge naše izdaje. Mo- 
žda ćemo se sjetiti da smo mnogo puta kao izgubljeni sin ostavili 
Boga i njegovu svetu volju, pogazili svoja krsna obećanja, a i svo- 
je svete zavjete i otišli daleko u tuđu zemlju, daleko od svog bo- 
žanskog zaručnika i njegova čistog zagrljaja i bacili se u naručaj 
đavlu. ' : 

Ali ni tada nećemo trebati očajavati. Pred našim će očima 
lebdjeti slika izgubljenog sina koji s e vratio svojemu Ocu. Ako 
smo u svojem životu griješili, mi smo ipak i pokoru činili. Ako 
smo ostavljali svojega Boga, mi smo se skrušenim kajanjem i is- 
krenim ispovijedima k njegovu milosrdnom Srcu vraćali. Neće li 
zato i nas konačno na nebu dočekati naš nebeski Otac kao što je 
u Isusovoj priči dočekao otac svoga izgubljenog sina? A baš taj je 
doček slika i dočeka Marije na nebu. i: ' 

A nas neće dočekati samo naš nebeski Otac. Nas će doče- 
kati i naša nebeska majka; Pa ako je već divnim dočekom doče- 
kao otac svog izgubljenog sina, kakvim će nas dočekati dočekom 
istom naša majka! Kad je tako dočekala pravda, kako će nas 
onda dočekati milosrđe! ' : 

Da, milosrđe Božje, koje predstavlja Marija — to je naš 
ključ kroz tamna vrata smrti u svjetlo vječnoga života! Milosrđe 
Božje, koje utjelovljuje Marija — to je naš mekani jastuk na ko- 
jem će naša duša blago usnuti svoj posljednji san! 

A da to milosrđe Božje po Mariji bude i ostane nad nama, 
da nas to milosrđe prali do smrtnoga kreveta, da nas to milosrđe 
doprati i do blagog lica Isusa i Marije na nebesima — neka dopri- 
nesu makar svoj mali dio i ove duhovne vježbe. Neka te duhovne 

vježbe, marijanske duhovne vježbe, učine barem to da se još sr- 
dačnije i tješnje povežemo s Onom koja je majka milosrđa — ne- 
ka nas te duhovne vježbe jače povežu s Marijom. Gdje je Marija, 
tamo je i Božje milosrđe, tamo će biti i ostati Božje milosrđe. A 
gdje je Božje milosrđe, tamo je osigurano nebo. 


S Marijom dakle prema nebu! S Marijom na nebo! S Marijom 
zauvijek na nebu! — Amen. : 

DODATAK 


Skice za 


MARIJANSKE 
PROPOVIJEDI 


na temelju 


RAZMATRANJA 


UVODNA RIJEČ 
Blagovijest 
BOŽJI OGRAĐEN VRT 


Kod navještenja Bog je potražio novi raj zemaljski za novog Adama 
u skrovitoj Djevici, 
Samoća, tišina, skrovitost — odlike Marije kao Božjeg vrta: 
Jer je ona put Božji do čovjeka, 
jer je u njoj ostvarena najintimnija Božja blizina 
jer je bila potpuno zanesena u Boga.. / 
Svaki kršćanin mora biti Božji porođen vrt 
po svetom krstu, 
po kršćanskom moralu, 
po kršćanskoj istini. 


1: razmišljanje 


Mala Gospa 
OSTVARENJE BOŽJE RIJEČI 


Pravo je Marijino rođenje bilo prn u vječnoj Božjoj riječi 
— u preodređenju. 
Marijina veličina i ljepota bila je u ostvarenju te vječne Božje 
riječi. 
Svi smo mi. rođeni također tim vječnim rođenjem: preodređenjem, 
Sve nas je Bog izrekao u Isusu i Mariji kao 
svoju riječ 
u nestvorenoj Riječi, 
u utjelovljenoj Riječi, 
u izrečenoj Riječi. 
Zato je i naša veličina i sudbina u ostvarenju te riječi. 


2. razmišljanje 


Blagovijest 
MILOSTI PUNA 


Pravo Marijino ime: Milosti puna, 

Puna je milosti: 
Puninom osnovne milosti: Božjeg materinstva, 
puninom pratnje milosti u životu, 
puninom milosti slave. 

I mi smo puni milosti, ali je kod nas milost zadaća 
da je ne izgubimo, 
da je ne zakopamo 

jer je smisao milosti u razvoju, 
jer postoji lanac milosti, 
jer naša milost nije neizmjerna. 


3. razmišljanje 
Bezgrešno začeće 
SVA LIJEPA 


Prvi zahtjev Božjeg materinstva — savršenstvo. 
Bezgrešno začeće — znak savršenstva i temelj savršenstva: 
Jer je otklonilo požudu, prvi izvor nesavršenstva, 
a kao bolno bezgrešno začeće dalo je polet Marijinoj 
ljubavi. 
I mi smo pozvani na savršenstvo po božanskom u sebi: 
u svojoj naravi, 
u svojoj svrhunaravi. 
Neprijatelji savršenstva: 
polovičnost, 
osrednjost. 


4, razmišljanje 
Svijećnica 
DVIJEGRLICE 


Simbol Marijina. siromaštva. 
Siromaštvo je put do ljubavi, 
život ljubavi. 


5. razmišljanje 
Blagovijest 
DJEVIČANSTVO — ZNAK SPASENJA 


Marijino je djevičanstvo bilo znak spasenja 
jer je bilo plod bezgrešnog začeća, prvog vjesnika spasenja, 
jer je Mariju osposobilo za ulogu u spasenju 
zaručnice novog Adama, 
jake žene u borbi protiv sotone, 
matere Božje. 
Naša je čistoća znak našega spasenja 
jer je nadopuna svetog krsta, 
jer nas osposobljuje za ljubav, 
jer nam daje jakost u borbi, 
jer nas osposobljuje za euharistiju. 

(Druga kratka propovijed :) 


Blagovijest 
ŠKOLA DJEVIČANSTVA 


U povijesti navještenja pouke za čistoću: 
povučenost, 
molitva, 
oprez, 
poniznost, 
vjerna Božja služba, 
pobožnost prema Mariji. 


6. razmišljanje 
je: Svijećnica 
BOŽJA SLUŽBENICA 


Moralna je Marijina veličina u poslušnosti 
Simbol poslušnosti: Isusovo prikazanje u hramu 
Poslušnost je za nas put do spasenja: 
kao put pokore, 
kao put posvećenja 
po Božjem utjelovljenju u poglavarima, 
po Kristovu nasljedovanju. 


7. razmišljanje 
Velika Gospa 
SILA UZNESENJA 


Tri su sile Marijina uznesenja: 
Božje materinstvo, 
kreposti i zasluge, 
ali napose njezina čežnja za Isusom. 
Čežnja za Isusom osnovni je osjećaj prvog kršćanstva. 
Ali posebice osjećaj Marijina srca 
jer je svojom žudnjom Isusa s neba privukla, 
jer je proživjela što znači biti s Isusom, 
jer je bila jedno s Isusom, - 
jer je i umrla od čežnje za Isusom 
Imamo li i mi čežnju za Isusom 
u njegovoj riječi? 
u njegovu tijelu? 

8. razmišljanje 
Pohod B. D. Marije 
BLAGOSLOVLJENA 


Marija je blagoslovljena, to znači: 
od Boga ljubljena, 
božanstvom ispunjena. 
I za nas je najvažnije da budemo blagoslovljeni. 
Ali mi možemo biti i prokleti. 
Odluka ovisi o tome da li smo u milosti 
posvetnoj ili u smrtnom grijehu. 


9. razmišljanje 
Žalosna Gospa 
PRISJEDNICA BOŽJEGA SUDA 


Najveća Marijina žalost kod Isusova križa nije bila što: 
je stajala kod Isusove smrti, 
nego što je stajala kod suda tvrdokorna razbojnika. . 
Marija je pozvana kao prisjednica Božjeg suda 
jer je više od apostola sve ostavila, 
jer je bila ogledalo pravde, 
Da li će naš sud biti za Mariju radost ili žalost? . 
(Iz tog se razmatranja može načiniti i druga propovijed, i to za 8. 
nedjelju po Duhovima: DAJ RAČUN. To je propovijed o Božjem 
sudu za. grešnika). 
Tužitelj na sudu za grešnika . 
Svjedoci na sudu za grešnika 
Branitelj na sudu za grešnika 
Sudac na sudu za grešnika. 


10. razmišljanje ' 
Žalosna Gospa 
GUBITAK BOGA 


Najveća Isusova žalost: prividan gubitak Boga. 
Najveća Marijina žalost: izvanjski gubitak Boga: 
u hramu, 
kod smrti Isusove, 
kod uzašašča Isusova. 


Najveća žalost duše: vječni gubitak Boga. 

11. razmišljanje 
Bezgrešno začeće 
ŽENA OBUČENA U SUNCE. 


Blagdan Žene obučene u sunce. 


Marija je obučena u sunce božanstva: 
po svom Božjem materinstvu, 
po ljubavi kojom je Bog ljubi, 
po milostima koje iz te ljubavi izlaze, 
po krepostima koje su njihova pratnja. 
I mi kao Marijina djeca moramo biti obučeni u sunce Božje po 
o omilosti. Smrtni je grijeh najveća protivnost 
djetinjstvu Božjem i djetinjstvu majke Božje. . 


12. razmišljanje 
Blagovijest 
SPASITELJICA SVIJETA 


Marija je postala novom Evom: 

Od njezina je pristanka ovisjelo spasenje, 

od njezina materinstva ovisio je Spasitelj, 

bolima je ušla u samo djelo spasenja, 

kao djeliteljica milosti ulazi i u primjenu spasenja, 
Primimo spasenje, koje nam Marija pripravlja, 

po svetoj ispovijedi! 


Od drugog dijela može se načiniti propovijed za 
2. adventsku nedjelju: SPASITELJSKA ČUDESA 
Krist dokazuje svoje spasiteljsko poslanje više nego 
čudesima pred Ivanovim učenicima čudesima svete ispovijedi 
jer sveta ispovijed 
izvodi đavolskog roba na Božju slobodu, 
iz krivca &ječne smrti stvara pravednika, 
Iz Božjeg protivnika stvara Božje dijete. 


13. razmišljanje 
Bezgrešno začeće 
RATNICA PROTIV SOTONE 


Rat na nebu. 

Rat u Marijinu životu. 
'Rat pod križem. 

Rat u povijesti Crkve. 

Marijina su djeca ratnici protiv sotne, a to znači protiv 
grijeha. 


Od drugog dijela se može načiniti Propovijed za 11. nedjelju 
po Duhovima: NIJEMI ĐAVAO. 

Đavolsko uništenje svete ispovijedi:, zatajivanje grijeha. 

Isus ispašta mjesto krivca koji ne priznaje svoju krivnju 

Zato zatajitelj prebacuje krivnju grijeha na Isusa. 

Ali samo do Božjega suda. 


14. razmišljanje | LL. . ' i 
Marija snježna 
BEZ LJAGE 


Marijina je bezgrešnost 
s milosne strane 
utemeljena na bezgrešnom začeću 
po bezpožudnosti, | 
kao vrhunac spasenja, 
kao stvaranja nove Eve; 
posljedica. Božjeg materinstva. 
S pšihološke strane 
- uvjetovana uronjenošću u Boga, 
ispunjenjem Boga. . 
Budimo bez ljage! ' 


Druga se propovijed može načiniti za 5. nedjelju po Duhovima: 


LAKI GRIJEH K 
Težina je.lakog grijeha u tome 
što je duševni manjak, 
uvreda Boga 
put k smrtnome grijehu 
kdo bolest duše 
kao prašina u očima duše, 
kao privezivanje srca za stvorove, 
kao manjak ljubavi 


kao uzrok smanjenju ljubavi soga prema duši. 


15: razmišljanje | j 
Materinstvo B. D. Marije 
VRHUNAC MARIJINIH ODLIKA 


Božje materinstvo je prva Marijina milost 

kao izvor svih drugih milosti za Mariju 

jer je Mariju približilo najviše Bogu i 

njegovoj ljubavi, 

jer je po sebi tražilo druge milosti; 
kao samo po sebi najveća milost 
= jer je materinstvo ljubavi 

jer Mariju najviše sjedinjuje s Bogom. 

Što je za Mariju Božje materinstvo, to je za nas euharistija: 

izvor svih drugih milosti, 
najveća milost. 


16. razmišljanje 
Blagovijest 
MARIJINA MOLITVA 


Marijino materinstvo plod je Marijine molitve 

Marijina molitva plod je Marijina materinstva. 

Slični odnos euharistije i naše molitve: . 
molitva pripravlja za euharistiju, 
molitva je plod euharistije. 


17. razmišljanje 
Božićna 
RAD MAJKE BOŽJE 


Božje je materinstvo Mariju obogatilo radom, 
Božje je materinstvo posvetilo Marijin rad 
da bude rad od Boga, 
rad s Bogom, 
rad za Boga. 
I naš rad može biti kao Marijin rad posvećen da bude 
rad od Boga , 
s Bogom, 
za Boga. ' 


18. razmišljanje 
Žalosna Gospa 
MARIJINE BOLI ' 
Čitav Marijin život ispunjen bolima: 
u mladosti,a napose 


od Šimunova proroštva, . 
do Kalvarije, pa i 

“ poslije KalWwarije. 
S Marijom stati pod križ! 


19. razmišljanje ' : 
Blagovijest 
ANĐELOVA VIJEST 


Zadaća anđelova navještenja: Marijina pouka. 
Bog je htio da Marija bude poučena: 
Zato je bila u djetinjstvu u hramu, 
zato je primila posebne naravne darove, 
zato su joj otkrivene i tajne. 
Vjersku poučenost tražilo je Marijino poslanje 
kao majke Riječi Božje, 
.kao zaručnice Duha Svetoga. 
I nama je potrebna vjerska poučenost: 
Kao otajstvenom tijelu Božje Riječi, 
kao nosiocima Duha Svetoga, 
kao djeci Majke Božje. 


20. razmišljanje 
Žalosna Gospa 
SRCE ZA BOGA 


Marija pod križem — ljubav pod križem: 

Kao majka Boga koji umire, 

kao najbliža probodenom Srcu, 

kao zaručnica — predstavnica Crkve. 
Marija je bila i sposobna ljubiti Boga 

svojom čistoćom, 

milošću Duha svetoga, 

napretkom u milosti. 
Djeca majke ljubavi pozvana su da ljube Boga. 


Iz drugog dijela 2. propovijed za 17. nedjelju po Duhovima: 


LJUBAV PREMA BOGU 


Duša je pozvana ljubiti Boga 
po Božjoj riječi, 
po naravi, 
po svrhunaravi, : 
po dokazima Božje ljubavi prema nama, a napose 
na križu, 

u presvetom oltarskom sakramentu, * 
po Mariji. 
21. razmišljanje 
Bezgrešno Srce Marijino 
MAJČINSKO SRCE 


Ljubav na križu našla je jeku u Marijinu srcu. 


Marija u ljudima prepoznaje prog Isusa. Zato ih ljubi kao Isusa. 


To je pokazala: 
kod pohoda Elizabeti, 
u Kani galilejskoj, 
u molitvi koja je privukla Spasitelja, . 
u molitvi koja je privukla Duha Svetoga, 
u predanju i žrtvi svojega Sina. 
Kako stoji s našom ljubavi: 
u mislima, 
u riječima, 
u djelima? 


22. razmišljanje 
Pohod B. D. Marije 
MILOSRDNA LJUBAV 


Najveća ljubav — milosrdna ljubav, 

Marija je tu ljubav pokazala 
u svom pohodu kao prva botničarka Crkve, 
u Kani galilejskoj, 


kod smrtnog kreveta svetog Josipa, a za tu je ljubav | 


odgojena kod rođenja svog djeteta. 
Na milosrdnu nas ljubav potiče: 
Isusov primjer i riječi, 
primjer pravih kršćana, 
korist i plodovi te ljubavi: 
ona nam pribavlja oproštenje grijeha, 
blagoslov, 
sretnu smrt. 


23. razmišljanje 


Sedam Radosti B. D. Marije 
NAJRADOSNIJA ŽENA 


Radost — prva anđelova riječ Mariji. 

Vrhunac Marijine radosti na drugom svijetu, Isus je oblači u nebesku slavu. 


ali i na ovom svijetu 6 posebnih radosti: | Marija je to zaslužila oblačenjem Isusa. 
začeće, Isus je časti nebeskom gozbom. 
pohod, Marija je to zaslužila 
porođenje, dojenjem i 
poklonstvo Mudraca, zajednicom u suzama. 
nalazak u hramu, Sve je to slika našeg dočeka. 


viđenje Uskrsnuloga. 
Izvor Marijine radosti: 
Gospodin s tobom, 
Milosti puna, 
Bezgrešnost. 
Imi smo pozvani da budemo vesela djeca vesele majke. 
Izvor našeg veselja: 
nada u vječno veselje, 
Božja blizina 
u čistoj savjesti, 
u vjeri u Božju providnost, 
u doživljaju Božjeg djetinjstva. 


24. razmišljanje 
Posljednji dan svibnju 
ZNAK SPASENJA 


Pitanje vječnosti strah i trepet duše. ' 
Zvijezda nađe: Marija 

kao znak milosti, 

kao znak Božje ljubavi, 

kao znak Božjeg milosrđa. 


Zaključak . 
Velika Gospa 
MARIJIN DOČEK NA NEBU 


Proljetni poziv zaručnika. 
Svečana povorka 
Prijenos sv. kovčega, 
vraćanje Judite, 
smrt Lazarova, * 
smrt sv. Stjepana e 
Isus dolazi u susret s anđelima i nebeskim dvorom. 
Marija je to zaslužila izlazeći u susret na križnom putu. 

OD ISTOG PISCA: 


MARIJINI DANI, propovijedi za Marijine blagdane, Zagreb, 1960. 
(ciklostilom). Rasprodano. 


GOSPODNJA SLAVLJA, propovijedi za blagdane Gospodnje, Sla- 
vonski Brod, 1966. Knjigotiskom. 


SVETAČKI VIJENAC I dio, propovijedi za blagdane svetaca, Sla- 
vonski Brod, 1966. Knjigotiskom. 


SVETAČKI VIJENAC II dio, propovijedi za blagdane svetaca, Sla- 
vonski Brod, 1966. Knjigotiskom. 


NEDJELJNA RIJEČ I dio, propovijedi za sve nedjelje, Slavonski 
Brod, 1966. Knjigotiskom. 


NEDJELJNA RIJEČ II dio, propovijedi za sve nedjelje, Slavonski 
Brod, 1967. Knjigotiskom. 


U pripravi: 


HVALOSPJEV MISLI, propovijedi za Gospodnje blagdane. — 
Zatim AUREOLA MISLI, propovijedi za glavne svetačke blag- 
dane, te MISLI DANA GOSPODNJIH, propovijedi za sve ned- 
jelje itd. 

SADRŽAJ 


Uvodna riječ: HORTUS. CONCLUSUS, SOROR MEA SPONSA 


ik 


1 uso o oR 


“o 


13. 


14. 


. razmatranje: 


— VRT JE SESTRA, ZARUČNICA MOJA . 


razmatranje: FIAT MIHI SECUNDUM VERBUM TUUM 
— NEKA MI BUDE PO TVOJOJ RIJEČI 


. razmatranje: GRATIA PLENA — MILOSTI PUNA . 
. razmatranje: TOTA PULCHRA — SVA SI LIJEPA . 


razmatranje: PAR TURTURUM — DVIJE GRLICE 


. razmatranje: AD VIRGINEM — K DJEVICI . : 
. razmatranje: ECCE ANCILLA DOMINI — EVO SLUŽBE. 


NICE GOSPODNJE 


. razmatranje: MATER TUA QUAERIT TE — MAJKA 


TE TVOJA TRAŽI 


. razmatranje: BENEDICTA TU — BLAGOSLOVLJENA TI 


STABAT IUXTA CRUCEM JESU MATER 
EIUS — STAJALA JE KRAJ ISUSOVA KRIŽA NJEGOVA 
MAJKA 


. razmatranje: DOLENTES QUAEREBAMUS TE : — ŽALOS- 


NI SMO TE TRAŽILI . 


. razmatranje: MULIER AMICTA SOLE — ŽENA OBUČENA 


U SUNCE 


. razmatranje: VOCABIS NOMEN EIUS JESUM — DAT 


ĆEŠ MU IME ISUS . 


razmatranje: INIMICITIAS. PONAM INTER TE ET Mu. 


LIEREM — NEPRIJATELJSTVO STAVLJAM IZMEĐU 
TEBE I ŽENE 


razmatranje: MACULA NON EST IN TE — LJAGE NE 


MA NA TEBI Ž 


. razmatranje: QUOD NASCETUR EX TE VOCABITUR FL 
LIUS DEI — ŠTO ĆEŠ RODITI, ZVAT ĆE SE SIN BOŽJI . 


Strana 


135 

16. razmatranje: PERSEVERANTES IN ORATIONE CUM 


MARIA — BILI SU USTRAJNI U MOLITVI S MARIJOM . 


17. razmatranje: PANNIS EUM INVOLVIT — POVIJE GA PE- 
LENICAMA 


18. razmatranje: TUAM IPSIUS ANIMAM PERTRANSIBIT 
GLADIUS — TVOJU ĆE DUŠU PROBOSTI MAČ . 


19. razmatranje: ANGELUS DOMINI NUNTIAVIT MARIAE 
— ANĐEO GOSPODNJI NAVIJESTIO MARIJI z 


20. razmatranje: SPIRITUS SANCTUS SUPER  VENIT IN 
TE — DUH SVETI DOĆI ĆE NAD TEBE 
21. razmatranje: ECE MATER TUA — EVO TI MAJKE . 


22. razmatranje: MANSIT CUM ILLA .QUASI MENSIBUS TRI- 


BUS — OSTADE S NJOME NEKA TRI MJESECA . 


23. razmatranje: EXSULTAVIT SPIRITUS MEUS — KLIČE. 


DUH MOJ 


Strana 


142 


150 


158 


166 


175 
184 


192 


200 


24. razmatranje: SIGNUM MAGNUM APPARUIT IN COELO 


VELIKI SE ZNAK POKAZA NA. NEBU . 


Završna riječi VENI ELECTA MEA — DOĐI, PRIJATELJICE 
MOJA bik . 


Dodatak: SKICE ZA PROPOVIJEDI prema razmatranjima. . 

Izvanredno KNJIGOTISAK! Izvanredno 


izdanje ! izdanje ! 
P Platon Plasajec OFM 


S MARIJOM 


marijanske duhovne vježbe 


(marijanske propovijedi) 


Naručuje se kod pisca: 
PLATON PLASAJEC, 
Trg M. Tita 7, Karlovac 


Cijena (uključena i poštarina): 


Jugoslavija Inozemstvo 

10,50 N D 1,50 Dolara 
Na istu adresu mogu se naručiti i dosadašnja izdanja: 

Jugoslavija Inozemstvo 
GOSPODNJA SLAVLJA — 7,50 ND 1 Dolar (USA) 
SVETAČKI VIJENAC I dio — 8,50 N D 1,25 Dolara 
SVETAČKI VIJENAC II dio — 8,50 N D 1,25 i 
NEDJELJNA RIJEČ I dio — 8,50 N D 1,25 iš 
NEDJELJNA RIJEČ JI dio — 8,50 N D 1,25 g 


—_————————— 


S MARIJOM nijesu prvotno propovijedi, nego razmatranja nami- 
jenjena za ređovnike i svećenike. Ali svako se razmatranje vrlo 
lako pretvori u propovijed, ili više propovijedi. O tome je dana i 
uputa u obliku skica kao Dodatak na kraju knjige. 


Što su to prvotno razmatranja, to je posebna prednost ove knjige, 
kao propovjedničkog djela. Naučena je propovijed redovno kao 
tijelo bez duše. Proživljena propovijed daje riječima srce i dušu. 
Najbolji propovjednik propovijeda najprije samome sebi, a samo 
preko sebe drugima. Contemplata aliis tradere! Tada govore ne 
samo riječi nego i srce. Tada govori uistinu živa Božja riječ jer se 
iz mrtvih slova pretvorila u životnu stvarnost ljudskog srca, 


Propovijedi su za sve marijanske blagdane, i to: većinom više za 
svaki blagdan. Tako 7 za Blagovijest, 4 za Žalosnu Gospu, 3 za 
Bezgrešno Začeće i td. 


Knjiga je mnogo veća nego dosadašnje. Izvanjska oprema poljepšana. 


Slijedeće izdanje: 


HVALOSPJEV MISLI 


propovijedi za Gospodnje blagdane: 


Tisak .Plamen“ Slav. Brod » 1967, 


kT ž 
Ex libris DON ANTE BAKOVIĆ 


